
Et Forord er som bekendt en Undskyldning. Jeg har paa Forhaand ikke
mindre end to saadanne at gøre i Anledning af dette Arbejde. Först for
Titlen, der passer netop saa lidet, som en saadan plejer, naar Bogen
ikke er skreven ud fra Titlen, men et levende Indhold har formet sig
til en Rog. Et Udsnit af svensk Literaturs Udviklingshistorie var
egentlig den eneste rette Benævnelse. Saa foler jeg ogsaa Trang til at
tage lidt af for Bogen overfor, hvad man hinsides Sundet vil sige om
den. Hovedsagenlig vender den sig — det forstaar sig af sig selv — til
det danske Publikum. Den er et »quousque tandem —« til dette, et: hvor
længe vil I dog lukke Øjne og Øren for den rige Sosterkultur, som I
kunde have saa meget Udbytte af at arbejde sammen med ? Paa denne vor
nationale Mageligheds Alter har jeg da ogsaa talrige Steder ofret det
svenske Sprog i mine Citater, hvad jeg iøvrig allerede er nærved at
angre. Men forsaavidt mit Arbejde unæg-telig ogsaa skeler lidt baade
til Nord og Øst, og det saaledes ogsaa gerne vilde have nogle svenske
Læsere, saa véd jeg meget vel, hvor lidet nyt jeg har at byde paa ved
Siden af Landets egne Literaturforskere, der er fodt og vokset op i
Kendskabet til Nationens store Digtere og har ganske andre Betingelser
for at forstaa dem, og som end yderligere gennempløjer Arkiver paa
kryds og tvers, medens jeg saa godt som ingen utrykte Kilder har kunnet
tye til. Alt hvad jeg har kunnet lægge an paa, er med en
Udenforstaaendes Overblik og Forudsætningsløshed at faa fat i nogle
store Linier af Sammenhængen og Udviklingen indenfor svensk Digtning og
at trække disse saa kort og klart op som muligt. Og saa tor jeg desuden
altid haabe paa, at nogle Svenske kan have samme Lyst som andre til for
en Gangs Skyld at se de »egne Vinduer« fra Genboens Stue.

V. V.I. GUSTAVIANSK ROCOCO.

Den Gustavianske Rococokultur fejrede sine mest lysende Højtider i
Foraaret 1786. Da fandt Forsteopførelsen af »Gustaf Wasa« Sted, og kort
derefter stiftedes det Svenske Akademi.

Der er Gallaforestilling i det ny, af Adelcrantz opførte Operahus.
»Gustaf Wasa, lyrisk Tragedie« er planlagt af Kongen selv, sat i Vers
af »Gratiernes Digter« Kellgren, den indkaldte Kapelmester Naumann har
komponeret Musiken, og den franske Mester Desprez har malet de
pragtfulde Dekorationer. Med stor Iver har Forberedelserne været drevne
fra Hoffets Side; hver Morgen har Kongen med Prins Carl været oppe i
Dekorationsmalerens Atelier, og om Aftenen, naar de høje Herskaber
havde faaet deres Slag Kort i Salonen og drukket Koldskaal, var Kongen
til Prøve og vaagede med Omhu over alle Enkeltheder ved
Iscenesættelsen. Forherligelsen af Vasa-Ættens Stamfader har været ham
en patriotisk Æressag.

Hele det skuelystne Hovedstadsselskab fylder Theatret i spændt
Forventning. Det staaende Parterre er

stuvende pakket med Plebs, der staar saa tæt, at mange maa holde Armene
i Vejret, «som kinesiske Billeder« siger et Øjenvidne; og herfra larmes
der allerede om, at Tæppet skal gaa op. Logerne og Amfitheatret er
forbeholdt Hoffet. I Amfitheatret ses alle dets eleganteste Uniformer:
Den lyseblaa Galladragt, Kongen selv har ladet komponere og foreskrive,
med flyvende Kappe, Sjærf om Livet, Kaarde, hvide Strømper med store
Rosetter paa Skoene, Kalvekryds og krusede Manchetter. Men især de
foretrukne Officerer: den vakre Grev Karl Fersen, Overjægermester og
For-lystelsesraad, eller den statelige de la Grange, Ritmester ved de
lette Dragoner. Eller den naragtige Modejunker Wallencreutz med et
Ansigt å la Hummerklo, en grov Stemme, han soger at gore fin og
pibende, et I'ar altfor trange Sko med umaadelige »boucles d'Artois«.
Hernedefra lorgnetteres og konverseres Logerne, hvori alle de
Gustavianske Skønheder udstille deres Toiletter. Ud af en Puddersky
lyser her sminkede Kinder med Skønhedspletter, blottede Barme,
Ædelstene fra Øren og Bryst, blomstrede Polonaiser, alle Rococoens
Modefarver: Celadongront, bergere tendre, cuisse de nymphe émue. Alles
Blikke tiltrækker de saakaldte «tre Gratier« sig: Grevinde Meijerfelt,
Grevinde Løwenhjelm og især den kvikke Grevinde Hopken, Sjælen i I
loffets Fornøjelser, — hun, hvem Majestæten har vist den charmante
Hyldest at lade hendes Buste sætte paa en Venus aux belles fesses, der
pryder hans Salon. Hag den chamois Vifte derhenne gemmer Prinsesse
Albertines tyveaarige Hoffrøken Magdalene Rudenschöld sig, hun søger
stedse at unddrage sig Hertug Carls besværlige Kurmageri. Og den lille
Grevinde, som knejser ved Logeranden, var for ikke mange Aar siden kun

Købstadsskønhed i Vexiø. Da Kongen var paa Gennemrejse, og hans
Kavalerer, eier havde hort Tale om Egnens Skønhed, gerne vilde have
hende præsenteret, men ikke godt kunde tilsige hende til Leveren, fandt
man paa i en Hast at arrangere en Morgengudstjeneste i Domkirken lige
før Afrejsen; og ved den var den skønne placeret ligeoverfor Kongen, og
den naadige Hilsen, han gav hende efter endt Gudstjeneste, viste ogsaa,
hvad Indtryk hun havde gjort Kort efter var hun antagen som Hoflrøken,
og nu var hun Grevinde.

Tæppet gaar op, og man ser Fængselshvælvingerne under Stockholms Slot,
hvor de fornemste svenske Fruer med deres Hørn holdes fangne efter
Blodbadet. Der er stolte Navne: Vasaer og Braher, Gyllenstjerner og
Bjelker, — Kor af Klager og enkeltes mandig heroiske Tale. Saa en ny
prægtig Dekoration: det er Slottets Festsal ovenover, hvor »Kristiern
Tyran« sidder hoverende paa Tronstol. »Det skall en vällust för mitt
bra — en vällust för mitt hjerta bli, — att edra glade sanger höra —
bland mina trälars klagoskri« siger han til sine Omgivelser. Kongen,
der med megen Takt har vaaget over, at Dronningens (en dansk
Prinsesses) Følelser ikke skal saares i Stykket, bøjer sig her — for at
afværge patriotiske Demonstrationer fra Publikum — frem fra sin
Gitterloge og tilklapper Sangeren Carsten, Fremstilleren af Kristian,
sit Bifald ; Hertug Fredrik af Øster-götland, der fra den modsatte
Gitterloge ellers blot har holdt Øje med en af Pagerne i Koret, — den
Sofie Hagman, som snart efter blev hans Mætresse —, forstaar Vinket og
klapper med, og Publikum følger efter.

Men ægtest bryder Begeistringen ud, da man i 2den Akt ser Gustav Vasas
Telt i Felten, hans Seng overdækket med Bjørneskind, hans Vaaben over
Hoved-

gærdet. Gustav og haas Mænd udvexler patriotiske Følelser, og Helten
udbryder i den skønne Apostrofe: »Ädla skuggor, vördade fader — Sverges
hjältar ock riddarsmän! — Om ännu dess sällhet Er glader, — Gifven
friheten lif igen. — Skola Edra helgade grafvar — trampas af tyranner
och slafvar? — Nej, må träl-domens blotta namn — Edra vreda välnader
väcka, — och Er arm sig hamnande sträcka — ur den eviga nattens famn;«
— en dybt beaandet Paakaldelse af Nationens store Fortidsminder, der
straks rev hele Salen med sig og, som en Art Nationaldigt, snart fløj
Landet over og skulde lyde over den kommende Slægts Vugger rundt om i
Hjemmene. Men lige efter staar vi midt i en af de franske Tragediers
Pligtkonflikter. Gustav faar af Kristian ll's Sendebud Valget stillet
mellem at se sin Moder dræbt eller at afstaa fra Kamp. Og Sangeren
Steenborg stiller sig i Positur og deklamerer: »Hvad plägodjup omkring
mig sväfva! — hvad kanslor strida i mitt brosti — Skall jag naturens
rop förquäfva? — skall jag forakta ärans røst?;

I et Mellemspil ses Kristian og Gustav sovende hver paa sin Side af
Scenen, og Drømme svæve over deres Hoveder. Det er Natten før det
afgørende Slag. Omkring Tyrannen ses »under en frygtelig Musik*
Forræderiet, Samvittighedsnaget med sine Slanger, Hadet med Fakkel. Til
Gustav derimod kommer Æren og kroner ham med Laurbær, Sejren lægger
Trofæer for hans Fod, og tilslut ses i en pragtfuld Dekoration Gustavs
Ærestøtte i Udødelighedens Tempel. — Sidste Akt ender i Sejrs jubel.
Man kunde ikke finde sig i, at Gustavs Moder — saaledes som det sker i
Historien — føres fangen til Danmark, og Norby, som overfor sin troløse
Konge har den ædle Replik: Allt hor min konung till,5 GUST AVI ANSK

mig tillhör blott min dygd,« giver hende derfor i Stykket fri; og hele
Salens begejstrede Publikum istemte Stykkets Slutningskor.

Man ser, hvilken vidunderlig Formæling af ægte Svenskhed og fransk
Rococo: begge Nationers Kærlighed til den ærefulde Hedrift, den lysende
Heroisme modes; gammelnordisk Brouten med haardfør Simpelhed sætter ved
Gustavs Bjørneskindsleje Stævne med den klassiske Tragedies Fremhæven
af gammelromersk, streng Soldater-aand; og den dybe Beaandelse fra
Storhedstiden, som bærer Stykket, er klædt i blodagtigt, forfængeligt
Operakostyme. Dalins Rigshistorie, Voltaires Tragedier og Metastasios
Melodramer har i lige Grad inspireret det.

Fra Januar til helt ind i Juni fyldte Publikum Aften efter Aften
Theatret for at se »Gustaf Wasa«, »der fandtes« — er det bleven sagt —
»paa den Tid knap nogen dannet Svensk, som ikke kunde en stor Del af
dette Stykke udenad.«

— I April samme Aar fandt »Svenska Akademiens« Aabningshøjtidelighed
Sted.

Et stort og elegant Publikum er samlet Kl 6 Aften i den store Børssal;
i de gitrede Loger ses Kongefamilien og Hoffet. Salen er afdelt ved en
Skranke, og der bagved staar et langt Bord, beklædt med et morkeblaat
Flojlstæppe, hvori Guldkroner er indvirket. Ved dets øvre Ende er paa
en Estrade placeret en Art Tronstol. Nu træder Majestæten ind,
efterfulgt at de udnævnte Akademimedlemmer. Medens Kongen tager Plads,
stiller de sig i Rangfølge op langs Bordets Sider. Der er gamle,
fornemme Embedsmænd som Rigsraaderne v. Höpken og Fersen, der er det
svenske Riges Historieskriver A. Botin ; de to Bisper Celsius og
Wingard er fraværende, men Kronprinsens Lærer, Kancelli-6

raad Rosenstein og Hoffets maitre de plaisir, den habile Statssekretær
Schröderheim er tilstede. Endvidere kongelig Haandsekretær,
Stockholmspostens Udgiver Kellgren, Sekretær Adlerbeth samt de to
grevelige Digtere Gyllenborg og Oxenstjerna. Hele Blomsten af
Gustavi-ansk Kultur ses samlet.

Saa taler Kongen, tjusarekungen , taler paa Svensk, — men man mærker,
at det først har været skrevet paa Fransk, — og med en høj, klangfuld
Røst, der hæver sig til stor Magt ved Ord som »Sverigs Storhed , »Det
svenske Navns Ære«. Han lader først Stiftelsesbrevet læse op — det er
paa de fleste Punkter kopieret efter det, hvormed Ludvig XIII
indstiftede det franske Akademi. »Helliget de ædleste af alle
Tidsfordriv, — hedder det — Veltalenheden og Digtekunsten, skal dette
Akademi ved at opdyrke og befæste det svenske Sprog udsprede og ophøje
Æren og Mindet. Og hans Tale begynder: At fremme alt, som kan være til
Rigets Nytte, er stedse mit højeste Øjemed, at bidrage til det svenske
Navns Ære er mit største Ønske«, — disse Ord, hvori
Oplysningsfilosofiens Nytteprogram vajer ved Siden af det Gustavianske
Gloire« banner, angiver Tonen i alt det følgende.

Efterat Grev Hopken i Medlemmernes Navn har takket Kongen, bliver nu en
tildækket Sølvskaal indbragt med 13 Numre for de udvalgte Medlemmer.
Kongen udtager først No. 1 og giver det til Höpken som den fornemste;
siden trækker de andre Lod om deres Pladser. Derpaa underskrives
Statuterne, og Kongen forlader Salen, men overværer Resten af Mødet
oppe i en Gitterloge.

Thi nu indbæres 18 forgyldte Lænestole med lyse-blaat Silkebetræk og
med Numret guldbroderet i Ryggen.7 GUST AVI ANSK ROCOCO.

Til 18 skal nemlig Akademiets Medlemstal kompletteres. Hvorfor netop
18? Jo, har en af de oprindelige Akademikere siden engang betroet en
yngre Kollega, Tallet er valgt »såsom det vid högtidlig uttal mest
ljudvigtiga och klangfulla.«

Og medens nu en efter en rejser sig og oplæser sin Indtrædelsestale, og
Cancelliraad Rosenstein, som Kongen har udnævnt til Akademiets
Sekretær, besvarer dem, er Lejligheden gunstig til at lade den
gustavianske Garde — ialfald dens literære Del — passere Revue.

Dér rejser Grev Gyllenborg sig, og i sin Tale dvæler han med Vemod ved
sin Tvillingbroder paa Parnasset Grev Creutz, som en nylig Død har
berøvet en selvskreven Plads i Forsamlingen. Creutz var den langt
betydeligste i det Trekløver, han danner med Gyllenborg og en anden af
de tilstedeværende Akademimedlemmer, den unge, smidige og slebne
Oxcnstjcrna, De tre repræsentere Natur- og Landlivspoesien i
Gusta-viansk Rococo. De har deres europæiske Tilknytningspunkter, baade
længst tilbage, i Renæssancepoesien, i Pegnitzschafernes
Celadon-idyller, og fra senere Tid i Thomsons Aarstiderne« og den
engelske Landlivs-digtning.

Det er ude paa det Gyllenborgske Gods Skenäs, der siden gik over i
Hænderne paa Søstersønnen Oxen-stjernas Slægt, at Gyllenborgs
»Aarstiderne« og Oxen-stjernas store Digt »Dagens Tider« er blevne til,
og paa Besøg derude har Vennen Creutz nynnet sit »Sommerkvæde« frem og
faaet Ideen til sit Hyrdedigt »Atis og Camilla«, som var alle følsomme
Hjerters Bibel paa Gustavs Tid. Ved en nydelig Sø, hvor de bølgeformige
Udløbere fra Nerikes Bjergegn gaar over i det skønne Sødermanlands
gyldne, bakkede Marker —8

dér ligger det Sted, hvor moderne svensk Naturfølelse først finder
poetisk Mæle. Det er ikke det romantiske Sverigs Naturskønhed, man paa
den Tid har Øje for. Højsverigs Granskove og Graabjerge, Smaalands
nøgne Moser og stenede Ødemarker beskrives hos samtidige Kejsende som
et kedeligt og grimt Skue, og en af dem udstøder et Lettelsens
Jubelskrig, da han kommer ned til Skaane: »Hvilke Følelser af Glæde man
har, naar man faar det herlige Skaane at se, kan ikke den mest
veltalende beskrive.« Men her omkring Skenäs er det under en skyggefuld
Løn, at den Gustavianske Natur-digter ligger i svalt Læ for
Middagssolen og glæder sig over de gyldne Marker, der mejes af de
flinke Høstfolks Le, over den blaa Sommerhimmel og Varmen, der modner
Frugterne, eller — med Tanke paa Jagtens og Fiskeriets Tid — over
Fiskene, der slaa nede i Dammen, og Fuglevildtet, der spiller inde i
Granskoven. Naturfølelsen er endnu mest Landmandens Glæde over
Sommerens Rigdom; men der er ogsaa megen robust Virkelighed og hjemlig
Engduft over denne svenske Godsejerpoesi. Imidlertid er Glæden over
Naturen klædt i pyntelige Rococosnirkler elter fremmed Mode. Luftens
Folk x — det er Insekterne —, der lyse med •blandet Malning«, sværme
omkring deres grønne Huse, Ceres' Værktøj« (Kornstakkene?) glimre mod
Solen, Fuglen slaar ned i Søen og henter sig en »Bølgens Søn« op i sit
Næb, og nu hen mod Aften, har Høstfolkene samlet sig i en Lund, der
skryder af ingen Øxe at have kendt,« og nyder der »et Maaltid, kært for
Fliden og af Maadeholdets Haand skænket til Sundheden og Nøjsomheden.«
Allerede bærer Thetis Bølge den gyldne Seng, der venter Solen;, og
snart9 GUST AVI ANSK ROCOCO.

vil »Nattens nette Hlus« med sit Skin forsølve Mark og Lund.

I et saadant rigt og idyllisk Arkadien vokser Creutz's Heltinde Camilla
op i Menløshedens Skod«, som Tjenerinde i Dianas Tempel; og Jægeren
Atis, hvis kolde Bryst endnu aldrig har følt »Astrilds Pile , ser hende
paa en Jagt og mærker sig straks optændt af den Ild, som plager og
fornøjer.« Under en Watteausk Himmel af mild Sanselighed, hvor »Glæden
har rejst sin Trone«, males i Creutz's Digt Scener af den saarede Hind,
der soger Ly for den grumme Jæger i Camillas Skød . . af den
fortvivlede Elsker, der vil kaste sig ned i en Bjergkløft, men opfanges
af en Ron, som er selve den forklædte Amor . . af de Elskende, der
sidde sammen i tæt Omfavnelse, da en Slange stikker Camilla, saa hun
som livløs synker om i Elskerens Arme — men Doden blev bestyrtet, da
den saae sit Ofier,« og Camilla, om hvem det hedder, at Dyden vilde
iklæde sig hendes Skikkelse for at blive mere elsket og faa flere
Dyrkere,- slaar igen Øjnene °P °g g°r s'n Elsker lykkelig ved den
Ømhed, Gudekraft, som Verdens Vellyst skaber.«

Tilbage til Akademisalen. Et tungere Skyts end disse grevelige
Landlivsdigtere udgør de to Venner Rosenstein og Adlerbeth.

Adlerbeth — kgl. Sekretær, siden Rigsantikvar — den redeligste
Gammelsvensker og den stiveste Romer: Oversætter af de latinske Diktere
og helt gennemtrængt af dem, men tillige en Fortsætter af svensk
Patriotisme fra Storhedstiden, fra Rudbecks og Verelii fantastiske
Oldtidsforsken. Han skrev den oldnordiske, — men helt klassisk-franske
— Tragedie: »Ingjald Illråde«. En tør og fantasiløs Natur, men af det
enkleste20

Hædersind og Frisind, Manden med Romersindet«, der nogle Aar efter paa
Ridderhuset talte fri, mandige Ord mod Gustav III's Politik uden at
tabe Kongens Gunst, og som siden i et fortroligt Øjeblik sagde om
Gustav: »Bror min! der var ikke et ærligt Haar paa hele hans Krop.«

Ogsaa Vennen Rosenstein søgte at danne en vis Modvægt mod Operakongen i
Gustav 111. Han havde ved Gesandtskabet i Paris lært Encyclopædisterne
at kende, Montesquieu og Locke var hans Mønstre og den reelle
Samfundsnytte hans eneste Maalestok. Oplysning og »Humanitet« rummede
for ham al Filosofi og Moral. Ikke t rem ragen de begavet — »i ditt
hjerta låg ditt snille« er der sunget om ham — vandt hans sunde, sobre
Principer, hans liberale Tænkemaade, hans fader lige Velvilje mod alle
Yngre ham almindelig Agtelse. Kongen overlod ham det vanskelige Hverv
at opdrage den lille egensindige og hoffærdige Kronprins og udnævnte
ham til Akademiets Sekretær; og som saadan besvarer han nu med sin
smagfulde, klassiske Veltalenhed Enhver af Akademikernes
Indtrædelsestale

Saa cr der den gamle Historiker Anders af Bot/n. Hans Livsværk ligger
egentlig allerede under Friheds-tiden, han horte til det förste
Slægtled, som indførte »det 18de Aarhundrede« i Sverig. Hans »Udkast
til det svenske Folks Historie« var en Overførelse af den
Montesquieu-Voltaireske Historieskrivnings Syn og Metode. *
Oplysningens« og Civilisationens« Maalestok anlægges her paa Alt.
Religion er opfunden af Præster eller Folkeførere. Odin var en saadan
stor Helt og Lovgiver, der ved alskens Kunster og Paafund fik Folket
til at tro paa, at han var en Gud, og lærte dem en Mythologi, hvis
»højeste Hensigt« var at gøre Folket21 GUST AVI ANSK ROCOCO.

tappert og krigslystent. Tolerant tages der Parti for Hedningerne mod
de første Kristnes List og Grusomhed. Middelalderen var kun Barbari,
Katolicismen en Forening af urimelig og skadelig Overtro; Munkene, den
Tids Forfattere, havde ingen anden Fortjeneste end »at kunne lyve uden
Talent paa usselt Latin.« Tidens Legender eller Helgenhistorier er
»Usselheder, der vanære Menneskeheden,« Munke og Nonner kaldes et
»ligesaa foragteligt som skadeligt Udskud af Mennesker« og den hellige
Birgitta •»gjorde Sveriges Elendighed fuldkommen.« Ogsaa over Krige og
de krigsførende Konger gaar det ud — i »Humanitetens« Navn. Braut Anund
roses højt som »den første, der vovede at tænke, at en Fyrste kunde
blive stor ved andet end Leding og Blodsudgydelse.« Og — i Voltaires
Aand — lægges Hovedvægten paa Civilisationshistorien; det er Lovgivning
og Rettergang, Sæder og Skikke samt økonomisk-soci-ale Tilstande, som
de fleste Kapitler omhandler i Botins Historie.

Men nu rejser sig selve »Gratiernes Yndling, kgl. Haandsekretær
Kcllgren, —- han hvis Pen behersker Periodens Literatur. Lille, sirlig
af Væsen og Klædedragt, med skarpe, spidse Træk i det hvidgule Ansigt
og altid livligt, bevægeligt Udtryk — let til satirisk Smil, men ogsaa
til rørt Begeistring — forbeholden og skarp overfor Fremmede, ømfintlig
for Angreb, men blandt Venner af den oprigtigste Umiddelbarhed i Væsen:
hæftig, forsonlig, ærlig og elskværdig. Han er det Gustavianske
Samfunds Voltaire: frygtet for sit hvasse Vid, populær ved sine
yndefulde og letfærdige »piéces fugitives,« sine satiriske Fabler og
Fortællinger paa Vers, — i Prosa som paa Rim Oplysningens og den sunde
Fornufts utrættelige Forkæmper.12

En fattig Præstesøn fra Vestergötland, men fra Moderen med noget af det
lyriske, finske Naturel i sig. er han fra ung af Poet i Kraft af sin
muntre, letvakte Følelseslivlighed. I de første Vers, der grundede hans
Ry, sang han: »Det är ett fel att löjet hämma — nar man så mycket
löjligt ser; — det ar ett brott att ügat dämma — nar mensklighet om
tarar ber.« Mest vendte han Skærpen ud og latterliggjorde i Fabler og
satiriske Rimbreve ä la Voltaire lærde Pedanter, Præster, usle Rimsmede
osv., fremstillede med Voltairesk Haanelyst Jorden og Mennesket som
skabt af Latter-guden Momus til Forvrængning af Skaberens Mening, og
forkyndte den kyniske Verdensmandslære: Min kære Dreng! en Tosse bliv —
saa gaar dig alting vel i Verden.

Ved Siden heraf sang han letsindige Erotika om Rosalies Yndigheder —
hun, som til Svar paa Folks Bagtalelser »blott dubbelt flera sälla
gjorde — ock dubbelt mera vacker blef« —, lod Filosofferne frit søge Ry
for Kundskab til Naturen: »dess högsta skatter for mitt syn — emellan
Zulmas lakan visas,« — kunde ogsaa synge en munter, legende Vaarvise«
af den friskeste Ynde, og varierer altid denne epikuræiske Moral: Snart
er din Aftentime nær, — da kan bekvemt du Visdom dyrke — naar til at
nyde fattes Styrke, — da tænk, at Glæden syndig er.«

Hvor lavt og tomt et Livssyn al denne muntre Kvikhed bunder i, blotter
et Digt som »Vore Illusioner.« Med Voltairesk Menneskeforagt klædes
Livet nøgent af for alle dets Illusioner, — Ærens, Kærlighedens,
Udødelighedstroens, — men det vises tillige, hvorledes det usle
Menneske kun ved disse > Livsløgne« kan holde sig oppe. Ingen
menneskekærlig Handling,23 GUST AVI ANSK ROCOCO.

ingen Hjertets Glæde, intet Livets Smykke vilde findes, om ikke vor
Indbildning kastede sin Farvedragt over den grimme Virkelighed. Dette
er ogsaa navnlig Poesiens Program: at være »den Glædens laante Dragt,
hvormed vor Dannelse pryder Naturen.« Og Moralen af det hele er: »Hvad
gør, om Drømmen os bedrager, — naar Livet lykkeligt den gør?«

Sin største Magt havde Kellgren som Redaktør af »Stockholmsposten.
Oprettet 1778, nogle Aar efter Trykkefrihedens Anerkendelse, forkyndte
denne Avis straks i sit Program, at nu da »Folket er befriet for al
Bekymring om eget Velfærd, hvor En arbejder og Millioner nyde, skal
Snillets lækre og uskyldige Fornøjelser samt nyttig Oplysning træde i
Politikens Sted.« Efter Frihedstidens politiske Liv, som nu var sunket
træt sammen under den enevældige Monarks Scepter, indvarsledes en
æstetisk og »filosofisk Kultur. Og Organet for denne Gustavianske og
Voltaireske Kultur blev .Stockholmsposten.« Den aabnede et Felttog mod
alle Slags »Fordomme,' mod Overtro og Pietisme, mod Standshovmod og mod
de gamle Tiders plumpe Sæder; den indeholdt moraliserende og oplysende
Artikler i Smag med de engelske Tidsskrifter; en Styrtregn af Haan
faldt over de gammeldags Poeter af den svulstige og billedrige tyske
Skole, der grasserede rundt i Provinspressen. »Tolerance,« »Humanitet,«
»Fordomsfrihed« forkyndtes paa moralske og religiøse Omraader; Voltaire
dyrkedes som det højeste Forbillede — »fra Verdens Begyndelse har
aldrig nogen Dødelig med større Snille udtalt de for Samfundet og Livet
vigtigste Sandheder end Voltaire.« —; og som den fineste Art af Poesi
dyrkedes i »Stockholmsposten« et kvikt, helst tvetydigt Epigram,14 GUST
AVI ANSK ROCOCO.

et galant turneret Smigervers til en Dame eller Mæcen, en versificeret
»conte« efter det Franske.

— Ser man dem nu, Kredsen af de gamle Akademikere? Sjælen i den
Gustavianske Rocococultur, baade paa Theatret og i Akademiet, er dog
Gustav selv, »Fortryllerkongen«. Han høstede som anonym Forfatter til
et af Akademiet som Prisopgave udsat »Are-minne«, dettes förste Pris,
og som Forfatter af Original dramer var han Periodens betydeligste
Theaterdigter Elementerne og Retningerne i denne hele Kultur løbe
sammen i hans Person og Dannelse.

Der var først Rococoen fra Lovisa Ulrikas Hol, hvorved Gustav var
opdraget; — den lette, forlystelsessyge Drottningsholmstid, da den
franske Smag, Regentskabets og Ludvig XV's Stil blev eneherskende i
Sverig: da mythologiske Hyrdescener af Boucher og lækre
Galanteribilleder af Låneret og Vanloo indfor skreves til Slottets
gobelinklædte Boudoirs, og Tessin omplantede Rococoarkitektur paa
svensk Grund, — da Forlystelser med Festspil, Maskerader, allegoriske
Optog osv. blev Hoffets daglige Sysselsætning, og franske
Skuespiltrupper, italienske Operaer og Balletter florerede, og Dalin
skrev sine Celadonviser, Creutz sin Hyrdeidyl »Atis og Camilla«.

Der var dernæst det »filosofiske« Aarhundredes Kultur, som Gustav havde
inddrukket under sine Ophold i Frankrig, — Encyclopædisternes Kultur,
som fra Aarhundredets Midte fortrængte den forrige lettere og gladere
Tone. Gustav den III begyndte sin Regering med af Økonomihensyn at
afskedige den franske Skuespillertrup, »da jeg allerede fra Begyndelsen
af min Regering vil undvige alt, der grænser til Prunk«. Og omend det
franske Theater snart kom til Ære igen,25 GUST AVI ANSK ROCOCO.

holdt der sig hos Gustav — efter Morbroderen Fredrik II af Preussens
Exempel — en fast Vilje til, ved Siden af s Operakongen«, at være
Filosofifen paa Tronen. Trykkefrihed indfortes, Religionsfrihed
betryggedes, Præsternes Magt modarbejdedes, Humanitet indfortes i
Straffene, Næringsveje oparbejdedes. Paa alle Omraader, fra Klædedragt
til Tænkesæt, vilde denne Encyclo-pædisternes Elev reformere sit Folk.
Oplysning og Nytte! syntes hans Valgsprog. I Sammenhæng hermed
udvikledes ogsaa den æstetiske Smagsretning udover style Louis XV«. Det
værdige, pompøse afløste det frivol-kokette. Etiketten ved Hoffet blev
stivere end i Faderens Tid; Hyrdeidyllen og Erotikken trængtes tilbage
for Oden og det satirisk-moraliserende Digt; Kongen selv stræbte efter
at afløse den italienske Operasmag med alvorlig-højtidelige Tragedier
efter Voltaire. I sit sidste Drama »Siri Brahe« naaede han endog til
det Diderotske »borgerlige Skuespil« og den Rousseauske Parole om
»Natur« og »Følsomhed«.

Endelig var der den svensk-nationale Side i Gustav III. Efter Landets
Fornedrelsestid, hvor det ganske havde været behersket af fremmede
Magters Penge, var det Gustavs stolte Livstanke at genvække Landet til
dets gamle Storhedstid. Fyldt af forfængelig Slægtfølelse og meget
bevandret i Vasaættens og Sverigs Historie, var han altid overskygget
af Mindet om Gustav Adolf og Gustav Vasa og vilde baade i indre
Enevoldsmagt og i ydre Krigsstorhed træde i deres Fodspor. Og hvor
inddrukken han end var med fransk Dannelse, var det hans fulde Hjertens
Mening at være svensk, og denne Svenskhedsbestræbelse lægger sin Tone
over al Gustaviansk Rococo: fra den Nationaldragt, han lod komponere og
foreskrev, til det svenske26

Theater og svenske Akademi, han oprettede, — til de fædrelandske
Dramer, der hist spilledes, og de »Ære-minder < over Sverrigs Stormænd,
der her udsattes som Prisopgaver.

Og ved selve det lyrisk muntre Naturel og Kærligheden til det lysende
og pompøse er Gustav III og Gustaviansk Kultur at betragte som det
afgørende Gennembrud for en væsentlig Side af Svenskheden.

II BELLMANSK ROCOCO.

I en folkeligere Sfære er Bellman og hans Kreds en Side af
Frihedstidens og Gustaviansk Rococo.

Medens Lovisa Utrikas og Gustav III's Hofter lyste med Fester og de
skønne Kunster, faldt der ogsaa en Afglans derfra ned over Hovedstadens
Liv, og Frihedstiden og de første Aar af Gustav III's Regering var det
glade Stockholmerlivs gyldne Tid. De opløste økonomiske og politiske
Forhold under Partikampene havde medført en vis pulserende Livlighed:
Kursen gik op og ned, og Folk spekulerede og levede for Dagen; fra de
øverste, forfranskede Lag bredte Nydelsessyge og Usædelighed sig;
Kirkerne stod tomme, de nys aabnede Theatre fyldtes, franske
Operettemelodier trallede paa alle Læber, og Brændevinen flød over
Brostenene. Den Fred og Tryghed, som Gustav III's enevældige Regime
bragte over Livet, øgede i Først ilingen kun Letsindigheden. En
Rejsende, der 1778 kom til Byen, skrev; »Her er alting glimrende og27

muntert, saa mange Forlystelser, at man ikke skulde tro, de kunde faa
Fnde. - Kungsträdgården og Humlegården aabnedes for Folkelivet, og
havde de høje Herskaber deres Opera og Maskerade, saa havde
Stockholmerne Tallotteriet og Kronens Brændevin, offentlige »Redouter«
paa Bållhuset og offentlige Baller i det fri ude paa Lorensberg, og paa
det lille Theater i Humlegarden havde man Hallmans og Kexéls kaade
Farcer.

Lad os gaa ud paa »Gröna lund« ude i Djurgården; vi træffer hele den
Bellmanske Kreds derude.

Der danses ude i fri Luft, til Musik af Valdhorn. Men ogsaa Fader Berg
— Tapetmaler af Profession — trakterer pustende sin Basfiol og styrker
sig af Ølkruset, medens Navnedags-blæseren Fader Bergstrøm har knappet
sit sirlige Kalvekrøs op og blæser paa Oboe. Det er et blandet Selskab,
der svinger sig i Dansen: unge Lapse, Officerer, selv Kavalerer fra
Hoffet blander sig ikke sjælden med Smaaborgerne, men Damepublikummet
bestaar mest af Kajsa-Stinaer og Britaer ude fra Lokatten-, Tre Bøtter«
og de andre Djurgårds-kroer. Uniformerne gør mest Lykke. Dér bugter
Jergen Puckel — Pigernes Jens — sin svajede Ryg i Dansen, i gulgul
Frakke, med Haarpisk og Straaperler om Hatten : den smidige Plattysker
med Kavalermanerer. Her er den lille Konstabel Movitz — til daglig
Parykmager — det følsomme Stemningsmenneske, svindsottig og let til
Graad, Elsker af Glasset og Konnet, — skønt han véd, at han drikker sig
Døden til, og ofte har det Uheld, at hans Nymfe bliver snappet fra ham
og han selv banket af. Men stateligst og elegantest fører Moll berg
sig, den lange, hjulbenede Hestgardist li Bell mans Sange forfremmet
til Korporal): en rigtig svensk Soldatertype i sin blaa Kjole med
hvidgule Opslag,

Vedel: Svensk Romantik. 228

sin Stangpisk og de pudrede Haarbukler opviklede foran Ørene.
Traditionerne fra de svenske Vaaben-btdrifter gør ham æresfølende og
eeremoniøs. Med megen Anstand har han indøvet Ulla i Menuet, og med
megen Vigtighed var han Marskalk ved Mor paa Wismars Begravelse. Og
altid paa Gulvet, leende, syngende, med lyseblaa Salop, udskaaret,
snoret Liv og røde Hæle paa Skoene, ses Maria Kristina Kiellström,
Bellmans Ulla Winblad og Muse, — den fejrede Dronning paa alle
Djurgårdens Danseboder, Venus" og Bacchus' Præstinde—»hver Dag staar
hun Brud«—, »Vor Ulla«, som Bellmans gemytlige Fællesbetegnelse er:
snart Kronymfe, snart fin Mamsell, tiere Gange gift og oftere i
Karambolage med Politiet, — saa at hendes virkelige Historie nutildags
har kunnet skrives efter Politirapporter.

De franske Moder fra Hofilt er trængt ned i Middelstanden : de brave
Borgermænd bærer Allongeparykker og har trekantede Hatte under Armen,
Nymferne har hojt opsat Haar, »baise-moi« paa Kinderne og Hnga-gennter
udover de røde Kokkcpigehænder. Franske Operettemelodier og
Hyrdespilsarier lyder fra Musiken Grétrys, Audinots, Rameaus —,
yndefulde, skælmske og overgivne, og de klumpede Fødder søger at foje
sig i gratiøse Contredanse og Menuetter. Men de røtiflammede Ansigter,
Ølmaverne under de lange Silkeveste og hele den støjende Lystighed al
plumpe Punschestemmer og Hvin af Nymfer er ægte nordiske, indfødt
stockholmske. Og højnordisk er di n l>>e Sommernat, som kaster sit Skær
af Poesi ud over Fri-luftsballet og udover Djurgårdens Skove og
Mælarens Holme.

Saaledes saae svensk Folkeliv ud, naar Gustav III med en Hof kavaler
gik ud paa Djurgården for at se19 BELI.MANSK ROCOCO.

paa Populacen. Men den, som rigtig fik Adgang til Borgerhjemmene i
Hovedstaden eller kom ud hos Smaa-haandværkere eller i Bønderstuer paa
Landet, naaede snart ind til de Lag af Folket, hvor dets naturlige
Anlæg og Temperament havde holdt sig mere gammeldags og ublandet af
Frihedstid og Franskhed.

Her traf man da et Folk, hvis Sind til dagligdags var tungt og noget
trægt, tilbøjeligt til Grubleri og Fantasteri, — i hvilket Overtroen
huserede kraftigt og skod sine vilde Skud, og Kristendommen gerne blev
mørk, verdensfravendt og sværmerisk. Hexene red endnu Skærtorsdag til
Blåkulla i Kalmarsund, og i Begyndelsen af Aarhundredet havde baade
Bisp og Øvrighed i visse Egne været under Panik for Hexe-epidemierne;
barbariske Straffe maatte til for at faa Has paa Uvæsenet, og Snese af
gamle Kærlinger henrettedes ved Baal og Brancl. Endnu efter
Aarhundredets Midte var der holdt Hexeprocesser. Og i Spindestuer og
Folkestuer rundt om paa Landet var naturligvis alle Slags Overtro- og
Spøgelseshistorier den gængse Underholdning. — Kristendommen var
smeltet inderlig sammen med Folkenaturen og havde antaget Farve efter
den, og da Karl XIl's Soldater bragte Pietismen hjem med fra deres
Felttog, fandt denne tyske Religiøsitet temlig beslægtede Former for
Kristendom rundt om i Stammefrændernes Jordbund, og den fik snart
Rodfæste i store Dele af Hujsverig. Folket, der var udpint til dybeste
Armod efter Karl XlI's Krige, kastede sig hurtig i »Læseriets« og
Herrnhutismens Favn. Og medens de nymodens Præster baade i Hovedstaden
og snart ogsaa rundt paa Landet begyndte at undse sig ved at nævne Jesu
Navn fra Prækestolen eller citere den gamle Bibeltekst, men hellere
benyttede Guds-

tjenesten til at give Raad for Landhusholdning og Barneopdragelse, saa
samledes de »Hellige« om Søndage og ogsaa mange Hverdagsaftener hos
hverandre til de saakaldte »Konventikler». Her læste man højt i Arndts
»sanna Kristendom« eller i Scrivers Sjæleskat« og sang Salmer af
Kolmodins »Andeliga dufvoröst« eller »Trogna själens gyllne
rökelsekar«; og det var en helt egen poetisk Sindstilstand, der vaktes
og næredes i Folket af denne Art Religiøsitet, som klædte Dogmerne om i
sødlige og mystisk sanselige Billeder af Due, Lam, Brudgom osv., og som
svingede overspændt mellem Sukken og Smægten og Henrykkelser. Nogle af
disse Salmer synge næsten dityrambisk, i livlige, hurtige Melodier:
»Derfor jag sjunger förnöjder och glader: — Snaran är sonder och fogeln
är fri.

Dette dityrambiske staar i Forbindelse med et andet Træk, man maatte
bemærke i Folkets Naturel. Stødvis vexlende med dump Træghed og
Tungsind kan der komme en opromt Raskhed og Livlighed op i Nationen,
som baade falder i Øjnene i Almuens Liv og i Sverigs hele Historie. Der
er oftest noget raskt og spændstigt og hurtigt i Svenskernes Tale,
Gang, Bevægelser; det er et højrøstet Folk, dets Lystighed kræver megen
Mad og megen Drik, Skraal og Hujen, og Bønderkarlene har hidsigt Blod
og let til Kniven; Bondedansene — »polskerne« — er livfulde og kvikke i
Tempo og Melodi. Der er et lyrisk-letsindigt Sving i Nationen. Fra
Almuen og opefter kommer dette frem i Træk som en spraglet Farvesmag,
Sans for Pragt i Klædedragt og Bolig, pralende Overdaadighed i
Gæstebud, hele Tilbøjligheden til at leve over Evne, eller i Passionen
for forvovne og æventyrlige »Aflar«spekulationer. Og et lyrisk Træk
gaar — som det er bleven21 BELI.MANSK ROCOCO.

sagt — gennem hele den svenske Historie. Store lyrisk-heroiske
Kraftanstrængelser af Nationen vexle med træge Dvaletilstande af
gammeldags Konservatisme.

I den lysende Storhedstid under det 17de Aarhundrede havde Landet for
Alvor levet over Evne og var nu efter Karl XII's Fald sunket udtrættet
tilbage. Men, langt inderligere end oppe i Slottets Sale, levede denne
Glanstid videre i Folkets Erindring, og de store Minder fæstnede for
stedse i Folkesindet den lyriske, æventyrlig-heltemodige Trang.
Karlernes og Gustavernes Skygger vilde ikke do, trods alt det ondt, som
mange af det 18de Aarhundredes Historikere, der vejede dem paa Nyttens
og Oplysningens Vægtskaal, vidste at melde om dem. Og især begyndte
allerede Billedet æventyrlig at idealiseres af den Mand, som havde
slaaet Landet de dybeste Saar. Det Lettelsessuk, som var gaaet over
hele det udasede Folk ved Karl XII's Død, var allerede glemt. I
Skolerne stavede Pogene de kunstige, fremmede Navne paa Narva, Clissow,
Holofsin, og rundt om paa deres Jordlodder gik de gamle Karoliner
endnu; næsten i hver Familie var der nogen, som endnu gemte den blaa
Vaabenfrakke, de høje Stovler og Klingen med Karls indridsede Navn. De
gamle Soldater blev ikke trætte af at berette om Kongens Fromhed, hans
Leje paa Risknipper, hans Maaltid paa Hesteryggen, hans Kaardes
Bedrifter ved Bender og hans æventyrlige Hjemridt. Og da Voltaires
nedsættende Skildring af Heltekongen« udkom, fremkaldte den et
harmfuldt Svardigt af en Patriot, — til Ormene, der rejse sig mod Ærens
Majestæt, Pjaltene, der klynke, naar de se en Draabe Blod, »mens
Karoliner stolt paa vundne Faner sov — og kløved fremmed Guld med
Sværdet. <22

Der gik inde i Stockholm en Bohémepoet om, i hvis Digtning alt dette
nationalt svenske paa en dyb og vidunderlig Maade formælede sig med den
franske Rococo. Naar Gustav III gik og spadserede i Haga-parken, kunde
hans Sekretær Schroderheim, der tillige var Dusbroder med alle Stadens
lystige Fugle, gøre Kongen opmærksom paa en eller anden luvslidt og
forsoldet Personage og nævne ham som en af de svenske Poeter, der ikke
havde noget med Hoffet og Akademiet at gore, men som til det lille
Humlegaards-theater skrev lystige Parodier paa Hofoperaerne eller var
Hovedmand i Par bricole ordenens burleske Op-tog og »tillställninger-
eller maaske var den, hvis Drikkeviser og Mit Tidsfordriv i
Gældsarresten« blev læste og sungne af høje og låve som ingen af de
rigtige« Digteres Ting. Men mellem disse Galgenfugle var
Fredmanssangeren noget ganske for sig. Naar han under en af Djurgårdens
Ege eller paa et af Værtshusene derude foredrog sine halvt
improviserede Bac-chika og Erotika med Citeren i Haand, henrev han
uimodstaaelig saavel Akademikere som Lægfolk, hvormeget end de første
mente at maatte rynke paa Næsen af ham, der af svenske Kroers Aganipper
— har Aaren fyldt med Dobbeltøl. . Kongen var mest af alle charmeret og
lod tidt Schroderheim kalde ham op paa Slottet for at improvisere; han
kaldte ham galant for den »svenske Anakreon« og gav ham en vellønnet
Post ved Tallotteriet. Men at civilisere ham var det omsonst at forsøge
paa, og han maatte overlades til sit lidt lazzaron-agtige Liv.

Bellmanssangen er paa én Gang stockholmcrfransk j Adolf Fredriks og
Gustav III's Stil og springer ud af den dybeste Naturbund i Nationen.23

Dens Melodier er af den fransk-italienske Art, som dengang floj fra
Land til Land og var paa alles Læber. Det er dukkestive Menuetter som
»folies d'Espagne- og flagrende Contredanse som Ny Brunsvigerdansen og
den kokette »Allemande;« det er smægtende Hyrdespilsarier ä la O ma
tendre Musette« eller »O quel plaisir extréme, og muntre Operetteviser
ä la »Annette ä lage de quinze ans« og »Allons danser sous les ormeaux.
1 Med Melodiernes Tremulanter gennemtrænger hele Rococoens snorklede
Gratie, sprættende Livlighed, hele den franske Chansons Ømhed og Ynde
Bellmans Sang. Som en Watteausk Hyrdinde, der »högtidskladd — vid
källan en junidag — hopletar ur grässets rosiga bädd —sin prydnad och
små behag, • saa enkelt klædt i sin Nankinstroje fejrer Lilla sit
idylliske Landliv ude ved första torpet.« Som paa et Bouchersk
Dekorationsmaleri sejler hun over til Djurgården, lig Venus paa
Snekken, omflagret af »Anglar, Zephyrer ock Pap hos' hela magt,« mens
Vandnymfer paa Delfiner plaske omkring og Tritoner blæse i
Muslingehorn. Og omme og yndefulde Sommeridyller som • Opp Amaryllis^
eller »Ulla, min Ulla! sag far jag dig bjuda, — al Munterheden, der
perler som let og ren Vin, al den utilslørede Venusdyrkelse, hele den
kaade Paroditone i disse Fredmanske Epistler — det er som en fin og
fransk bouquet, der ikke ellers hører til hos den tungere nordiske
Natur.

Hele denne udenlandske Duft og Tone er saa lagt udenom det
Djurgårdsselskab fra >Tre Bötter og »Laksen,« vi før saae paa. Og denne
Sammensætning virker nødvendig som en burlesk Travesti, — svarende til,
naar »Par bricolet ordenen parodierede de udenlandske Ordensselskaber,
der florerede i Hof kredse,24

eller Bellmans Corporal Ølbom« og Hallmans Casper och Dorotea«
travesterede Hofoperaerne. Det er Rococo pastoralen og
Rococomythologien, der her travesteres. Her er Hyrden »Corporal eller
Urmager, >ma bergere« er Cajsa Stina »sot och fetera med »soltjäder« og
gul carcas; Wingmark med Parykken, der staar og spiller paa Fløjte, ser
ud »accurat — som pa sol-fjadrar, der man en herde ser lipa, — som i
lunden står så flat — ock har i truten sin ljusgula pipa. »Paphos ö« er
Djurgården, Kroerne er Fröjas templen,« og »Venus i al sin Pragt«
hedder Ulla. Naar Ulla sidder i Særk ved sit Morgentoilette, betjenes
hun af tre Gracer, Zephyrer flyve omkring Spejlet med Pomade og Pudder,
»Cytheren sjöng ock Karleken brann — bland lockar, flor ock gazer, og
hun springer ind i Krostuen og henter sig en Kop Sekt: Astrild brann i
glassets djup — ock Bacchus pä dess yta.« Og hendes Landlivsidyller ude
i det grønne omflagres af »skogens musikanter« og små kärlekspanter,«
men slutte med, at »Ulla kullstjelpt som en fru — med Mollberg snorker
annu.s

Og helt igennem er der et parodisk-burlesk Forhold mellem Melodi og
Tekst. De lette og yndefulde Toner omramme et bredt og støjende
Flamlænderliv. En fransk Drikkevisemelodi istemmes her til Ære for
Nordens Bacchus med Finkelglasset i Haand og tronende paa en Øltønde.
En Duet af Elskovstrætte mellem Colin og Colinette forvandles til en
Drankers Monolog, der svinger mellem livsled Dødsbeklemthed og smaa
Opstramninger af Flasken. Og en fad Hyrdearies Melodi kommer til at
bcere en drastisk Burleske om Magistraten i Telje og Svinet, der kom
ind i Byraadet.35 BELI.MANSK ROCOCO.

Men endnu mere: hele Gemvtsbunden er svensk som aldrig i Hof- og
Akademipoesien. Bellmans-digtningen har sine Rødder nede i de Lag af
Svenskhed, hvortil Frihedstid og Franskhed ikke var naaet ind. Man kan
bruge Karl XII som en Maalestok. Han kaldtes af Oplysningspoeteme i
Voltaires og Humanitetents Aand en donquichotesk Nar eller »en kronet
Tiger, et »Nordens Plageris, en Menneskelighedens Fjende.« Men hos
Bellman anslaaes den æventvrlige Overmodstone, som er Legendens egen —
Tonen af »de gossar blå» og »hur svenska stålet biter« —: Kung Karl du
lejon på Turkarnes plan — I Ryssar, hör nu på med gamman, — jag svar
vid San Niclas, vid påfven ock fan, — han dängde Er sonder och samman.
Og Karl XII og det, som Heiberg har døbt det dityram-biske i Bellman,
er inderst i Slægt med hinanden. Der er en Øjeblikkets Fyrighed og
Raskhed, en svingfuld Entusiasme, som er ægte svensk. Det er den, som
gør Fredmanssangen fra tam Drikkevise til virkelig bakkantisk Poesi, og
som er Tonen i Klang mina flickor,« Movitz blåste en concert eller »Nå
å nu alla församlade hår.« Denne højrøstede Lystighed er ogsaa saa at
sige det Højtryk, som maa til, forat den tunge og træge Nordbo skal
finde Rekreation, og den er ligesaa fjern fra Anakreons Munterhed, som
den af Kariterne iskænkede Druevin er fra vort nordiske 01 og
Brændevin.

Ogsaa Romantiken og Humoret i Bellnianssangen hænger sammen med Nordens
Natur og Racens Hjerterødder. Omkring Ullas Djurgardsfærder eller
Fred-manns Idyller ligger som Ramme Målarens Landskab og Højnordens
Sommer. Havde Creutz og Oxenstjernas Landlivspoesi for det første kun
malt det mindst26

svenske i Sverigs Natur: det frodig smilende Kornland og endda kranset
det med Claude Lorrainske Egelunde og overhvælvet det med en Virgilsk
Hyrdedigtshimmel, saa er det her virkelig en tidlig Junimorgen i
Stockholms Omegn, som ligger udenom Selskabets Hjemfart til Baads efter
en lystig Nat: Skinnarvikens stejle Skrænter — Kirketaarnene, der
glimte frem af Morgen-taagen, — Urhønen, der spiller inde i Skovene paa
Skærene, — Torvebaadene, der ro ind med Mælk og Grønsager, —
Vadskerpigerne med deres Banketræ nede ved Vandet.

Den blonde og skære Naturskønhed løfter hele det burleske Kroselskab op
i en Skønhedssfære. Maane-skinnet forsølver Keglebanen hos »Faggens«;
inde Ira Bolværket skinner »Lokattens« oplyste Vinduer ud i
Stjernenatten; Kortspillet paa Klubben afbrydes ved, at en af
Deltagerne aabner Vinduet ud til den klare Frostnat over Mælaren, med
Slæder og Bjældeklang og skøjteløbende og Skovens Toppe sølvgraa i
Baggrunden.

Saa venlig ler ogsaa Bellmans Humor til hele det løjerlige Selskab paa
Tuppen« og »Tre Bøtter« og kaster Kærlighedens Kaabe over det. Humoret
er her — videst taget — i sin Blanding af Flegma og Føl-somhed af samme
Slægt som de tyske og engelske Humorister; fra Claudius er der iøvrig
vistnok direkte Paavirkning i Bellmans Prosa Med godmodig
Menneskelighed gaar Hofsekretæren, den dannede Mand af borgerlig
Familie, derude paa Kipperne og ser paa det hele Liv, tegner det af med
drastisk Komik, men drikker selv brorskål med Movitz og kurtiserer
Ulla. Han staar paa én Gang udenfor Selskabet og midt i det, — skildrer
det som Iagttager og føler sig i literære Øjeblikke somI5ELLMANSK
ROCOCO.

en Art Hogarth, men gaar ogsaa med Liv og Sjæl ind i Bacchos- og
Erosdyrkelsen og giver dens Apotheose. Han er stolt paa hele
Broderskabets Vegne, naar Ulla danser med »Engageanter, flor ock
fransar — hvit sultan ock blomsterkransar — hvita ben;« han er helt
forelsket i Movitz, naar denne sidder og maler Ulla som Hyrdinde: »Se
hvar Movitz sitter dér — vid sin tafla tyst ock kar — ler ock målar —
med ett ljuft besvar;« og han har inderlig Medfølelse med ham, hvor
Nymfen snappes fra ham og han tvinges til at spille til Rivalens Sejr.
Idet han føler sig broderlig sindet mod det hele Kompagni, skildrer han
det uden Satire, men med en overbærende, næsten ydmyg Selv ironi, i
Følelse af den fælles Ynkelighed, — naar f. Ex. den feirede Ulla
antastes af Politiet og med Taarer i Øjnene og »klippingshanskarne
hopknäppta« maa bede for sig, — eller naar Movitz, da Ilden er løs i
hans Kvarter, gemytlig-ynkelig spanker af med sit lette Hab'-und Gut og
gaar til nærmeste Kro, »borgar där fornöjd ett krus, — tar ett rus, —
tapper ock trogen, — somnar vid ett sexörs ljus.« Og med uhyggelig
Selvforagt sidder Fredman og drikker Sorgen bort, da den skønne er
løbet fra ham, slukker Sorgen over Kvindens Utaknemlighed i Glasset:
»Tårarne rinna på näsen: Gutår! — mitt hjerta bättre nu mår,c eller
ligger drukken i Rendestenen og klager: »Ack! du min Moder, säg, hvem
dig sände — just till min faders sang.«

Og nederst — som Tilbageslag efter Oprømthedens og Enthusiasmens
Højtryk, som selve Bunden i Racegemyttet — ligger det sørgmodige
Tungsind. »Blås fader Berg! — mark denna stora stuga, — du full al
flickor minns, — ar nu sä tom, att knappt en enda28

BELI.MANSK ROCOCO.

fluga — uti taket fins«. Melankolien blander sig overalt ind i
Dityramben. Svingende mellem Galgenlystighed og Dodsbeklemthed føier
Sangeren sig staa »vid grafvens bradd — som en Bacchi hjelte kladd —
for min egen skugga radd og kvæder: »Kära syster; — mig nu lyster — med
dig tala förr'n jag dor«. Tanken paa Doden ligger som en tung
Slagskygge henover hele Bakkanallystigheden. Man behøver kun at skrabe
lidt paa det stockholmske og franske Lag, for man naaer ind til
Pietisten i Bell man. Hans Moder var Præstedatter, og han var opdragen
i en strengt religiøs, vistnok herrnhutisk Atmosfære. Hans Debut var
Oversættelse af tyske Andagtsboger som »Scrivers Sjæleskat« samt en
Række opbyggelige Sange »Zions högtid«, og skemt Hovedstadens
rationalistiske Luft fik hans Kristendom saa temmelig til at fordampe,
kunde Bellman dog endnu i sine sidste Aar skrive den inderlige, fromme
Vuggevise, hvori Verden lignes ved en sorgeö« og Livets Korthed ved
Drengen, som staar ved Kilden og ser sit Billed: »bast sin bild han sag
sä skön — uti bøljan klar och grön, — strax han inte såg'en«. Og hele
Tiden ligger Syndsbevidsthed og Gravbeklemthed bagved Bellmanssangen,
snart overdøvet af højrøstet >Evoe«skraal og snart brydende ind over
hele Lystigheden. I mange Gravsange slaas Narrekaaben helt om Dodens
Skikkelse, men i nogle visner Smilet for Kirkegaardens tyste Melankoli:
det »längtansvärda bortskymda skjul — under de susande grenar , hvor
tradens glesa stammar sorgligt hasta, — att de gula löfven kring sig
kasta: — Minsta blad — döljer i sitt skygd en hvilostad< . Og
uhyggelige Billeder af Benrangelmanden med sit 'Mene Tekel« tegner sig
for den Tæringsyges Fantasi midt under Orgiet: han staar ved Tærskelen
og sliber sit Sværd,EHRENSVÄKD.

eller han har sat sit Timeglas ved Siden af Drikkeglasset. Og Synderen
ser paa sin egen gustne Ansigtsfarve, sit indsunkne Bryst, den fugtige,
blaalig aarede Haand og horer de korte Hostestod. * Knapp nu octaven —
Stam dina strangar — sjung om lifvets vår«.

Der er somme blandt de Fredmanske Melodier, som Bellman har hort hjemme
til pietistiske Salmer, men nu har forvandlet til gudsforgaaede
Drikkeviser; der er ogsaa svenske Folkeviser og gamle Bondedanse, som
han har sat nogle Rococokruseduller paa og gjort til Serenader for
Ulla; og der er fremfor alt franske Cela-donarier og Lisette-chansons,
som han har givet burleske Krobilleder at indramme. Saaledes er ogsaa i
hans Digtning Bunden svensk folkelig i en Grad, som endnu ingen af
Landets Digtere havde naaet til, og der er baade Pietisme og Karl XII i
denne, — men den følsomme Hængehovedtone er mest slaaet over i sin
Modsætning. Karl XII enthusiasmen er omsat i en Vinens Dityrambe,
Djurgårdens Kroliv er romantiseret af Naturomgivelserne og omkranses af
mythologiske Guddommeligheder, og Rococoens kaade Silener og koket
vellystige Amoriner omflagre det hele med deres lette og legende
Gratie.

III. EHRENSVÄRD.

Lige siden Trediveaarskrigen havde Sverig været at regne næsten for et
af de europæiske Kunstcentrer. De pragtlystne Dronninger Hedevig
Eleonora og siden3°

Lovisa Ulrika indkaldte franske Bygmestre og Malere til at opføre og
smykke deres Slotte, fransk Kunst ind-forskreves, og i Tessinerne fik
Sverrig sine store Mæcener og Arkitekter, i Ehrenstrahl sin
Allegorimaler, i Lundberg og Roslin sine Portrætmalere. En hel Række
Pragtbygninger opfortes i sen Renæssance og Rococo-stil: Ridderhuset,
Drottningholm, Stockholms Slot, Operahuset. Og de udstyredes med al
Slags Rococo-kunst.

Det var Frihedstidens og den Gustavianske Tids Kunst. I Arkitekturen:
de urolig brudte Flader, med Nicher, Pilastre, indrammede Felter,
proptrækkersnoede Søjler og de kraftigt fremtrædende Gavle og Voluter.
Paa Mure og Vægge Reliefmedailloner omvundne af tunge
Blomsterguirlander eller baarne at flyvende Stuk- eller Marmor-Genier.
I Nicherne Dianaer med poset og flagrende Drapperi eller vellystige og
koket forvredne Venusfigurer. I de kolde Ceremonisale hænge store
allegoriske Malerier: Revolutionen 1772, Fredrik I's Kroning, Merkur og
Agerdyrkningens neg-kransede Gudinde, der føre Overflødigheden med dens
Horn imellem sig, Sandheden opdaget af Tiden, Berømmelsen dikterende
Historiens Muse. Men i de smaa, gobelinklædte Boudoirs hænge Bouchers,
Vanloos, Lånerets smaa lækre Malerier og Pasteller: »Den overraskede
Hyrdinde«, »Venus, der giver Amor Ris«, »Herkules og Omfale«, »Amor
Fuglefænger« eller mere borgerlig-huslige, men ikke mindre galante: »En
Pige, der binder sit Strømpebaand«, »En ung Pige i Chemise, der kæler
for en Hund« osv.

Midt i Gustav III's Sverig udvikler der sig imidlertid hos nogle Aander
— tildels under Paavirkning fra Frankrig, men tildels ogsaa som en
Eman-EHRENSVÄKD.

cipation af det nordiske Gemyt — en Skonhedssmag udover denne
Rococokunst.

Paa den frembringende Kunsts Omraade er Sergel her det store,
pludselige Fænomen. Af et skikkeligt Ægtepar, der arbejder i
Guldbroderi for Hoffet, fodes der en Dreng, som voxer op i hele
Rococoomgivelsen paa Slottet, og da han viser Talent, bliver undervist
i at tegne og modellere af indkaldte franske Kunstnere, og 19 Aar
gammel faar Lov til at folge en af dem til Modekunstens Hovedstad:
Paris. Men som, saaledes helt inddrukken med fransk Kunst, 28 Aar
gammel faar Rejsestipendium og kommer til Rom — og dér nu i Lobet af
nogle Aar faar vasket sin Hjerne saa ren for alt, der er fyldt i den,
at han kan skabe de første Skuplturer af antik Genfødelse. Han er den
første i den Række af nordiske Kunstnernaturer, som i Slutningen af det
forrige Aarhundrede ved at stedes Ansigt til Ansigt med Antiken føler
ligesom Skæl falde fra deres Øjne og opsige den franske Smag Huldskab
og Lydighed. Hvad det vanslægtede Italien og det forfinede Frankrig
havde forskærtset sig Evnen til, at røres og helliges ved Synet af
Antikens enkle, naturlige Menneskelighed, det var disse friske og naive
Nordboøjne forbeholdt. Midt i 70ernes Rom, paa en Tid da Pigalles
effektfulde Merkurer og pikante Venus'er var Mønster, skaber Sergel
»den hvilende Faun s« friske Naturlighed eller »Amor og Psyches«
uskyldige Ømhed — den sidste endog paa Bestilling til Versailles af
selve Madam Dubarry.

Sergeis Ven, den literære Forkynder af den ny Kunstsmag, er Karl August
Ekrettsvärd, — en Aand, der paa én Gang er et typisk Produkt af svensk
iSde3°

Aarhundrede og ved sin dristige Originalitet forer vidt udover dets
Kunstsmag.

I Ian tilhørte en Monsterslægt af svenske Aristokrater og Officerer.
Bedstefaderen adledes saa at sige paa Valpladsen af Karl XII. Faderen
var Feltmarskalk, den berømte Grundlægger af Fæstningen Sveaborg og den
svenske Skærgaardsflaade Onklen og hans Fætre var ligeledes høje
Officerer. Mønstre alle sammen paa militær Pligtopfyldelse, tillige
sindrige Ingeniør- og Konstruktørbegavelser, udstyrede — ialfald
Faderen og Bedstefaderen — med kunstneriske Anlæg og Dilettanter i
Tegning. Endvidere topmaals Aristokrater: i Fætteren Kammerherre
Ehrensvards Dagboger findes overalt Udtryk af Forargelse over de
uadeliges Adgang til Hove, over at en Bonde har vovet at vise sig paa
Borssocieteten og over Moliéres plumpe Komedie eller det Stykke om en
Bonde paa en Mødding, der hedder »Jeppe paa Bjerget«. K. A. Ehrensvärds
Fader var ivrig Deltager i Adelens Kampe under Frihedstiden, paa
Hattenes Parti. Og en Aften, da Drengen sad ved Siden af Faderen og
tegnede, henkastede denne paa en Lap Papir nogle Formaninger for
Sønnen, som siden efter faldt ham i Hænde. Det hedder her bl. a.: Lad
din Tilværelse ikke forsvinde som Røg, men lær i LTngdommen saadanne
Ting, som kan efterlade Efterverdenen nyttige Spor om, at du har været
til. Maal ikke det Gode uden efter Guds Ære og Fædrelandets Nytte . . .
Elsk Friheden mere end dig selv, thi der gives ikke noget godt mere end
Friheden.« Man ser: en Ærekærhed, der ikke gaar paa tom »gloire«, men
paa Nytte for Fædrelandet — paa et Sveaborg, en Skærgaardsflaade — og
saa Frihedskærligheden fra Aristokraternes Frihedstid: det
erPrinciperne, der indpodes ham.EHRENSVÄKD.

Drengens Opdragelse blev exeniplarisk — og helt i 18de Aarhundredes
Stil. Ingen videre Religion, men Oplysning og Humanitet, og fransk Snit
over det hele. Efter Familiens Tradition blev han opdragen til
Militærbanen, blev Kadet og 16 Aar gammel Løjtnant i Flaaden. Og medens
han nu Trin for Trin stiger op ad den militære Rangstige, saa hurtigt
som hans Navn og Stand forte med sig, og som Friherre faar Sæde paa
Ridderhuset, er lians Krigerstand under Gustav III's første fredelige
Regeringsaar nærmest et Otium, i hvilket Karl August mer og mer dyrker
og udvikler sine nedarvede kunstneriske Interesser. Allerede under en
Embedsrejse som ung til Frankrig ser man ham meget optaget af franske
Kunststudier, siden kommer Sergel hjem med det helt nye Pust af
Antiken, og Ehrensvärd besøger ivrig hans Atelier; endelig foretager
han 1780 -82 en lang Rejse til Paris, Rom og Sicilien, og hjemkommen
derfra er det, han nedlægger sin modnede og kætterske Kunstfilosofi i
de to smaa Arbejder, der — dengang lidet paaagtede — nu er Grundstenene
for hans Ry.

Ehrensvärd er helt voxet op i det 18de Aarhundredes Atmosfære og
forbliver helt i den. Hans Stil er facetteret paa sin fransk, ined
underholdende Spring og Overgange, korte Formler og Paradokser — som
Montesquieu eller Diderot kunde skrive. Den analytiske Reflektion fører
stadig Ordet, selv den livfuldeste Følelse bliver ikke til Lyrik hos
ham, men til spirituelt bonmot. Han maler og beskriver ikke, ligesaa
lidt som nogen Franskmand før Buffon og Rousseau. Hans Rejse til
Italien« er intet af en Skildring; den forudsætter, at Læseren har set
og erindrer, og den giver kun Ræsonnementer og Domme,

Som de franske Filosoffers, der var hans Lærere, er det hans Lidenskab
at analysere sine Fornemmelser og opløse sine Indtryk i begrundede
Fornuftsdomme. Og hele hans Syn er bundet indenfor den franske
»Materialisme«. Religionen er ham blot en samfundsnyttig Sag, der kan
more Smaafolks Indbildning« og holde Masserne i Ave, men den oplyste
Overklasse kan kun bruge en vag Deisme. Mennesket er ham t_n rent
legemlig Mekanisme, Aandslivet et Produkt af I Ijernemolekulernes
Bevægelse; »Vædskernes Blanding« bestemmer den Enkeltes Evner og
Tilbøjeligheder, og han handler uansvarlig og med Nødvendighed
derudfra. »Kom blot vel ihu, at alt er Fysik, Fysik og Kemi er alting«.
Og som de franske Filosoffer sætter han sin Ære i aldrig at lade sig
daare af »känslornas förtjusning«, men overalt at igenfinna mekaniska
orsaken till hjertats hvälfvningar« og genkende den menneskelige
Egoisme bag alle Forklædninger. Hans Moralmaximer er ganske i
Rochefoucaulds Aand: »Alle har Styrke nok til at kunne udholde andres
Ulykker«.

Paa de to Omraader, lian bevæger sig i sine to smaa Arbejder »Rejse til
Italien« og »De frie Kunsters Filosofi«: nemlig Bestemmelse af
Folkenaturer og Smags-lovgivning i Kunsten, er han ogsaa helt det 18de
Aarhundredes Søn.

Udaf Montesquieus Lære i »Lovenes Aand« om, hvordan Menneskene ligesom
Planter helt er Frembringelser af Natur og Klima, er Ehrensvärds
Betragtninger over Forskellen mellem Italienere, Franskmænd og Nordboer
helt fremgaaet. Han sir F"olkenes Dyder og Vaner, Smag og Naturel helt
som Produkter af den omgivende Natur. Til Gengæld er han ganske
udenEHRENSVÄKD.

historisk Sans, og i Overensstemmelse med den Voltaireske Definition af
Historien som une fable conve-nue«, har han ofte barokke Vendinger som
denne om et Slot udenfor Palermo, »hvilket man er kommen overens om er
opbygget af en Ulykkelig«. — Hans Æstetik deler ogsaa i væsentlige
Henseender Aarhundredets Begrænsning. Sans for moderne Landskabsskonhed
viser han ikke. Alperne forekomme ham kønne paa Afstand, men nærved
giver de blot en trykkende Følelse af Ødelæggelse. Sin Gaard hjemme i
Halland priser han for dens Beliggenhed paa en flad, kornfyldt Slette;
i hele Sverig er intet saa smukt og frugtbart.« Gothisk Kunst ser han
meel sin Tids Øjne som en hæsligt vanartet græsk Stil. Af Poesiarterne
har han egentlig kun Sans for den beskrivende i Oxenstjernas og
Delilles Smag; Lyrik har han ligesaa lidt som hele Aarhundredet Øre
for. Og endelig ser han i hele sin Betragtning af den kunstneriske
Virksomhed — som sin Samtid — Smagen som det ene saliggørende. Hele
Forskellen mellem Antik og Moderne er, at hin havde Smag, denne søger
Smag. Snille, Geni definerer han derimod nøgternt som »en Overskyden af
Egenskaber til en vis Højde ud over det almindelige.«

Saa omskreven er Ehrensvärds Aand af Aarhundredets Grænser. Men særlig
nationale Naturanlæg i ham. som vandt Bestyrkelse og Udvikling ved at
møde ny Retninger ude i Europa, førte hans Kunstanskuelse og Smag
udover den almindelige Samtids. Han blev ved Vennen Sergeis Side
Protesten mod Rococoen og Forkynderen af en renere, antikiserende Smag.

Hans Begavelse var, som hele Slægtens, matematiskpraktisk. Sønnen af
Sveaborgs Anlægger havde — som ventelig var — et vist medfødt
Konstruktions-og Ingeniør-

snille. Matematik og Naturvidenskab var hans Ung-domsstudier. Han var
endvidere opdraget i militær Simpelhed og Nøjsomhed; Faderen havde
overalt ind-præntet ham Foragt for det pralerisk glimrende Skin, en
stor Sans for det nyttige og rationelle. En uinteresseret Iver efter at
gore Gavn besjælede Ehrensvärd hele hans Liv, paa alle Omraader vilde
han reformere i sit Land, og man har fra hans ældre Dage et Udkast til
en »moralsk og politisk Haandbog , samt en vidtløftig Brevveksling om
Landbrugsforbedringer. Thi det var endelig ogsaa Landmandsblodet i ham,
der gjorde sig gældende. Hans Lyst fra ung af var at blive Landmand, og
det var ham hans lykkeligste Dag, da han kunde købe sig et Gods og
trække sig tilbage til det. Der var over hans Væsen og Manerer noget af
en engelsk Landlord. En bred, solid Vederhæftighed prægede ham lige
over for hans Samtidiges franske Politesse. Og sit Liv igennem ansaa
han Landmandens Erhverv som det eneste reelle og solide og agtede alt,
hvad der hed Handel, for Humbug og Bedrageri.

Hele denne Side i hans Natur maatte al den gustavianske »pral« og
»flärd« være inderlig imod. Han skriver etsteds om Gustav III: »Da det
er den kvikkeste, æmableste og brillanteste af Nationen, som nu er
Rigets Pest, saa bør man, som gamle Folk altid har præket, blot søge
det fornuftige og vise. I en letsindig Tid søger hans Natur Alvor, i en
løsagtig Tid taler han for Ægteskabets strænge Overholdelse
Mistvivlende om hele det gustavianske Sverig skriver han: Det gaar
aldrig at gøre et Folk alvorligt, som en Gang har smagt Fornøjelser,
stærkt og flittigt det, som en Gang har smagt, at Dovenskab er
behagelig, at hænge stadig i Selen som en Hest, naar manEHRENSVÄKD.

liar mærket, at det gaar mindre monotont og ej saa besværligt med paa
én Gang Dovenskab og Bukkespring.« *Ja,« udbryder han endog senere,
»lad Jakobinerne komme, hvad Dag de vil, ifald de medføre Alvoren —
omend i Begyndelsen med Blod.-

Ud fra hele dette Sindelag forstaaes Ehrensvärds Aversion mod
Rococokunsten, denne Skinnets og Lunets letfærdige Kunst. Først en
Arkitektur, hvis Former er Humbug: Piller, der intet bære, Rammer, der
intet indramme, Gavle, der er blot og bar Façade. Han erklærer
Barokstilens Façader for grimme, fordi de lyve;

Hvad gør I, Kolonner?« er hans bekendte Udbrud i Potsdam. Videre:
Statuer, hvis Legemer er snoede og drejede, og hvis Gevandter flagre i
tusinde Foldekast, uden at der er nogensomhelst fornuftig Grund dertil
i Figurens forestillede Sjælstilstand eller Handlen. Houdons Diana
støder just hans Øje ved de helt meningsløse Smaavridninger af Legemet
og Klædedragten.

Ehrensvärd kræver af Kunsten det sanddru og for-maalstjenlige. En Ting
er smuk, siger han, naar den helt svarer til sin Bestemmelse og Øjet i
alle dens Dele sporer en sandfærdig Aarsag og et passende Øjemed. De
unyttige og uhensigtsmæssige Ting er i Naturen ogsaa grimme. Og
saaledes skal af Arkitekturen alt banlyses, som ikke gør organisk
Tjeneste i Bygningen, og Figurkunsten skal søge den simpleste Sandhed.

Det sandes og hensigtsmæssiges Mærker er Orden, Regelmæssighed.
Rococoen søgte Skønhed i Uordenen, Mangfoldigheden, — i det
underholdende, lunefulde, uopstillet, tvangløst livfulde. Den taalte
ingen rette Linier, ingen simple Forhold eller Symmetri. Alt svejfedes
og brødes, alt bølgede og snirkledes. Ehren-38

svärd derimod erklærer, at hvor der er blot »et Sol gran i Uorden*, dér
er der Grimhed; al Rococoens livfulde Regelløshed kan hojst naae op i
Kategorierne det »nette« eller •»konne«. Men naar man vil spörge sig: »
Hvorledes virker Skønhed? , da maa Svaret blive: »Naar Øjet faar det
Skonne at se, træffer det en Orden i Naturen, der lader En erkende og
begribe.

Denne reelt rationelle Aandsretning er den ene Bevægelse bort fra
Rococoen hos Ehrensvärd Den moder — i Frankrig og gennem den franske
Kunstner Masreliez — en Retning mod det strengere, stivere, alvorligere
i Kunsten og fremmes ved dette Mode. Det Aarhundrede, der var begyndt
med Regentskabets forfløjne Letsindighed, blev tungere og alvorligere,
jo mere det lakkede hen mod Revolutionen. Tonen i Salonerne blev altid
mere saglig og hidsig diskuterende, Encyclopædisterne og Voltaire følte
sig mer og mer som Samfundsreformatorer og Filosoffer; antik
Repu-blikanisme og Catonisme kom paa Moden. Voltaires romerske Helte
begyndte allerede at forme Revolutionens klassiske Retorer. Den antike
Arkæologi tog et mægtigt Opsving. Og saaledes opstod i Frankrig
Begyndelserne til den stive og kolde, romerske Klassicisme, som
Revolutionen og Kejserdømmet videre skulde udvikle. Ludvig XVI's Stil
med de stive Komoder og a la greque-Ornamenter begyndte at afløse
Rococoen; Davids Belisar og Horatier talte allerede et helt andet Sprog
end Læreren Bouchers; Laugier havde længe bekæmpet den overlæssede
Barokstil i Arkitektur og henvist til den rene antike Bygningskunst. Og
med hele denne Nyklassicisme falder Ehrensvärds Kunstretning, set fra
den ene Side, ganske i Traad.EHRENSVÄKD.

Men der gaar ogsaa en anden Aare gennem Ehren-svards Protest mod
Rococoen. Man skildres af Samtidige som et i Væsen og Livsvaner helt
enkelt, naivt Menneske, der var af den uskyldigste Oprigtighed og
aldrig anede, at nogen kunde stødes ved hans Frisprog eller satiriske
Tegninger. Og hans Aands Originalitet bestod væsentlig i den friske
Umiddelbarhed, den Naivitet i stor Stil, hvormed han saae paa Verden.
Midt i den snørklede kunstige Tid er her en Natur, der ikke lader sig
civilisere. I fan duer ikke ved Hove, thi han har — som han skriver —
det Uheld, at han altid fik Kvalme og Kolik, naar han skulde lade som
han var, hvad han ikke var. Hans Privatbreve er — midt i Datidens
følsomt-zirlige Brevstil — af den friskeste Naturlighed, baade
uaffekterte Kærlighedsbreve til Hustruen og gemytfulde Breve til Vennen
Oxen-stjerna: »Du er en bra Karl,« skriver han f. Fx. til denne. »Jeg
tør ikke sige, hvormeget jeg holder af dig. Gudskelov, at Gud har skabt
dig. Om jeg altid kunde se, høre og skubbe mig op til dig, hvor
lykkelig var jeg dal . . . Du er Jon Gabriel, du er Oxen-stjerna, du er
alt, hvad godt er, du er og du bliver et lyksaligt Menneske, dine
Venners Honning og en Brodd for dine Uvenner.«

Saa bliver da Ehrensvärd ogsaa den friske og naive Nordbos Protest imod
den importerede Overkultur. Han vil have enkel Naturlighed tilbage i
Liv og Kunst. Han stiller »den rene, ufordærvede, af kunstlede Behover
frigjorte Menneskenatur« op som Idealet — »Menneskets rene og friske
Natur«, som den er udgaaet af Skaberens Haand. Civilisationen er
derimod en Forkvakling, der istedenfor Naturens enkle Behover sætter
kunstig sammensatte, istedenfor Naturens enkle Maadehold skaber skæve3°

Misretninger og Overdrivelser. »Flarden er denne Kultursygdom; det
gælder at arbejde sig ud af den tilbage til Naturens enkle Monster.

Og ogsaa denne Side af Ehrensvärds Protest finder Bestyrkelse og Fremme
i en samtidig fransk Bevægelse. Det er nemlig Diderot. Rousseau og
Natur- raabet, som han moder og stærkt paavirkes af. Diderots Saloner«
havde i mange Aar folsomt og patetisk talt den simple og enfoldige
Naturs Sag for Billedkunsten og præket mod den letfærdige og
maniererede Rococo. Og Rousseau havde stillet den vilde i
Naturtilstanden op imod vor forkunstlede og forkvaklede Kultur.
Ehren-svärd er strax som ung sværmersk rousseauistisk ligesom Vennen
Oxenstjerna, og endnu som ældre vil han helt i Rousseaus Aand skrive en
ny og enfoldig Filosofi med Motto: Hav Følelse og tænk!« og udvikler i
en Opsats de vildes Fortrin for ile civiliserede.

Saaledes drages Ehrensvärd til Antiken, baade — som Nyklassicismen —
for dens rationelle og værdige Renhed og — som Rousseauisterne — for
dens friske, uforkvaklede Naivitet. Winckelmann, Masreliez og Sergel
have aile ved deres Forbilled styrket og fremmet denne Antikbegejstring
hos Ehrensvärd. Men hvad der er helt originalt hos ham, er, at han
overforer sin Dyrkelse af Antiken ogsaa paa den levende, italienske
Race. I den finder han Legemer, der har Antikens Sundhed og Harmoni, i
den en uskyldig, fribaaren Naturlighed i Væren og Levevis, i den en
medfødt Skønhedstakt, der altid holder det rette Maal, og en reel
Saglighed, der aldrig tager Skinnet for Tingen. Han indleder det
Nordboernes Sværmeri for Italienerne, som senere gaar igen hos de
romantiske Digtere og Kunstnere — denEHRENSVÄRD.

fra Nordboens Side saa naturlige Dyrkelse af Sydens lykkeligere, friere
udfoldede Menneskeplante.

Helt fat i Ehrensvärds ejendommelige paradoxale Livssyn og Kunstsyn
faar man imidlertid forst, naar han ses som den svenske Aristokrat og
særlig Aristokraten fra Frihedstiden. Faderen havde været en af det
stolte Hattenes I'arti, Sønnen træder i Gustavs Tjeneste, gør uden
Begejstring eller videre Patriotisme en Grenaders Skyldighed som Forer
af Skærgaards-flaaden i den finske Krig. Men han staar uafhængig stolt
overfor hele det nye Regime, laaner ikke sin Glans til den nye
Augustus' Hof, og under den forsmædelige Rigsdag 1789, da Kongen
berøver Adelen sin sidste Rest af Magt, foler Ehrensvärd vel som
pligttro Officer sin Mund bunden, men hans Breve hjem til Hustruen
flyder over af fribaaren Harme over den Ydmygelse af sin Stand, han som
stum Tilskuer maa se paa. Han lover sig selv, ikke at ville blive i
Sverig efter dette; han lover sig, at hans lille Søn skal blive Bonde
og aldrig træde i Tjeneste, tilslut — efter den nedværdigende Scene,
hvor Adelen af Kongen udvistes fra Rigssalen — skriver han hjem: Min
Ridderhuspolet har jeg iaften kastet paa Ilden og tænker aldrig mer
under denne Rigsdag at gaa paa Ridderhuset,« og saa rejser han hjem.

Hans to smaa Bøger fra 1786: »Rejse til Italien« og j'De frie Kunsters
Filosofi er i hele deres Form og Aand paa samme Gang af en tilknappet
Fornemhed og af en udfordrende Uafhængighed.

De uddeltes i et lidet Antal Exemplarer blandt Venner. At blive berømt
har ingen brudt sig mindre om end Ehrensvärd. Og de er skrevne i en
stenografisk Lapidarskrift—løse Notitser, Aforismer, Defini-3°

tioner —, der ikke agter at give Læseren noget ind med Skeer. »Jeg
bruger altid Udkaststil, thi Taal-modigheden til at være udforlig er
ikke min Sag. Jeg vil skrive, som man tegner i Croquis — en Maner
imellem Kendere.« Og et andet Sted: »Jeg vinder ved denne Stil to Ting,
den ene, at min Bog bliver ret utydelig, den anden, at den bliver ret
tydelig.«

Ingen kan stille sig mere arrogant overfor sin Læser end Ehrensvärd.
Han knuser med sin apodiktiske Tone, der ignorerer enhver Modsigelse;
han tirrer ved sine rolige Paradokser, der ikke generes ved, at de
stride mod al sund Fornuft. Al gængse Opinion er han paa sin Post imod
som Fordom: »Naar man gor Rejser,« saaledes hed det oprindelige Udkast
til Fortalen, »bor man være, som naar man tænker, nemlig fri fra
Fordomme. Deri bestaar al den Dyd, jeg har haft.« Han foler sig helt
igennem som Protestanten, som Kætteren, og det er hans Lidenskab at
være dette. Det Leve Friheden, som Faderen testamenterede ham, synes
man at hore overalt i hans Skrifter. For ret at være selvstændig, giver
han sig ofte hen i det vilkaarligste Lune. Mange af hans Betragtninger
af Folk og Lande er ikke mere almengyldige end den bekendte Notits hos
ham: »Rimini . . . Folk med Fregner.«

Han forkyndte en paradoxal Aristokratisme af en moderne Art. Det antike
Slaveri savner han som en nyttig Indretning, Smaafolk er det
ligegyldigt, hvad man bilder ind, Kvinderne endelig bor ligesom i
Grækenland blot > føde og passe sine Børn uden Distraktioner . Hele
Naturen er aristokratisk og tenderer mod de Faas Vælde Kristendommen er
ham særlig forhadt som den demokratiske Ymyghedens Religion. Helt
Nietzschesk er en Udtalelse som denne: AtEHRENSVÄKD.

Kristendommen kommer alt ondt. Grækernes Religion smigrede Sanserne,
nærede Passionerne og ildnede Indbildningskraften, vor derimod indgyder
kun Ydmygelse og Bodgørelse.« Al Livets rige Forskønnelse maatte en
saadan Stodderreligion naturligvis hade.

Fattigdommen skabte denne Religion, derfor se ogsaa alle vore Helgener
ud som Tiggergubber, og selve Kunsten blev fattig i en saadan Tid.«

Ehrensvärds Kunstdyrkelse er netop det emfatiske Udtryk for det
fornemme, liberale, generøse i hans Natur. Det er »den engelske Lord« i
%ham, som i et mellem de efterladte Papirer fundet Opraab til de
svenske Landmænd udbryder: »Fremfor alt aflæg den Vane at kikke paa
Smaating; bespar Intet — det lammer. Læg ud — og du vil gaa fremad.«
Det er ogsaa det svenske Aristokrati, — det, som havde gjort Sverig til
et europæisk Kunstmarked paa en Tid, da herhjemme i Danmark Kunsten
vantrivedes og vanskøttedes paa det ynkeligste —, det er ogsaa dette,
der i Ehrensvärd proklamerer Kunsten som hævet over det almindelige
Nyttekrav og — samtidig med, men helt uafhængig af Kant — erklærer
Kunsten som Menneskets Adelsbrev, der viser ham som frigjort fra de
dyriske Behover. Midt i Nyttens Aarhundrede lovsynger Ehrensvärd
Kunsten som Udtryk for »Menneskets glade Behover,« og Civilisationen
bestaar just i at Mennesket »faar Raad til at opdage disse glade
Behover i Naturen.« Midt i Filantropiens Tid erklærer denne
aristokratiske Skønhedsdyrker, at de Penge, der nu gaa »til dumme
Børnehjem og dito Hospitaler, skulde bruges til Opførelse af store
Marmortempler.«44

IV. THORILD

Igaar« skrev den bekendte Armfeldt 1788 i et Brev disputerede Magister
Thorén [Thorild] i Upsala, en Person, der i alt søger at være alle
andre ulig og som har tilegnet sig Ehrensvards Stil og Skrifter.«
Saaledes stillede allerede Enkelte i Samtiden Ehrensvärd og Thorild
sammen som Kættere og Protestanter mod den franske Rococokultur, — hvor
liden Berøring der end var mellem den fornemme Overadmiral og de
Kredse, hvori han levede, og den literære Boheme og Rabulist, som udgav
»Den ny Gransker Hvor slaaende ogsaa deres Antipathier falder sammen og
hvor fælles deres Befrielseskamp end er, hvor stærkt endvidere Thorild

— mer end hans jaloux Natur har villet staa ved — har tilegnet sig og
efterligner Ehrensvärd, saa er det dog paa Bunden en ny aandelig
Formation, der med Thorild dukker frem af Tiden og Folket, — et nyt
Stykke 18de Aarhundrede og en af Gustavianerne ikke dyrket Side af
Svenskheden. Og det er dertil et originalt Geni, som her griber
væsentlig ind i svensk Aands-livs Udvikling.

Thorild er født 1759 i Bohuslän — et temlig vildt og øde Klippelandskab
med megen Vind og Regn og med stærk, salt Søluft. Sin Moder saae han
aldrig, hun døde kort efter Fødselen, og Faderen to Aar efter. Han kom
ogsaa bort fra sine Sødskende og havde

— fattig som han var — haardt ved at arbejde sig frem til at komme til
Universitetet i Lund. En sejg Haardførhed, en Løsrykthed fra Forhold
til Medmennesker og Følelse af kun at være henvist til sig selv,
derTHORILD.

baade gjorde ham uafhængig og noget uomgængelig, — det var, hvad hans
Fodeegn, Fattigdommen, Familie-løsheden gav ham med for Livet.

Høj og rank, med noget »hind«agtigt over sit Væsen, som han beholdt
Livet igennem, blond, med skær Hud og blaa Øjne, der helst saae opad,
var Thorild dér i Lund en smuk Type paa en entusiastisk svensk Yngling.
Ildfuld og meddelsom, altid i Aande, men tillige uden ret Forhold til
Verden, hverken til Kammerater eller Kvinder, — utrolig nøjsom i
Livs-fornødenheder, af den mest overdrevne Blyhed og Renhed i Sæder«,
ensom, stejl, stolt — saaledes skildres han af sine Samtidige blandt
Studenterne.

Han kommer straks paa Kant med Samfundet — med Smaastadens Øvrighed og
Præster. Menneskene forekomme ham tamme og stive, selv hverken kan
eller vil han være forsigtig, han kalder Friheden, Aaben-heden for »sin
Sjæls Grundkræfter.' Den radikale Ideolog, den revolutionære Entusiast
kundgør sig allerede i ham. Han er inddrukken med den franske
En-cyclopædistfilosofi og sværmer for Oplysning, Ret og Frihed. Og han
er Rousseaus Elev, sværmer for Natur, Venskab, for Menneskenes Lighed
og Broderskab. Han holdes for Fritænker og Republikaner.

Han ser endelig Udvej til at komme til Stockholm, det eneste Sted, hvor
et aandeligt Liv pulserede, og hvorfra Kellgrens »Stockholmspost. udgød
sin Foragt over alt, hvad der kom fra Provinsen og særlig fra det
sydsvenske Universitet. Fattig gaar han om derinde og føler sig
allerede som et Stykke Rousseau, »som Menneskene vil udelukke og
knuse,« men ude i "Naturens Tempel« d: paa Kungsholmen eller paa
Mælarcns Klipper — sværmer han om med den taarevædede46

»Héloise« i Lommen og skriver følelsessalige Breve ned til sin Ven
Heurlin. »Kom min Ven! Fly Elohims morke og hadende Præster. Min Gud er
Lyksalighed. Se hvor liflig han drager dig, udvalgte! i Rosen, i
Aftenstjernen, i Morgenroden, hvor han elsker dig med en om Sjæls
Hengivenhed . . . Ak, min Ven! Delens Enkeltheder — Selvet — at forstaa
og ville for trangt: dette er vor Lyksaligheds Hindring . . . Man skal
skabe sig Glæde af hele Naturen. Det er derfor, jeg beder dig udgyde
dig i almindelig Kærlighed, aabne dine Sanser for det gode og skønne i
Alt.« Han ser med Ringeagt paa Hoben og foler sig som den indviede og
udvalgte, der skal blive en ny Tids Profet.

Det var et Digtforsøg, som gjorde det klart for Thorild og for de
toneangivende, paa hvilken helt anden aandelig Jordbund den unge
Rousseauist stod end Kellgren og »Stockholmsposten.« Til det af
Kell-gren ledede literære Selskab »Utile dulci« havde Thorild indgivet
som Prisskrift et filosofisk Læredigt »Passionerne.« Midt blandt Modens
Epigrammer og Galanterivers eller versificerede »contes« og Leveregler
kom dette Digt — filosofisk, højtideligt, svingfuldt-religiøst og
natursværmersk, halv Ossiansk, halv Young-Klop^tocksk — som noget
ganske kættersk nyt og abstrust. Om man end maatte tiltales af
Dydsbegeistringen og de »ædle« Tanker i Digtet, syntes det dog dunkelt,
overspændt, svulstigt og ufordøjeligt. Kellgren gav det »Accessit,« men
ledsagede sin Dom af en Kritik.

Og nu skreg Thorilds saarede Hovmod op. Men han blev ogsaa med ét klar
over sin Mission. En bitter Avisfejde begyndte, som Thorild snart forte
over paa et langt videre Omraade end Udgangspunktet og efterhaanden
gjorde til et almindeligt Felttog mod heleTHORILI). 47

Samtidens Aandsliv. Dette Felttog var Thorilds Kald og Gerning. Hans
Blad »Den ny Gransker« (1784), hans Skrifter »Kritik over Montesquieu,«
»Kritik over Kritiker,« »Om Efterligning,« »Om den almindelige
For-standsfrihed Til Kongen og Folket« m. fl. gjorde umaadelig Opsigt
og vakte en stigende Forbitrelse hos de toneangivende, — indtil Thorild
endelig for sit uhørt dristige Skrift »Ærligheden,« der henvendte sig
til Gustav IV Adolfs Formynder Hertug Karl, 1793 domtes til nogle Aars
Landflygtighed og fra da af levede udenfor Landet og gik ud af Spillet
i sit Hjemland.

Hans Kamp har haft en gennemgribende Betydning ved — foreløbig mest i
det skjulte og hos de udvalgte blandt de unge — at revolutionere
Aanderne og forberede det 19de Aarhundrede i Sverig. Den vender ud til
alle Verdenshjørner: til Politik, Moral, Religion, Æstetik, og dens
bestemmende Grundlinier paa disse Felter er Fortsættelser af mange
forskellige Bevægelser i Tiden og Folket.

I sin Kamp for Tænkefrihed og Talefrihed, Trykkefrihed, religiøs og
politisk og almindelig borgerlig Frihed er Thorild for det første
Sønnen af Sverigs Frihedstid. der protesterer mod Gustav III's Regime.
Den politiske Selvtænkning og Veltalenhed under Frihedstiden — en
Tessins eller Ilopkens —, den frisindede Historieskrivning som Ilires
eller Schønbergs, — de var nu neddyssede og kneblede. Da den liberale
Trykkefriheds-forordning fra Gustavs Tronbestigelse var bleven brugt
til fri og dristig Opposition i Blade og Brochurer, var den 1780 bleven
beskaaret, saa der næsten ikke var mer tilbage af den. Fra da af var al
offentlig politisk Opinion forstummet, og kun en hemmelig
Smædeskrift-48 THORILD.

literatur nærede i det skjulte den Misfornøjelse mod Enevældet, der
tilslut efter Statskupet 1789 lagde Pistolen i de Sammensvornes Hænder.

Under disse Forhold er det, Thorild med sin Gransker« 1784 forkynder,
at han vil være Publicist i stor Forstand, tale til den store Almenhed
og skabe en fri offentlig Opinion. Han er rimeligvis politisk paavirket
af en af Frihedstidens Publicister: Hoppener, og han udbryder: Der var
en Tid, da Mandighed og Frihed vovede at vise sig i Landet. Maa de
gamle Halvgude-spor af Frihed, Modenhed og Mandighed atter komme til
Syne.« Han kæmper for Trykkefrihedens Genindførelse for derved at
genvække Sam-fundsaand i det trætte og til Fode faldne Folk. At svigte
sin Borgerpligt — indprænter han — er en Forbrydelse mod Samfundet.
Hadet mod Undertrykkelse er guddommeligt i sin Oprindelse og i sin
Kraft. Borgerne skal føie deres Ret og ikke nøjes med at leve paa
Naade. »Naade søge I. Naade er Uslingens Ret. Til Naade svarer
selvbehagelig Undertrykkelse. Ret derimod — hvilket guddommeligt Ord.*
Thorild præker »Kampen for Retten« som en Pligt: »Hver og En. der
tigger, hvor han skulde fordre, som sledsker og hykler, hvor han burde
begære, han forbryder sig mod den offentlige Retsbevidsthed. Og denne
Kamp for Vækkelse af Tænke- og Talefrihed, af demokratisk og
republikansk Aand fortsætter han i Brochure efter Brochure, og han
skaber sig dertil en Publiciststil, der ganske svarer til hans
mundtlige Veltalenhed, en Demagogstil, der støjer og gor Opsigt, som
stadig gaar Læseren paa Livet, spørger, indprænter med kursiv og
udhævet Skrift, overrumpler, udæsker eller river med, — i det ydre
flygtig ligner Ehrensvärds Stil,THORILD.

men i Bunden er den afgjorte Kontrast til dennes, netop ligesaa
paagaaende, deklamatorisk og agitatorisk, som denne er fornemt
afvisende og sig selv nok.

Som Frihedstidens Publicister er Thorild her under stærk Paavirkning af
de engelske og franske Samfunds-filosofter. Han er Elev af Montesquieu,
Shaftesbury, Rousseau, Franklin. Gustav III og hans Mænd prætenderede
ogsaa at være Oplysningsfilosofiens Elever, men Thorild horte til den
radikale Venstrefløj indenfor Bevægelsen. Det oplyste Enevælde kunde
ikke tilfredsstille ham; hans politiske Ideal var det fri.
consti-tutionelle England, hvis Forfattere var hans Mentorer. Da hans
Propaganda for Trykkefriheden var strandet, drog han ogsaa i 17S8 til
England og opholdt sig nogen Tid derovre, — beskæftiget med fantastiske
Planer om at lægge Grunden til en Verdensrepublik eller om
Menneskehedens Opdragelse til almindeligt Broderskab. Man har i hans
Notitsbog fra dette Ophold bl. a. en Optegnelse om en Plan til at
oprette »en adressbyrå för det tysta lidandet«. Skuflet ved sit
Mønsterland vendte han imidlertid i Begyndelsen af 1790 tilbage; men nu
var Solen gaaet op i Frankrig, og som saa mange af Tidens Idealister
fyldtes ogsaa Thorild af de største Forhaabninger om Revolutionen Og
det var af denne Begejstringsrus det Skrift fremgik, som 1793 drev
Thorild i Landflygtighed.

Da Thorild kom hjem fra England, skuflet og slukøret, skrev han, at det
Fædreland, han havde foragtet, nu havde tnget sin Ret tilbage i hans
Indre. »Jeg foragtede et Land af Helte, som fra Arilds Tid har indgydt
Verden Skræk for sin Magt . . . som aldrig var kuet, for hvilket
Revolutioner, som andre Folk forgaa ved, blot har været stærke, men
naturlige Rørelser, et

Land, som i tre Sekler har givet Verden flere store Konger end andre
Nationer under hele deres Tilværelse. Thi Gustav Adolf var 2 Gange
Henrik IV, Gustav Vasa er lige med alt, hvad Verden har af
guddommeligt, Karl XII med alt, som forbauser mest i Historien, og en
højere Kvinde end Christina saae ej Jorden.« Denne svenske Patriotisme,
der her bryder igennem hos Thorild, — Inspirationen fra Sverigs
Storhedstid — har ligget i ham, fra han var Barn. Den stolte
fædrelandshistoriske Bevidsthed, som Gustav Adolfs, Karl XI's og XII's
Tid havde nedlagt i Folket, havde gennem Rudbecks Atlantica og Dalins
Rigshistorie samt dennes Fortsættere forplantet sig til de opvoksende
Slægter bag al den franske Oplysningskultur, som jo var kosmopolitisk
og desuden i Oplysningens og Humanitetens Navn ikke kunde beundre de
svenske Krigerkonger. Thorild — som selv havde omdøbt sig efter Thors
Ild fra det oprindelige »Thorén« — har aabenbart allerede fra ung af
læst sin Bjørners Kæmpedater«, han omgikkes og beundrede som ung i
Goteborg den »gotiske* Skald Wallenstråle, siden var »de lärda moders
patriark«, den begejstrede svenske Historiesamler Gjönvell, Thorilds
faderlige Ven. Svensk Storhedstid og Göticisme bliver mer og mer et
Ideal, Thorild sætter op mod Gustavi-anerne. Karl XII er her igen saa
at sige det Banner, der slaaes ud. Thorild elsker og dyrker ham: >jeg
har aldrig« — skriver han — »i mit Liv faaet Lov til at prise Karl XII
som en Helt, en Halvgud i Sjælens Kraft og Højhed, uden at straks den
lumpneste, som hørte derpaa, saa længe har vrænget Mund og rakt Tunge
ad hans Ære, til han var naaet at komme frem med alle sine skæve
Indvendinger: »Men — han anlagde ingen eneste Fabrik for Nathuer . .
men han handlede ikkeTHORILD.

saaledes som vor Tid . . .« Og han længes tilbage mod de gamle,
saakaldte »raa Riddertider, da »man sloges storsindet«, og de »stærke
og store Passioner« levede, som ikke længer kendes af denne Pjanketid,
da alle haje Begreber anses for rasende og romantiske.« Forestillingen
om en heltesindet Nordiskhed fylder ham, naar han betragter »dette
stærke Norden, ligesom oploftet imod Himlen og Polen, og disse
halvvilde, ligesom større Naturens Skønheder, som udmærker det.«

Og det er det svenske og nordiske i Thorilds Natur, der ligesom hos
Ehrensvärd og Sergel, men mere energisk end dér, kæmper Enkelhedens.
Styrkens, Alvorens Sag imod Gustaviansk oflärd og Rococo. Lige fra det
første Sammenstød med Kellgren og Stockholmsposten« fortsætter han
Ehrensvärds Kamp mod den lille Smag, »Kvikheden«, Kunstleriet. Hvad man
gouterer — siger han — er Abens Krumspring, ikke Lovens enkle Styrke;
det glitrende Glasstykke i Gruset, ikke den store, klare Sol; et
Fyrværkeri med Kongens Navn, ikke Stjernehimlen; — thi Solen har ingen
Frynser, det rene Himmelhvalv ingen Festons og Guirlander. »Snille —
det er nutildags et lille Indfald, en spurveflyvende Ode, artigt
hocus-pocus; Entusiasme — det er, hvad man føler for sin Cloe, sin
Butelje Piccadon, sin Garderobe . . . derimod kaldes for Vanvid alt
tankestort, folelsesstærkt, henrykkende og udødeligt, Pedanteri, hvad
der sysselsætter sig med det høje og værdige, Fanatisme, hvad man føler
for Ret, almen Lykke, Naturens store Skønheder; usømmeligt er det, naar
Jupiter fremstilles uraget, uden Spa-hat, og »habit de gout eller Venus
uden opsat Kappe og Ørenringe »Gøglets Toppunkt er for Thorild den
Gustavianske Opera, — Theaterkongen omgiven af sit52

Folge »i koniediantfransk, ny Mode«. »Se dér paa Skyen i Operaen
Komedianten Apollo og Komediant-inden Diana Just saaledes i det
alvorlige Liv. Barndommens Triumf!« Selv paa Prækestolen ses kun
Goglere og Komedianter, intetsteds horer man derfra Sjælens og
Religionens enkle Stemme. Legemliggørelsen af hele denne lille, lette
Bagatelsmag er for Thorild stedse Kellgren. Med ham ryger han uafbrudt
sammen. Han er »Pjankets«, »Pjatteviddets«, Lapperiets« Fyrste. I sin
berømte »Straffesang overdænger Thorild ham: »O rimmets lille hoppare —
o vettets lille baladin! — o smakens lille bjäffare.« Og han erklærer,
at hans Følelser overfor ham er de samme som overfor en fristende
Tøjte, hvis Ynde man ej kan modstaa, men naar jeg betragter alle hendes
Sjæls Udyder, hendes lille kolde Hjertes Intriger og Troløshed, saa
under jeg hende Ris og Tugthuset.

Thorilds Løsen, hans Krav til Menneskene og til Digtningen, er Kraft,
Varme, Alvor, Entusiasme. Heri løber alt sammen hos ham — Frihedstidens
og Storhedstidens Aand i ham, Goticismen og Rousseauismen og hele det
dybt Germanske i hans Natur. En lyrisk svulmende Subjektivitet er, hvad
Thorild lige fra forst af bringer som Indsats i svensk Kultur. Hans Jeg
bryder med en larmende og næsten uforskammet Voldsomhed ind i
Offentligheden. Hans Stil stiller stadig med Velbehagelighed det egne
Jeg tilskue. Han bryder sig ikke om Etikettens Kruseduller, kender
lidet til Takt eller Hensyn, hugger om sig med aldeles blind
Forvovenhed til hojre og venstre; Aabenhed, Oprigtighed, Ligefremhed er
hans Væsen og hans Ideal. — Og han foler sit Jeg med en Styrke og
Glæde, som syntes et grænseslost Hovmod. Elskværdig beretter han om,
hvor-THORILD. 63

5 1

ledes han som ung i den uskyldigste Naivitet havde holdt sig for den
første blandt alle levende, ja! blandt alle dødelige, der havde været
til. hvorledes han med rort Forundring kyssede hver Side af de første
Ting, han skrev, og hvor stærk han folte sig til at løse en
hvilkensomhelst Opgave, saa at han endog vilde vædde med sine Venner om
indenfor en given Tid at gøre en hvilkensomhelst Opdagelse. — Følelsen
af Kraft opfylder ham med den største Glæde. Helst af alt vilde han —
tilstaar han — være en Herkules, og han kalder Følelsen af Formaaen,
Glæden af at føie, hvad man kan- , for den største Lyksalighed. Ingen
burde spørge, hvad han ikke har, men derimod, hvad han har, da vilde
han forbauses og føie sig lykkelig: »Fra Intet til det, I er — hvilken
guddommelig Afstand! Og hver Morgen burde hilses med en Hymne: »Jeg er
endnu til, skønne umaalelige Natur! Du vækkede mig endnu engang af mit
evige Mørke . . . gav mig en ny Dag, en ny Tilværelse, et helt lille
Liv.« — Alle har Pligt til at føie Lyksalighed, og denne bestaar i at
aabne sit Hjerte paa vid Gab og leve stærkt og rigt med i hele
Tilværelsen. »At aande den friske Luft, det er godt, at bevæge sig,
attraa, vinde, det er skont, at føie Sandhed oplofter vor Tilværelse,
at føie Skønhed glæder og smykker den, at gore noget stort, ædelt og
ret forøger Sjælens Kræfter og er sand, høj Vellyst.« Man skal leve i
stort s i Samfundet, i Verden, i Naturen; man skal røres af alt, med
sin uendelige Følelse omfatte Kløfter, Himle, Grus og Sole, Blomster og
Skove, en Hytte og Verden — altings Opkomst og Fald, Gry og Nedgang,
det mindste af det tarveligste Liv og alt af Herredømme, Pragt, Glans
og Glæde;« man skal ville alt: »Montesquieus Love, Taciti
Historieskrivning, Karls54

Heltemod, Ossians Sang, Sokrates' Visdom, en Parter-konges Vælde. Kende
alt, elske alt, oprette alt, skabe alt.« — Det er en helt igennem
positiv og frembringende Aandsretning som Thorild repræsenterer. Den
vil Livets Forøgelse og Udbredelse. Tilværelsen er den overalt
betydningfuld og værdifuld. Imod Horats's Intet at beundre sætter den
sit Intet at foragte« sit ære, ære alle.« Og alt negativt,, alt
indsnævrende, nedrivende, livsformindskende er den af det inderste
imod. Al Ironi, al Spot, næsten al Komik forarger den. Imod
Stockholmspostens Kvikhedsvid og frivole Goren Nar, imod hele
Voltairesmagens Spotten og Maanen sætter Thorild Alvor, Tro,
Begejstring, Hengivelse. Thorild indgaar herved i de almindelige
samtidige Bevægelser mod det i8de Aarhundredes Kultur, som paa latinsk
Grund hed Rousseauisme og i de germanske Lande var selve Racen, der
brod igennem den latinskfarvede Kultur til Selvstændighed. Var denne
Kultur rationel og social, betonede det almene og generelle i Theori og
Praksis, saa stillede nu den enkelte sig op med sin Subjektivitet og
gav »Hjertets Uendelighed« fri Tojler.

I England aabnede Folkegemyttet sig i Naturkærlighed og familiær,
moralsk Følsomhed: i Thorn-sons Skildringer af Landliv og Familieliv, i
Grays Kirkegaardselegi, i Richardsons moraliserende Familieromaner, i
Sternes graadvillige »man of feeling*. Young lagde Maaneskinsdekoration
udenom sin følsomme Verdenssmerte og sin Moralisering. — I Frankrig
opstod det store Modsigelsestegn mod Aarhundredet Genferborgeren
stillede sit Selv op til Skue og til Kamp mod hele Samfundet, drømte om
Naturtilstanden, vilde sværmersk kaste sig til Naturens og alle
Med-væseners Bryst og forkyndte den savoyardiske Landsby-THORILD.

præsts simple, ægte Trosbekendelse. Dette var altsammen Epidemistof,
der ilsomt bredte sig over hele Europa og ikke mindst over de germanske
Lande. — I Tyskland havde just ved Aarhundredets Midte noget af Racens
dybeste Væsen faaet Udtryk i baade Sveitseren Gessners religiøse
Naturidyller og i Klopstocks højtidelige Hymne til Messias«. — Endelig
kom saa hertil baade i den engelske Ossian og efter ham i den tyske
Bardepoesi — begge Steder under Paavirkning af den Rousseauske
»Naturtilstand — en Søgen tilbage til de nationale Oprindelser og de
germanske Naturfolk. Hoj-skotlands øde Heder og hostlige Storme med
tilhørende primitive Heroisme og Følelsespatos manes op mod den
civiliserede Salonsmag. Og ud derfra og fra Tacitus' »Germania formes i
Tyskland den teutoniske Hermann og Tusnelda i de oldgermanske Egeskove.

Med alt dette var Thorild inddrukket, og det er denne ny Poesi han gør
sig til Profet for i Sverig Han anslaar straks i »Granskeren« den
Rousseauske Deklamationstone, som blev en Skive for Stockholms-postens
>• Spot. »Man vil forundre sig over denne usædvanlige Tone. Men for mig
er den naturlig. Efter min Forestilling er Forfatteren en Præst i
Naturens hellige Sandhed. Skulde han da ikke frit kunne overlade sig
til hele sin Sjæls og Følelses Styrke? Skulde nogen — fordi der findes
Væsener, indbildske af selve deres Kulde og Lidenhed — skulde nogen
aldeles uden Rørelse hore lians Raab efter Sandhed og Lyksalighed? Og
han kaster sig som Rousseau henrykt i Naturens Favn og vil omslutte alt
levende i sin Broderlighedsfølelse; han forkynder som Rousseau en
næsten kommunistisk Demokratisme, i hvilken alles Ret til Liv og Lykke
i lige Grad respekteres; og sammeTHORILD. 66

Kamp, Rousseau forer mod »Paladinen* Voltaire og hele Salonsmagen i
Frankrig, overforer Thorild paa x Paladinen Kellgren og Gustavianismen.
— Young og Ossian. Gessner og Klopstock ere Forbillederne for hans egne
Poesier og Prosadigte. De er Bastarder, disse Digte, mellem
Kritikerreflexion og fri digterisk Begavelse, men de er epokegørende
Udgangspunkt for senere Digtning ved den Inspirationens raptus-s, i
hvilken de efter Klopstocks Mønster kaster Rimet bort og tager de
antike, rimløse Metrer op — thi »det blodagtige Rim udholder ingen
stærk Tanke og forgaar i Passionens Vold« —, og efter Ossians og Youngs
Exempel stormer afsted med højstemte, halvt uartikulerede
Folelsesudraab og dunkle, passionerede Fantasimetaforer og Billeder.
Min Hensigt har været skriver Thorild at udtrykke, ikke at beskrive min
Følelse« og han betegner her klart Forskellen mellem den tidligere
Poesis fransk, didaktisk-analytiske Veltalenhed, der forklarer og
beskriver, og saa den egentlig germanske Lyrik, der lader
Sjælsbevægelsen selv umiddelbart faa Luft. — Endelig famler Thorild
hele sit Liv igennem, efter Ossians-Klopstocks Monster og udfra sin
egen Begejstring for den fædrelandske Fortid, efter en gotisk Poesi;
man har flere Udkast og Begyndelser til nordiske Heltedigte af ham, og
efter sin Landsforvisning skrev han en Række »Göta-mannasänger«, som i
jævne, næsten grundtvigske Kæmesprogsvers udtaler hans Ideal af
gammelnordisk Levevisdom og Retsind.

Alt dette løb saaledes sammen i Thorilds Aand: Svenskhed og
Rousseauisme og fælles Germanisme. Men en stærk og dyb Originalitet
sætter sit Ejendoms-mærke paa alt, hvad der saaledes blev Dele af hans
Aand. Og et helt oprindeligt Geni var Thorild, dervedTHORILD.

57

at visse væsentlige Egenskaber var abnormt udviklede hos ham og
gennemtrængte ham med visse Overbevisninger af væsentlig Sandhed.

I en Tid og et Samfund, hvor Etiketten overgroede alle Forhold med sine
Kruseduller, og alles Ryg krummede sig under en enevældig Mæcenas; hvor
Rococoens Aand oversnorklede alt — ligefra Coiffure og Klædedragt, til
Talén og Tænkemaaden — med sine Inventioner« og Zirligheder, og hvor
Mocqueriets og la blagues« Tone holdt sit lille forvrængende Hulspejl
op for alt mellem Himmel og Jord, saa det fra det højeste til det
laveste blot syntes latterlige og ynkelige Bagateller til at sige
Epigrammer og bons mots« om, — dér er Thorilds Natur som bygget af
lutter rette Linier og bevæger sig kun ad én lige Linie, Vejen lige
frem. Han støder, som vi saae, allerede lra ung af ved sin Aabenhed og
Retfremhed. Han er for stolt og sorgløs til at vaage over sig. Han
skaffer sig Fjender til liojre og venstre, han sparer hverken den
døende Kellgren eller sine egne Efterabere. Det var tilslut den uhørt
aaben-mundede Dedikation af Skriftet Ærligheden«, der gjorde Ende paa
hans Karriere hjemme. — Han staar stejl mod hele sit Livs Modvind; der
undslipper ham ingen Klynk eller Klage, han paastaar, det er ethvert
Menneskes Pligt at føie sig lykkelig. Jeg laa ofte ude paa Mælarens
Klipper- fortæller han »fri, høj, fattig, og lod i Høstens Dagslys
Regnen rigtig slaa paa mig, for, i den dunkle Dag, i Lidelsen og
Vindenes Gang helt at fordybe mig i min uendelige Følelse og
Betragtning af Verden . . . Det var allerede over Smaafolks Middagstid,
det var nu de riges, mellem 2 og 3. Jeg havde ingen. Jeg saae det og lo
Saaledes bliver han ved med at gøre Front, ubrydelig, elastisk. Da58

han er jaget ud af Sverig og lever fattig og forladt i Lübeck, faar han
at høre, at en Ven — en af de faa Tilhængere — i en Avis har udtalt sig
beklagende over hans Vilkaar. Han skriver saa hjem: Jeg er fuldkommen
lykkelig her. Fattigdommen har altid været god for mit Befindende. Men
Philipson kan jeg ikke tilgive, at han paa Tryk kalder mig en ulykkelig
Ven. Sig, hvem I træffer, at det er Løgn. Modstanden udvikler blot
Thorilds Selvfølelse og Hovmod helt ud i det abnorme.

Thorilds Aand har nu denne Enkelhed og droi-ture« i en abnorm Grad.
Hans Tanke er den lige Linie: lidet sammensat og ikke videre bøjelig,
men ret-frem og ægg-skarp og naaende langt ud ved sin Dristighed. Hans
Stil lyser af Sikkerhed, rammer med Pletskud paa Pletskud, og det ene
træffende Billed fødes ud af det andet. Hor, hvor hurtig og afgørende
en Stil! Jeg elsker Redelighedens Politik. Sluheden er den lille
Forstands Kunst; den naaer aldrig andet end smaa og flygtige Formaal.
Én Vej gaar ret: Oxernes Vej. Gudernes og Heltenes gaar ogsaa ret: men
til Lys, Ære og Himlen. Ret i højeste Forstand er ikke Ret efter en
mathematisk Linie, den tillader baade guddommelige Spring og Omveje.

I Modsætning til Tidens Fjas og Operagøgl og Kvikhedsvid skal
»Granskeren« være sand og mandig Oplysnings Organ, medens
(-Komedianter, Gøglere og Spillemænd florere rundt om. Sandhed,
erklærer han, for at være den Skønhed, han har valgt. Han gaar saa vidt
at banlyse alt Fantasiliv, selv fra Digtningen; alle Æventyr« foragter
han og anser kun Læredigtet i høj filosofisk Mening for værdig Poesi.
Al Metafysik onsker hans Realisme sig egentlig bort, han
profetererTHORILD.

om den lykkelige Tid, da man ikke mere gaar udover Firmamentet eller
udenfor Naturen for at skabe videre, da man ikke mere gætter, men
erfarer og nyder Vishedens Liv uden at blande det med Indbildningens

Logne.«

For dette fanatiske Sandhedskrav bliver Tankens ubetingede Frihed et
Dogme, den ubetingede Gransk-ning og Prøvelse Menneskeaandens højeste
Pligt. Den intellektuelle Redelighed er ham den højeste
Samvittighedssag. Hertil hører ogsaa Tvivlens Pligt, Pligten til ærlig
at klare sig sin Videns Sikkerhedsgrad: »Den højeste og inderligste
Sjælens Ærlighed bestaar i at vide, hvor meget man virkelig véd, det
vil sige at vide sin Visheds Proportion . . . Modsætningen til denne
Ærlighed er den højeste og inderligste Sjælens Frækhed, som hedder
Fordom« og som alene siger: »saaledes tror jeg.«

At se Tingene ret og vurdere dem ret er hans Livs Passion. Han kalder
det Forstandens Redelighed at »tage enhver Sag for, hvad den virkelig
er«. Og af at se ret fodes at handle ret. Om man saae det eneste rette,
det eneste som i Naturen virkelig er, hvorom skulde man da kives? Det
eneste Middel til for evig at oprette Fred og Ro blandt Mennesker er
Oplysningen, er at føre dem til Sandhedens lykkelige og enfoldige
Højhed. De smaa og svage larme, hade, kives. Den retfærdige, fæstet ved
det evige sande, er hoj, jævn, ædel, han har Naturen for sig og alle
Tiders store Forstand; han taler med Vished og Styrke, han ler, rolig
og foragtende, ad Barndom, Kunst, Hykleri.«

Hans redelige og reelle Natur kræver Maal og Værdi sat paa alle Ting.
»Jeg vil nødvendig, at Menneskene skulle begribe Værdi.« Han vil tage
enhver70

THORILD.

Ting for, hvad den er værd. Det er ham en Lidenskab og en Nødvendighed
at have en Maalestok og at anvende den paa alt. Tilsidst naaer han — i
det latinske Værk »Arkimetrien«, hvori han som ældre, som Professor i
Greifswald nedlagde sin Filosofis sidste Resultater — til at se alt som
Mathematik, som Størrelser og Kvanta. »Filosofien bør være Læren om
Kvantiteterne, Almaalet i Verden

Ogsaa fra en anden Side kom Thorilds Natur til at staa i stejl
Modsætning til den herskende Tone og kom derved til at være en levende
Propaganda for en ny og anden.

I en Tid af kold Skepsis og itupillende Reflektion, da den højeste
»Oplysning« saae det som sin Mission at undergrave Livets Værdier som
»Fordomme« og »Illusioner«, da en steril og nærsynet Forstand ikke
havde Øje for andet end Sprækker og Mangler, og Modetonen var at
behandle alt en bagatelle, er derimod Thorilds Natur — som vi saae —
helt ud bekræftende overfor Livet, har en produktiv Naturs hele brede
Velvilje overfor alt Liv. Ligesom han selv elsker at føie sin Styrke og
Overlegenhed i Kamp og hans Polemik altid er en foragtfuld Tugten
ovenfra nedad — *jeg synes aldrig om,« skriver han, »at slaas med mine
Uvenner som Ligemand, men som overlegen,« —• saaledes elsker han ogsaa
overalt det store og stærke Liv. Han stiller en Herosdyrkelse op mod
Tidens ædle Middelmaadighed«. Han maner Karl XII's Skygge op og
proklamerer Heltens og den Vises Ret til at herske over i Pakket «.
Dette har blot at se op til og lyde Overmenneskene: de halvgudstærke«,
de store Sniller , det høje Menneske, Kongen«. »I Naturen er den
viseste født Raadgiver, den ædleste født Konge, denTHORILD.

kloge og stærke født Beskytter. Alt andet er Gogle-værk.«

Som en saadan »født Beskytter« føler han sig selv-overfor hvert lille
Liv i den store Leven Han kalder den guddommelig høje Attraa efter at
beskytte Svagheden for 'det eneste menneskelige hos Mennesket , og det
er en Lidenskab hos ham selv. »Solen opliver det mindste Kræ, den
ringeste Blomst, og Solen er Billed paa Snille . . . Velsignet være
Evighedens Styrke. Den kunde knuse alt, men gør alt for at beskytte
alles Liv.« Overfor den nedsættende og vrangvillige »Kritikens Aand i
Tiden begejstres Thorild af en Livsviljens Religion, som gør sig det
til Lov at - lade alt leve og gælde for, hvad det er», og udfolde sine
Kræfter til Samvirken i den fælles Udvikling.

Smukkest og genialest kommer denne brede Velvilje og Retsindighed frem
i det lille Skrift, Thorild udgav 1791: lin Kritik over Kritiker«, der
er rettet imod Stockholmspostens« sneversindede livskvælende
Smagsjustits og i Stedet vil faststille Normerne for en liberal,
opelskende Kritik, men som efterhaanden — navnlig ved Tillægget om
försmädelsen i det allmänna lefvernet« — udvider sig til et Angreb paa
hele den spottende og benægtende Voltaireaand og til et Læng-selsraab
efter en ny, bejaende og produktiv Kultur.

Denne lille Bog er den vægtigste Visdom, som Thorild har testamenteret
til Eftertiden.

Den simple Grundregel, hvorfra han gaar ud og som han vil indprænte, er
den, at man skal tage enhver Ting for, hvad den er. En selvfølgelig
Sandhed, efterdi al menneskelig Erkendelse jo intet andet gaar ud paa
end netop dette, men dog en Sandhed, som det er saa frugtbart at
betone, fordi dette —, i daglig62

Handel og Vandel at se saglig, se Tingene i deres egen Skikkelse og Lys
— beror paa noget meget mere end den elementære Vilje til
Sandfærdighed, det er en Evne og Vilje, som forudsætter en hoj,
aandelig Kultur. Man véd jo saaledes, hvor næsten umuligt det er for
simple Folk at fortælle en Hændelse, netop som den gik til; deres
Gisninger og Slutninger, deres Sympatier og Antipatier lægge
uvilkaarlig til og trække fra og farve. Den intellektuelle Redelighed
er en af de fineste og seneste Blomster, som Menneskets Kultur sætter.

Denne intellektuelle Redelighed dikterer nu efter Thorild for den
literære Kritik den Norm: at »alt skal dommes efter dets Grad og Art.-<
Forst og fremmest har jo ikke al Digtning samme Bestemmelse, og samme
Maalestok kan derfor ikke anlægges. Det vilde være ligesaa dumt som
uretfærdigt at maale et fordringsløst Bryllupspoem med samme Alen som,
hvad der giver sig ud for den store Kunst*. De enfoldige Folkeboger om
Olger Danske« og Melusine« staa ikke for den fornemme Smags Dom; men
Børn og Menigmand henter poetisk Næring af dem, og jeg kan hellig
forsikre,« siger Th., »at jeg i Verdens bedste Digtning aldrig har
fundet den inderlige Patos og den hoje Epik, jeg engang fandt i dem.« —
Der er mange Skønheder endvidere i Naturen, og ligesaa mange Boliger
har Kunstens Rige. Ingen enkelt Smag tør tage Monopol som den rette og
ville udestænge de andre fra Parnasset. Smagen for det lette, kvikke,
muntre, elegante regerede den Gang, og den ny Ossian-Klop-stockske
Poesi, som begyndte at lade sig hore i Sverig, skældtes for smagløs og
dunkel, fordi den var høj og stærk, ikke leende og gratios. Men Thorild
indprænterTHORILD.

nu —som sin anden Grundnorm — Kritikeren »den guddommelige Tanke, at
der om hver Ting ikke bor sporges, hvad den ikke har, men hvad den har,
om ingen Ting, hvad den ikke er, men derimod hvad den er;« — idet man
altid kommer ihu, »at ingen Ting gøres for dets Fejls Skyld, men alt
for dets Værdis, dets Fortjenestes Skyld.« For at forstaa, ikke blot en
Bog, et Maleri, men enhver levende Frembringelse, maa man soge dens
Livsprincip frem, det positive Livsindhold, hvorudfra den er bleven til
og som bærer den. De smaa, middelmaadige Forstandigheder — lærer
Thorild — er adskillende og se kun Tingene i deres Dele, men netop
derfor faa de ikke Øje paa Livet i dem, som just er den samlende
Sammenfojen af Delene; de se derimod, hvad der ikke er, ser
Begrænsningen, ser, hvor det skorter og klikker. Men den store modne
Forstand er den, som ikke kløver og adskiller, men samler, som ser
Livsfrembringelserne i deres Helhed og derfor i, hvad de har og er,
hvad de formaa og præstere — altsaa i deres Værdi.

Dette er da for Thorild den kritiske Virksomhed: som Forstand er det
den intellektuelle Redelighed, der tager hver Ting for, hvad den
virkelig er; som Følelse er det den brede, liberale Velvilje, der
spørger hver Li%'ets Frembringelse, ikke om hvad den ikke har, men om
hvad den har at byde paa.

Men der er en Smaaheds- og Lavhedsaand, som ogsaa blærer sig med Navn
af Kritik, men som er dens negative Modbillede, fordi den bæres af
Uredelighed og Illiberalitet, Vrangvilje. Det er endnu — siger Thorild
— Pakagtighedens Aand«, eier instinktmæssig soger i hver Ting, hvad den
ikke har, og nærsynet hænger sig i dens Begrænsning og Mangler — med
for liden Livs-64

kærlighed og for liden Livsforstaaelse til overalt at fatte de positive
Livsværdier. Og idet Thorild mer og mer gaar fra de rent literære over
til almindelig moralske Omraader, er det denne Kritikeraand, som hans
Kritik over Kritiker og dens Tillagg »om Forsmædelsen' svinger Svøben
over Det er intet mindre end hele det 18de Aarh.s »filosofiske Livssyn,
saadant som engelske og franske Populærfilosoffer havde udformet og
udbredt det som den højeste »Oplysning«. Et Syn, der fornægtede alle
Værdier i Livet, analyserede al »Dyd« bort som Hykleri og Egennytten
frem som Bunden i alle Handlinger.

»Man siger i daglig Tale,« skriver Thorild, »at en Bagvasker skærer
Æren af Folk, men denne (»Grinaren ) derimod klipper Æren af Folk. Han
smiler, han bifalder: »Ja det er vel saa, men ...» »Ja, det er vistnok
en brav Mand, om bare ikke . . .« Hvoraf man ser, at men og om* udgør
hans lille forbandede Sax. En »grinare* er altid, om man end ikke ser
det, vanfør og skæv og har en fin, fordærvelig Syre i Blod og
Livs-aander. Om man ret kunde se hans Væsen, skulde man faa at se,
hvordan Forstanden skeler og hele Sjælen griner i ham. Det er ham
umuligt at se en Sag rent, klart i de givne Forhold. Om man vilde slaa
ham ihjæl, kan man ikke faa ham til at se denne Ting ganske simpelt som
denne Ting, men han maa nødvendig se ved Siden . . . Saaledes finder
han til det klareste Faktum af en ædel Dyd altid en lille, mørk,
niddingsagtig Aarsag, til den sandeste Fortjeneste altid en Fejl, til
hver Skønhed en Lyde . . . Med denne Kunst, hvorved der evig og altid
»men nes og om mes, danner og fuldkommengør han endelig sin store
særegne Evne, som er den at se saa meget ondt, hamTHORILD. 75

lyster, i det gode, og saa meget godt, det lyster ham i det onde . . .
Alle »Grinare« under Solen arbejde paa et eneste Problem, som de
tillæmpe paa alt i hele det menneskelige Liv: posito en Skævdrejning in
infinitum, hvor meget gement kan man saa finde i det gode og hvor meget
godt kan der findes i det gemene. Og Thorild udbryder i disse Ord af
hellig og fornem Indignation: »Om jeg for Eder. min Herre!
tilstrækkelig energisk kunde udtrykke, hvor højlig jeg foragter det
lille pak-agtige i Tidens Sindelag, et Sindelag, som af de smaa, kvikke
Hoveder har lært ene og alene at forlyste sig ved Fejlene og det grimme
i alting! . . . Derfor, i Overensstemmelse med Guds og Naturens store
Mildhed, som med samme velgørende Lov beskytter det mindst fuldkomne og
det mest fuldkomne . . . lad hele Verden level*

Om end Nutidens Darwinister ikke netop vil henvise til Naturens milde
Beskyttelse af det ufuldkomne, maa alle netop som Modsætning til
Udvælgelsens jernhaarde Naturlov beundre en saa samvittighedsfuld
Liberalisme, der er noget helt andet end en sløj Tolerances leben und
leben lassen«, men er en positiv Velviljes Fremelsken af alle
Livsspirer. — Lad os som Modstykke til denne svøbesvingende Vrede mod
den uredelige Kritik hore, med hvilken humoristisk Huma nitet Thorild
et andet Sted i sin Afhandling tager en ung fordringsløs Lejlighedspoet
i Forsvar mod Kellgrens Cerberuskritik.

Thorild citerer først den unge Mands i -Stockholms-posten« nedrakkede
Vers over Freden: Jeg spørger nu hver retsindig Læser, om denne Yngling
snarere fortjener en Tilrettevisning end en Opmuntring. Lad os besinde
os paa, hvad der gaar lor sig i en saadan

Vedel: Svemk Romantik. 566

Ynglings Sjæl, hvordan han samler al sin Følelses og sin Tankes Styrke,
sukker inderlig efter det guddommelige, kaster et begejstret Blik ud i
den gryende Verden, som lyser for hans Ungdom, og vover endelig deraf
at synge for os, hvad han tror mest skal røre og glæde! Endnu staar han
mere forbauset end henrykt over sit store Foretagende, da Venner og
Beskyttere lykønske ham, og en eller anden særlig ivrig tror at tænde
det første Blus til hans Lykke ved at meddele Verden hans Sang. Hvad i
alt dette finder De, som ikke er uskyldigt og helligt? Og skulde, min
Herre! I, en vitterlig Digtningens Fyrste, hvis vise Dom denne Yngling
med Ærbødighed har oppebiet, skulde I ikke se dette uskyldige og
hellige, — saa er Eders Sjæl tabt for det milde og kongelige, som lever
af Glæden ved at beskytte, saa er denne Eders Sjæl kold og slet og
liden, og jeg drister mig til at erklære i rene Ord: 1 var ikke født
til at regere. <

Der ligger megen Hjertets Dannelse i Ord som disse. Kineserne skal have
et Tankesprog, som Mødrene indprente deres Børn. (»Siao-sin«): Gør dit
Hjerte lille! — en trist og sneversindet Livsvisdom. Den kritiske
Liberalisme har et bedre: Gør din Hjerne stor og dit Hjerte stort! — at
Du maa forstaa meget og elske meget.

V. LIDNER.

Der var én samtidig svensk Digter, i hvilken Thorild fandt det
virkeliggjort, som han kæmpede for i Poesien, og som hans »Gransker«
derfor ikke blev træt af atLLDNER.

lovprise som det Originalgeni, der havde brudt overtværs med
»Stockholmsposten« og den franske Smag. Var Thorild den store befriende
Kritik, der lagde ny Udsæd rundt om i unge Sind, saa var det i Lidners
Digtning, at den ny Tone, som var Rousseaus og Youngs og Klopstocks,
første Gang klang ind i svensk Poesi.

Lidner var ved egne Naturanlæg og Opdragelses-forhold i en særlig Grad
præpareret for dette ny og har dertil modtaget mangeartede, literære
Paavirkninger i samme Retning.

Bengt Lidner fødtes 1757 i Goteborg. Faderen var Organist, og Sønnen
har aabenbart fra ham arvet baade et musikalsk Øre og en Musikers
holdningsløse Stemningssjæl og Mangel paa Virkelighedssans. Som ganske
lille blev han faderløs, i I4aars Alderen mistede han sin Moder, og med
Stedfaderen kunde han nok ikke forliges. Drengen blev tagen ud af
Skolen for daarlig Opførsel, skulde først sendes til Søs, men kom i
Stedet i en strengere Skole og sendtes derfra til LTniversitetet i
Lund, — Aaret før Thorild, ogsaa fra Goteborg, kom dertil. Ogsaa her
var hans Forhold lidet regelrette: han baade drak og skejede ud,
ødelagde sit Helbred og maatte rømme for Kreditorer. Stedfaderen satte
det forulykkede Subjekt paa en Ostindiefarer, men Lidner deserterede
ved Capstaden fra Skibet og kom efter nogen Omflakken hjem; forsøgte
saa at studere ved det svenske Universitet i Greifswaid, men der lagdes
Hindringer i Vejen for ham, bl. a. paa Grund af hans Ry for
Republikanisme, — forsøgte sig ogsaa ved det tyske Universitet i
Rostock, — og kom endelig i 1779 til Stockholm for at søge sin Lykke i
Gustav III's Omgivelser.

l.IDNEK.

Man ser: Musikeren i ham. den forældreløse uden Hjem eller Opdragelse,
tidlig lidet exemplarisk, snart forfalden og sygelig, uden Evne til
regelmæssigt Liv eller Arbejde; altsaa: en impulsiv Natur og et
Stemningsmenneske, Hgevægtsløs og tøjlesløs. Saaledes forblev han hele
sit Liv. Han var ganske uden moralsk Rygrad i sig, uden Gran af
Stolthed, rede til enhver Smiger, som betalte sig; men han gav ogsaa
altid uden Betænkning efter for sit letrorte Hjertes Indskydelser, hans
Trang og Lyst var at gøre godt, der var Hektikerens og Drankerens,
ogsaa den tidlig forældreløses graadmilde Følsomhed i ham. og han
blottede sig gerne til Skjorten for den første Tigger, der strakte
Haanden frem. Han havde hele Indskydelsesmenneskets Hang til det
forvovne og det generøse, hele dets sorgløse Foragt for Forsigtighed og
Forsynlighed. Hans naive Passion var Køreture, og saasnart han havde
Penge paa Lommen, holdt han en Hyrekusk an og bad ham køre sig saa
langt, han kunde for den Betaling. — Han var uden Evne til at skelne
mellem Virkeligheden og sine Fantasier: alle Angivelser fra hans
Barndom er mytiske, han fortalte de naiveste Historier fra sine Rejser
om, hvilke høje Prinsesser der havde forliebet sig i ham, og han
pralede i en Fortale af, at hans Værker var oversatte paa Tysk og
Fransk og hans Skuespil opført i London, — uden at man senere har
fundet Spor til Bestyrkelse heraf. Helt Indskydelsens Præg havde ogsaa
hans Maade at digte paa: En besøgende traf ham vandrende frem og
tilbage i hans Stue; i hver Ende stod et Bord med en Flaske og et Glas,
og dér gik Lidner saa op og ned og græd og improviserede med høj Røst,
tog sig nu og da en Hjertestyrkning undervejs og nedskrev saa en
følelses-LLDNER.

fuld Strofe her, en anden dér, og forst bagefter flikkede han det hele
sammen med Besvær.

Den saaledes anlagte Natur var nu tidlig kommen i Rapport til visse
sværmerske og fantastiske Sider af det svenske Folks Aandsliv. En
herrnhutisk Pietisme var vistnok indpodet i Drengen, og denne
debuterede i Skolen med. at holde en Tale over »Kristus Forlaseren* og
skrev sine første Digte i Göteborgbladene om »Saaret« og ; Lambet«. I
Skolen kom han dernæst under Paavirkning af Svedenborgianismen, — denne
besynderlige Blanding af en oplyst Rationalisme og Filantropi og saa en
mystisk Aandelære, fuld af hemmelige Korre-spondentser og
Aandemeddelelser —, den havde i 1760erne begyndt at udbrede sig i
Vestergötland med Goteborg som Arnested, og én af Lidners (og Thorilds)
Lærere var en ivrig Svedenborgianer.

Men det var literære Paavirkninger fra Udlandet, som fuldendte Lidners
aandelige Dannelse og gav hans Personlighed Mod til fuld Udfoldelse.

Allerede i Skolen havde han af Lærere faaet de første Indtryk af Ossian
og af Klopstock, som da af nogle enkelte i Sverig begyndte at læses og
oversættes, og han skrev som ung Natstykker i den førstes Smag. Men da
han præsenterede sig for Gustav III i Stockholm, lod han intet af sligt
skimtes, men vandt straks Kongens Yndest ved en Samling kvikke Fabler i
den gængse Smag, som i et ækelt Smigerdigt var tilegnede den lille
Kronprins, samt ved versificerede contes« i den lette, frivole
Grécourtske Genre. Og Kongen besluttede at opdrage det unge Talent til
at blive Theaterdigter for det nationale Theater og sendte ham først
til Göttingen for at studere Græsk og siden til Paris for der at
studere de klassiske Tragediemønstre7°

samt faa en fransk Politur under Vejledning af Gesandten, Digteren
Creutz.

Dette Ophold i Udlandet (1780—82) gav Lidners impressionable Aand dens
afgørende Formning og Retning. Opholdet havde forsaavidt en uheldig
Udgang for Lidner, som det kom til et Brud mellem ham og hans fornemme
Mentor. Lidner lagde i den Grad Beslag paa dennes Gæstevenlighed, at
han ikke blot plukkede Creutz's poetiske Manuskripter og pyntede sine
egne Arbejder med de laante Fjær, men efterhaanden ogsaa forgreb sig
paa hans Boger og Garderobe. Gesandten blev derfor ked af ham, og
Lidner maatte i Unaade vende tilbage til Stockholm.

Men hans Digtning havde nu — ved en Krydsning af fransk og engelsk-tysk
Paavirkning — fundet sin bestemte Form og Tone, og i de følgende Aar
skrev han under et temlig forkomment Bohémeliv de Digte, der tiltrods
for den Kellgren-akademiske Smag skaftede ham et stort Publikums Øre og
Hjerte: » Spastaras Død ,

Aaret 1783 , »Medea og »Den yderste Dom«.

Formen — Verset og Stilen — er fransk. Alex-andrinernes pyntelige
Pasgang klemmer endnu i Reglen om Tankerne og Folelserne, og med dem er
hele den spirituelle og epigrammatiske Pointering bibeholdt. Lidners
Popularitet blandt Folk af Smag har vel endog væsentlig beroet paa
løsrykte Verselinier med Racineske Sentenser og »Sentiments«, dem han
turnerede med stor Bravur. Tragedien Erik XIV«, som han skrev paa
Gustav III's Bestilling, er især rig paa saadanne.

Fuldbaaren fodes den, som født til Storværk bliver t, »Alting forgaar,
Monark! udødelig Æren er eller Jeg ene éngang dor, om du mig tro
forbliver, — jeg tusen Gange dør, om du mig overgiver . Undertiden
havdeLLDNER.

Lidner plukket disse meget gouterede Vers lige fra Pope eller Creutz.

Indholdet og Tonarten derimod er af den ny sentimentale Smag. Den
franske Rococokultur var jo selv bleven mer og mer folsom, jo længer
Aarhundredet skred frem. Watteaus Pastoraler og Hyrdindemoden i
Klædedragten, Marivaux's hjertesyge Markiser og Borgerpiger og Greuzes
naive Landsbydottre, Marmontels ædle og ulykkelige Belizar anslog omme
Strenge i samme Sind, som nod Grécourts elegante Polissonnerier og
Voltaires pompøse Tragedier. Det begrædelige Borgerdrama efter engelsk
Paavirkning vandt ogsaa Hjerterne, og Rousseaus »Héloise« aflokkede
Taarer i Kredse, hvor man ellers afskyede den revolutionære
Genferplebejer. De to Venner Ehrensvärd og Oxen-stjerna dyrkede
saaledes som unge deres »Héloise«, og man kan i den I7aarige
Oxenstjernas Dagbog læse. med hvilke Rousseauske Følelsesudbrud paa
Læben den unge Junker forførte sin Landsbyskonhed.

Men den af Naturanlæg og Opdragelse, af Pietisme og Svedenborgianisme
saa særlig preparerede Lidner berusede sig i Göttingen og i Paris i en
ganske anderledes Grad med hele den overskyllende Flom af
Sentimentalitet.

Der var først den følelsessalige Svælgen i Med-kærlighed og Medlidenhed
med Medmenneskene og alle levende Medvæsener: Rousseau, som under ømme
Taarer vil kaste sig til sine Brodres Bryst, Sterne, der græder over et
stakkels udpint Æsel, som gumler paa en Kaalstok, Claudius, der
demokratisk forelsker sig i Bonden og Landlivet og fælder Taarer over
vore sorte Brødres Slaveri, videre en Syndflod af Romaner, som udmaler
unge elskende Hjærters Genvordigheder eller7°

grum Forfblgelse af Dyden, endelig de tyske Göttinger-ynglinges
Venskabssværmeri og Dydssalighed.

Der er videre Trangen til Patos og Højtidelighed, det religiøse Behov
til at tilbede og føie Andagt, Menneskeaandens genvaagnede Behov til at
føie Tilværelsen som hellig og betydningsfuld, efterat Voltaires Skole
havde gjort alt for at forflade og frivolisere den. Fra engelsk
Puritanisme, fra de Reformertes Arne i Genf, fra Pietismen i de tyske
Smaastæder ansloges paa hvert sit Hold de ny Toner. Young prækede Død
og Dom over Dagens Lyst og løftede i Nattens Ensomhed sine Tanker mod
det evige. Rousseau førte — i Trods mod Grinet og Salonselskabeligheden
— Mennesket ud i Naturens Alvor og Ensomhed for at knæle ned i henrykt
Tilbedelse af Gud. Og gennem Klopstocks religiøse Hymnedigtning brød en
Aare af det tyske Gemyt frem: den svingfuldt højtidelige Begejstring,
den strakte, andagstfulde Idealisme.

Saa er der videre Hjertets Oprør mod Samfunds-konveniens og
Standsforskel, mod Forstandens Herredømme, mod alle Skranker for
Lidenskaben, Instinktet, »Naturen Hjertets evige Ret prækes i Nouvelle
Héloise, i Goethes Werther, i hele »Sturm- und Drang«-literaturen. En
fordringsfuld Pukken paa Ret til Lyksalighed og en oprørsk
Misfornøjelse med Livet, med Gud, fordi dette Lykkebegær aldrig kan
tilfredsstilles — det er Youngs, Rousseaus, Werthers Verdenssmerte.

Af alt dette tog den impressionable Lidner varige Indtryk: baade af
Young og Klopstock, af Rousseau og Ossian.

Hans Digtning er først og fremmest Medlidenhedens. Hvarhelst en usling
finns, fran Nova Semblas tjäll till Ceylons brända dalar« dér vil han
omfavneLIDNER

ham som Broder, — »Usling« betyder i Lidners Sprog en ulykkelig,
elendig. Thi hans eneste Stolthed — siger han — er, at han har et
Hjerte, og hans Vellyst« er at føie dette ved at udgyde Taarer. Det
förste Digt, der nede i Lund gjorde hans Navn kendt, var skreven over
en Ulykkeshændelse. Han vedblev at være Ulykkens Digter. Et stort
Jordskælv i Messina, hvorunder en Moder finder Døden i Flammerne, da
hun styrter tilbage ind i det brændende Hus efter sit Barn, — det var
den Tildragelse, som han besang i Spastaras Død«. En ung elskende Mø,
der af sine haarde Forældre begraves i et Kloster og dér giver sig selv
Døden, var en Hovedepisode i Lidners andet berømte Digt: Aaret 1783«. I
»Nouvelle Héloises« Aand holdes altid det elskende Hjerte for helligt;
at ville kvæle dets Røst af religiøse Grunde er at tro med Hjertets
Mord at Hjertets Gud behage. Hvad der syndes af Kærlighed, er ikke
Synd. For dig, som selv har grædt , — apostroferer Digteren Kristus —
kan Ømhed være Brøde?« Havde Pope og Voltaire eller KelIgren i moralske
Oder forherliget Stoikeren i Modsætning til Kristendommen, da stilles
nu »den ømsindte« op imod ham, der skryder af Zenos kolde Heltemod«:
paa dennes Grav skal kun Tidsler trives, men paa den ømsindtes Grav
skal en kurrende Due slaa sig ned og hver redelig Mand fælde Taarer.

Som den sublimeste Ømhed forherliges Moderkærligheden atter og atter af
Lidner. Han klynger sig stedse til Mindet om sin tidlig afdøde Moder og
erindrer hende i simple følte Digte. »Spastaras Død« er jo
Moderhjertets Apotheose; det ledsages af denne poetiske Efterskrift:
»Spastara! om mit Suk dig naaer, — hvor du med Engle er forent, — og du
en himmelsk Skøn-7°

hed finder, — et Hjerte som Guds Tanke rent, — et Hjerte, som min
Skæbne saarer, — Spastara! om du hende ser, — og hendes Sukke
aabenbare, — at fra en elsket Son hun for: — da fly til hendes Skod
Spastara! — det er min Mor!« I >Medeatragedien« forherliges atter
Moderkærligheden gennem dens forvildede Modsætning.

Lidners grænseløse Medlidenhedsfølelse med Jordens Ulykker fører
undertiden til en Revolte mod Forsynet, der har ordnet alt saa grumt.
Han har noget af sin elskede Werthers Oprørskhed i sig, naar han
udbryder: »Jeg kan ej salig bli' i Himlen, — om dér jeg Jordens Klage
horer« eller tilraaber Gud med disse Ord, der vakte en Del Forargelse:
»Med dig, om jeg din Himmel fik, — jeg vilde ikke Hjerte bytte!« Men i
Reglen finder Lidner i Kristendommen en Barmhjertighedens og
Medlidenhedens Religion. Hans meste Digtning har en religios Tone; i
Miltons, Youngs og Klopstocks Spor digter han kristelige Hymner og
bibelske Oratorier; og Gud er overalt den ømsindte« Gud, der ofrer sin
Son af Medlidenhed med Menneskene og ved yttersta domen benaader alle
Levende, saa at ene Satan nedstyrtes. Det Raffinement, hvortil Lidners
Folelsesgour-mandise driver det, naaer sin Højde i dette Ønske overfor
en, der har syndet af altfor megen Kærlighed: »Jag ville vara Gud, att
kunna dig forlata — ock sedan menska bli, for att af glädje gråta.

Svømmer Lidner oftest i de ømme Taarer's Vellyst, er han imidlertid
ogsaa Ærens og Heltemodets Digter. Hans egen uoverlagte
Indskydelsesnatur henrives uvilkaarlig af al sorgløs Forvovenhed, og
ogsaa i ham — som i Thorild — har, fra Barnsben af, Fædrelandets
Æresminder og svensk æventyrlig ÆrestrangLLDNER.

været indpodede, Hos ham — som hos Bellman og Thorild — lyder Karl
XII-tonen os imøde. Han ser i Fantasi, hvorledes Maanen, hyllet i Blod,
straaler ned paa de svenske Vaaben, og hvordan Sejren staar og dypper
sine Vinger i Muskovitens Blod, medens »det svenska lejonet, hur stolt!
nu reser sig.« Og der er en for Gustavianerkulturen helt fremmed Klang
i Lidners simple Fædrelandssang: O yngling! om du hjerta har

— att trampa faders fjät: — flyg till ditt fosterlands forsvar — do
eller radda det!< Hans Tragedie Erik XIV begynder med Linien »Du ärans
eget folk, af gamla göters blod.«

Det sublimt og tragisk heroiske er en Yndlings-tonart for Lidner.
Spastaras heltemodige Selvopofring inspirerer ham Den amerikanske
Frihedskamp begejstrer ham: Friheden »den stærke Himmelild, der gør
Manden til Halvgud og Pigen til Heltinde. og Hæren, der drager frem
under modige Frihedssange, »saa tusen Stjerner frem paa Himmelblaaet
tindre (Fristaternes Banner). Belejringen af Gibraltar 1783 og den
engelske Kommandants heltemodige Forsvar er skildret af Lidner med
ildfuld Kamplyst: >Af Dødens hundred Gab en Morderkugle lyner.« Blodig
aabner Bølgen Dødens Sluser og sluger tusindes Liv. Havet sukker, hvert
Øje gnistrer Hævn. Gibraltar er ved at overgive sig, men Elliot staar
frygtløs og »blotter koldt sit Bryst og viser sine Saar.« Man
iværksætter nu et rasende Udfald. Skibe tændes i Brand; »hvor fordom
Bølgen randt, nu Blod og Luer rinde.- Mandskabet klynger sig til
Masten; til Himlen raaber de og Svar af Døden faar; — den salte Fraade
op fra brustne Dybder gynges,

— og Kol og Mast og Folk mod Skyens Højder slynges.« Men i denne
Rædslens Stund, da >med et7°

blodigt Blus om Havet Døden svæver«, taler Flaadens Admiral til sit
Mandskab »med Stilhed i sit Blik, med Æren i sit Bryst«: »En tapper Død
er mer end Livet uden Ære, — og en udødelig Død er Dod for Fædreland. —
Se der den stolte Vold, som af Koraller glimrer, — omkring hvis
Perlerand en mægtig Hvalfisk-svømmer, — se dér din Grav beredt for
Millioner Aar, — det Vand, den sprøjter op, du faar til Ærestøtte 1 —
den skyhøj er og klar, af ingen Marmor skaaren, — som Himmelhvælvet vid
og evig som Naturen.«

Denne Stil — saa malende og billedrig og saa umiddelbart følelsesbaaren
— er i Lidners Poesi noget endnu mere revolutionært end Tonarterne.
Kellgren skriver, at Lidners Digt vil behage den, som tager store Ord
for store Tanker, Feberfantaseren for Indbildningskraft, Konvulsjoner
for Sentiments, det extra-vagante for det sublime, og som hverken
spørger efter Orden i Tankerne eller Smag i Udtrykket. Det var i
Virkeligheden heller ikke underligt, om denne den klassiske Smags
Forkæmper syntes, at det var den gamle lohensteinsk-tyske Stil, den
Stockholmsposten havde fort en Udryddelseskamp mod, — der nu stod op
igen. Man kender herhjemme f. Ex. fra Bordings Gravdigte denne
Efterrenæssancestil med dens højtravende Lyrik og svulstige Billeder. I
Virkeligheden er det den samme germanske Lyrisme og Billedfantasi, der
havde skabt baade Shakespeares og Miltons og Cowleys og Gryphius'
poetiske Stil, — som nu kommer op, midt imod den franske klassiske
Stil. Rundt om i alle de germanske Lande hænge de ny Digtere, bagom
Klassicismen, sammen med Renæssancedigterne. Young er — bagom Dryden og
Pope — en Fortsættelse af det forrige Aarhundredes Marinister med deres
emfa-LLDNER.

tiske Lignelser og Hyperbler, og han har flittig læst sin Milton.
Klopstock er paa samme Maade bagom Got-scheds Skole en Ætling baade af
Herrnhuternes sværmerske Lyrik og af de fantasifulde og naturmalende
Lohensteinianere, og han er tillige Miltons beundrende Efterligner. I
Danmark hænger Evald umiddelbart sammen med Efterrenæssancens religiøse
Digtning bagom Holberg. Og netop saaledes er Lidner, der er opdraget i
den Gøteborgske literære Sfære, hvor man var noget gammeldags og ikke
var naaet saa helt med i den stockholmske Franskhedssmag, — netop
saaledes er han tildels en Fortsætter af den Dahlstjernaske Retning med
dens svulstige Patriotisme og den Fru Nordenflychtske med dens
passionerte Ømhed og Følsomhed.

Istedenfor den franske Stils forklarende og beskrivende Veltalenhed
sætter Lidner de improviserede Stemningsudbrud, der ikke skildrer og
udvikler, men umiddelbart vil meddele sig og overføre sig til Læserens
Sjæl ved Smitte. Uordenen, Springene, Udraabene, de dristige Billeder,
den stærke Farvelægning — det er altsammen en Idealisering af
Sindsbevægelsens naturlige Sprog og vil virke som saadan. Det er
Passionens løbske Fart, det stærke Indtryks Contusion, den
øjeblikkelige Betagetheds Friskhed og Varme, som Lidners Lyrik vil
give. For den gamle Smags velplejede Korrekthed og Klarhed maatte den
forekomme barbarisk og tøjlesløs. Nutidslæseren river denne Stil med
ved sit dramatiske Liv, naar den gengiver en Kamps Larm, en Ildebrands
Forvirring, — ved sin ildfulde Henrevethed, naar Forfatteren pludselig
kaster sig selv ind i Fortællingen med Udbruddet: »Spastara! om jag
varit dér — jag vid ditt helga stoft, vid mina kanslor svar — jag
trotsat eld ock død, i faror mig7°

fördjupat!«, — ved sine dristige og stemningsfulde Billedudtryk, naar
det hedder om den blinde, hvis Blik er opladt: til Øjet Sjælen flyr*
eller om en Person: »Af Tidens tunge Plov hans Kind er furet bleven — i
Øjet Engles Ungdom ler;« eller naar Gud skildres med Miltonsk Fantasi:
han bedækker sit Hoved med Natten, hans Fod er i Seklers Dyb, hans Arm
naaer Himlen; som en Flod strømme Himlene fra hans Fødder, og Almagten
tømmer sin Kilde for at gyde Stjernerne i hans Spor, — endelig ved den
fantasifulde Maade, hvorpaa Naturomgivelser ofte er stemt sammen med
Handlings-indholdet, f. Ex. i dystre, skræmmende Nattebilleder. Og
istedenfor den klassiske Stils blege, abstrakte Vendinger og Udtryk,
der kun vagt og fornemt omskrev Tingene, træder her hos Lidner en
farvet og konkret Stil imøde, der gør os de nedramlende Bjælker, den
kvælende Svovlregn anskuelige, eller Aftenrødens Purpurskin, som
svømmer paa Kornmarkens Bølger, og Vestenvindens Aande, der vugger
Græsset. Lidner maler, hvor selv Naturdigterne« blandt Gustavianerne
beskriver.

I sin Natur og i sin historiske Stilling har Lidner store
Lighedspunkter med vor Evald, hvor meget denne end staar over ham som
Menneske og som Kunstner. Begge er af Naturen holdningsløse, impulsive
Stemningsmennesker — let rørte og let begejstrede — og af en
Indbildningskraft, som uophørlig omdigtede Virkeligheden for dem.
Begges Barndom er under stærk pietistisk Indvirkning, begges Ungdom
regelløs og omtumlet. Og begge møde de, saaledes prædisponerede, den
europæiske Følelsesbølge og optages ganske i den: blive Youngs og
Ossians, Rousseaus og Klop-8o FRU LENfJGREN—LEOPOLD.

stocks Beundrere og vier deres Sang til de omme Følelsers Vellyst og
»Algodhedens« Forherligelse.

VI. FRU LENNGREN—LEOPOLD.

»Tjusarekungen < var falden paa Maskeraden for Anckarstrøms Pistol. Det
var Frihedstidens Aristokrati, som hævnede 1772 og 1789, og det var
fransk Jakobi-nisme, der havde givet de misfornojede Anvisning paa at
lægge Haand paa Kongen. Men et Tilbageslag fulgte i Sverig Mordet i
Hælene, ligesom et almindeligt europæisk Tilbageslag mødte det franske
Jacobiner-regime. Efter Gustav IITs liberale og oplyste Tid fulgte
Gustav IV Adolfs politiske og religiøse Reaktion, — henved 20 Aar af
voxende Lysskyhed og Aands-undertrykkelse. Det Tempel, Gustav III havde
indviet til de glade og skønne Muser, lod hans bigotte og aandløse Søn
lukke.

Saaledes gik Sverig fra det gamle Aarhundrede over i det ny. Øverst,
som en Mare over Landet, en Konge, der var begyndt med redelig og
alvorlig at ville opfylde sine Pligter og syntes helt at hylde sin
Lærer Rosensteins Program »Alt for Nytten, intet for Skinnet,« men i
hvem efterhaanden en sneverhjernet Indbildskhed og Egensindighed tog
til, som Omgivelserne allerede havde iagttaget hos Barnet, fra det laa
i Vuggen, prydet med Serafimerordenen.

Hoffets Liv var med et Slag forvandlet. Der brugtes lige saa mange
Penge som før til Pomp og8o

Etikette, men al Glans og Lystighed var borte: alt var tyst, stift og
kedeligt. Kongen gik om og sagde intet, krævede den mest militæriske
Honnør, men hilste sjælden igen. Alle Embedsmænd, ogsaa Hofdamerne fik
Uniform. Den lille muntre og naturlige Prinsesse, Kongen havde hentet
sig til Dronning fra Baden, følte sig snart som i en levende
Begravelse, og hun saae sin Yndlingshofdame forvist fra Hoffet af
Gemalen, da denne en Dag havde overrasket Dronningen i det grove Brud
paa Etiketten at overvære hendes Toilette.

Era Hoffet udgik Trykkefriheds Indskrænkninger, Forfølgelse mod alt,
hvad man dengang kaldte Jacobi-nisme,« Anklager for selv den mindste
Uorthodoxi i Religionen. Da Upsala kom i Ry for Kætterier i Politik og
Religion — det var navnlig Ytringer og Viser fra private Punchesold,
man havde rapporteret, — rejste Kongen selv derop, holdt en Tordentale
til Konsistorium og frasagde sig Protektoratet over Universitetet.
Præsterne modtog et Cirkulære om ikke at præke Filosofi, men holde sig
til Guds rene Ord. Rigsdag blev længe ikke indkaldt, endelig tvang Aar
1800 Pengenøden Kongen til at sammenkalde den, men han regerede den
helt, dels ved Magtsprog, dels ved at købe Stemmer blandt Adelen, — den
eneste af Stænderne, der vovede at kny. Der udstedtes Forordninger mod
al Slags Luxus, Mandfolk maatte ikke gaa i Silke; Likører, fine Vine
forbødes, og tilsidst al Kaffedrikning. — Alt, hvad der hed Literatur
og Filosofi nedkuedes mistænksomt.

Hvorledes levede Gustavianerne under disse Jern-aar?«
Formynderregeringen havde begyndt med at suspendere det svenske
Akademis Møder, og Akademiet forblev stadig mistænkt. Siden lukkede
Kongen The-8o FRU LENfJGREN—LEOPOLD.

atrene. »Stockholmsposten« var stærkt i Unaade og under Opsigt for sin
frisindede Tone. Den yngre Gustavianer Leopolds Extrapost,« der i
Begyndelsen holdt mere til hojre, maatte snart gaa helt ind paa Grund
af nogle religiøst missliebige Artikler. Af den gamle Stok var Kellgren
død 1795; ved Efterretningen derom sagde Reuterholm blot kynisk: Altid
én Fantast mindre. Og ingen havde Bud efter hverken Rosenstein eller
Adlerbeth fra Hoffet, og Leopold, som i Gustav III's sidste Aar havde
boet og levet og aandet i Slottets Sale, saae sig og sin Hofmuse uden
Husly.

Men man træde ind en Vinteraften i Beridareban-gatan No. 21, det
Lenngrenske Hus, hvor »Stockholms-posten«s Udgiver, Kellgrens gamle
Ven, Assessor Lenn-gren og hans digtende Frue Anna Maria hår deres
Hjem. Dér finder man en lille udvalgt Kreds af de husvilde Akademikere
samlede om Fruens Thebord.

Salsuiten udad til Gaden er forbeholdt Selskaber og notable Besøg. Dér
er Stadsestuen i rødt Damask, med Divansbord og forgyldt Pillebord med
Marmorplade, og indenfor det en Thesalon i grønt Silke, med et lille
Sybord, et lille Skakbord, — en Voltairebuste af fint Sévresporcellæn
og Hillestrømske Landskabsmalerier og Genrestykker paa Væggene. — Men
Husvennerne føres til daglig ind i det lille beskedne Værelse til
Gaarden, der er Fruens Dagligstue. En lang, tarvelig Sofa langs Væggen,
foran hvilken nu Thebordet og Taburetter er flyttet hen, et Sybord med
Messingornament, et Spillebord, nogle perlefarvede Stole i den kedelige
»style Louis XVI« — det er hele Møblementet. Og dér sidder nu de gamle
Parykherrer: den lille vittige og komplimenterende Leopold . . den lidt
plumpe og tunge Hædersmand Rosenstein . . den gamle, stive

Vedel: Svensk Romantik. 58o

Gyllenborg, Verldsföraktarens < og »Årstidernas« Digter, — blandt de
yngre Adepter af Akademiet Silfverstolpe, som ved sit frisindede
Oplysningsstandpunkt har paa-draget sig Regeringens Mistanke. Manden i
Huset, Assessoren, gaar op og ned ad Gulvet, siger ikke meget og gnaver
gerne lidt. Men Husets Genie, Sjælen i Kredsen er Anna Maria, der nu
gaar om og skænker The i ægte Rørstrandsk Porcellæn, — lille og fyldig
i den simple huslige Kjole med en stor gennemsigtig fichu ned for
Brystet, temlig aaben i Halsen; det pudrede Haar, der er holdt sammen
med græsk Haarbaand efter ny fransk Mode, hænger i Krøller ned omkring
Ansigtet med den kvikke Opstoppernæse og de livfulde Øjne. Hele
Formiddagen har hun staaet i Køkkenet, og den pilne og rene Dukkestue
viser, hvor vel hun passer sit Hus, samtidig med at hun som den kvikke
og gratiose Skønaand véd at samle Tidens begavede Mænd om sit Thebord
(K. Warburg: A. M. Lenngren).

Scenen minder om Bakkehuset i Rahbeks og Fru Rahbeks Tid, — men Tonen
er tildels en anden. En Aftenglans fra Gustavs Hofdage ligger endnu
over den lille Kreds, — ogsaa Fru Lenngren fejrede i den Tid som
Mamsell Malmstedt sine første literære Triumfer ved Operatexter og
temlig vovede Poesier efter det franske. Man sidder og siger bonsmots
og giver hinanden Charader at gætte; de gamle Kavalerer og Fruen holder
Vittigheds- og Galanteri-turneringer, der mangen Gang strejfer ind paa
det ekvivokke. Saa hakkes der lidt paa Regeringen, paa hele den triste
og tunge Tid, de føie sig halvfremmede i, der tales lidt om Bonapartes
sidste Sejre . . men især bliver man ikke træt af at opfriske Anekdoter
fra »tjusarekungens« Tid. Anna Maria maa tage sin Guitar frem og
akkompag-8o FRU LENfJGREN—LEOPOLD.

nere sig selv til en Sang, og Assessoren rober, at hun just har skrevet
et nyt Digt, og nu noder Leopold hende saa længe, til hun med passelig
Undseelse og Fordringsloshed endelig rykker frem med det og naturligvis
hoster almindelig Bifald.

Underlig tager den Gustavianske Kultur sig ud, omsat her i en borgerlig
beskeden Sfære og uvilkaarlig paavirket af den ny Tidsluft, skønt i
Opposition til den.

Overfor Thorilds ensomme og rasende Anfald havde den akademiske Smag
klaret sig stolt. Latteren havde vendt sig imod ham, — det Kellgrenske
Vid, som han af Instinkt hadede —, og han var endt med at gøre sig
umulig og var nu ude af Spillet. Ingen tog endnu hans Gerning op, og
heller ikke Bellman og Lidner havde betydende Disciple. Ogsaa imod alle
de mystiske Retninger, der under Form af hemmelige,
religiost-filantropiske Selskaber eller spiritistiske, magne-iske,
somnambulistiske, alkymistiske Experimenter bredte sig over Europa i
70erne og 80erne — Menneskehjertets Trang til Mystik, der midt under
Oplysningstiden voldsomt tog sig selv Ret —, havde Oplysningens Venner
kæmpet sejrrig. Paa svensk Bund havde ellers disse Bevægelser fænget
stærkt i det fantastiske, mystisk grublende Folkegemyt. De hemmelige
Selskaber havde under Kongens Broder, Hertug Karls Forsæde floreret
rigt ved Gustav III's Hof, og der holdtes Aandeseancer i Gripsholms
Kirke og et hemmeligt Guldmageri paa Drottningholm. I >det exegetiske
og filantropiske Selskab indgik Somnambulisme og dyrisk Magnetisme
Forbindelse med den indenlandske Svedenborgianisme, som paa samme Tid
greb vidt om sig i mange Samfundslag. Imod alt dette rettede Kellgren
nu allerede i 1787 et dødbringende Skud, da han opfordrede til

Dannelsen af et Selskab pro sensu communis, stiftet stil Minde om den
fornuftigste Mand, Jorden har baaret. Englænderen John Locke«, og til
dette imaginære Selskab indgav et Digt over en af de Theser, Selskabet
foregaves at have opstillet: »Man har ikke Snille, fordi man er gal
Heri kalder han Svedenborg »slet og ret en Tosse«, angriber ogsaa den
Thorild-Lidnerske »epileptiske Poesi « som en skjult Aandsfrænde af al
denne Mystik og bekæmper sluttelig al Religion som Sekt, alene
Fornuften er en almen Lære«, Og, som altid, fik Kellgren Latteren paa
sin Side, det exegetiske Selskabs Tidsskrift blev forbudt; snart svandt
ogsaa Modedaarskaberne mer og mer hen, og Oplysningens og den sunde
Smags Sol lyste igen over Sverig.

Men her som overalt gav Revolutionen det 18de Aarhundrede Grundskuddet.
Dér saae man jo Oplysningens Frugter. Allerede 1792 maatte Kellgren med
sin smukke og vittige Fabel »Lysets Fjender« (efter Wieland) forsvare
det 18de Aarhundrede mod den begyndende Obskurantisme. Morsomt skildrer
han her, hvor ubelejligt Lyset kommer for alle, — for de sovnige, hvem
det skærer i Øjnene, for Krøblingen, der i Mørket har siddet og pralet
af den Lykke, han gør hos Kønnet, videre for Tyven, for Sværmeren osv.,
alle skrige de op mod Lyset og lægge Raad op mod det; én foreslaar
saaledes at gøre det til Regale, for at det ikke skal misbruges. Og der
kommer Efterretning, om at »paa Søder« er der udbrudt Ildebrand ved
uforsigtig Omgang med Lys, og nu gribes alle af Skræk for, at Ilden
skal brede sig til »Norr« (Stadsdele i Stockholm, men Allusion paa
Revolutionen).

Prosasidestykket hertil er Rosensteins Forsvarsskrift for Oplysningen«.
Det er skrevet 1789 som en Apo-8o FRU LENfJGREN—LEOPOLD.

theose for Aarhundredets Oplysning imod Rousseau, og et senere Tillæg
vender sig mod dem, der gor Oplysningen ansvarlig for Revolutionen.
Oplysning er ikke straks Jakobinisme; den bæres af Menneskets ædleste
Drift og er ikke det samme heller som Polyhistori; selv Grækerne var
ikke oplyste, thi de troede paa Orakler og holdt Slaver. Oplysningen
bestemmes som »et rigtigt Kendskab til Naturen, der lærer os at anvende
og styre den til vor Lykke og Tilfredsstillelse; et sandt Kendskab til
Menneskene, som lærer os at blive lykkelige i Samlivsforhold; en ret
Kundskab om Midlerne til at gore Samfundet og den enkelte lykkelige.«
Og ret i det 18de Aarhundredes Aand er Ideen om en Art populær
Oplysningskatekisnuis: Et af de største og vigtigste Arbejder, som en
omfattende Aand kunde paatage sig, var at samle de Opdagelser og
Sandheder, som det for Mennesket er vigtigst og nyttigst at kende. En
saadan Bog kunde faa Navn af Menneskets Filosofi. Om den blev skreven
rigtig, ønskede jeg, den blev læst af alle«. Alt kan udrettes ud fra
Oplysning. Den rette Filosof behøver ikke praktisk Erfaring og Øvelse;
sæt ham lige fra Studerekamret ved Statens Ror, og han skal vide at
styre det ud fra sit »Forraad af klare Grundbegreber, sin Samling al
beviste og erkendte Sandheder, sin Vane til at tænke i Orden og
System«. Det er det 18de Aarhundredes Doktrinarisme i dens stolteste
Selvtillid!

Imidlertid: den ny Tids Luft var ikke god for den gamle Kultur.
Oplysningens Sag var kompromitteret, og Aarhundredets store
Reformforhaabninger var strandede. Frihedsidealerne havde tabt deres
Bærekraft; paa den stolte Optimisme fulgte Skuffelse og Tomhed. Man
kunde ikke længer vedblive at være Ideolog og86

Doktrinær, man maatte fortvivle eller blive Opportunist. Den moderate
oplyste Conservatisme. som Burke repræsenterer, adopteres nu af mange
af det 18de Aarhundredes Mænd. Man mærker det strax i Begyndelsen af
90erne i »Stockholmspostens og »Extrapostens« Artikler, hvorledes der
tages Reb i Sejlene, hvordan Tonen bliver alvorligere og adstadigere,
mere maade-holden og resignert, mere borgerlig moralsk og mere jævnt
realistisk Et konstitutionelt engelsk Monarki fremstilles som den
lykkeligste Regeringsform, Ægteskabet forsvares som nødvendigt at
opretholde, det udvikles, hvor kimæriske Friheds- og Lighedsdromme er.
— Saa ligger heller ikke Hoflivets Glans om Digtningen, og en for hele
Sverig æresyg Konge beaander den ikke. Hvem skal nu begejstre eller
lade opføre fædrelandshistoriske Dramer som Keligrens »Gustaf Wasa«
eller Leopolds »Oden«? Til hvem skal man istemme Smigeroder eller
turnere galante Impromtu'er paa Vers? Tidsbegivenhederne drøne ogsaa
for alvorligt derude, og Reaktionens Luft hviler for mørk og tung over
alt.

Saa bliver da Tonen i Fru Lenngrens Salon naturlig og nødvendig den,
man nu kan studere i hendes Idyller og Satirer eller i Leopolds Satirer
og Læredigte: tørt kvik og vittig, men uden dristig Overgivenhed, uden
den Vittighedens Lyrik, som var Voltaires eller Keligrens, — en jævn,
jordisk sund Sans, som behager sig i det middelvejs og trivielle,
tvertimod alle Tidens unge Fusentaster og Fanatikere til højre og
venstre, — endvidere: mere prosaisk og virkelighedsnær og mere tungt
didaktisk end den letflagrende og fantastiske Operasmag under Gustav
III, — lidt borgerlig-moralsk, endog med en modereret Rousseauisme, og
iagttagende Hverdags-8o FRU LENfJGREN—LEOPOLD.

livets Kreds snart med nøjsom Tilfredshed, snart med dadlende Kritik
over Udvæxterne. Medens det literære Frankrig ganske er gaaet under i
det politiske, breder ogsaa nu tysk Filosofi og tysk Literatur sig paa
Markedet; og Gustavianernes Kreds, der tidligere med Foragt har set paa
alt tysk, begynder nu at paavirkes, saavel af den populære
Moralfilosofi hos de noget flade og vandede Oplysningshumanister som
Mendelsohn, Garve m. fl som af den borgerlige Idyl i Voss',
Præste-gaardsbilleder, den hyggelige Drikkevise hos Gleim eller hos vor
Rahbek, ogsaa den retoriske og didaktiske Veltalenhedspoesi i Hallers
af Pope paavirkede Lære-digte eller i Schillers pompøse Tankeoder.
Kredsen af Digtarter, der nu dyrkes, er da højtidelige Læredigte,
snusfornuftige Leveraad, sat paa Vers, satiriske Sil-houetter fra
»Selskabet« og endelig beskedne Hverdags-idyller.

Leopold er den betydeligste og den herskende Aand blandt disse
FTtergustavianere.

Han kom i den 1 ite Time med ind i Gustav III's Kreds, var endnu ikke
med ved Akademiets Stiftelse, men kaldtes just i samme Foraar (1786)
til Stockholm og til Hoffet fra Provinsen, hvor han som Huslærer hos en
fornem Familie havde lært sig fine Manerer og havde gjort sig bekendt
ved en pompøs Smigerode til den nyfødte Kronprins. Udgaaet Ira et lille
Tolderhjem i Stockholm, havde han iøvrig allerede som Dreng faaet
fransk Undervisning; i Skolen havde den tidlig modne Mønsterdreng
høstet Ros for sit pyntelige Latin, og siden havde han lagt sig efter
Modefilosofferne Locke og Condillac. Snart er han Gustav III's
intimeste Haand-sekretær og Hofdigter, kan optræde protegerende
overfor8o

Kellgren og er blandt de første, Akademiet vælger ind i sin Midte.

Her viser den unge Leopold sig hurtig at tilhore en noget anden literær
Retning end Kellgren. Det var ikke tilfældigt, at han ved sin første
Optræden nærmest havde følt sig paa Parti med Thorild mod »behagens
skald«. Istedenfor de lette, frivole Genrer er det pompøse Oder og
almenfilosofiske Reflexionsdigte, han dyrker. Hans Naturel er tungere
og tørrere end den Gustavianske Tone; tænksom, som han er. og af et
sygeligt, bittert Humør, filosoferer han over Menneskenes Ringhed og
Livets Intethed; han har ogsaa mindre gaaet i de franskes Skole end i
Popes og den engelske Læredigtnings. For at imødekomme Kongens
Theatermani skriver han Tragedien Odin« —det 18de Aarhundredes
filosofiske Tragedie par excellence i Stil med Addisons Cato eller
Voltaires Mahomet ; ligesom hos Voltaire Mali o met fremstilles her
Asernes gamle Drot som en Oplysningsfilosof og Oplysningsdespot i Josef
Ii s Lignelse, der gør Mirakler for at dupere det overtroiske Folk,
inen selv er ganske fordomsfri og oplyst og vil opdrage og oplyse sit
Folk. Med Fornemhed er selv den svageste Lokalfarve holdt borte, —
Leopold erklærer selv, at han ikke vil daare og kildre
Indbildningskraften, men skrælle det ædelt og alment menneskelige ud af
det tilfældige Hylster —, og det hele er holdt i det stiveste Snit, den
ensformigste og farveloseste Retorik; Leopold fordrer udtrykkelig i sin
Sceneinstruktion, at intet Ord maa siges naturlig, men skal »være
ophøjet til ædel Værdighed«. Iøvrigt er det i Læredigte og filosofiske
Oder, at han fuldest giver sit Selv Udtryk, og henimod Aar 1800 naaer
han i disse, saavelsom i sine Prosaafhandlinger, til modnest at udforme
en Livs-8o FRU LENfJGREN—LEOPOLD.

filosofi, der snart blev toneangivende Parole i de dannede Kredse og
derfor har Krav paa tydelig at lægges frem, — saa trist og tom denne
fin-de-siécle« Livsanskuelse stirrer os imode ud af den Leopoldske
Digtnings kolde Elegance.

Det er Humes, den yderste Konsekvens af Aarhundredets Skepticisme baade
overfor Livets moralske Værdier og overfor Erkendelsens Evne til at
fatte Sandheden, — som nu tilmed, efter Aarhundredets store Skibbrud,
har faaet en saa bitter og storartet Bekræftelse. Gruble ikke i
Metafysik, det er ørkesløst. Spørg ikke efter Grunde og Retfærdighed,
du faar intet Svar. Lykkelige ere Dyrene; aldrig drev Naturen dem at
vinde — Lys, som ej for dem er sat, — for at alle Steder finde — dog
tilslut kun Løgn og Nat . Og en rolig, korrekt Menneskeforagt berøver
Livet alle Værdier. Hvad er Venskab? Hvad er Kærlighed? Hvad er
Heltemod? — alt er tomt Intet, svarer Prædikerens hos Leopold. Og
Idealerne. Hvad er en Republikaner? En laset Lærd, hvis plumpe Bog mod
Konger — forlanger et af to: Mont eller Republik.« Hvad er Friheden?
Spørg Revolutionen! Se »Mennesket lykkeliggjort af Bødlen og hans Søn
(Danton). Og Troen paa Forsynet? »Himlen, snakker du, har mig — til sit
Billed villet gore. — Gak, at med forundret Øre — høre Afgrunde og
Himle — med Haanlatter svare dig.« — Der kan være en kraftig Passion i
denne Nihilisme, som gør den helt poetisk, naar Venskabets hele
Gøglespil blottes eller Alderdommen skildres bittert og trist, »da
Møllerne ej længer maler — og Huset ryster i sin Grund — og Tinderne
alt nogne staar — og Mørket bryder ind igennem Vinduesruder, eller naar
Digtet «Ved Aarhundredets Slutning« begynder9°

med storslaaet Retorik: »Stormen har fattat det mensk-liga sinnet —
folkslagen uppstä med rytande mod .... märkta med »Natt« stå i
verldsödets bok — kommande tider«, eller naar der endelig til den
dodelige, der kræver Regnskab af Forsynet, tales saaledes: »Ryk ej af
Rettens høje Hænder — dens Vægtskaal, dens Regeringsstav, — Spørg ej:
hvi disse Stæder brænder — sporg ej: hvi svulmer dette Hav? — Fjernt
fra din Kreds sin Slyngning gemmer — den Kæde af en Ordnings Bud, —
hvis Del du ser, hvis Alt du dommer. — Din Aand vil maale den og
glemmer: — den sidste Ring, den holder Gud . Her er virkelig noget af
Schillers Tankepatos, — som Leopold ogsaa beundrede og er meget
paavirket af

Istedenfor en kraftig Verdensfornægtelse bygger Leopold nu sin
blaserede og illusionsløse Livsanskuelse paa dette øde Intet. Det er
det antipoetiske hos ham. Hans Moralfilosofi hjælper sig med en
Mennesket medfødt »Moralfølelse , der lærer os Guds Existens og en
Udødelighed tiltrods for al Forstandens Skepsis. Og hans Poesi docerer,
at en Gud, vor svage Slægts Ven, har til vor Trøst sat Forblændelsen
ved Indgangen til Livets Ørken. Ve os, naar engang Oplysningens Haand
river Dækket fra Verdens Øjne og med sit Blus blotter »det Intet, som
belønner os, — og den Forvildelse, os leder . Religionen er en saadan
trøstende og ansporende Illusion, der skal »ledsage os til Dyd og
trøste vore Dage Et beskedent Maal af Lykke kan vi ogsaa berede os
trods al Livets Intethed. »Gudfars Vise« — der beundredes som
Levevisdommens gyldne Ord — holder et saadant prosaisk Livsopgør:
»Tarvelig Bolig, sparsomt Bord, — Mors og Døtres Hygge, — fromme
Hjerter, glade Ord — udgør Livets Lykke .8o FRU LENfJGREN—LEOPOLD.

»Stort Palads maa halvbygt staa, — lidet Hus blir færdigt». »Orden gør
al Møje let, — læg den Lov paa Sinde«. »Ødsler du i unge Aar. — du som
gammel tigge1"! — Monten, én kun, naar den gaar, — yngler, naar den
ligger«. Der er en villet Trivialitet og Jord-snusertone heri;
-Resignationens Tidehverv« — som Perioden er bleven kaldet — føier
Trang til at tage jævnt og realistisk paa Tingene og se dem, som de er.
Det hele Livssyn hos Leopold kan ogsaa undertiden, netop i denne
bevidste Trivialitet, være af en vis varig Sandhed og Skønhed; man
føier, hvor alvorlig Livets almene Gang og Vilkaar fylder ham, og med
hvilken paa sin Vis filosofisk Sans han fæster sig ved det centrale og
normale i det. Men denne store Positivitet i Livssynet gør rigtignok,
selv hvor Leopold søger at præke en virkelig human Moral, denne aldeles
svingløs. Udover Dyder som at være godgørende mod fattige, hjælpsomme
mod ulykkelige løfter den sig ikke. Dens Bud er »Gør godt«, dens Rod er
den oplyste Velvilje for Menneskeheden. Den er fremfor alt ingen
Catomoral, den kræver overalt Akkomodering: »Naturens første Bud dog
Samlivsloven er, — og Menneskets første Pligt at gøre denne mulig«.
Derfor ikke støde an! ikke buse kynisk ud med Sandheden! >1 Sandhed som
i Dyd, min Søn! hold stedse Maade!« Ikke sætte sig op mod de store!
»For menneskelig Ordnings Skyld, for hvilken alt bør ske, — boj for den
høje Daare ned dig, — men dybt, saa dybt, min Søn! at han ej ser dig
le.« Det har vor rygsmidige, men nok i sit Hjerte skoptiserende Hofmand
altid selv befundet sig vel ved. Man ser, hvor aabent, under denne
Bankerot paa Idealer, en Selskabets og »det passendes« Moral prækes.
Selv at ældes og dø bør man gøre92

med Velopdragenhed. Forstaa den svære Kunst at ældes anstandsfuldt, —
Naturen være her din Trøst som og din Regel. — Den Sol, der synker ned,
endnu sin Skønhed har — og Skibet, som fra Havs sig ind mod Havnen
trækker — med sagte vugget Fart og sammendragne Sejl — behager end vort
Syn og holder Blikket fast.«

Det gode Selskabs Tone og Takt udgør ogsaa Leopolds æstetiske Sans.
Hans Væsen øvede et Trylleri over Omgivelserne ved dets fuldkomne
Elegance og Finhed. Her var ingen Affektation, men Verdensmandens hele
Tvangfrihed, og dog en instinktmæssig Sjælens Tugt og Dannelse, for
hvilken den gammeldags Sirlighed og Artighed var gaaet over til at
blive helt Natur. Hans Prosastil og hans Digtning bevæger sig paa samme
Maade altid i Selskabstoilette og altid med fuldendt Naturlighed deri:
stedse har Tankerne klaret sig og ordnet sig, for at træde frem i en
tiltalende og lettilgængelig Form, aldrig faar Følelserne Lov at trænge
sig frem i fri Tilstand, men først naar de kan tale deres Sag i
veltalende og beherskede Ord; en vidtdreven Renheds- og Ordenssans
skyer alt overdrevent og affektert som ikke »god Tone« og lige saa alt
plebejisk og slobroksagtigt. Og saaledes forfulgte ogsaa Leopold i sin
bidende Kritik, der efter Kellgrens Dod herskede diktatorisk, al Unatur
og al Plumphed som daarlig Tone, — det hysterisk overspændte i Lidners
Lyrik saavel som det gement anstødelige i de Bellmanske Djurgårdsballer
og »Krolag af halvdrukne Doblere«, det fornuftstødende i de tyske
Spøgelses-ballader og det sentimentale i de tyske Romaner, der begyndte
at vælte ind. Hans Afhandling Om Smagen« (1801) udtrykte, midt under
den fra Tyskland alle-8o FRU LENfJGREN—LEOPOLD.

rede indskyllende babyloniske Smagsforvirring, en paa sin Vis klassisk
Purisme — en Naturlighedens og Anstandens Kodex overfor Paradoksi og
Eflektjagt, overfor det højtravende og fadt sentimentale eller det
fantastiske.

Er Leopold — som man har sagt det — Periodens »Kulturminister«, saa er
Fru Lenngren dens Muse, og udtrykker han Tidsretningens mandlige Pol,
betegner hun dens kvindelige. Naar hendes Mand indførte et Vers af
hende i sit Blad, var det inden en Uge paa alle dannedes Læber, Leopold
kaldte hende Sverigs største Digterbegavelse ved Siden af Kellgren, den
gamle Gyllenborg oplæste i Akademiet en Ode til hende, og Akademiet
tildelte hende en Aarspenge. Imedens gik hun beskeden og huslig i sit
Køkken, lod sig aldrig se med Pen og Papir og gemte sine Bøger under
sit Syskrin, og hun rodmede ærbart, naar nogen gjorde Hentydning til
hendes Forfatterskab.

Engang som ung under Gustav III havde Mamsell Malmstedt, Datter af en
lærd og stridslysten Professor i Upsala, været lidt af en emanciperet
Blaastrømpe. Hun var bleven opdragen og oplært sammen med sine Brødre,
hun havde Fru Nordenflychts frie Forbillede at se op til, og hun lod
Veninderne skumle over hendes gammeldags og usoignerede Dragter og
over, at hun ikke kunde låve Mad, men hun hævnede sig paa det lille
Ravnekrogsselskab ved at skrive morsomme, livlig dialogiserede Satirer
over Damernes The-Passiar, skrive Bellmanske Imitationer af usnerpet
Lystighed og forresten bagtale hele Filisteriet i kække Rimbreve, hun
vexlede med en Ven af sig, en ung Officer. Hun begyndte allerede ved
Bearbejdelser af franske Opera-texter og galante Fortællinger paa Vers
at vinde sig8o

FRU LENfJGREN—LEOPOLD.

et literært Navn ved Gustavs Hof; men saa giftede hun sig, mindre af
egentlig Elskov end for ikke at falde sin fattige Familie til Last, med
Lenngren, Kellgrens Medredaktør af »Stockholmsposten«.

Fra da af (1780) er det, som om hendes Ungdoms oppositionelle Blod
sætter sig; hun faar i sit Husliv en Virkekreds, som hun med sin muntre
Virkelyst gaar op i, og hun skaber sin Mands Hjem til den hyggeligste
og aandfuldeste Salon. Hun nojes nu med — under Kellgrens personlige
Paavirkning — anonymt at skrive smaa Epigrammer, Selskabsviser, kvikke
og gratiose Tilfældighedsdigte efter fransk Monster. Slet ikke erotisk
anlagt og barnløs under hele sit Ægteskab, udviser Fru Lenngren i sine
Digte en Kvindes hurtige Observation, knas-tørre Forstandsvid og yderst
positive og praktiske Blik paa Livet.

Men nu efter Kellgrens Død og i den nye Gustav Adolfske Tids Atmosfære
undergaar hun med en Kvindes Modtagelighed endnu en delvis Paavirkning
af noget nyt. Hun bliver ved med at være den kvikke Skønaand, der godt
kan udvexle en frivol Vits med Leopold, godt kan spøge uærbødig med de
kristelige Dogmer og har Voltaires Sévresbyste i sin Salon. Hun gør
ligesom Leopold Nar af de uhyggelige Burgerske Skræmme-ballader og af
den overfølsomme Smag. Og hendes Digtning forekom allerede mange af de
reaktionære temlig gustaviansk letfærdig og ugudelig. Men hun giver sig
nu til at læse den nyere danske Poesi — Rahbek og Baggesen —, de
engelske og tyske, følsomme Romaner og Voss' Præstegaardsbilleder;
Rousseauismen og den borgerlige Kultur begynder at faa Tag i hende.
Ogsaa begynder hendes eget jævne, borgerlige Udspring og det
herrnhutiske Følelses-FRU LENNGRF.N—LEOPOLD.

sværmeri, som havde hersket i hendes Fædrenehjem, men som hun siden var
voxet saa grundig fra, at gore sig gældende i hende. Som det var bleven
Mode i de borgerlige Romaner og Skuespil, sætter hun stille borgerlig
Familieidyl op mod de fornemmes hoffærdige og letfærdige Selskabsliv.
Som de engelske Landlivs-digtere eller Voss stiller hun Herregaardes og
Præstegaardes Liv op mod det larmende, spredende Byliv. Bomenes
uskyldige Liv skildres med sodligt Vemod i samme Tone som i Baggesens
»Da jeg var lille<. Og Kvindens Dyder bliver for hende som for Rousseau
— i Modsætning til for det 18de Aarhundredes aandfulde Salondamer —
stille og ærbar Huslighed. Blaa-st røm pen søger nu at glemme sit
Latin, koketterer med sit Køkkenforklæde, og i sine bekendte Vers: Til
min Datter, ifald jeg havde nogen« indskærper hun: Vor Politik er
Toiletten, Kvinden skal ikke studere Aviser, og hvis hun i det hele
skal læse, »da gør det kort, at Saucen ej skal koge over ; og hun
slutter affektert: »Nu er min lille Præken endt — og til min Søm jeg
gaar tilbage.«

Saaledes viser Fru Lenngren sig i sin Digtnings Glansperiode mellem
1793 og 1800: let og forstandigt jævnende Voltaire og Rousseau med
hinanden, — altid af en sund Munterhed, aldrig sværmerisk, men
alligevel med et klædeligt Stænk af Følsomhed, — altid af en jævn
bonsens, men koketterende lidt affektert med enkel Naturlighed og
Kvindelighed, — altid verdslig og tilsyneladende fri, men dog med et
begyndende Stænk af »cant«.

Som Leopolds er hendes Digtarter Satire, Læredigt og Idyl.8o

Hun tegner Hogarthske Livssilhouetter — ikke saa kluntet didaktiske som
Englænderens, men dog altid med »Moral«, og kvikke og vittige mer end
egentlig humoristiske. Det gaar især ud over Aristokraterne. Der er den
hoffærdige »Froken Juliane« — »skeløjet og lang, gik paa Fødderne ind —
af Fødsel og uhindret Vane —; lydig sin Moders Raad bærer hun Næsen i
Vejret og afviser ustandsmæssige Bejlere, men maa tilslut som gammel
Jomfru »Ætten til Rædsel med I.ens-manden knytte — det hellige
Ægteskabsbaand . filler der er den aldrende Naadigfru ved Toiletten,
hvis Kammerpige med alle Slags Skønhedsmidler maa dække over Alderens
Skader. Eller den unge Modelaps' Dag skildres i korte, rammende Træk og
ligesaa Verdensdamens Levnedsløb. Om hendes Enkestand hedder det:
Lykkelig paa Skæbnens Bud — slipper af sit Aag hun ud — klæder sig i
Sargeskrud — kober Doktor Bälds Postille, — vrager sin Gemals Portræt —
sine Børn forkæler ret — snakker dydig, handler slet — frygter Gud og
dømmer ilde.«

Endnu mer yndede var Fru Lenngrens Præste-gaardsidyller. Man fejrer —
som hos Voss — Præstens 70aarige Fødselsdag: fra om Morgenen af tripper
den gamle Præstefrue om med Nøgleknippet, der bages og koges, og Born
og Svigerborn og Bornebørn kommer til Gratulation med Vers og med
Jordbær. Eller Naadig-Grevinden med Frøken Datter kommer paa Besøg til
Præstegaarden; Pastorinden staar i sit bedste Puds paa Trappen og
nejer, medens Pastoren i Ornat og i sin Stads-Paryk gaar dem imøde, og
Datteren kysser Naadigfruen paa Kjolen Saa fores de ind i de pyntede
Stuer, og der dækkes op med alt, hvad Huset for-t'R L' LENNGREN—LE<
)POLD.

maar osv. osv.; alt tegnes med en kolig Ironi, mer end med velvilligt
Humor, men dog med en vis rousseauistisk, borgerlig Tendens.

Men det Digt, alle Modre kunde udenad og gentog for deres Døtre, var
Fru Lenngrens Leveraad til sin imaginære Datter. Det er det kvindelige
Sidestykke til Leopolds »Gudfars Vise« og et gyldent Udtryk for
konvenabel, terre å terre Leveklogskab — af en egen villet, lidt
ironisk Trivialitet. Den kære Betty bor lægge sig efter »en känslig
glädtighet«, »ett gladt och sedigt vett , et kvikt Hoved bor hun have,
men tillige et godt Hjerte; hun bor ikke saameget studere Boger som
Verden ved at gaa i Selskaber, og det klæder hende ilde at studere
Politik, — det er som om man allerede saae en Skægskygge om hendes
Hage. Hendes Bestemmelse er at blive Mage og Moder, — om Kærlighed
tales ikke et Ord —; hun skal blive ordentlig og virksom i sit Hus,
flittig ved sin Syramme, ærbar og yndefuld i Sæder og Klædedragt, og
fremfor alt — det lærer Livserfaringen Enhver — bor hun tage Verden
let; ret beset er Verden dog den bedste, man har.

Tag Skæbnens Hændelser kun let, — mit Barn! saa blive de ej tunge — og
mellem os, det er et Sæt, — at selv som ældre synes unge.« »At bevare
sig for Rynker« er, efter dette Kursus i mondæn Levemaade, Kvindens
Livsopgave, som det for Leopold er Mandens sidste Pligt mod Selskabet
at ældes »med behag

VII. GERMANSK OG BORGERLIG KULTUR.

Stadig og jævnt har vi set den Jengelsk-tyske Indflydelse i Stigning
udefra — mer og mer tagende Luven fra den franske. I Ehrensvärds
Opposition mod den franske Rococo var der et germansk Element — hvori
den modes med Winckelmann —; i Thorilds var der nogle af de samme
Elementer som i Lessings Kamp for Natur og Alvor, Etos og Patos. I
Lidners Gemyt vakte alle de engelske og tyske Følelsesdigtere hurtig
beslægtede Toner, saavel Young og Ossian som Klopstock og den
Wertherske Goethe. Og selve Efter-gustavianerne komme under moderat
tysk Paavirkning — af Schillers idealistiske Tankelyrik og af Voss'
borgerlige Idyl —, skønt de af al Magt stritte mod at vove sig længere
ind i det tyske Fastland.

Men de maa se Germaniseringen brede sig i alle Kredse omkring dem. Jo
mere Nationen vaagnede til selvstændig aandelig Kultur, des tydeligere
føltes Forskellen mellem den franske Dannelse og Folkenaturen. Og den
franske Kultur havde ikke længer den Fart og Magt i sig som før;
Bevægelsen var stanset, og baade i Filosofi, i Tragedien, i de
forskellige Vers-genrer og i Romanen marcherede nu kun Epigoner paa
Stedet i de udtraadte Spor. I Frankrig selv havde Politiken ganske
taget Ordet fra Literaturen, og over alle de germanske Lande var man nu
ked og led af den. Og i disse, i England og især i det
nærmest-liggende, i Tyskland, var unge og stigende Literatur-bevægelser
indledet, og de maatte naturlig hurtig forplante sig til de nordlige
Stammefrænder. Det kundeGERMANSK OG BORGEK1.1G KUETUR.

ikke være andet end, at den Svenske saavel som den Danske folte overfor
en Richardson, en Goldsmith, en Ossian, men endnu mer overfor en Voss,
en Matthisson, en Schiller, at her var Kod og Rlod af hans eget Kød og
Blod. Og idet lians eget Selv endnu famlede efter at blive sig bevidst
og vinde Udtryk i Sprogets Form, maatte det med Iver gribe efter
Søsterliteraturen som sin Tolk — i Følelsen af, at naar det talte Tysk
istedenfor Fransk, var det dog kommen betydelig nærmere til sit eget
Modersmaal. Germaniseringen var det første Skridt til
Nationaliseringen.

Mere og mere naaer Dønningerne i de sidste Tiaar af Aarhundredet op til
Sverig fra det Kulturliv, som stedse mægtigere rejser sig ovre i
Tyskland. Thorild og Lidner havde endnu fra den franske Grund, hvorpaa
deres Dannelse fra forst af var bygget, bevaret sig selvstendig overfor
det ny Aandsherredømme, men Thorilds og Lidners Elever gik indtil
videre ganske under i den overvældende Paavirkning og kunde foreløbig
kun bruge al deres Kraft til gradvis at trænge fra Udenværkerne ind til
virkelig fuld Meddelagtighed i de ny Kulturbevægelser. 1 90erne foretog
svensk Aandsliv denne Tilegnelse af, og denne gradvise Selvopdragelse i
det tyske.

Fra gammel Tid, før Franskhedsmoden opstod, havde jo Sverig saa vel som
Danmark faaet baade sin Reformation og sin Pietisme, sin
Renæssahcepoesi og sin første Oplysningsfilosofi fra Tyskland. De
svenske Provinser i Tyskland — Universiteterne i Greifswald og Rostock,
hvor Svenske ofte drog ned og studerede, — bidrog væsentlig til stedse
at bevare Forbindelsen, ogsaa elter at Moden var bleven fransk. Et
Mønster paa en utrættelig Lærd i tysk Stil, som ogsaa allerede

7*lOO GERMANSK OG BORGERLIG KULTUR.

i 1760erne stedse kæmpede for tysk Kultur imod den toneangivende
franske, var Thorilds faderlige Ven de lärda moders patriark« Gjörwell.
Hele hans Natur og Aand var saa dybt germanske En menløs og barnligt
naiv Natur, som levede ganske i sine Bøger og med ilen mest opofrende
Flid og Uinteresserthed viede sig til fædrelandshistoriske
Samlerarbejder og til at hjælpe og fremme Forfattere og
Videnskabsdyrkere rundt 0111 sig. En uskyldig Lykke og en følsom,
menneskekærlig Fromhed var udbredt over hans Væsen. 1 Ian var Herrnhut,
dybt loyal og patriotisk, og oplæste om Søndagen hjemme for sig selv
Bønner for Konge og Fædreland. Imidlertid var han overset og ringeagtet
af den herskende Smag, Kellgren spottede hans gammeldags Polyhistori og
hans Gudelighed, og han blev ikke Medlem af noget Akademi. Men i de
lærde og kritiske Journaler, han udgav, var han hele sit lange Liv
igennem (han dode först 1811) Forbindelsesleddet mellem Tysklands lærde
og literære Verden og den svenske; Gessner og Gellert, Haller og
Klopstock var hans yndlingsdigtere, som han søgte at gore bekendte; og
op imod den retoriske Historieskrivning, som Akademiet dyrkede i Form
af Æreminder , og son) efter Gjor-wells Udtryk blot bestod af
superficiella grannlater, stillede han sin grundige og pedantiske
Samlerlærdom. Han pristes ogsaa i > Göttinger Anzeigen som den, »der i
et Tidsrum, da alt vilde være belletristisk og-skæmtende, førte
Almenheden tilbage til alvorlige Æmner og sand Oplysning.

Det, som straks skilte den opkommende tyske Kultur fra den franske, og
som man oppe i Norden ikke kunde undgaa at føie sig beslægtet med, det
var Racens tungere Sind, der baade gjorde TænkningenGERMANSK OG
BORGEK1.1G KUETUR. IOI

mere kontemplativ og Gemytslivet mere indadvendt end hos de aktive,
sociale, stærkt positive Franskmænd. 1 Videnskaben kom det tyske som
tor Grundighed ovenpaa al den aandrige Livlighed. De ny tyske I
listorikere fordybede sig virkelig i gamle Dago, istedenfor kun at
ræsonnere og perorere over Historien, som de franske var tilbøjelige
til. En virkelig til Runds gaaende Filosofi opstod hos Tyskerne efter
al det 18de Aarhundredes flade »Filosoferent hen i det løse. En tungere
og mere retliniet Samvittighed søgte ogsaa at fæstne en strengere, mere
ophøjet Moral end den temlig lette og løse, som den franske Kultur
behagede ^ig i at forkynde. Endelig, i Poesi og Religion, gjorde det
germanske Gemyt sig gældende som en ejendommelig Sammensætning af
melankolsk Tungsind og uvirksom Selvfordybelse, der gerne ruger og
suger paa de egne Følelser og sværmer hen i formløse Stemninger. Denne
udefinerbare »Inderlighed« havde man altid savnet hos de franske,
derfor havde ile aldrig ret syntes hverken religiøse eller lyriske. Men
nu følte ikke blot Tyskerne, men ogsaa Danske og Svenske, i Klopstocks
Lyrik første Gang ret Racegemyttets Allerhelligste aabnet Her var
Stemning, Inderlighed, Andagt!

Thorild havde været den tunge filosofiske Aand, der brødes med den
lette og kvikke »Ufilosofi*. Han og Lidner havde været de dybe,
sværmerske Gemytter midt mellem de profane og gemytløse Prosaikere. Nu,
i I lalvfemserne, trængte baade den ny tyske Filosofi og Moral, den
genvakte Religiøsitet og den tyske Gemyts-Literatur fra mange Sider ind
i Landet.

En moderat, germansk farvet Videreudvikling paa Oplysningstidens Grund
— det var Programmet for den Literaturtidning«, siden »Journal for
Literatur«,lOO GERMANSK OG BORGERLIG KULTUR.

som Silfverstolpe udgav mellem 1795 og 1803 fra Upsala. Silfverstolpe
selv var et middelmaadig!, snevert Talent, Broder til en af
Gustavianernes Epigoner, der skrev didaktiske Poemer om Moderation og
Nøjsomhed. Hans Blad var helt i det 18de Aarhundredes Tone, men
svingede besindig henimod en grundigere og alvorligere
Videnskabelighed, en dybere Moral, en mere tysk Digtning Religiøs
Nyfarvning træffer vi egentlig ikke, men man begyndte dog at finde
Præsternes vandede Moralprækener noget trivielle. Man forsøgte noget at
højne Moralen op over den platte Nyttes- og Lyksaligheds-lære; en blot
»forfinet Kpikuræisme tilfredsstillede ikke mere, og den første
Luftning af Kant og hans idealistiske Moral mærkes. Man lovpriste vel
Voltaire som den -tore Oplyser og Moralist, men begyndte dog at plukke
Fjærene af ham som egentlig Videnskabsmand; fra Tyskland har man nu
lært en grundigere filosofisk og historisk Videnskabelighed at kende. I
æstetisk Uenseende var man — ligesom tildels Leopold — naaet til
Schiller, der jo var mindst fjern fra den retorisk franske Stil; hans
Tragedier stilledes allerede op som Mønstre paa en inderligere sædelig
Kralt end de franske, noget konventionelle og maniererede. Man fordrede
i det hele en direkte og alvorlig Moraltendens af Digtningen; det var
ikke længer nok med at oplyse og belære, ikke heller med at »efterligne
Naturens Skønheder som den beskrivende Poesi vilde; nej! Digtningen
skal røre og indvirke paa Indbildningskraft og Følelse« som den tyske
Sulzerske Æstetik lærte det og som Silfverstolpes Broder i en
Afhandling fra j 799 udviklede det. Den tyske Romandigter Lafontaine,
der ved rorende Historier bevægede Hjerterne for Dydens Sag, blev
derfor Journalens Yndlingsforfatter.lOO GERMANSK OG BORGERLIG KULTUR.

Lafontaines Romaner hore til den Stormflod af tyske og engelske
Romaner, som i 90erne paa Originalsprogene og i Oversættelser
oversvommede Sverig. Rundt om i Byerne oprettedes der Lejebibliotheker
for dem, og et helt nyt Lag af Publikum vaagnede til Læsning ved dem.
Det er det borgerlige Samfundslag, der her faar sin Literatur. Alt,
hvad der tidligere var trykt i Sverig, den Gustavianske Literatur ikke
undtaget, havde ikke egentlig samlet sig et virkeiigt Publikum; det
havde forst været en lærd Literatur, der skreves af og for lærde, siden
var der kommen en belletristisk, der skreves for Hoffet eller for
Akademiet og smaa literære Saloner og Koterier. Først
»Stockholmsposten« skaffede nogle af Kellgrens og siden Leopolds og Fru
Lenngrens Digte egentlig Popularitet. Kilers havde endnu næsten kun én
Art Literatur naaet de store Lags Øren, det var Andagts- og
Opbyggelsesboger. Men det, der sker i de sidste Aartier af forrige
Aarhundrede, er just, at et stort borgerligt Samfundslag under
Handelens og Nærings-brugets Opblomstring og den temmelig pludselig
udbredte Velstand faar Tid og Raad og Smag for en ideel Kultur, der
ikke længer kan nøjes med Arndts sanna Kristendom og Kolmodins
»Rökelsekar,« eller endog ved den rationalistiske Luftning er bleven
helt fremmed for Kristendommen og lægger Andagtsbogerne bort. Rundt om
i Landene foregaar der i Slutningen af Aarhundredet en social
Lagskydning af samme Art som den, der i Frankrig fik det voldsomme
Udbrud i 1789, — da »le tiers état« i Politiken fordrede anerkendt den
Magtstilling, som den var begyndt at indtage i det sociale Liv.

Det er dette borgerlige Samfund, som allerede rundt om i Europa har
skabt sig et eget Udtryk ilOO GERMANSK OG BORGERLIG KULTUR.

Literaturen; og det, vi i det foregaaende har set væsentlig som
germansk Races Frigorelse fra den franske Kultur, maa tillige sættes i
noje Forbindelse med den borgerlige Aands Opvaagnen til literær
Bevidsthed.

Den borgerlige Literatur begynder i England; det afgørende Navn er her
Richardson. I hans og hans Efterligneres Romaner er Scenen forlagt fra
de franske Tragedieheltes, fra Clélies eller Prinsessen af Cleves"
Verden til Borgerlivets egen, snevre Sfære. Borgerstandens Syn og
Interesse naaer ikke udover den. Og der tages snevert Sigte paa det
umiddelbart praktiske, Tonen er heltud satirisk og moraliserende. De
fornemmes Laster fremstilles hadsk i deres Grelhed: Den dovne og ødsle
Vellystning, der forforer den borgerlige Pige, den tomme forfængelige
Verdensdame, den hovne Godsejer, som hundser sin I luslærer og lader
sine Bonder ride Træhesten. I Modsætning dertil fremstilles den jævne,
redelige Borger, den uskyldige og uforvænte Borgerpige, et hjærteligt
og tarveligt Familieliv, — alle de borgerlige Dyder saasom Hæderlighed
og Arbejdsomhed, jævn Ligefremhed og Trofasthed, Fromhed og Ærbarhed.
Disse nye borgerlige Idealer sættes nu overalt i Landene op imod de
adelige og »franske Egenskaber, som Kulturen før havde plejet:
Aand-righed, Elskværdighed, Elegance, Vittighed, det lette og muntre
Sind, Nonchalance i Pengesager, Letopflamtne-lighed og Courtoisi
overfor Kønnet, endvidere Fordomsfrihed og Irreligiøsitet. Den unge
Mand af Verden, som havde været Helten i de franske og i
Restaurations-tidens engelske Komedier, i Voltaires »contes« og
Kavalerromanen i England, bliver nu til Lovelacetypen. Men Tartuffe,
der slog Øjet ned for Dorines blottede Bryst, Alceste, der surmulede og
deklamerede modlOO GERMANSK OG BORGERLIG KULTUR.

Selskabets muntre Elegance, den plumpe og penge-pugende Filister er nu
bleven til en Grandison, en Biedermann, der Mann, wie er sein soli.«

De Tonarter, den borgerlige Smag viste sig særlig at elske, var det
rorende folsomme og det uhyggelig rystende. Det er en kendt Sag Ira
Tjenestepigers Lekture eller fra Vokskabinetternes Rædselskamre, at det
sentimentale og det gruopvækkende er de elementære og laveste,
æstetiske Tonarter. — Den sentimentale Vellyst er den umiddelbare,
varmende og frigørende Følelse ved, at Hjertet udvides og blødgøres;
den indstiller sig tidligere og lettere ligeoverfor andres Smerte end
overfor andres Glæde, hvori Misundelsen gerne blander sig, og der er
ogsaa en vis Glæde ved eget Velvære, som forsøder os de Taarer, vi
udgyde over andre. Og Købmanden eller Haandværkeren, hvem Kampen for
Tilværelsen havde gjort haard mod sig selv og andre, nærig, misundelig,
tørhjertet og sneverhjertet, han var nu naaet til et saa betrygget
Velvære, at han havde Raad til at pausere lidt i Existenskampen, og den
sentimentale Blodgørelsestrang, han viste i sin Lekture, maa ses som en
naturlig Rekreation fra hans Stands og hans Livs Egoisme og
Sneverhjertethed. Sterne, Goldsmith, Mackenzie var i England Indlederne
af den sentimentale Literatur. Dernæst er det rædselsfulde,
hjerteskærende et æstetisk Virkemiddel, som man overalt ser primitiv
Smag søge til som den stærke Motion, der maa til, for at blodrige og
endnu lidet selvvirksomme Hjerner kunne fole Interesse. Og den
Literatur, det ny Borgerpublikum begærede og skalilede sig, var endnu
væsentlig kun en Under-holdningsliteratur; det havde ikke ideel
Interesse nok til at ville sætte nogen Selvvirksomhed, noget
TankearbejdelOO GERMANSK OG BORGERLIG KULTUR.

eller nogen Viljesanspændelse ind paa sin Læsning; det søgte blot en
solid aandelig Motion i ledige Timer, hvor Hjernen var tom. Denne Trang
kom Mrs. Rad-cliftes, Godwins, Lewis' Skræmselsromaner eller de atter
opgravede, gammelskotske Genfærdsballader imøde.

Denne borgerlige Smagsretning indgaar rundt om i Landene, hvor den
breder sig, en noje Forening med Rousseauismen og med den germanske
Racesmag, som vaagner. Det bliver altsammen en ny Literaturbevægelse,
der staar i Reaktion til det 18de Aarhundrede. Til Sverig som til
Danmark strømmer den især ind fra Tyskland.

Mest populær og af lavest literær Værdi var den
Underholdningsliteratur, som repræsenteres af Musæus', Fru La Roches,
Lafontaines, Kotzebues Romaner og af Kotzebues, Jungers, Schroeders og
Iffiands Skuespil. Her besnæredes unge uskyldige Borgerpiger af nedrige
Rænker, men forblev, selv naar de faldt, uskyldige af Hjertet. Den
lille Dreng og Pige voksede op som Legekammerater, men mærkede
efterhaanden Barndoms-venskabet gaa over i ukendte, søde Følelser, som
de intet anende gav efter for, indtil Syndefaldet vækker dem af
Naturtilstanden. Her har det ømme Hjerte, dybt saaret ved Verdens
Utaknemlighed, ompansret sig med en Skal af Menneskeforagt, og denne
tøer forst langsomt op igen til kærlig Tro paa Menneskene. I ler var
Rousseausk Forsvar for Hjertets Ret, Undskyldning for de ømme Fejltrin,
Tro paa Barnet, paa Uskylden, paa Naturen. Her var Borgerstandens
Kærlighed til Familielivet og de borgerlige Dyder: Familiefaderens Slid
for sine Børn, Bomenes Kærlighed til Forældre, Redelighed, Nøjsomhed,
gudhengiven Fromhed, Tak-GERMANSK OG BORGERLIG KULTI R. IOJ

nemlighed mod Velgørere, Godgørenhed og Medlidenhed — det er de Dyder,
der her forherliges.

En anden ligesaa populær Art var de Spiesske Kædselshistorier om
Vanvittige og om Gengangere, om Spøgelser og om »Rejser i Jammerens og
Elendighedens Verden,« de talrige Røverromaner, som Schillers »Die
Räuber affødte, Kotzebues Skuespil, i hvilke Forbrydelse og Afsind,
Hungersdød og Samvittighedsmarter ophobe deres Rædsler.

Med disse taaredrivende eller haarrejsende Romaner vaktes og næredes
den første Læselyst i de brede Borgerlag; og med disse værdige
Familiefædre, i Tysthed godgørende unge Piger og disse skændige
Kotze-bueske Forførere blev Theatret først til en virkelig folkelig
Forlystelse. I den ufortrødne Roman- og Skuespilfabrikant Lindegren fik
Sverig en indfødt Leverandør af denne Art Underholdning.

Sammen hermed kom ogsaa Visen ind. Ved Siden af Romanen og Theatret
blev Visen og Selskabssangen paa denne Tid ogsaa et idealt Behov for
Borgerkredsene. I Mændenes Klubber skulde man have Drikkeviser til
Punchebollen, ved almindelige Middagsgilder var det Skik, at Gæsterne —
enten i Kor eller som Solosang — afsang bekendte og yndede Viser, og
hjemme i Dagligstuerne satte Husets Frue eller Datter sig til Klaveret
og sang eller foredrog til Guitar en følsom Romance. Thi følsomme var
næsten alle disse Viser; det var de Høltyske Maaneskins- og
Elskovs-sværmerier, de Matthissonske elegiske Aften- og
Landsbystemninger, Hainforbundets Dyds- og Venskabsdigte, Baggesens
naive og følsomme Barndomselegi eller Selineerotik, som man enten
oversatte eller efterlignede. Der er Tilbageblik paa Barndommens glade
Uskyldstid108 GERMANSK OG BORGERUG KULTUR.

efter Da jeg var lille:« en lille Dukke var min amme Elskerinde og
nogle Sukkergryn mit Ønskes højeste Maal«; der er den lille Tiggerpiges
rorende Vise eller Tiggergubbens manende: »Yngling du, som danser mig
forbi, — Haand i 11 aand med Glædens Mø, den hulde, — skynd dig ikke,
kanske træffes vi — inden Morgendagen under Mulde.« Enken synger
nøjsomt glad: Ensomt i min lille Hytte — lever jeg tilfreds som faa, —
skønt om Spinderokken støje — mange faderløse Smaa,« Emma og Selim er
hver for sig gaaet ud om Natten for at græde ved deres Forældres Grave
paa Kirkegaarden, og der træffer de hinanden og slutter ved Forældrenes
Ligsten Pagt med hinanden for Livet. Eller der synges til en ung Pige
ved hendes Moders Død: Ømme Barn! den Sorg er stor, — som dit unge
Hjerte saarer, — ogsaa jeg har tabt en Mor, — lad mig dele dine
Taarer.« Saa er der ogsaa Genfærds- og Kirkegaardsballader, fulde af
raslende Benrangel, Galgebakke i Maaneskin, Sam-vittighedsangstens
Genfærd, — saaledes som det fra engelske og skotske Ballader og fra
Lewis' Romaner var gaaet over i Burgers og Baggesens uhyggelige
Natstykker: i Lenores vilde Natteridt paa Dødens Ganger, i
Præstedatteren fra Taubenhains Forførelse og Barnemord eller i den
trofaste Ludvigs Genfærd, « der viser sig om Natten for sin troløse
Elskede. Og endelig er der Drikkeviserne, som fra de tyske
Studentersold og Smaaborgerknejper forplantede sig hjem til Rahbeks
Ungkarlelag og den Dreyerske Klub i Læderstræde, og nu i Aarhundredets
sidste Tiaar blev almindelig yndede og dyrkede i Sverig. Under den hele
svingløse, resignerte Stemning i Tiden søger man sig nøjsom
Smaamunterhed ved Drikkelag medlOO GERMANSK OG BORGERLIG KULTUR.

Venner, — nu da alt ser saa mørkt og uroligt ud omkring i Verden, og
man hverken tor tale om Religion eller om Politik og Bonaparte for
Regeringens Mistænksomhed. »Hvad bryder jeg mig om Politiken, — jeg med
min Vinkyper holder Statsraad.« Min Dal er lav, men jævn den er, — jeg
lyser ej, men nyder dér.« Og Opfordringen til Vennerne og én selv er
denne: »Blink er Stunden, — men den blinker end; — skab jer Sekler af
Sekunden — ved at nyde den.« Naar blot alle drak, kom der igen Fred og
Forsoning over Verden: »Druerne skænkedes Freden at fremme, — Kongerne
snart deres Kiv skulde glemme, — om de blot tømte en Bolle lidt tidt.«
Dette beskedent idylliske Filisteri er bag al Sentimentaliteten Tidens
virkelige Sindsstemning.

Udover denne populære Underholdningsliteratur og Selskabspoesi gores
der ogsaa ikke faa Forsøg paa at følge selv frembringende med i den
højere tyske Literatur-bevægelse. Men det er endnu ganske uselvstændige
og famlende Forsøg. Der skrives YVertherske Breve og følsomme
Rejseskildringer, Lidnerske Elegier og Gess-nerske Prosaidyller, men
aldeles uden Originalitet.

Kun i to, dybt oprindelige Aander skulde — endnu inden Aarhundredets
Slutning — den tyske Aandsstrømning afsætte selvstændige Udgangspunkter
for ny svenske Kulturbevægelser. Det er i Digteren F ranzen og i
Tænkeren B. Höijer. Den første slog igennem med sine følelsesfulde
Viser og Romancer, den anden fremsatte sin tysk idealistiske Filosofi i
Artikler til Silfverstolpes nævnte »Litteraturtidning.«FRANZÉN. 120

Mærkeligt nok skulde det være en af de gamle Gustavianere, som tvers
gennem Rococo og Akademismag anslog de første Toner af det ny
Aarhundredes Poesi. Og det ingen mindre end selve Gratiernes Skjald,
Smagens Diktator. Kellgren var jo med sit følelseslivlige Gemyt en født
Poet; og i de sidste Leveaar (han dode 1795) voxede han sig paa en
iøjnefaldende Maade frem til et friere poetisk Livsyn. Istedenfor af
Thorilds Parti at lade sig tvinge ind i Positionen som bestalter
Forsvarer af det franske, ser man hans modtagelige poetiske Sans blive
dragen hen mod den tyske og danske Følelseslyrik, som repræsenteres af
Klopstock, Holty, Matthisson, Baggesen. En aabenbart dyb og alvorlig
Kærlighed, som paa denne Tid har grebet den aldrende Ungkarl til en
Vens Hustru, og ogsaa det inderlige Venskab til hans Broders Hustru, i
hvis Præstegaard i Smaaland Kellgren tilbragte mange Somre, har
rimeligvis haft Lod med i, at ny Følelseskilder nu sprang frem i hans
Bryst. Nok er det, medens hans Haar graaner, begynder han nu for første
Gang at synge en ren ideel Ynglingekærlighed. Digtet »Den ny Skabelse
skildrer, hvorledes den vaagnende Elskovsfølelse nyskaber hele Verden
for den elskende; Naturen laa død for ham, men nu genfinder hans Sans
den elskede i Nattergalens Sang, i Rosens Duft, i Vestenvinden, jal
naar Tanken henrykt søger at fatte Gud, tegner han sig i hendes
Skikkelse. Dette er ikke længer Cloe-eller Rosalietonen; Inspirationen
er hentet fra Hølty og Baggesen, der begge paa samme Maade besynger,
hvor-Ifranzén.

ledes Verden nyskabes for den elskende Yngling (sammenlign Baggesens
Den anden Skabelse ! og især Helbredelsen« 1786, der aabenbart har
tjent til Monster.) Et andet Digt »Till Christina« skildrer i samme
Tonart, hvorledes Tilværelsen var bleven øde og tom for Digterens
Livstræthed — Træthed »ved svegne Haab om Glæder, ak! som loved, — og
Kedsomhed mer grum ved dem, som holdt;« han lo vel overfor Verden, men
Smilet var »som Maanens Straaler fra de spredte Skyer, — naar Høstens
Taager hvile tungt i Dalen.« Det er Voltaires Aarhundrede, der er
bleven gammelt og træt af at le i sin tomme Tilværelse. Da føres han ud
i en skøn, idyllisk Natur og ser her et stille lykkeligt Familieliv —
man kan her tænke paa Broderens smaalandske Præstegaard —, og herude
bliver hans Hjerte karsk igen. (Jfr. Baggesens »Aabenbarelsen«). — Det
er det gamle Aarhundrede, som i disse Kell-grens sidste Digte længes
mod at forynges og nyskabes i Ynglingens rene Kærlighed eller i
Familielivets simple, hellige Følelser.

Aaret efter, at disse Digte var skrevne, 1793, kunde Kellgren
imidlertid i Stockholmsposten indfore de første Digte af en ung
ubekendt, hvem den fejrede Digterfyrste i en Note i Bladet hilser som
den, der »synger, saaledes som jeg kunde ønske at synge« — den
smukkeste Hilsen, en døende Slægt kan give sin Afløser.

Det ukendte F—n i »Stockholmsposten, hvis Digte »Menneskets Ansigt,
»Den gamle Knegt« o. fl. snart var paa alles Læber, betegnede en ung
Docent ovre ved Åbo Universitet: Frans Michael Franzén. Da den unge
Finne snart efter kom paa Besøg til Stockholm, vandt hans blonde
Barneansigt med de lyseI 12

Øjne, det lokkede Haar snart alles Hjerter, ligesom hans Sang havde
gjort. Han indførtes i Fru Lenngrens Salon og blev forkælet af alle. Og
efter en Udenlandsrejse som Informator for en rig Kobniandsson — til
Tyskland, Paris og England — kom han tilbage til Stockholm og modtog
1797 paa det svenske Akademis Højtidsdag for en »Sang over Creutz« dets
store Pris, som overraktes ham af Leopold med smukke og varme Lovord.

Hvad var det for en finsk Sangfugl, som saa let og strax sang sig ind i
Gustavianernes Hjerter, skønt alle netop priste hans Sang for dens
originale og helt nye Skønhed? Paa en egen nydelig Maade formælede det
naturegne, den bragte med, sig med Tidens Smag og kom tillige som en
velkommen Forfriskelse for dens hemmelige Tørst.

Franzén er fodt 1772 oppe i den lille finske By Uleäborg — højt op imod
Polarkredsen. Son af en Trævarehandler voksede han op mellem
Tjæretønder og Tømmerstapler, i en Fjernhed fra Civilisationen, der gav
hele Livet deroppe — som det er bleven sagt — noget patriarkalsk og
oldtidsærværdigt, næsten homerisk eller gammeltestamentligt. Livet var
saa simpelt, alle Forhold saa enkle og faste: den lange, hvide
Snevinter, hvor alt laa hen, og de lyse Sommernætter, hvor Dagen ikke
vilde gaa bort, men blot laa og blundede ligesom tryllebundet; Faderens
Slædeture til Indlandet, hvor Drengen ofte kom med, og Skovboerne, der
kom ned til den lille Stad i deres maleriske Dragter og gjorde Besog i
Kobmandshusene, som de havde Tommerleverance til. Naturens knugende Øde
og Morke den halve Del af Aaret og Fjernheden fra Verden gør Hjemmet
heroppe næsten til den halveFRANZÉN.

Verden, og det inderligste Familieliv har hersket i denne Kreds.
Moderen var ikke 17 Aar, da Frans fodtes, og han fik snart en Række
smaa Sostre; og mellem dem og den unge Moder, der, pigeagtig og
»madonnaagtig skøn«, var ham som en ældre Søster, voksede Drengen op, —
helt mellem Kvinder. Moderen, et stille, fromt Gemyt, sang Salmer og
alle Slags finske Folkeviser for Drengen eller fortalte ham finske
Folkesagn, — Familien var fra Ostfinland, fra den finske Folkesangs,
Hjem: Karelen. Paa Væggen hang idylliske Billeder fra Bibelen: Rebekka,
der vander Eleazars Kameler, eller Jacob sovende under Himmelstigen. Og
den første digteriske Inspiration, Drengen senere mindedes, var, da han
en Dag — 6 Aar gammel — saae sin 22aarige Moder staa foran Spejlet og
ordne sit Haar. der laa udslaget om hende, og han inde i Spejlet saae
hendes kendte Træk, men endnu skønnere. Drengen havde hort de ældre
sige, at hvert Menneske havde sin Engel, og troede først, det var
Moderens Engel, han saae i Spejlet. Saaledes stod han hensunken i Drøm,
til Moderen vendte sig om og kyssede ham vaagen.

Kærligheden til det skønne« siger en finsk Literatur-forsker > voksede
hos ham op af Kærlighed til den skønne, madonnalignende Morler; af en
renere Kilde er aldrig en poetisk Sjæl bleven vakt til sin
Bestemmelse«.

Den lille Franzén hed den lille pigeagtige Dreng, da han ganske ung kom
ind til Åbo som Student. Abo var det Pust, han fik fra Verdenslivet: en
lille Provinsstad, hvor alle Forhold var yderlig gammeldags, som stod i
den sparsomste Forbindelse med Moderlandet, og hvorhen — hvad der er
vigtigt — kun en mat Afglans var naaet af den Gustavianske Kultur. Men
den livlige og flittige Yngling traf her i den

bekendte Porthan en Lærer, som tog sig af ham og blev hans aandelige
Mentor. Porthan var den, som vakte finsk Nationalfølelse til
Bevidsthed. Egentlig Professor i romersk Literatur var han mer og mer
vokset sammen med almindelig finsk Kultur. Han stiftede et Selskab til
udvidet Kendskab af finsk Land og Folk, han gennemrejste Landet paa
kryds og tvers for sine ethnografiske og sproglige Studiers Skyld,
udgav lærde Specialafhandlinger og redigerede »Åbo tidningarv, men især
virkede han som Formynder for alle de Unge ved Universitetet. Han blev
snart som en Fader for hele Folket. I)en unge Franzén fulgte ham om
Sommeren paa lange Rejser i Indrefinland, og overalt blev Læreren og
Eleven modtagne som Venner af Familien, overalt søgte Porthan at
indsamle Folkeviser, og finsk Land, Folk og Poesi blev saaledes Franzén
bekendte. Porthan indførte ogsaa sin Elev i den Gu.stavianske Digtning
— i Finnen Creutz's milde idylliske Poesi og i Kellgrens, som selv
havde været Porthans Discipel —, men samtidig ogsaa i tysk Literatur,
som han var vel bevandret i og stedse gjorde Propaganda for.

Sin sidste Uddannelse fik Franzén ved at studere et Par Aar i Upsala,
hvor han kom i Berøring med Høijer og kastede sig over den Kantske
Filosofi. Franzén, der var opdraget i from Kristelighed, men hvis
Studentertid havde inddrukket hele Tidens rationalistiske Luft, hilste
i Kants idealistiske Lære straks en velkommen Redning til at komme
udover Lockes materialistiske Empirisme, hvori Porthan havde opdraget
ham, og til at faa en Art Erstatning for sin tabte Barnetro. Han blev
(1792) kaldet til Docent i Åbo, og paa denne Tid var det, at han gennem
Kellgren og Stockholms-posten blev alles Yndling ved sine förste Digte.
Efter15 FRANZÉN.

at være kommen hjem fra en Udenlandsrejse blev han Bibliothekar og
siden Professor ved Åbo Universitet.

Hans tørste Digte i »Stockholmsposten « knyttede sig nemt og nøje til
Kellgrens senere Digtning samt til Fru Lenngren. Den unge Finne maatte
let vinde Yndest og Bifald, naar han i en muntert følsom Melodi
opfordrede den unge Pige til at binde sig Myrtekransen og træde Dansen,
inden Ungdommens Blomster var visnede og hun selv var ude af Dansen,
eller naar de tre Gratier: Ömheten , »Menlösheten« og »det glada
vettet« gav Seline deres Vuggegaver; naar »de smaa* pludrede med hele
Barndommens elskelige Uskyld, eller naar Digteren sang nøjsomme og
tilfredse Drikkeviser om at tømme Glasset og nyde det flygtende Nu. Det
var Fru Lenngren om igen. Kun var der hos den finske Debutant noget
eget tiltrækkende i en yngre, naivere Friskhed og en lettere,
barnligere Ynde. Man havde allerede truffet noget af dette før hos en
anden Finne, hos »Atis og Camillas Digter, men her lod for første Gang
ikke blot finsk Naturel, men ogsaa finsk Folkevise direkte igennem. Der
var noget af denne Folkelyriks lidt sødlige og skælmske Barnlighed i
Franzéns Sang, — noget af dens ménløse Trallen, veg og lys — baade i
Vemod og i Glæde. Naar den finske Pige i Folkevisen længes efter, at
Frierne skal træde ind over Tærsklen til hendes Faders Hytte, eller
klager over, at de unge Piger er Bær, som ingen kommer og plukker, saa
synger den fattige Pige hos Franzén: »Rättnu af mina blomningsdar — ej
mnnga äterstå, — och ingen friare jag har — och ingen lar jag få. —
Hvar söndag klar jeg mig så grann — och from i kyrkan gar — Der stå vid
dörren man vid man, — min fastman der ej står«. Her be-

gynder man da at hore Folkevisens Væld gennem svensk Kunstlyrik.

1 andre af Franzéns første Digte var det Tonen fra Kellgrens »Nye
Skabelse«, der toges op, — Tonen fra Klopstock, Hölty, Matthisson,
Baggesen. Det mest fejrede hedder »Menneskets Ansigts Allerede loftede
Tidens sjette Dag sit Furpurslør over Cederskoven, guldvinget fløj
Sommerfuglen og kyssede Rosenhækken, Svanens Sejl glinsede hvide paa
Vandet, Vinen glødede rød i Druen, og om og menløs legede Duen i Edens
Lund. Endnu manglede dog Skabningens Krone: indtil Mennesket løftede
sit Ansigt og slog Øjnene op. Sneen paa Fjeldene, Morgenrøden bag
Bjergene sank fordunklet ned, og Dyrene bøjede sig hyldende, selv
Engleskaren stod betagen, og Skaberen saae sit Billed i Spejl og lo. I,
der raaber, (det er det 18de Aarhundredes Filosofi, Digteren nu vender
sig til), at der ingen Sjæl er i Tingen, og alt er Støv, Daarer! gaa
hen til den første Kilde og se Eders Ansigt! Se den Vises klare I'ande!
Se Heltens 'Ildblik fra det høje, som gi er Verdner Lov , og løft min
Selmas Morgen-hue fra hendes Rosenkind og se hendes ømme, bly Øjne og
de sorgløst flagrende Lokker 1 Eller se den barmhjertige staa og lytte
udenfor Sorgens Hytte, medens Sjælen glimter frem gennem Taaren paa de
sorte Øjenhaar. Ogsaa i Evigheden skal Menneskcansigtet leve, og endnu
i Himlens Sale faar jeg, Selma! Lov at se paa dig. — Den lyriske
Folelsesstrom, som var begyndt at frigøre sig som et Foraar i Kellgrens
sidste Leveaar, og som hos Lidner snart presses ind i den franske
Epigramstils kunstige Vandspring, snart i voldsomme Udbrud svømmer over
alle Bredder, den flyder nu let og frit og udklaret i Franzéns
naturligt faldendeFRANZÉN.

Strofer. Der er virkelig som et Vaarbrud i denne Sang. Naturens
Skonheder staar op igen i et let Farveskær elter den franske Poesis
abstrakte Farveloshed. Som i Klopstocks og Høltys Oder smiler hos
Franzén Foraars-morgenen med Majluft og Blomsterduft, Aftensolens
rodlige Glans ligger over de gyldne Marker eller spejler sig i Aaen, og
Maanen sejler bag Sølvskyer inde i Skovens grønne Sommernatsdæmring. Og
som i Mat-thissons Alpelandskaber gløder Bjærgenes Sne i Morgenpurpur,
og de gronne Dalenge bølger fredelig under Aftenens Luftning. Men alle
Naturens Skønheder flettes som i Krans til Hyldest for Menneskets
Skønhed. Ligesom hos Klopstock eller Hølty Majduft og Rosenglans blot
er til for at ombølge die kiinftige Geliebte«, naar hendes
Fantasibilled svæver frem for Digteren, saaledes ogsaa i Franzéns
Ungdomsdigt »Selma«; og »Menneskets Ansigt« forherliges som Spejlet for
alt det skønne i Menneskenaturen: Oldingens Visdom, I (eltens Ildsjæl,
den kvindelige Barmhjærtighed og den omme, bly Pigesjæl. Det er
Menneskenaturen, der faar Æresoprejsning for det 18de Aarhundredes
nedsættende og benægtende Livssyn; Troen paa Sjælens skønne og ædle
Sider er atter vaagnet, og Menneskenaturen guddommeliggøres af
Rousseau, af Klopstock, af Schiller (»Durch die Liebe Menschen Götter
gleich«).

Endnu skønnere udfoldede Franzéns Poesi sig i Prisdigtet over Creutz.
Med Creutz's milde og ømme Hyrdeidyl, i hvilken første Gang en egen
finsk Tone klang frem, følte Franzén sig inderlig beslægtet og stemte
derfor ret con amore sin Lyre til hans Ære. Hans Sang skildrer först
den oprindelig nordiske Digtning, saaledes som Samtiden tænkte sig den
i Ossians Lignelse, han kalder den skrækkelig og vild, et uharmonisk
Skrig,i i s

men den revolutionære Flyvetanke dæmrer dog i ham, — han er jo opfodt
med finske Troldsagn, — om ikke Göten, dristig som Naturen i Nord,
vilde kunne bryde sig en egen Bane i Poesien og synge om
Stjernehvalvet, der svinges omkring Nordens Fjelde af en usynlig Haand,
og om Troldes Skraal i Nordlyskvælden blandt Havstrandens Isbjerge. Men
Franzén er dog i Bunden alt andet end en revolutionær Natur, og skeint
de finske Troldsagns uformelige Romantik nu og da dukker op ogsaa
senere i hans Digtning, har den dog ikke andet end en flygtig pittoresk
Tiltrækning for hans Smag; og han afbryder sig da ogsaa i Digtet over
Creutz og erklærer i akademisk Aand, at Skønheden fødtes ene i
Grækenland, hvor Naturen sorgløst ler, og fødes ikke mer. Og medens han
paa den anden Side nok saa dristig lige for Ansigtet af Akademiet
haaner Hofpoesiens Fyrværkerisole og det sminkede Billed, som Pragten,
Vellysten og det tomme Skin har rejst paa Smagens Trone, saa fejres
Creutz's Poesi som den, der hverken er » kunstlet eller vild , men
synger med svensk Tunge i græsk Aand. Se! let svæve Gratierne frem i
deres gennemsigtige Dragt, der flagrer for hvert Vindpust. Kærlighed
dufter Linden, vinker Maanen, suser Aftenvinden; Afrodites Duer kysses
i Dalen, og hver en Stjerne synes blot at se ned paa Digtere og paa
Elskende. I uskyldshvide Slør, Haand i Haand med Kærligheden, svæver
Dafne frem. Eje Kærligheden og Vaaren nogen Blomst, som ikke faldt i
Sporet af din Atis, kastet did af en bly og flygtende Karit?

Akademiet tildelte som sagt Digtet sin Pris, men efter adskillige
Betænkeligheder og med mange Om -er og Men- er, som Leopold har
formuleret i en Kække Anmærkninger. Man ser af disse ret, hvori det
nyFRANZÉN.

bestod hos Franzén. Man bebrejdede ham, at han ikke havde skrevet i
Alexandrinervers, og at han istedenfor de yndede Almensentenser og
»Sentiments lod det ene Fantasibilled folge efter det andet, og
Billederne var ofte søgte og ikke ædle nok. At sige, at Frosten kneb
Blomsten af i Knop, er det ikke et lovlig soccus-lavt Udtryk? Og er der
Mening i at sige: Blomsten spreder »Himmelduft ? Saa stødte ogsaa
Ossianske Billeder, som det af Skjalden, der staar paa Klippen med
Haaret flagrende for Stormen, medens fra Valpladsen Blodet af de slagne
Kæmper stænker derop, eller af Burgerske Kirkegaardsspøgelser i hvide
Lin. »Disse Billeder« erklærer Leopold fortjener kun for Tider af
mindre filosofisk Oplysning eller for Folkeklasser af en raaere
Indbildningskraft« Navn af Poesi. »Denne Slags Poesi, hvor kraftig den
end virker paa Folkehobens Fantasi, var aldrig hverken Horats's eller
Popes eller Voltaires, den var nogle Oldtidsskotters, formodentlig
ogsaa andre Folkeslags, og er blot i den senere Tid bleven genopvakt af
nogle tyske Digtere«. Den filosofiske Skjald derimod foragter de
Fantasibilleder, der kun virker gennem Overtroen. Og i det hele afveg
Digtet — det var hele Akademiets Dom — saa betydelig fra de godkendte
og gennem alle Tidsaldres samstemmende Dom fastsatte Regler«, at mange
Rettelser maatte foretages, inden Digtet kunde trykkes i Akademiens
Handlingar-.

Den bly og beskedne Digter, der aldrig havde tænkt paa at gore
Revolution i Literaturen, slettede og rettede glat væk efter Akademiets
Raad; men al denne Kritik gjorde ham forsagt og usikker og vakte ham af
den Naturtilstand, hvorudaf han hidtil havde frembragt. Han tystnede
saa temlig for en Tid, og skønt baade120

Leopold og Gyllenborg i Rimbreve opmuntrede ham til at gaa frem paa den
ærerige Bane, svarede den ømfindtlige Digter, at en Haanlatter smerter
mere end tusind Bifaldsraab glæder<. Da han igen begyndte at skrive,
gik det mer og mer i den akademisk didaktiske Smag. Han var ikke Mand
for at gaa imod Strømmen, og den tunge Gustav Adolfske Atmosfære
virkede paa ham som paa alle Reflexionslivet var ogsaa nu vaagnet med
en ikke ringe Styrke i ham. Tidens store Hændelser havde tidlig optaget
ham stærkt; han var ilet til Faris paa sin Udenlandsrejse med bankende
Hjerte for Frihedens og Revolutionens Sag; men nu havde Blodet skræmmet
ham — som saa mange — bort, og Napoleons-herredømmet i Europa og den
optrækkende Krig mellem Rusland og Sverig lagde i Stedet Beslag paa al
hans Interesse. Dertil kom endelig filosofiske Studier og indre
religiøse Kampe. Han var jo nu Professor i Filosofi, og Kantianismen
beskæftigede ham stadig dybt, men hans religiøse Behov kunde i Længden
ikke nøjes med dette Standpunkt, og arbejdede sig mer og mer tilbage
til Kristendommen. Men alt dette bevirkede, at der kom en død Tid
mellem Franzéns Ungdoms-poesi — saaledes som denne findes samlet i en
Udgave Ira 1810 —, og den Digtning, han frembragte, da han (1811) var
flyttet over til Sverig efter Finlands Afstaaelse og var traadt ind paa
den gejstlige Bane.

Men inden ydre og indre Forhold saaledes for en Tid fik Franzéns Lyre
forstemt, havde den udsendt helt nye og forjættende Toner over Sverig.

Hele Franzéns Naturel var den lette, lyriske Flagren. Pigedreng, som
han var, vedblev han at have noget fruentimmeragtigt ved sit Væsen. Med
Behagelyst og Behageevne havde den unge Abomagister straks ind-FRANZÉN.

taget Publikum; baade han selv og hans Vers havde — som det er bleven
sagt — dette ubestemmelige, som hedder »Kvindfolketække ; pigebly følte
han sig overfor den uventede pludselige Lykke, han gjorde; men ømtaalig
for mindste Kritik, klejnmodig ved første Modgang, paavirkelig af
Tidsstrom og Tidsluft, begyndte han hurtig at ville opgive noget af sit
Selv, da han uforvarende saae sig staa som den revolutionære mod
Salonernes Smag. Behagesyg, hæftig, letsaaret, let-skræmt forblev han
hele sit Liv.

Let opskræmt, let fængeligt, livlig ladende sig gribe — saaledes
forholder ogsaa Franzéns Gemyt sig overfor Livet og Omverdenen. Han er
helt Øjeblikkets, Lejlighedens Mand. Hans bedste Ungdomsdigte er næsten
alle Situations- og Lejlighedspoesier, han inspireres af sin Hjemve mod
Barndomshjemmet i Nord, af den Elskedes Bortrejse, af et Drikkelag, af
Tids-begivenheder. Alle Tidens politiske og literære Begivenheder gav
Ekko i ham hele hans Liv igennem: Revolutionen, som han i Paris hilser
med en fransk Hymne, Aarhundredskiftet, senere Bernadottes Kamp mod
Napoleon, de literære Kampe i Sverig. Polemiske Digte fulde af
irritable Udfald mod Tidsforeteelser, filosofiske Tidsbilleder,
improviserede Svardigte i Anledning af en eller anden Avisartikel, der
havde afficeret ham, blev helt op i hans Alderdom ved at springe frem
af hans Pen.

Han er helt og ene Lyriker. De lange episke Digte, han skrev paa ældre
Dage, havde smukke Enkeltheder, men Helhedsinspiration mangler komplet,
og Planen er den dødeste Prosa. Hans Inspiration, hans Tankekraft og
Fantasi har kun kort Aande.122

Det er en let, flagrende, noget grund Natur. Hans Tænkning er temlig
flad; hverken det ophøjede eller det dybsindige laa for hans Natur. I
hans Levnet tyder ogsaa ikke faa Træk paa et ikke altfor dybtstikkende
Gemyt. Hans Overflytning fra Finland til Sverig, da hans Fødeland kom
under russisk Herredomme, gik — hvordan man ender og vender Sagen — dog
kompromitterende let og smertelos for ham. Da Venner hinsides Vandet
kaldte ad ham, den ene med Lofte om Plads i det svenske Akademi, den
anden om et godt Præstekald, saa tog han Farvel baade med
Professorposten i Abo og det Land, hvis Sprog og Folk han dog var saa
dybt interesseret af. Man kan heller ikke lade være med at se hans
forskellige Ungdomsforelskelser, i hvilke han hver Gang troede at se
sine Drømmefantasiers Selma virkeliggjort, og hans tre Ægteskaber under
en lignende Synsvinkel. Samme Aar, hans første Hustru dode (1806), dode
ogsaa hans Ven Choræus ovre i Stockholm, og gennem en fælles Bekendt
blev der overbragt Franzén et Onske, Vennen havde udtalt paa sin
Dødsseng, om at Franzén skulde gifte sig med hans Enke. Og Aaret efter
tog Franzén ogsaa over Havet og ægtede Vennens saaledes testamenterede
Mage.

Den Franzénske Lyrik har nu netop sin Fortryllelse i dette lette,
flagrende Naturel, og det udgør dens Tilknytning til den Gustavianske
Poesi. Den virkede som en forklaret Genopstandelse af de svundne, det
glade Letsinds Dage fra Kellgrens Ungdomstid. Følelserne er i denne
Lyrik ligesom af en flygtig æterisk Essens. Man høre Digtet »Glædens
Øjeblik : Sørj ej den gryende — dagen förut, —njut af den flyende —
hvarje minut! — Rosornas doft — drufvornas änga, —FRANZÉN*.

skynda att fanga: — Yngling! de vissna: du sjelf ar ett stoft. Ingen
Draaber af virkelig Melankoli, ingen bacchantisk Vildhed heller, — men
en flygtig, forduftende Æterstemning. Den samme Zefyrlethed nojes i
»Champagne-vinet« med at skumme Duften, Buketten af: Drick! de förflyga
de susande — perlorna, drick! — skynda, det ljufva, det adla, det höga
— soker du fäfängt, sen anden förgick. — Dåren, som fåste vid skummet
sitt öga, — vatten, blott vatten på låpparna fick.« Franzén venter
ikke, til der kun bliver Vand tilbage og faar heller ikke Bundfaldet
med. Der er noget næsten græsk i dette hans Naturs lette Maadehold.
Gratierne kranse Bægeret, og derfor kan Digteren lade selve den
elskende Pige være Ynglingens Hebe: »Goda gosse! glaset töm, — gerna
ser din flicka — nagon gang dig glad och öm — ibland vanner dricka, —
Som med hjertats sympati — eldiga och unga — klinga gladjens harmoni —
lifvets sötma sjunga. — Gerna vill hon i din hand — se kristallen
glindra — se din kind i purpurbrand, — se ditt öga tindra. — Se din
kånsla, ditt behag — lifligt sig forfina — och i hvarje anletsdrag —
sjalen genomskina.« Mellem saa mange platte Drikkeviser er her engang
virkelig Rusens Poesi, den lette, forfinende, saa at sige æteriserende
Stem-ningsrus.

En saadan let Skonhedsrus er ogsaa Elskoven i Franzéns Lyrik, — en
Sansernes Nippedrik, uberort af Passionens hede Pust. Af den Elskede
faa vi aldrig tydeligere Træk at se end hendes Smil, hendes Blik,
hendes *Rosenaande« igennem »et snehvidt Glimt af Tænder,« hendes skære
Hudfarve: »Aldrig har jeg set nogen se saaledes og rodme saaledes og le
saaledes. Og Digterens Attraa staar ikke til andet end til at124

aande samme Luft som du,« og være i hendes Nærhed — »Cypern blomstrer,
hvor hun er« —; i et Afskedsdigt ved den Elskedes Bortrejse skildrer
han den himmelske Tid, som nu er forbi: naar han nu og da listede sig
ind paa hendes Kammer, og Knitret af hendes Silkekjole henrykte ham,
mens han stod paa Taa og ventede, og den blotte Duft af Blomsterne, hun
havde passet, sagde ham, jeg ved ikke hvad, saa elskeligt; og hun saa
kom og han stod dér henrykt og stum blot over at se paa hende; eller
naar hun sad ved Klaveret og han horte paa hende, bojet frem bag ved
Stolen, og rorte, tæt ved hendes Kind, den Lok, der faldt ned. — Af saa
lidt lever denne Elskov.

Og let er Kunstnerhaanden; Formen hænger lost og tynd udenom, — en
Gratiernes Morgendragt«. Ordene er naturlige, lidt almindelige. Versene
falde let, lidt skødesløst; Situationerne er kun løst skitserede og
Farvelægningen flygtig; Luften transparent og Temperaturen sval.
»Formen er saa fin, saa gennemsigtig« — er det bleven sagt — »Tanken
spejler sig saa let, saa utilsløret, at man knap mærker, at Sjælen har
faaet Krop. Koloriten er derfor næsten ingen.«

En naturlig Jævnhed, en barnlig Uskyldighed hænger altid ved dette
Gemyt. Det kommer ind i svensk Literatur — mellem den megen pompøse
Retorik og den halvt sentimentale, halvt snusfornuftige »fin desiécle«
Kultur — med en egen frisk og enkel Uberørthed. Franzen kommer højt
oppe Nord fra, og Højnordens rene, hvide Snemarker ligger ligesom
bagest i hans Poesi; og hans rene Barnesind er af dem, som Livet ikke
tager paa. Han beholdt sit Pigeansigt, ingen stærke Passioner furede
eller mandiggjorde det, og det, at han kom fjernt bort fra Hjemmet og
Barndoms-135 FRANZÉN.

egnene, gav kun de Følelser, der knyttede sig til dem, Mindets og
Længselens Vækst. Han bliver ogsaa ved Jorden og ved de enkleste
Livsforhold, det trivielle Hverdagsliv udenom ham byder ham /Emner for
Poesi, og selv i sine religiøse Digte synder han snarere ved Plathed
end ved det højtravende. Hans Sangs Tone er tvangløst naturlig og jævn
indtil det familiære. Hvor Lidner og Gyllenborg, hver paa sin Maade,
ja! selv Kellgren og Fru Lenngren for Nutidsmennesker har en Smag af
Rococo i hele deres Stil og Diktion, genkender vi derimod i Franzéns
Vers først vort eget Nutidssprogs Stemme.

Den Franzénske Digtning indgaar saaledes som Led i hele den germanske
Kulturbevægelse henimod det naturligt jævne og enkle, som har Rousseau
til Profet, men som har sine Rødder i tyske og nordiske
Præstegaardshjem og fromt, gammeldags Landsbyliv. I Modsætning til den
franske Races vaagne, praktiske Aktivitet er der i Germanernes
Følelsesliv dette hvilende og vegetative, som kaldes Gemyt. Rundt om
fra det stille Landliv, fra Præstegaarde og Husmandshjem, fra
Skolelærerboliger og Smaahaandværkeres Hjem — fra gammel
Bibelkristendoms eller Pietismens Arner — kommer i anden Halvdel af det
18de Aarhundrede Ynglinge ind i Kulturlivet, som med det inderste af
deres Sjæl staar fremmede overfor Voltaires og Frederik Iis
Aarhundrede, men ved Læsningen af Rousseau faar Taarer i Øjnene og
hører ligesom fjernt Ira Stemmer kalde paa s'g. — som gennem Rousseau
faar Mod til at vandre hjem til deres Væsens Naturgrund og ud derfra
kæmpe mod Aarhundredet. Dér kommer en Skolelærersøn Ira Østpreussen:
Herder, han gør det til sit Livs Bedrift fra alle Lande at samle de
naive og rørende Folke-126

melodier, som ved förste Ørenlyd gaar alle poetisk dannede til Hjerte.
Her vandrer Haandværkersøn nen Jung-Stilling fra sin Landsby paa sin
P"od ind til Staden, og dér bliver hans Gerning den atter at vække en
sværmersk og enfoldig Gudsfrygt tillive i de højere Samfundskredse i
Smag med »de Stilles i Landet«; hans Selvbiografi er grundlæggende for
den tyske Landsbyidyl. Fra Pommern kommer Forpagtersonnen Voss, som
bliver Præstegaardsidyllen »Louises« Digter; fra Holsten kommer
Præstesønnen Claudius, hvis Wands-becker Bote« helt er skreven i naivt
Bondesprog, og med folkelig Trohjærtethed og enfoldig Fromhed
kritiserer Byernes Kulturliv og forherliger Landmandens Liv,
Familielivet, Barndom og Gudsfrygt. I Danmark er Kornmaalersonnen fra
Korsor, Jens Baggesen, Udtryk for samme Trang til Naturlighed og
Enkelhed. Forkvaklet af alle sin Samtids Kulturrørelser, som han er,
giver han sin Sjæls Inderste renest, naar han synger om den Tid, da
»han var ganske lille«, det Sted, hvor Roserne var rødest og Bolstrene
blødest, eller med humoristisk Jævnhed og Naturlighed fortæller sit
Livs Krønike.

Franzén søger paa samme Vis hen til Barndommen, til Familielivet, til
Landlivsidylien og digter herom i naive og hjertelige Ord. Et af hans
Ungdomsdigte Til de hjemmeværende er henvendt til de smaa Søstre fjernt
oppe i Hjemmet. Han fortæller om, hvordan det er hans eneste Glæde ude
i Verden, naar han kan liste sig hen i en Krog og læse et Brev
hjemmefra, hvor de smaa Hjerter spejler sig i hver Linje, og de yngste
har bedt om at faa hver sit Kys forseglet mellem de kære Blade, ... og
i hvilket han velsignes af hende, som blot for Børnene, ikke for sig
selv kender LivetsFRANZÉN.

Glæde og Sorg, . . og hvori Barndomsvenner og den gamle Tjener lader
ham hilse. Han husker den ene af Søstrene paa, hvordan hun græd ved
hans Bortrejse og lob efter Vognen helt til Markskellet, husker den
anden paa, hvordan hun, da hendes lille Brev lagdes ind i Familiens
Fællesbrev til «store Broer«, havde udbrudt: »O laa jeg dog selv
derinde og kom til Broer at hjælpe ham.« Nu — fortsætter han — er vi
spredte som smaa Fugle i Verden; men græd ikke for mig! Sæt jer kun en
Hostaften under min Røn og se Aftenstjernen tindre ind paa mit Kammers
Vindu og syng dér Eders Sange; og du, >Nordens Nattergal«! kvidre du
tyst for dem, »du som minder om dens Nød, der lider, — med din lyse
Klage, du, som sad — paa vor Flagstangs Spids i lange Tider — og sang
bort for mig saa mangen Nat.« Et saadant Rønnebærtræ og en saadan
Flagstang midt i et lyrisk Digt er jo noget af en Revolution i svensk
Poesi.

I et andet Digt fores vi ind i Barnekamret. Moderen sidder i tidlig
Morgengry over sin Drengs Seng; han sover endnu og ler i Drømme, hans
lille Spurv i Buret har ogsaa endnu Hovedet tyst under Vingen. Men nu
falder de første Dagstraaler ind over Vinduesblomsterne, og Spurven
vaagner og hopper kvidrende op og ned. Og derved vaagner ogsaa Barnet,
halvsøvnig kaster det Armene om Moderens Hals og ler »med Øjne, hvori
man endnu ser hans drømte Himmel.« Saa gaar de ud at se Solen bryde
frem mellem Skyernes Øer, den lille staar stumt undrende, og Moderen
underviser ham om Gud. »Der stå de. Mor ochSon: — det skönaste, jag vet
— i hela denna dödlighet.«

Dette er Franzén paa hans egentligste, poetiske Enemærker. Morgenen
elsker han med dens skære128

Friskhed, selv digtede han ogsaa helst i Morgentimerne. Fuglene elsker
han; selv havde han Fugle flyvende rundt i sit Studeretammer, og han
skrev engang i et Brev, at Fuglenes Liv altid har forekommet ham det
mest poetiske, det, der bedst afmalede en Sangers indre Harmoni og
Lykke. Og i Menneskeverdenen er det endelig Barnet og den unge Moder,
Franzén elsker at digte om. Det uskyldig morgenfriske, det yndefuldt
naive er hans Omraade.

En let hojnordisk Landskabskolorit ligger i nogle at hans Digte udenom
som Ramme, — saaledes i det brede Læredigt »Emili eller en Aften i
Lapland«, der er skreven til Hjemmets og Landlivets Pris. Hyttens Rog
stiger op over de blaanende hvide Snemarker, Rensdyrets muntre Bjælder
klinger foran Kanen, og i Sommeraftnen se vi Malkepigen syngende ro sin
Jolle frem over Fjordens Spejl, hilset fra Skibet, som med strøgne Sejl
nys er gledet ind under Bjergets Skrænt.

IX. B. HÖIJER.

Et andet Udgangspunkt for ny Bevægelser var under Gustav IV's Regering
Filosoflen Höijer oppe i Upsala.

Upsala Universitet var i Gustav III 's sidste Regerings-aar Arnen for
ikke saa liden ungdommelig Uro. Her laa Thorild, som allerede meget
omtalt Forfatter, et Par Aar og studerede Jura, og han samlede
Studenterne om sig i »Konventikler«, »skabte Fantaster< — somB. HÖIJER.

der klages — og gjorde unge Folk »romaneske«. Her docerede Boéthius
forst af alle i Sverig Kants nye Filosofi, og gjorde baade Studenter og
Lærere til Kantianere. Efter Gustavs Dod afsatte Revolutionen i
Frankrig adskilligt politisk Gærstof heroppe. I den frisindede, rige
Boghandler Silfverstolpes Hus, hvor der var en Art Middagspensionat,
samledes en Kreds af begavede unge, og her fortes overstadig og
kættersk Tale: de Franskes Fremskridt mod Alliancens Hære hilstes med
Glæde, man drak paa Kongedommes og Kristendoms Afskaffelse, skumlede
over Reuterholm og den ny Konge, og der afsanges Jakobinerviser i Smag
med denne, der forfattedes, da de Franske jagede en Kongesøn ud af
Landet: Det Pak, det har dog ej Respekt — for Sønner selv af Konger, —
men banker af dem saa perfekt — som simple Pobelunger; — men vi som ære
Kong og Tron', — som har Moral og Religion, — vi ønske kun med ydmyg
Ton' — Prins York en lykkelig Rejse. Alt dette rapporteredes til Gustav
IV, og da det tilsidst kom til en Art Skandale ved en Musikfest i
Anledning af Kongens Kroning, idet Orkestret gav sig til at spille
republikanske Melodier, var det, at Kongen — som tidligere nævnt —
rejste derop og afsagde sig Protektoratet over Universitetet.

Sjælen i de frisindedes og aandelig fremadskridendes Kreds heroppe var
Docenten i Filosofi Benjamin Höijer. Han præsiderede i det nævnte
Selskab (»Juntan»); han var ogsaa vel den egentlig ledende Aand i
Silfverstolpes Literaturtidningc og »Literaturtidsskrift« med deres
moderate Liberalisme og Tyskhed; under hele Gustav IV's Regering
holdtes han ude fra fast Ansættelse som Universitetslærer, fordi han
ansaas for Atheist, Jakobiner og den farligste Ungdomsforfører. I
90erne og det første

Tiaar af dette Aarhundrede var han heroppe i Upsala Sædemanden, der i
Tysthed lagde Sæden ned i de unge, for at den til bedre Tider kunde
spire frem og give Host.

En stolt og ukuelig Figur gjorde han midt under den morke og dode
Reaktionstid. Fra Drengeaarene allerede selvfolende og karakterfast
blev han, ved at kæmpe med sit Livs stadige Modvind, ved at se sig
miskendt og mistænkt, trykket af Censur og Pengebekymringer, altid
haardere og bitrere. De unge traf ham personlig ikke videre tilgængelig
og indladende; han modte dem sjælden med varm Hjertelighed, oftere med
kolde Sarkasmer. Han blev vranten og misfornojet med Aarene; Modstanden
og Miskendelsen drev ham ogsaa op i et ubehageligt Hovmod og en
utilfredsstillet Herskesyge, som Omgivelserne led under. Naar man,
igennem udgivne Breve, ser bag Kulisserne, viser han sig ogsaa temlig
egenkær, varetagende sine pekuniære Interesser, fuld af Nag og
Intriguer, — selv dækket, æggende de unge til Krakeleri.

Men alt dette vejede kun lidet imod den herlige Frihedstrang, det
hensynsløse Tænkemod, som lyste ud af hele Mandens Person og Tale,
Forelæsninger og Skrifter. Hans Ydre imponerede ved den overlegne
Intelligens, den myndige Viljeskraft, som straalede ud af det; »den,
som nærmede sig ham, maatte enten blive ham blindt undergiven eller
ogsaa helt vige tilbage fra hans Omgang . Hans Tale var aandfuld og
klar, selv paa de abstrakteste Omraader. Hans Veltalenhed paa Kathedret
og hans vægtfulde Afhandlinger i Silfverstolpes Tidsskrifter syntes
besjælede af det kække Motto, man tillægger ham: »Forfølg Sandheden, og
om Farten bærer til Helvedes Porte, saa bank paa.«B. HUIJER.

Hans Gerning var den at indarbejde den tyske filosofiske Idealisme i
svensk Aandsliv. Han er herved — men i ædrueligere og snevrere
filosofisk Forstand — noget af en Sverigs Steffens. Flere Gange fandt
han Midler til at komme ud at rejse — til Danmark, Tyskland og
Frankrig—; han kunde ikke længe ad Gangen holde det ud hjemme, hvor han
følte sig ene og hvor der, som han sagde, intet Publikum fandtes. I
Breve fra hans store Rejse c. 1800 kan man studere hans aandelige
Peliggenhed mellem Samtidens Fænomener. Alt Fransk er ham forhadt, han
finder de Franske saa antipatiske, fordi de er saa helt umetafysiske.
Poesi og Filosofi er dog de eneste Ting, der har Værdi i Verden.« Men
Rousseau og Thorild har aabenbart været hans første aandelige Fædre,
ihvorvel han i senere Skrifter flere Gange tager stærk Afstand fra det
konfuse og rasende« i Thorild. Dertil er saa senere som afgørende
Indflydelse kommen Kant, Fichte og Schiller. Deres filosofiske og
æstetiske Elev er Höijer i det væsentlige. Ogsaa Aander som Schlegel og
Mdme Stael kan han vurdere. Men ligesom den tyske Overspændthed er ham
latterlig og Ifflands borgerlige Skuespil en Ynk, saaledes kan han
heller ikke finde andet end Væmmelse ved Jean Pauls Fantasiforvirring
og tager de sidste Aar af sit Liv kraftig Afstand fra de svenske
Fosforister, der var hans Elever fra Upsala og vilde tage ham til
Indtægt.

Han er for det første — paa samme Maade som i Tyskland hans Lærere — i
Sverig den første virkelig dybe, filosofiske Tænker efter al den flade,
rationalistiske Ræsonneren, der dér som andetsteds havde gaaet og gældt
for Filosofi. Han tvinger med stor lingvistisk Dygtighed det svenske
Sprog til at følge en stræng,

abstrakt Tankegang og udtrykke sig med skarpsindig Nøjagtighed uden at
blive tungt og indviklet. Hans Afhandlingsstil er klar og kraftig. Han
vil, at Filosofien skal gaa frem med matematisk Sikkerhed, og soger i
sit Hovedarbejde »Om Constructionen (1709) Fundamentet for al
menneskelig Viden saa grundigt og dybt, som det 18de Aarhundrede aldrig
havde kunnet finde ned til. Han indpoder de unge en Trang til at
beskæftige sig med Erkendelsens og Tilværelsens inderste Problemer. I
Sammenhæng hermed er han — paa samme Maade som Kant og Fichte — Apostel
for en ren, ideel, interesselos Kultur, i Modsætning til den flade
Nyttedyrkelse, der krævede »Oplysning« og Nytte af Videnskab og Kunst.
I Ian angriber atter og atter med Foragt Populariseringen af
Videnskaben som noget, der strider mod dens høje Natur, og hans
væsentlige positive Bedrifter var at kæmpe for baade Digtningens og
Historievidenskabens Frihed fra Nyttens« Aag.

I sit Arbejde om den pragmatiske 1 Iistorieskrivning forkynder han det
ny tyske dybere Syn paa Historien

For det 18de Aarhundrede var Historien kun et Magazin, hvoraf
Filosofier kunde hente Menneskekundskab og Illustrationer for deres
Theorier om menneskelig Egennytte og Beregning som Livets Drivfjedre,
og hvorfra Moralprædikanter og Retorer kunde hente afskrækkende og
efterfølgelsesværdige Exempler. Oldtiden bod paa sin Cato eller
Diogenes eller sin Gracchernes Moder til Dydsmønstre, Middelalderen med
dens Korstoge og det 16de Aarhundrede med dets Hexcprocesser var
Themaer for Toleranceprækener. Alle Tider maaltes med det 18de
Aarhundredes Alen og brugtes i dets Interesser. Vi har set, hvordan den
gamle Botin saae Middelalderens Munke og Nonner som »et skadeligt og
foragteligt UdB. HÖIJER.

skud blandt Mennesker,« Odin som en snild Mirakelmager og fornuftig
Oplysningsfilosof; om Hakon Jarl hedder det, at hans Liv »er et skønt
og rørende Maleri af de menneskelige Lidenskabers Voldsomhed, naar de
ikke styres af Fornuft, Moral og Religion, og af de fortræffeligste
Egenskabers skadelige Følger, naar de misbruges.«

For Höijer — som for Herder, Schiller, Fichte — var Historien noget
uendelig mere end et saadant Oplagsted for Vaaben i Oplysningens og
Moralens Tjeneste. Ikke det at afskrække eller give Mønstre eller at
hæve Fordomme — siger han — er Historieskrivningens Maal, overhovedet
ikke den direkte Nytte; nej! den skal paa samme Maade som Digtningen
virke ved at løfte os op af vort eget til almindelig Interesse for
Menneskehed og Fornuft. Og den skal derfor navnlig udrede og fremstille
Begivenhedernes store lovbundne Sammenhæng og vise, hvordan alt i
Historien virker sammen til Menneskehedens moralske Udvikling gennem
Samfundet. Dette var Kants og Fichtes store Nysyn. Den store
Helhedssammenhæng og Udvikling undgik ganske det 18cle Aarhundredes
Syn. Det saae overalt kun smaa tilfældige Aarsager bag de største
Begivenheder, snevre, personlige Anekdoter istedenfor brede
Strømninger. For Voltaires Historieskrivning var Petrus af Amiens'
Valfart Aarsagen til Korstogene; Reformationen i Tyskland var
foraarsaget ved, at en tysk Munk kom til Rom og forargedes over
Fordærvelsen dér, og ved, at Munken Texel kom til Tyskland og solgte
Aflad for Penge. Det 18de Aarhundrede saae ogsaa med Foragt og
Beklagelse ned paa alle tidligere Aarhundreder Kultur som Forvildelser,
»Fejltagelser,« Barbari«, som noget, der aldeles ikke havde haft nogen
Berettigelse«34

og som højst saaes som Forberedelser, Midler for Forsynet til at
tilvejebringe den nuværende høje Kulturstand For det ny Syn er alt i
hele Historien nødvendigt, har sin Mission, er Led i en sammenhængende
Udvikling. Orientalismen er Betingelse for Hellenismen; Middelalderen
har sin Berettigelse og maa ses i dens eget Lys, ikke i vor Tids.
Kirkehistorie, politisk Historie, Kunsthistorie, Sædernes Historie —
alt horer sammen, beherskes af samme Menneskeaandens psykologiske
Udviklingslove og maa ses under fælles store Synspunkter. Det hele
historiske Syn faar en videre Horizont, en dybere Baggrund; med hellig
Ærefrygt betragtes nu hvert Led i den store uendelige Menneskehedens
Udvikling, og den indre Mening, den skjulte Traad og Forbindelse søges
overalt i Hændelserne. — Alt dette ligger udviklet i Höijers lille
Athandling fra 1795 og har været videre udviklet i Forelæsninger, som
Geijer og Fosforisterne horte i Upsala.

Ligesaa ny og frugtbare var de æstetiske Anskuelser, I löijer gjorde
gældende i en Række Forelæsninger, hvoraf Fragmenter og Udkast ere
bevarede. 1 Ian fortsatte i dem Thorilds og Ehrensvärds Kamp for en
renere, mere ophøjet Kunstanskuelse end baade Stock-holmspostens
»läckra och oskyldiga nöjen« eller den senere gængse »Nytte- og Moral
«opfattelse. Det er Kants og Schillers Æstetik, han er inspireret af.
Det skonne er sit eget Formaal, skal hverken behage eller nytte;
frigjort fra ethvert Hensyn til Moralen skal Kunsten kun følge det
skønnes egne Love og fremkalde uinteresseret, æstetisk Lyst, men
tillige er Kunsten hævet op i en hel anden Sfære end det behageliges,
til en Inspiration af det højeste Alvor, den dybeste Sandhed.B. HÖ1JER.

Det skonne er en selvstændig Form for det absolutte ved Siden af
Religion og Filosofi.

Af dette ophøjede Syn paa Poesien var Schillers og Goethes Digtning
fremgaaet. Schillerske — og tillige Thorildske — er ogsaa Höijers
nærmere æstetiske Sympatier og Antipatier. Man kæmper mod den
akademiske »Smag« for det suveræne »Snille;« dette er en Helt, med en
Helts Udseende og Værdighed, med hans uaffekterte Højhed og
Anstændighed, hin er en lille, pyntelig Ceremonimester. Han kæmper mod
»Grace,« Kvikhed, Elegance, Zirlighed, mod den »lille Smag,« »den
slikkede Maner« — for Alvor, Højhed, Entusiasme, »det ukonstlede Udbrud
af Ædelhed og Karakter og af indre Styrke,« for alt det, Smagsdyrkerne
kalde uanstændigt, ubelevent, sælsomt, barbarisk. Shakespeare sættes
fiere Steder op som Monster overfor Corneille. De franske Tragediehelte
er unaive, de betragte sig selv, er sig deres Ædelhed og Heroisme
bevidste, er derfor sentimentale, theatralske, overspændte.
Shakespeares Figurer har samme Naivitet som Antikens.

Veltalenhed og Retorik sættes udenfor det æstetiske, ogsaa Satire og
Læredigt. Heller ikke den Kotzebue-Lafontaineske Rørelse er æstetisk.
Det rørende »er blot Indskrænkning og Virkelighed,' det er »modbydeligt
at se blot Ulykke og Elendighed uden indre Modstand derimod.« Derimod
det patetiske, det tragiske, det ophøjede er for ham — som for Kant og
Schiller — den højeste Tonart i Poesien. Den indre Modstand mod
Lidelser — det moralsk sublime — er den højeste Skønhed. En Digtning
som Gyllenborgs romerske Stoiker-ode om Verdensforagt,« men ogsaa
Shakespeares Kong Lear og vel ogsaa Schillers Tragik staar for llöijer
som Ideal.«136

Men endnu dybere end ved sine historiske og æstetiske Nysyn virkede
Höijer paa de Unge ved i det hele at indpode dem den tyske
transcendentale Idealisme i Filosofi. Han gav dem det helt nye
Verdens-system, som Kant og Fichte havde undfanget og udarbejdet, og
som var en Revolution saagodt som i sin Tid det Copernikanske. Det
vendte op og ned paa hele Synsmaaden. Subjektet, Jeget, den
menneskelige Fornuft blev til Solen, af hvilken alle Fænomenerne udenom
var beroende og om hvilken de dansede, istedenfor at det for Empirismen
og Sensualismen var Fænomenerne, Objekterne, som var det virkelige,
værende, og vore Forestillinger og Fornemmelser og Ideer kun
Frembringelser og Afledninger af dem. Hvor Locki-anerne i Sjælen kun
saae den blanke Tavle, hvorpaa Udenverdenen tegnede sit Atbilled, der
var for de tyske Filosoffer Sjælen den, der selv frembragte
Fænomenverdenen ud af sin Naturs Nodvendighed. Men dog var Tilværelsen
ikke en vilkaarlig og subjektiv Dromme-fantasi. Bag Jeg«erne som bag de
ydre Fænomener virkede en absolut Kraft, »Das Ding an sich. Ideen,
Universaljeget, og af dette Absolute var baade Subjekterne og
Objekterne Produkter. Over og bag vor reale, konkrete Verden laa da en
transcendental Verden, den evige, ideale, som det nødvendige Grundlag
for hin. Heri laa Svaret paa det skeptiske og benægtende iSde
Aarhundredes Filosofi, som vilde fornægte al oversanselig Tilværelse.
Langt fra at en saadan oversanselig Tilværelse ikke existerede, var den
tvertimod den eneste reale, og den sanselige Verden kun en
Skintilværelse.

Hvor dybe Virkninger denne Aandsomvæltning fik paa Literaturen i Sverig
som i Tyskland, skuldeJERN A A RENE.

Höijer endnu faa at se hos sine nærmeste Disciple: en Hammarskjöld, en
Geijer, en Atterbom.

X. JERNAARENE.

Det første Tiaar af Aarhundredet er bleven kaldt for Jernaarene og
foltes som saadanne for alt svensk Kulturliv.

Kongens Rejse i Tyskland 1803—04, hvor han kom i Pietisternes Kloer, og
hans Position som Legitimitetens kaldede Forsvarer overfor »N.
Buonaparte,« forhøjede hans svaghjernede Hovmod og Obskurantisme indtil
Sindssyge. Vasatraditionerne og Gustav Adolfs-navnet var stegen den
stakkels Konge til Hovedet, og i hans bigotte, mystiske Hjerne blev
Napoleon til det store Dyr i Aabenbaringen Rigoristisk gennemførte han
ikke at anerkende ham som Fyrste, ledede den latterligste Krig af
Etikettechikanerier mod Napoleons franske Aviser og drog utrættelig om
til Fyrsterne for at agitere til Kamp mod Uhyret. Tungere og tungere
hvilede hans Haand over Landet. Hans Demonstrationer mod Napoleon
besvaredes af denne med en økonomisk Krig, der ødelagde Sverigs Handel.
Kongen forbød al fremmed Literaturs, alle Avisers Indførsel i Riget og
forbod Aviserne hjemme at omtale Napoleons Sejre eller de af ham
oprettede Riger. Biblen og Hærreglementet blev efterhaanden hans eneste
Læsning, og han blev 'synlig glad hver Gang han hørte, at et
Bogtrykkeri var nedlagt i Riget. Al den politiske138 JERN AARENE.

Opposition, som under Indflydelse af den franske Revolution var voxet
op i Gustav IV's Mindreaarighed, og alt det aandelige Frisind, som var
det 18de Aarhundredes store Arv, det knebledes og svinebandtes nu helt.
Silfverstolpes »Journal för svensk Litteratur« og G. Adlersparres
»Låsning för Landtmän« og »Låsning i blandade ämnen havde været
Organerne herfor; i dem taltes Trykkefrihedens og borgerlig Friheds
Sag, i dem drolte-des Samfundsforbedringer, religiøse og filosofiske
Materier behandledes og de gamle Gustavianere skrev deres Digte her.
Gustavianerne, en Del af Upsalaungdommen og navnlig ogsaa de højere
Adelskredse — Frisindets traditionelle Værn i Sverig — var disse
Tidsskrifters Publikum. Men 1803 var de alle bleven nødt til at gaa ind
for Regeringens Tryk, og intet andet almindelig kritisk Tidsskrift kom
i deres Sted. Al offentlig Opinion i Politik, Religion, Filosofi var
uddød. Høijer blev systematisk holdt ude fra ethvert Embede og lammedes
af ydre Tryk og Pengebekymringer i sine bedste Aars Arbejdskraft.
Franzén var i dette Tiaar næsten helt tavs, og naar han sang, var hans
Lyre helt forstemt; istedenfor de naive og følelsesfulde
Ung-domspoesier ydede han nu brede, filosofisk-didaktiske Poemer.
Leopold og Fru Lenngren havde haft deres egentlige Blomstring og skrev
nu kun sjælden. Og ingen betydelige Talenter syntes at dukke op i deres
Sted.

Det blev en Tid, hvor der kun gaves Journaler »i Hushållningen< eller
»för Läkare och Fältskärer;« hvor af Videnskaberne kun saadanne som
Kemi eller Botanik eller til Nød Statsøkonomien kunde trives; og hvor i
Digtekunsten kun to Digtarter florerede — men ogsaa florerede til
Gavns: Drikkevisen og Læredigtet. BeggeJERNA ARENE.

er de Udtryk for den svingløse Tyngsel og den nøj-somme Resignation,
hvorimellem Sindene svingede.

Læredigtene var enten store Prisbesvarelser af Themaer, Akademiet
aarlig udsatte: det var om den huslige Lykke,« om »Haandens Nytte,« om
Yppigheden- eller om »den almindelige Kærlighed. Eller ogsaa var det
smaa Selskabsviser, der forkyndte samme Levevisdom som Leopolds
»Gudfars Vise.« En utrolig Plathed breder sig i disse Digte; den maaler
al den idealløse, begejstringsløse Tomhed i Tiden, nu da det store og
stolte i det 18de Aarhundredes Filosofi er knækket af Reaktionen mod
Revolutionen, men man dog stadig tærsker Popes og Voltaires »sunde
Fornuft ud i de tørreste Trivialiteter. Et Læredigt munder ud i denne
Moral: »At være tilfreds er at være lykkelig,» et andet varierer
Themaet: > Blot en eneste Ulykke er sand — den at overvindes af
Ulykken.« Den tarveligste Sandhed udvikles retorisk i en Flom af
Exempler: Sorg og Glæde er overalt blandede. Den glade Vaar har mangen
Regndag, og Sommeren har Torden, Efteraaret er ikke blot Høstens, men
ogsaa Stormenes Tid. Barndommen har sin Uskyld men ogsaa sine Taarer,
Ungdommen sine Glæder og — Farer, Bekymringerne voxe med Mandens Lykke,
og den Gamle har sin Hvile, men ogsaa sin Krykke. I det 18de
Aarhundredes Aand forherliger denne Lære-digtning en gold, højtidelig
Stoicisme: »Et Middel ene findes — at være lykkelig med hver en
Skæbnens Lod, — det Sjælens Styrke er, og hun er Datter — af Dydens
Vane og et oplyst Vid.« Stoikeren troster sig under Tvangstrykket ved
at prise »den sande Frihed:

Den Vej, til Frihed leder, — er banet i din Sjæl; — fri er en Mand af
Hæder, — Forbryderen er Træl, —140

og Frihed nok du ejer — i den at handle ret.« I en lavere Tonart prises
»Maadehold« og Nøjsomhed.« Man vil ikke bytte sin Hytte og sin Frihed
bort for Slottes gyldne I.ænker og »Yppighedens« Overflod.

Et redeligt Haandslag, et venligt Ord — er ofte mer end Yppighedens
Bord, — en Drik af Vand til Slaven, som forbløder, — mer end den Vin,
der i Krystallen gløder.« Maadehold prises overalt. Den unge Pige bør
elske med Maade: »Vel Amors Pile ikke alle dødelig forgive, — dog vogte
Kvinden sig at farlig overdrive, — der gi es en Middelvej, om end ej
let at holde — imellem følsom Sværmen og altfor let at fjolle — Julie
skal brænde ømt og være dog forsigtig,« Klogskab, sund savoir-vivre er
Summen: »Visdom, Menneskets sande Ære, — du min Lykkes Ophav er, —
Dydens og Fornuftens Lære — gød du i min Sjæls Begær. Naar det kommer
højt, lægges der en lille religiøs Farvning derover. »Ak! naar vor Bane
er saa kort, — lad i Forening os da vandre — og blive, før vi slumre
bort, — til Fryd og Nytte for hverandre.«

Saadanne Viser var yndede Selskabssange og tilfredsstillede tilligemed
Drikkeviserne Tidens poetiske Trang; de spredtes over hele Sverig i
Afskrifter, i Kalendre og Nyaarsgaver« og i talrige Visesamlinger med
Åhlströms populære Musik til. Valerius var Periodens Digter. Han og
hans jævnaldrende Venner i Stockholm dannede i de første Aar af
Decenniet et lille Ungkarlelag, som talte det meste af, hvad der var af
yngre Verstalenter. Der var Finnen Choræus, en Ven og Efterligner af
Franzén — en temlig ubetydelig, fattig Fyr, som undertiden skrev muntre
Satirer, men oftest Elegier og dydforherligende Viser. Saa var der
Kuliberg, hvis Ballader Damerne sværmede for, menJERN A A RENE.

'37

som selv snart blev en skikkelig Embedsmand, der lod Vers være Vers.
Videre var der en Rutström og Wallin, den senere Biskop og Salmedigter,
men dengang endnu kun bekendt ved sit Læredigt » Opdrageren og ved
behagelige Selskabssange. Og Sjælen i Kredsen var den nævnte Valerius,
en Goteborger, som forst havde forsøgt sig ved Theatret, men siden
gjort sig bekendt ved et priskronet Læredigt om »Taalmodet og nu var
ansat som Sekretær i et Kollegium. Disse unge Poeter, der skiftedes om
at tage Præmier ved Akademiet med deres Læredigte eller fri
Oversættelser af Horats og Ovid, plejede — alle ugifte, som de var — at
samles et Par Gange om Maaneden hos hverandre, lod sig Maden bringe fra
et Værtshus og blev bagefter sammen omkring en Bolle Punsch, medens
snart en snart en anden fremsagde eller afsang en nylig af ham
forfattet Drikkevise, i hvis Omkvæd de andre saa stemmede i.
Undertiden, naar alles Vndlingsdigter Franzén var paa Besog i
Stockholm, præsiderede han ved de unges Bord.

Saadan er den aandelige Atmosfære. Og alligevel er det netop i den, at
de Mænd vokse op som Ynglinge, der i de næste ti Aar skal skabe
Revolution i svensk Aandsliv og grundlægge det 19de Aarhundrede i
Sverig.

Ude paa Karlberg Krigsakademi ved Stockholm er der saaledes ansat en
ung Theologi Adjunkt netop den samme Wallin, der sang Drikkeviser i
Valerius Ungkarlelag. Tidlig forkælet med Akademiets Medailler, ventet
at ville blive en ny Gyllenborg i Læredigtet, en ny Lehnberg i Præken,
undergaar han i disse Aar henimod 18io en stille, alvorlig
Udvikling,142

under hvilken den tunge Religiøsitet fra hans Bondehjem bryder sig Vej
gennem Rationalisme og retorisk Kristendom, — netop som, omtrent i de
samme Aar, ude i sin sjællandske Præstegaard Mynster skaller sit
Bastholmske Overtræk af og faar noget af sin Barndoms
gammel-pietistiske Religiøsitet frem igen.

Nede ved Lunds Universitet levede i disse samme Aar den unge Docent og
Underbibliothekar Tegnér.

Han skrev nu og da saa temlig Leopoldske og Franzénske Digte, der
gjorde Lykke i »Lunds vecko-blad,« men endnu ikke var kendte værdige
til nogen Belønning af Akademiet. Men ellers holdt han Forelæsninger
over græske Digtere og folte sig næsten som en hellenisk Soldyrker,
hensat i det mørke, kolde Nord. Og i Schillers Digtning fandt han samme
Skønheds-hellenisme, som var hans egen. I disse Aar var (1805) ogsaa
Ling kommen over til Lund fra Kjoben havn, lige begejstret for sin ny
Gymnastik, der skulde genføde den nordiske Ungdom, og for Steffens'
Forelæsninger og Oehlenschlägers nordiske Digtning. Og Tegner, der
allerede som Dreng havde sværmet for Bjørners »Kæmpedater« og de
Ossianske Helte, fik af Ling atter Sansen opladt for Nordens Hedenold.

Om en vermlandsk Landsmand og Barndomsbe-kendt skriver Tegnér 1804 i et
Brev: »Han er af den Slags Sniller, hvis første Skridt i hvadsomhelst
er Sejr og Fortræffelighed. Jeg troer, at der i ham modnes en stor Mand
i Fædrelandet.« Det var den unge Upsala-studerende Geijer, Tegner
skriver saa smukt om. Han havde 1803 vundet Akademiets Pris for et
»Æreminde over Sten Sture« i den akademisk-deklamatoriske Smag. Men han
kom fra et gammelt, landligt Hjem, hvisJERNA ARENE.

Tone var gammeldags religios, og lian holder sig ved Universitetet
temlig afsondret, han horer med dyb Interesse og Udbytte Höijers
filosofiske Forelæsninger, og, tildels gennem dem, er han ledet langt
ind i Studiet af tysk Filosofi og tysk, Herder-Goethesk Humanisme. Saa
mangt og meget nyt optages og sammenarbejdes i disse Aar i hans Aand,
at — som han senere tilstod — det var ham, som om hans Selv var bleven
borte for ham, og med Misundelse saae han paa, hvor let andre havde ved
at finde deres Talent og dets Udtryk.

Eller, endelig, lad os se ind i den lille Kreds Studenter, som ved Aar
1803—4 leger svensk Akademi under Foreningsnavnet »Vittra Vanner.« Det
er en ungdommelig Selskabsform, helt i Tidens Smag, med Taler og
Oplæsninger og med Prisopgaver, der udsættes, besvares, oplæses og
bedommes af Medlemmerne. Prisopgaverne i Poesi er snart et Læredigt
over »Indbildningskraften« over »Haabet , Vellysten : etc., snart en
Idyl, en Drikkevise, en Parafrase af en latinsk Autor. De prosaiske
Veltalenhedsprøver er enten Æreminde« over en stor Mand, eller de har
Themaer som: »Er man lykkelig, fordi man er dydig?'!; Var Karl XII en
stor Mand?« — hvad det iSde Aarhundrede jo ikke vilde indromme —; »Har
Samfundsordenen forbedret Menneskene?« — hvad der besvaredes imod
Rousseaus Mening.

Dog mærkes en spag Revolte hos flere af Medlemmerne: man er meget
optaget af den tyske sentimentale Literatur, som Akademiet saae
foragtelig ned paa: man sluger Lafontaines Romaner, Schillers Kabale
und Liebe,« Kotzebues »Menschenhass und Reue.« En144

skriver sentimentale Ballader, en anden forsvarer Werthers Selvmord. Og
de unge dyrker Lidner og Thorild, skont den sidstes Navn er saa odiost,
at de maa gore det i Smug. To af Medlemmerne — den ene hedder
Hammarskjöld, den anden Livijn — skiller sig endog efterhaanden helt ud
fra de andre, studerer den senere Goethe og de nye tyske Romantikere:
Tieck — Schleg-lerne — Novalis, og de udvexler allerede Planer med
hinanden om, hvordan de i deres Fædrelands Literatur vil afstedkomme en
lignende Revolution, som den, der er foregaaet i Tyskland.

Det yngste Medlem, der kommer ind i Selskabet det sidste Aar, det
bestaar, hedder Atterbom. Et ensomt fantastisk Barn, opvokset i en
östergötlandsk Præstegaard mellem »Aandelig Duerost,« der altid laa paa
Moderens Sybord, og Folkesagnene, der grasserede paa Egnen, og endelig
Sagaoversættelserne, han fandt i Faderens Bogskab, er lian kommen ind
til Upsala, allerede bekendt med de tyske Sentimentalikere og
prædisponeret fremfor nogen til ganske at hjemfalde til de tyske
Romantikere. Kort efter at »Vittra Vanner« har opløst sig, stifter han
ogsaa med nogle ligesindede Studenter en anden lignende literær
Forening »Musis amici, af hvilken den egentlig romantiske Bevægelse i
Sverig skulde udgaa.

Saaledes spirer det og famles der under disse ode og golde »Jernaar«
paa spredte Hold frem imod et kommende Vaarbrud. Men endnu manglede der
ganske Sol og Luft til Vækst.1809—1810.

XI. I8O9—1810

Vækstbetingelserne kom med Begivenhederne i 1809 og 1810: Gustav IV
Adolfs Afsættelse, Freden med Rusland og Finlands Tab, endelig Valget
af Bernadotte til Tronfølger.

Gustav Adolfs Politik endte med at bringe hans Rige paa Afgrundens
Rand. Sverigs Stilling i Foraaret 1809 kunde kun sammenlignes med
Tilstanden ved Karl XII's Død. De tyske Provinser var besatte af
Napoleons Soldater, Rusland var, efter at have sluttet sin Alliance med
Frankrig, rykket ind og havde uden Modstand erobret det meste af
Finland; de Danske havde ogsaa erklæret Krig og gjorde sejrrige Indfald
over den norske Grænse, medens spansk-franske Tropper blot laa og
ventede paa Lejlighed til at gore Landgang i Skaane. Englands Hjelp
havde Kongen afvist. Hæren lededes planløst og slet, Næringsvejene laa
helt nede, og ingen Penge var der i Kassen. — Længe havde Ministrene
gjort Forestilling paa Forestilling, Kongen svarede med Skriftsteder af
Johannes' Aabenbaring og henviste til, at han ikke kunde bryde sit
Løfte til Gud. Armeens Officerer lagde Komplot efter Komplot op og
underhandlede muligvis allerede 1807 halvvejs med England om at tage
Kungen tilfange under hans Overfart fra Pommern til Skaane. Den finske
Krig fik Bægeret til at flyde over. Havde allerede Hærens Operationer i
den pommerske Krig kastet Spot over de svenske Vaaben, bragte de
militære Skandaler og Ydmygelser under den finske Krig Vanære over
Hæren. De talrige misfornøjede blandt Adelen og Officererne sluttede

sig sammen, og i Foraaret 1809 vendte G. Adlersparre pludselig om med
en Del af Armeen fra den norske Grænse og gik mod Stockholm, efterat
Prins Kristian August havde lovet saa længe at indstille
Fjendtlighederne; en Borgerkrig truede med at udbryde; da gik General
Adlercreutz med et Par Mænd op paa Slottet og erklærede Kongen for
Fange. Det kom til en vild Jagt gennem Slottets Korridorer efter den
halvt afmægtige Konge. Han erklæredes i en Haandevending for afsat,
Farbroderen Hertug Karl for Rigsforstander, og i Lobet af Sommeren kom
der saa Rigsdag, ny Konstitution, Hertug Karls Udnævnelse til Konge.

Uden Deltagelse havde Folk set Uvejret trække sammen over Kongen; alle
følte, hvad der maatte gøres for at redde Riget, og den behjærtede Daad
fandt ingen Modstand. Man vaagnede op som efter et tungt Mareridt, alt
sattes nu ind paa at faa Fred til alle Sider, og man fik den, — men mod
Finlands Afstaaelse.

P'inlands Tab og Landets Redning, — det var det sorg-og glædeblandede
Aar 1810. En Trediedel af Landet skaaret bort; det maatte fylde alle
med fædrelands-bekymret Alvor. Men der havde været en Tid, da man
ganske almindelig ventede sig Sverigs Deling mellem Rusland og Danmark,
— det hed sig, at den store Omformer af Europas Landkort havde aftalt
dette i Erfurt med Alexander; derfor aandede man nu op som af en
Dødsfare. Man følte, at det nu galdt at stramme sig op og indadtil at
genvinde det tabte. Ogsaa begyndte allerede ved Tronfolgervalgene af
Kristian August og Bernadotte de fleste Öjne at rette sig hen mod Norge
som Erstatning.

Indadtil fik nu i den følgende Tid alle opdæmmede Kræfter og Bevægelser
frit Lob. Handel og Nærings-1809—1810.

veje, der havde ligget brak under de fortvivlede Penge-lorhold,
blomstrede op, og navnlig blev den hemmelige, trods Kontinentalforbudet
fortsatte Handel med England profitabel under Danmarks Søkrig med dette
Land. Den ny Æra i det økonomiske Liv besegledes ved, at Grundstenen
nedlagdes til det store Nationalforetagende: Anlægget af Göta Kanal. Og
et indre politisk Røre i konstitutionelle Former udviklede sig med Et
efter den lange politisk døde Tid.

Med den Trykkefrihedsanordning, der udstedtes straks i Begyndelsen af
1810, var ogsaa Dæmningen taget bort for Literaturen. Der laa
Ansøgninger inde fra Höijer, fra den unge Hammarskjøld, fra en anden
Literat, Wallmark om Bevilling til at udgive Tidsskrifter. Nu fik de
frie Hænder. Afspærringen fra Udlandet faldt ogsaa bort, og
Forbindelsen med tysk og dansk Literatur kunde nu blive fuldstændig. —
Og Fædrelandets Fare og Forsmædelse, Redningen og det blødende Saar
lagde kraftig Inspiration i de unge Sind.

Det literære Liv blomstrer nu op med en næsten voldsom Frodighed. Og
paa talrige Ledder slaaes der ind paa nye Retninger i Aandslivet. 1808
var allerede Wallins patriotiske Dityrambe ved Afsløringen af Gustav
III's Statue« kommen, og samme Aar Tegnérs Krigssang for det skaanske
Landeværn; begge anslog nye Toner af lyrisk Entusiasme. 1810 bragte
Lings halvt Ossianske, halvt Oehlenschlägerske Natstykke »Gylfe«, hvori
Sverig i Gylfes Skikkelse klager over at have mistet Aura (Finland) i
Kamp mod den overmægtige Fjende, — og hvori den »nordiske«
Poesi-Retning overføres paa svensk Grund. Næste Aar igen kom Tegners
Svea og Geijers første nordiske Digte i Tidskriftet Iduna , — Organet
for et nystiftet Selskab af

unge, der ved Studiet af Fædrelandets Hedenold vilde genvække
Forfædrenes Sindelag i dem selv og i deres Landsmænd. — Ved Siden af
denne svensk-nordiske Aandsbevægelse kommer der ogsaa Liv paa det
kirkelige Omraade. Allerede 1809 var Wallin optraadt med sin Protest
mod den Adlerbeth-Leopoldske Komités Salme-bogsforslag. I de følgende
Aar udfolder han sin ligesaa rige som betydningsfulde Produktion og
Bearbejdelse af Salmer, af hvilke han fremlagde Frugten 1816 i sit Livs
Storværk: Salmebogen for den svenske Kirke. Samtidig udvikler han sine
mægtige Evner som Prædikant. — Saa er endvidere i 1809 Tidsskriftet
Lyceum« begyndt at udkomme; det udgaar nærmest fra Høijers Kreds i
Upsala og vil tage den Gerning op, hvori Silfverstolpes Tidsskrifter
var bleven stoppede af Censurens Tryk; det vil, bygget efter tydske
Tidsskrifters Mønster, løfte Landets videnskabelige og literære Liv op
i en højere Sfære af grundigere Videnskabelighed og idealere Poesi. Som
en Forbundsfælle af »Lyceum«, bestemt til at gore den lettere
Blænkertjeneste, startes af en Kreds af Unge 1 Stockholm endnu i 1809
Ugebladet Polyfem <; det vender sig straks med uhort Dristighed
satirisk og polemisk mod det svenske Akademi og den herskende literære
Smag og giver Lult for de oppositionelle og revolutionære Stemninger,
der har samlet sig op i de Unge. — Men endelig optræder fra Upsala en
anden Kreds af ungt , som under Atterboms Førerskab udgiver
Tidsskriftet »Phosphorus« (fra 1810 -1813); og i dette fuldbyrdes den
literære Revolution i egentlig romantisk Retning.

Det næste Tiaar optages i Sverig af disse ny aandelige Bevægelser i
deres Udfoldelse og deres Brydning med det gamle.SVENSK ROMANTIK.

XII. SVENSK ROMANTIK.

Det ny, som udfolder sig i svensk Kultur, kan indtil videre
sammenfattes i Betegnelsen: Svensk Romantik, altsaa bestemmes som en
særlig svensk Form af, hvad der i vageste og videste Forstand kan
kaldes romantisk. Og det kan foreløbig i al Almindelighed paavises, af
hvilke Rødder dette fremblomstrende Nye groer op, hvilke Safter det
næres af, hvilken Luft der giver det Vækst, og hvilken Sol der farver
dets Lød.

Sine Rodder har svensk Romantik i Landets Natur og i Folkets Natur og
Historie. De udenlandske og indenlandske Tidsforhold i Aarhundredets
Begyndelse giver nu dertil det nærende Jordsmon og den gunstige Luft.
Og endelig er der store beslægtede Bevægelser paa samme Tid i tysk
Kultur, som i væsentlig Grad giver Spirerne i Stamfrændernes Kultur
Vækst og Næring og ogsaa i ikke ringe Grad laaner dem deres Farve.

Det romantisk-svenske, det særlig romantikvækkende i Tiden, endelig den
store tyske Idealisme, — det er de Kilder, hvoraf Tegners og Geijers,
Atterboms og Fosforisternes Digtning er runden.

Sverig er et af Europas skovrigeste Lande. Trods den uforsvarlige
Maade, hvorpaa man har fældet og afsvedet Skovene, er hele det
egentlige Højsverig — omkring og ovenfor Soerne — et Bælte af mægtige,
mørke Fyr- og Granskove. Man tænke sig et Landskab af disse endeløse
Naaleskove, kun afbrudte her og dér af brune Mosedrag eller
Svedjemarker med forkullede Stubbe og spredte Klippeblokke, hvorefter
Veien igen gaar ind i den store, dystre Højskov. AltSVENSK ROMANTIK.

er ode Stilhed om én, alt er goldt og tungt og mørkt i Farven. Skovene
staar tætte foran én, som gemte de dybe Hemmeligheder, og de lukker sig
uheldsvarslende om den Vejfarende. Inde mellem Grenene flyver en tung
Skovfugl op eller, — om det er i den lange Sne-vinter —, et Snelag
rutscher ned inde i Tykningen. Ellers bliver alle Lyd borte, stanses af
Stammerne eller drukner i det bløde, hvide Snelag, der dækker alt.
Ensformigheden og Ensomheden vækker Bondens eller Skovhuggerens
Indbildningskraft. Det sneblindede Syn ser en sær, gammel Mandsling i
en forvokset Enebusk, og inde i Tykningen lyner onde Ulveøjne. Det
tystheds-trætte Øre kan tydelig høre Folk raabe ad hverandre inde under
Stengrunden, det lyder som om der fældedes Ved langt inde i Skoven.
Især naar Vinterdagens korte, blege Halvlys er slugt af det lange,
rugende Mørke, som fylder de tre Fjerdedele af Døgnet, hvor underligt
er det da ikke at køre paa de lydløse Kanemeder inde gennem Skoven . .
hvor mange sælsomme Ansigter og Skikkelser dukker der ikke frem paa
Vejkanten i Lygteskæret, hvor mange Trin tasler og tisler der ikke inde
i Skoven? Eller sidder man lunt inde ved Ilden i den lille »stuga«, —
af hvor mange onde Magter befolker saa ikke det store Mørke derude sig,
hvor hører man det ikke fingre og løfte paa Dørklinken! Da er det godt
at læse højt for hinanden i den store Spændebibel eller synge en Salme
sammen.

Fjernt Ira det glade, aabne Hav, som gør Sindet let og friskt, stængt
ude — lige indtil de nyeste Tiders Samfærdselsmidler har forandret
dette Forhold — fra enhver livligere Forbindelse med Omverdenen, med
morke Skove og øde Bjergmarker paa alle Sider, saaledes har det svenske
Folk levet i de fleste afSVENSK ROMANTIK. 161

Landets Egne. Tungsind, Grubleri og Fantasteri er i disse Egne gaaet
over i Folkets Natur. Skyggen fra »den mörka, den långa, den tretti
mila skog« ligger allerede over mange af de gamle Folkeviser, derinde i
Skovdybet moder Skønjomfruen Varulven eller den Lindorm så leder och sä
lång«, og Ungersvenden bliver for Hundreder af Aar tagen ind i Bjerget
til Højfolket. Den Dag i Dag er det »Skogsfruen«, som forgør Jægerens
Bøsse, og bliver en ung Mand melankolsk og søger Ensomheden, da véd man
nok, hvem der har haft med ham at bestille. Ved Møllebækken faar man
stundom Strømkarlen at se, siddende paa en Sten som en lille grim Mand
med isgraat Skæg og isgraa Klæder. Og Overtroen omspænder hele Almuens
Liv i Sverig endnu den Dag i Dag. Den føler ligesom usynlige, onde og
gode Indflydelser omkring hele sit Liv, ser i den mest dagligdags
Hændelse et Varsel og udforer ikke den simpleste Hverdagshandling uden
efter ganske bestemte, af Overtroen dikterede Regler.

En egen fantastisk og grublerisk Retning har ogsaa Religiøsiteten taget
i Sverig. I Middelalderen er den hellige Birgitta et mærkeligt Exempel.
Hun er fodt i Upland i Nærheden af, hvor der i Hedentiden havde staaet
en Offerlund, og hvor Egnen derfor endnu paa hendes Tid var fyldt med
Jætte- og Troldsagn. I hendes sværmerske og profetiske Visioner, der
skaffede hende Kanonisering som Helgen og som er optegnede i hendes
efterladte Aabenbarelser«, vender Billeder ofte tilbage fra Fodeegnens
ensomme, store Skove og buldrende Fosser, og de onde Dæmoner skildres
som Jetter med troldagtige Brøl. Den mørkrædde Skovensomheds Gøglesyner
mærkes overalt igennem. — Midt i det torre, rationelle iSde Aarhundrede
opstaar Svedenborg,l$2

der gennem Syner og Aabenbaringer fik meddelt den mystiske Nogle til
Universet, som Skriften indeholder, læst med den rette symbolske
Forstaaelse; han var stadig omgiven af Aander og saae hele den synlige
Verden i en hemmelighedsfuld Korrespondens med en usynlig Aande-verden.
Faderen, Riskop Svedberg, havde engang tydelig hort advarende
Englerøster fra Himlen og var overbevist om, at en aandeskuende Pige
fra Skaane, der kunde sulte i Aarevis, næredes af Guds Ord. I Sonnens
skarpsindige Lære er der da et Fond af folkelig Overtroiskhed, og
derfor vandt den ogsaa straks en uhyre Anklang rundt om i Sverig.

Det hemmelighedsfulde har i det hele vistnok en Tillokkelse for den
svenske Folkenatur, som f. Ex. ikke ligger saaledes for os Danske.
Ligesom den svenske Historie er rig paa Sammensværgelser, saaledes
florerer hemmelige Selskaber og Ordener — med deres Ceremonier og
Mysterier — gerne paa svensk Jordbund. Denne var i Slutningen af
forrige Aarhundrede i højere Grad end de fleste Lande modtagelig for
alle de mystiske Retninger og »skjulte Videnskaber , som paa den Tid
grasserede i Europa. Og nutildags har Spiritisme, Buddhisme, Theosofi
m. m. længe haft en Udbredelse i Sverig, som vort Land slet ikke kender
noget tilsvarende til.

Læseriet i de sidste Aarhundreder er ogsaa et betegnende Udslag af det
rugende Tungsind, den indadvendte Grublesyge, som Naturen i de mørke og
fattige Indlandsegne har lagt i Folket. De store, mørke Mosedrag og de
lange, dybe Granskove i Smaalands Læser-Egne, — Udestængtheden fra
Verden og den stillestaaende Tysthed, der synes at udelukke enhver
Forandring, den stenede Jord, som Bonden kun ligeSVENSK ROMANTIK.

kan afnode de Kartofler, han behover for at livnære sig, — hvor forsagt
og ludende maa ikke Menneskets Holdning blive i slige Egne, hvor lille
og myg maa han ikke tage sine Tilskikkelser og lægge Hænderne i Skodet
overfor den karrige Tilværelse, der undes ham af Gud, og hvilken
sørgmodig Ligegyldighed ved alle denne Verdens Ting maa ikke
efterhaanden blive hans Grundstemning? Et saadant melankolsk Flegma,
der hænger med Hovedet, taler med snøvlende Søvnighed og altid dukker
sig som en Orm i Støvet, det er ogsaa Kendemærket paa »den hellige«. Og
snevre og stillestaaende Bondehjerner kan her i disse Egne henfalde i
en træg, indadvendt Rumineren og tygge Drøv paa et eller andet
religiøst Problem, indtil de bliver sindsyge af Grubleri.

Se nu til Gengæld paa den anden Side af den svenske Natur! Man tænke
paa Foraaret og Sommeren i Hojnorden. Vaaren kommer her med et Slag,
som en Befrielse efter det lange, knugende Vintermørke: — »Varen
kommer, fogeln qvittrar, skogen lcifvas, solen ler, — och de lösta
floder dansa sjungande mot hafvet ner . Hvad der længere syd paa kommer
gradevis og umærkeligt, det sker her som ved et Trylleslag. Hvor der
laa Snedriver for et Par Dage siden, kan nu For-aarssolens Magt have
toet Marken ren, og alle de Plantespirer, som Sneen har lunet og
beskyttet, vælte allerede frem. Hirkeskoven, der stod med nøgne
Risbundter til Kroner, kan efter et Par Vaarnætter have iklædt sig sin
lysegrønne Løvdragt, og de nysankomne Trækfugle fylde Luften med deres
Kvidder. Paa spinkle Stængler skyder Foraarsblomsterne op i Skovbundens
Læ, duftløse og fordringsløse, i simple, skære Farver: hvide og blaa
Anemoner, lysegule Primulaer, duftløsel$2

Markvioler, den hvide, klare Skovsyre med de violette Aarer, og for
hver Dag kommer Solen højere op paa Himlen, faar stærkere Magt, og paa
en Uge gør Plantevæksten i de lange Foraarsdage nord paa større
Fremskridt end paa 14 Dage. længer syd paa. Jo længer siden det var,
man saae Sommer sidst, og jo pludseligere den længe savnede Gæst
indfinder sig, des mere fylder den alt levendes Hryst med Entusiasme. —
Og hele den korte, lyse Sommer har, her nord paa, noget meget mere »
romantisk« ved sig end længer mod syd. De lyse Nætter, der blot er som
en blundende Dag, med Dagskæret tovende i Vest, til det lysner i Ost.
De lange Overgange i Skumring og Dæmring. Hele det skære, spæde og
fine, der er over Vegetationen. Har Græsset og Træernes Plade i
Sydeuropa en tyk Kødmasse, en læder- eller metalagtig Hud, en dunkel,
blaagraa Farve, saa er i Norden Engenes Græs, Birkens og /Espens Blade,
de ny Skud paa Granen af det lyseste grønne; Træernes Stammer er slanke
og yndefulde, Lovdragten er let og spinkel; og Blomsterne i Mark og
Skov er spæde Urter, uden svulmende Bladkød eller Blomsterpragt, men
med rene, skære Farver og sod, krydret Aroma. Hvor er de lette og
gratiøse, de sidste Løvtræer, der følge op med mod nord: Linden, Asken,
Espen, Birken! De hvide eller graagrønne, slanke Stammer, det
letbevægelige Bladløv, der stadig ryster og rasler paa de tynde Stilke,
de tynde, næsten gennemsigtige Blade, som bryder Sollyset saa skært og
let, Birkeløvets og Lindeblomsternes Duft! Og hvor er det en fin og
fager Urteverden, som folger højst op i Norrland og op paa Fjeldene!
Tyttebærrets hvide og rødlige Smaablomster, Fjeldlyngens violetblaa og
rodviolette Klokkeblomster,SVENSK ROMANTIK.

Grepplyngens smaa, rosenrode Blomster, der klæde lange Strækninger af
den magreste Jord; de duftende hvide Pyrola, Liljekonvaller, Orkideer,
Myosotis; fremfor alle Linneaen, der dækker Mosbunden i Nordsverigs
gamle, morke Granskove med sin krybende Slyngvækst og Blomsternes
duftende, blegt rosa Klokkepar. Dette skære og spæde, som der er over
Sommerens Blomstring i Hojnorden, giver den et ligesom uskyldigere,
ungdommeligere Præg end i Syden. Og der er« siger Geijer en egen
rørende Ynde over Vaaren og Sommeren i Norden ved dens Afstikken mod
den ellers saa ufrugtbare Storhed i den nordiske Natur og ved den
Skygge af Forgængelighed, som lægger sig over dens Skønhed. Skonheden i
Norden ligner næsten altid et spædt og fagert Barn, hvis rørende,
uskyldige Skønhed allerede i Vuggen synes at bede om at forskaanes for
den haarde Lod, hvoraf det engang skal dommes til For-gængelse«. Denne
Følelse af Kortvarighed og Forgængelighed lægger Vemod og Længsel over
Nordens lyse Nætter og lyse grønne.

Den samme blegere og kortvarigere Sol og den samme karrigere Livskraft,
som gor Birkens Blad tyndt og lysegront i Sammenligning med
Oliventræets eller Laurbærtræets, gør ogsaa den unge Piges og
Ungersvendens Kind heroppe saa tyndhudet, bleg og lyserod, i
Sammenligning med Italienernes gullige, metalagtig uigennemsigtige Hud,
gør deres Øjne saa blege og lyseblaa, medens disses gloder af dunkel
Ild; og som Naturen gør Engens Græs lyst og spædt, giver den
Bondeknøsen det hørgule Krollhaar og Dalkullan det fine, gyldentlyse
Haar, som fra gammel Tid hørte med til den nordiske Skønhed. Her er da
igen en blond,l$2 SVENSK ROMANTIK.

uskyldigere Skonhcd — mere ynglingeagtig og ung pigeagtig — end Sydens.

Det ungdommelige Sind har ogsaa i Norden noget af den samme spæde
Fagerhed som Plantevæksten og Udseendet. Den unge Piges og Ynglingens
Sjæleliv er ligesom svalere og blondere end den sydlandske Ungdoms,
Livet sprudler mindre varmt og vaagent i dem. Sanserne ligger længere i
Dvale, Blodet pulserer mindre stærkt. Der er noget vegetativt,
planteagtigt over Sjælens Liv som over Legemets: noget flegmatisk og
melankolsk med uklar Længsel og halvvaagen Drømmen. Elskoven er
lysegrøn som Skovenes Foraarsdragt. Allerede i de gamle Folkeviser
smelter Elskoven sammen med den sommergrønne Skov: »Han kommer val
igen, nar skogen stannar löfgrøn«, Men linden gror ute på fager ö«, <
For nu står skogen i blomma« hedder Elskovsvisernes Omkvæd. Sorgen er
et beskedent og sagtmodigt Vemod, saaledes som det stille klager i de
gamle Folkevise-Omkvæd: Min hjårteliga kår, såg for mig, hvem I sörjen«
eller »Mig tyekes, det år tungt till att lefva , eller som det hedder i
den gamle Vise: »Ty der ar ingen i verlden till, — som vet af sorgens
klagan, — forutan den, som henne bår, — hon tvingar honom nätter och
dagar«.

Og den samme lyse og vemodige Længsel, som drømmer i den nordiske
Sommernat, har ogsaa altid ligget i Folkesindet og giver sig Udtryk i
gamle Sagn og Sange. Der er de svenske Sagn om Hojfolket: granvoxne,
slanke og fine Væsener, med lokkende og lys Stemme, som saa gerne vil
omgaaes Kristenfolk, men kun bringer Ulykke til hvem de komme i
Berøring med, og aldrig skal faa Del i Himmeriget. Og i lyse
Sommeraftner kan man oppe ved Bredden af de talrigeSVENSK ROMANTIK.

svenske Soer se den stakkels Necken« sidde og spille Guldharpe —
længselsfuldt klagende over, at hans Sjæl aldrig skal vinde frem til
Forlosning: »jag är den stackars Necken i böljor de blå — i forsar och
stridande strömmar«. I en smuk, dragende Folkevise, der i Sverig synes
at have faaet hele sin Farve og Tone, drommer hele Nordens gamle
Længsel mod Lykkens Morgenlande: Till Østerland vill jag fara — dér bor
allrakärasten min, — öfver berg och djupa dalar, — allt under sa grönan
lind«. Ogsaa Religiositeten har i gamle svenske Folkeviser og Salmer en
vemodig sodlig Længselstone i sig Der er saaledes den gamle »Duens Sang
paa Liljekvist -. »Det sitter en dufva pa lilje-kvist — i
midsommarstider. — Hon sjunger så fagert om Jesu Krist. — I himmelen är
en stor glädje«. Eller Grev Lindschioldhs Salme fra det 17de
Aarhundrede: »Nu i skuggans tid den tysta — som med stjernor stickad
är, — låt du dig mitt hjerta! lysta — lambsens lof upphoja här*. En
Scene fra Læser-Egnene i Smaa-land staar mig ogsaa for Øje: — en
Sommersøndag og en grøn Engskrænt, hvor en I2aarig Dreng med sin lille
Søster sad og sang de »Vaktes« aandelige Sange, akkompagnerende sig med
Guitar i paa en Gang slæbende og næsten lystige Melodier. Midt i den
smilende Sommerfred sang de sødlig følsomt og længselsfuldt om Doden
som »Bryllupsrejsen og Ligskjorten som * Rejsedragten «: »När engang
han kommer och harntar sin brud — härnere från främmande stranden, — då
skall jag sta opp i den snöhvita skrucl — med fagraste palmer i
handen«.

— Foruden disse romantiske Sider ved svensk-Natur og Folk er der én,
som særlig skyldes Nærings-.58

vejene og som er bleven udviklet gennem den svenske Historie.

Agerdyrkning har, navnlig i ældre Tider og naar de senere tilkomne
skaanske Landsdele fraregnes, kun i ringe Grad været en Erhvervskilde
for Folket. Bjergværket og Skovhusholdningen er derimod de nationale
Næringsveje, der i Højsverig har givet Folket dets Karakter:
Jerngruberne i Dalarne, Vermland, Nerike og Upland, Kobber- og
Sølvværker i Vestmanland og Dalarne eller Skovhugsten og Saugværkerne i
Norrland, Vermland, Smaland og iøvrigt i hele Sverig. Og Arbejdet ved
Kulmilerne inde i Skoven, ved Tømmerhugst og Saugværker eller Livet
nede i Bjerggruber, ved Masovne og Smelteovne eller i Smedjerne, det
udvikler ganskç andre Evner og andet Temperament end t. Ex.
Agerdyrkningen og Søfarten, som har formet vor Nationalkarakter. Der
kræves haardfør Kraft, Raskhed, Mod, hurtig Beslutsomhed, man maa
svinge sin Oxe og rappe sin Fod, man omgaas Skovens vældige Stammer,
Urfjeldets Stenrige, Ildens vilde Kræfter. Og i det tørre, klare
Frostvejr — som den svenske Vinter har istedenfor vor Taage og vort
Sjap — ruller Blodet friskt og hastigt, naar Bjergmanden svinger sin
Hammer eller Skovhuggeren sin Oxe; Arbejdet faar i Kulden en trodsig
Oprømthed, en munter Raskhed. Disse er bleven Element i
Folkenaturellet. »En trög Nation full af hetsigheder« definerer
Ehrensvärd sit Folk. Dette hedtblodede, oprømte, lyrisk letsindige og
dityrambiske har vi allerede før — i Anledning af Bellman — paaviist
Udslag af i svensk Folkeliv. Det har ogsaa givet Sverigs Historie et
lyrisk romantisk Præg. Der gar,« siger Tegnér, vet lyrisk drag genom
hela svenska historien«. Lyrisk heroiske Kraftanstrengelser som
Be-SVENSK ROMANTIK.

frieisen fra de Danskes Aag, Vasamonarkiets Grundlæggelse ved Gustav
Vasa, fremfor alt den glansfulde Storhedstid i det 17de Aarhundrede
have virket formende og bestyrkende tilbage paa Folkets Natur. Gustav
Adolfs Heltefærd i Tyskland som Protestantismens Ridder, Christinas
forfængelig lysende Mæcenat, Karl X Gustavs Sejrvindinger i Polen og
Iltogsmarsh op gennem Jylland og over Sundene til København, — endelig,
som Slutningsraket, Karl XII's æventyrlige og halsbrækkende Regimente,
alt dette har nedlagt sin romantiske Poesi i Folkesindet. Karl XII er —
som vi har set — det levendegjorte Ideal for denne Side af Folkets
Gemyt. Hvor svensk-romantiske er ikke ogsaa alle Træk i denne
Helteskikkelse! Høj, rank og slank, blaaøjet, med fint, blondt Haar,
skægløs — helt en nordisk Yngling. Fra Barnsben haardfør og nøjsom,
havde han faa Behover — ikke heller til Renlighed —, var kysk og
afholdende overfor Kvinder — ialfald har Folkefantasien digtet ham
saadan, og det er den traditionelle Nationalhelt, vi her alene bryder
os om —, og hele hans Væsen var enkelt og ligefremt; mest tav han, men
hans Tale var kærnefuld og oprigtig. Han er endvidere alvorlig,
ordholdende, stræng i sin Moral, dybt religiøs. Biblen laa altid paa
hans Bord, hver Morgen Kl. 7 og hver Aften Kl. 4 holdt Hæren
Bønne-time, og under Feltraabet »Med Guds Hjælp!« førte han sine
»svenska bussar * i Narvaslaget. Vi har altsaa her baade det
ynglingeagtig blonde og det tunge, nordiske Gemyt, som vi har set som
særlig romantisk svenske Træk. Men dertil kommer saa det tusan
djefvlar< ske, det »fanden i vold«ske i Karl. Voldsomme
Legems-idrætter, halsbrækkende Ridter var lige fra Drengeaarene hans
Passion; at rive Parykker af Raadetsl$2

Mænd og Madfade af Pagernes Hænder, at brydes med sine Yndlinge og slaa
Rnderne ind om Natten paa sine Generalers Kvarter, det var endnu efter
Narvaslaget Kongens Forlystelser. Det forvovne, det hensigtsløst
faretrodsende var hans Livs Passion. Det kastede ham ind i Kampen mod
de tre Konger, det gav ham og hans gossar bl.i den sorgløst
overrumplende Raskhed, som vandt Sejrene, det forte ham længer og
længer ind i Rusland, — siden gav det Carl hans stivsindede Udholdenhed
nede i Render og fik ham, da han uden Hær eller Penge kom hjem til sit
udmattede Land, til at afvise enhver Tale om Fredslutning. Til det
kaade Overmod kommer saa endelig en drengeagtig Skryde-lyst, en
»Gloire«djævel, som nu og da gør hans Optræden lapset og teatralsk og
som fuldender denne Heltetypes nationale Farvning.

Alle disse Nationen iboende romantiske Klementer var
Nationalliteraturen endnu ikke ved Aarhundredets Begyndelse bleven et
levende Spejl for. Ligesom den unge, der begynder at digte, selv om han
virkelig har et originalt Indhold i sig, næsten nødvendig begynder med
at gribe efter de tilrede liggende Mønstre og Former, netop saaledes
gaar det et Folk, naar det dukker op til Kultur og møder omkring sig
ældre, til Rette liggende Kulturer, der med deres meget større
Udvikling og Modenhed paatrykker sig den unge. Trods al sin franske
Fernis havde den Gustavianske Kultur været det første Skridt henimod
Literaturens Opdagelse og Besiddelsestagelse af det romantisk svenske.
Det lyrisk muntre og det elegant lysende i Gustav III's Skikkelse er jo
paa sin Vis ligesaa nationalt som Karl XII Figuren. Og den romantiske
Operaglans af Gustav Vasa med Invocationen Adla skuggor, vördade
faderSVENSK ROMANTIK. 171

trængte dybt inspirerende ned i Geijers og hans Slægtleds Sind. — I
Bellman og Lidner har vi set det dity-rambiske, det svingfuldt
entusiastiske i Folkenaturen give sig de förste, store digteriske
Udslag, tillige ogsaa — især i Lidner — den tungsindte, folsomt
»hængehoved agtige, fantastiske Natur, Læseriets og Svedenborgs Side. —
Men endelig er det den lille Finne højt oppe fra Nord, som først i sin
Digtning lægger Nordens lyse Sommernatspoesi som Ramme omkring den
nordiske, bly og jomfruelige Ungmø og lader Ungersvendens Elskov rødme
og stamme, og drømme og længes paa nordisk Vis.

Ud fra Lidner og Franzén vandrer nu tilsidst den svenske Poesi helt
hjem mod sit Væsens Naturgrund. Thi nu skal Tegner male sin Karl XII
med hans »gossar blå og sin Ingeborg med »lockar gula«. Geijer skal
mane »Vikingens« urolige Trods op af sit eget svenske Naturel og med
sin kolargosse« vandre hjem til Verm-lands Skove, i hvilke de tunge,
mørke Grublerier og den ydmyge Gudshengivelse fødes. Og Atterbom skal
gaa ud i det svenske Foraar og plukke den bly Anemone og den skære
Linnæa, som endnu staar uænsede og dufter i Fædrelandets Jord.

XIII. GERMANSK IDEALISME.

De ny literære Retninger i Sverig er imidlertid ikke blot at se som
nationale Bevægelser, men ogsaa som Tidsbevægelser. Og som saadanne er
de dels

direkte paavirkede af det samtidige tyske Aandsliv, dels lober de
paralelt med dette: betegner samme Tilbageslag mod det 18de Aarhundrede
og den franske Kultur og ledes af de samme store Tidens Begivenheder.

I saa store og brede Træk som mulig skal vi her forsøge at tegne denne
hele Kulturbevægelses Grundlinier op. Det er en germansk Revolution mod
det 18de Aarhundrede: udsprungen af Racens Yaagnen til selvstændigt
Aandsliv (med Klopstock og Lessing), mægtig fremhjulpen ved at faa
Forbundsfæller i Rousseau og i engelsk Literatur (Sturm und Drang.
Shakespeareefterligning. Sterne, Goldsmith, Ossian, Young), dybt
bestemt videre ved den store franske Revolutions baade æggende og
skræmmende Virkning, og endelig kulminerende under Napoleons Aag og
Frihedskampen mod Napoleon.

Fransk-engelsk Aand beherskede i det iSde Aarhundrede Europa. Mange af
de ledende Tanker udgik fra hinsides Kanalen: Locke gav mer end nogen
Aarhundredet dets Grundideer, og efter ham kom Rækken af engelske
Filosoffer, Nationaløkonomer, politiske og historiske Skribenter, der
leverede Theorierne og Stikordene til de offentlige Diskussioner Europa
over. Men det Element i den engelske Raceblanding, som var
toneangivende i Aarhundredets første Halvdel, var det rationelle,
praktiske, sociale, — ikke det germanske Element, men det, der var
beslægtet med den franske Aand. Man var ogsaa gennemtrukket med fransk
Dannelse, og man byggede for en væsentlig Del paa Descartes. Og
Frankrig var Hovedstedet, hvor de ny Ideer forvandledes til virkende
Kræfter. Frankrig har aldrig været saa fransk som i dette Aarhundrede,
hvor meget der end laantes fra England. Den franske Aands Hovedaare er
ligesom den nævnte Side at engelskc.ERMANSK IDEALISME.

Aand rationel-praktisk. Dens Mission har været »l'or-donnement des
idées pures og Ideernes logiske Gennemforelse i Livet. Men paa disse
Funkter laa det 18de Aarhundredes store Gerning.

Man brød sig ikke mer saa meget om at ophobe Kund-skabsstof. Den Iver
for at eftersøge Naturens og Historiens Riger, som havde været
Renæssancens og »det lærde Tidsrums«, var kølnet, Detailforskningen og
Polyhistoriet foragtedes nu af de toneangivende; hverken i Videnskaben
eller i Digtningen berettede eller beskrev man videre. Man ræsonnerede
over Tingene, søgte Fornuftsammenhængen i Tingene. Aarhundredet følte
det som sin Opgave at rationalisere Verdensbilledet, bringe Orden og
Klarhed i det, snarere end at udvide og berige det. Der skreves da i al
Almindelighed om »Historiens Filosofi« og Naturens Teleologi' , om
Grundene til Romerrigets Fald og om »Lovenes Aand«, om Menneskesjælens
Mekanisme og om den naturlige Religion«. Alligevel var Tidens Aand slet
ikke virkelig filosofisk. Man naaede ikke ind til de abstrakteste
Grundideer, Spekulationens Felter laa brakke; det er »Mellemideerne«,
man bevægede sig i, de almene, men dog paa det praktiske rettede Ideer.
Man skrev om »Frihed« og Lighed«, om Humanitet« og »Tolerance«, og ud
fra disse Ideer vilde man reformere Verden. Thi det hele havde en
bestemt praktisk Retning: den stolte Følelse af den menneskelige Tankes
Suverænitet besjælede Aanderne; det, man troede paa og fuldt og fast
vilde, var, at Samfundet og Menneskelivet fra Grunden af skulde bygges
op paa »idées pures«. »Oplysning« — Tidens Yndlingsbegreb havde en helt
praktisk Betydning. Vi saae ovenfor Rosensteins Definition deraf som
*et Kendskab til Naturen, som lærer os at anvende den til

vor Lykke, et Kendskab til Menneskene, som lærer os at blive lykkelige
i Samlivsforhold« osv. Erkendelsen skulde da helt tjene Nytten.
»Nytten«, Lykken , »Almenvellet var dengang de magiske Ord, der kaldte
alle Kræfter i Gevær. Nytten inspirerede Voltaires Mahomet« og
Richardsons »Clarissa«, Encyclopædister <>g Rousseau, Fredrik II og
Malthus. Hele den praktiske Side af Aandslivet dyrkedes paa den
theoretiskes Bekostning. Der moraliseredes fra Videnskabens Katheder og
fra Prækestolen, fra Scenen og i Romanerne, fra I logarths eller
Greuzes Malerier og paa Raadhusplaka-terne mod Luxus. Opdragelse var
Tidens Kæphest. Rousseauske, Basedowske, Salzmannske Theorier affodte
en pædagogisk Literatur, som svømmede over alle Bredder; alle skrev
Borneboger og var med i Selskaber for Efterslægten« ; og Udbredelsen og
Reformen af Skoleundervisningen var en af Tidens store Gerninger. En
anden Yndlingsidé var Arbejdet for Folkeoplysning og Filantropi. Alt
populariseredes; Filosoffer, Theologer, Naturforskere, I Iistorikere
kappedes om at træde ud af de lærde Laug og gore Oplysningen til
Almengods. En hel Literatur for »Folkeoplysning« og »Almuens
Opdragelse« opstod. Med rastlos Energi virkedes der for Humanitet og
det til Borgerheld sigtende . Straffeanstalter humaniseredes,
Fattighjælp organiseredes, Hospitaler, Sundhedsindret-ninger, praktiske
Samfundsforbedringer indførtes. Nationaløkonomi og Samfundsvidenskaber
tog et mægtigt Opsving i Adam Smiths og Benthams Aarhundrede. Med
begejstret Optimisme arbejdedes i alle Retninger paa »Menneskehedens
Fremskridt -, og med blind Doktrinarisme skulde Fornuftens Fordringer
direkte fores over i Virkeligheden. Skoledrengene prygledes og
Silkeindustrien ophjalpes efter rationelle Principer; man
skuldec.ERMANSK IDEALISME.

ogsaa indgaa Ægteskab og avle Horn, styre Staten og dyrke Gud efter
»Fornuftens« Krav. I sin Selvtillid og revolutionære Skabertrang endte
Aarhundredet med at ville bygge det »Fornuftens« Babelstaarn, som
Revolutionen skulde blive.

Hele Retningen i det 18de Aarhundredes Kultur vendte ud mod det
socialt-reale. Efter det 17de Aarhundredes Borgerkrige var i England
det offentlige Liv vaagent og Samfundsfølelsen stærk, og i Frankrig —
som i hele den latinske Race — var de sociale Instinkter fra ældgammel
Tid indgroede. De engelsk-franske Oplysningsfilosofier kunde nok saa
meget føre Krig mod Statsinstitutioner, deres Evner og Følelser er dog
helt sociale: det er Menneskekundskab og Evne til at indvirke paa
Mennesker, Almenaand og virksom Sympati, som de selv besidder og
meddeler til andre. Deres literære Kgenskaber er ogsaa af saadan social
Art som polemisk Evne, Veltalenhed, Underholdningsevne, Behageevne. De
leve og virke selv ganske for Samfundsinteresser og Samfundsopgaver.
Den Kultur, de skabe, har helt og ene Mennesket som Samfundsvæsen for
Øje De ser Moralen kun i Pligter mod Medmenneskene, i Familieliv og
borgerlig Handel og Vandel, i Forhold til Øvrighed og Fædreland. Selv
helt levende i Menneskers Omgang og ude i det offentlige Liv, havde de
ikke Øje eller Øre ret for det indre, personlige Liv.

Med denne sociale Retning staar den væsentlig reale, mod det ydre
vendte i Forbindelse. Latineren har noget meget positivt og realistisk
i sin Maade at se paa Tingene og tage paa dem. Han regner i høj Grad
med Virkeligheder, er kun lidet af en Fantast og foretrækker de solide
Realiteter for at svælge i Indbild-c.ERMANSK IDEALISME. •63

ningens Herreretter; hans stærke Virkelighedsfolelse og solide Tag i
det faktiske har skabt det gamle Roms og det moderne Frankrigs
materielle Udvikling og Velstand og deres Overlegenhed i de exakte
Videnskabers Anvendelse paa det praktiske Liv. — Og det 18de
Aarhundrede fik de ydre Virkelighedsopgaver saa at sige paanodede i
alle Lande. De sociale Misforhold traadte altfor skrigende den sunde
Fornuft og den vaagnende borgerlige Selvfølelse imøde; Kampen om social
Ligestilling, om bedre Kaar for Bondestand, om Pressefrihed og
okonomisk Frihed maatte tages op, for man kunde give sig ind paa hojere
Opgaver.

Der bliver derved noget temlig prosaisk og u-ideelt ved Tidens
Interesser. Om det end var nok saa ideelle <>g uinteresserede Følelser,
der udfoldedes under Kampen for »Nytten og »Almenvelfærdets havde disse
dog et temlig »jordisk i og prosaisk Indhold. Det var mere det ydre Liv
end det indre, man arbejdede for. Naar i Prækener eller Romaner Lykken
udmaledes, naaede man sjelden udover Livsfilosofien i Leopolds »Gudfars
Vise : » Tarvelig Bolig, sparsomt Bord — Moers og Døtres Hygge, —
fromme Hjerter, glade Ord udgør Livets Lykke. Præsterne lagde fra
Prædikestolen deres Sognebørn Kartoffeldyrkning og Vekseldrift paa
Sinde; Skribenterne gav sig med Grundighed og patriotisk Varme ind paa
Specialundersøgelser »om en Husmoders Pligter , »om Anvendelsen af
Puddel-uld , om Klædedragten- ; hoverende erklærede man Alexander d.
store for at staa under den Menneskehedens Velgører, som opfandt
Brunsvigermummen; og Jo mer Aarhundredet lakkede mod Enden, des mer
overdøvede Diskussioner om Landboforhold og Brænde-c.ERMANSK IDEALISME.

vinsmonopol, om Tærskemaskiner og Kokoppeindpod-ning alle ideellere
Interesser.

Imod dette 18de Aarhundrede rejser der sig nu fra Midten af Seklet en
Række Modbevægelser, tildels i Frankrig, men mest i de germanske Lande.
De er paa alle Punkter Tilbageslag fra de tidligere Aandsretninger.

Rousseau sætter Individet op imod hele den sociale Retning, sig selv:
Jean-Jacques imod hele Menneskeheden. Rentrons en nous-mémes . Hans
kantede, uciviliserbare Person bryder med alle sociale Former og
Hensyn; imod Selskabsliv og Stadsliv stiller lian et ensomt Liv ude paa
Landet. Vær dig selv, vær naturlig og original! var hans Lære og hans
Livs smittende Exempel. Endvidere: op imod den rastløst virksomme og
overvaagent ræsonnerende 'filosofiske Tid sætter Rousseau i sine
»Confessions« og sine Réveries et Liv ude i Naturen, hvor man ligger
paa Ryggen i en Baad og lader sig glide med Vandet, halvtdrøm-mende
lytter til Bølgernes Klukken om Stævnen og folger Sommerskyernes
skiftende Former, — altsaa en Hensynken i Vegeteren og Kontemplation.
Dette stille Beskuelses- og Fornemmelsesliv virker som et helt nyt,
lokkende Livsprogram i den snakkende, tænkende, skrivende Travlhed. Og
ude i sit Naturliv foler Rousseau de Sider leve op igen i sit Indre,
som der ikke havde været Plads til i den rationelle og praktiske
Tids-retning. Under alt det flade Dagslys, som spredtes over Verden af
en »Oplysning«, der lidet brød sig om at forske og opdage, men meget om
at simplificere og og generalisere, var det, som om Interessen og
Værdierne var taget bort fra Tilværelsen. Var Mennesket blot en
Mekanisme, holdt i Gang af Behover og Egeninteresse, var Samfundet blot
et Sammenspil af Egoismerne, varc.ERMANSK IDEALISME. •63

Historien og Naturen i det hele en saa simpel Indretning, saa let at
blive færdig med, som Rationalismen og Materialismen lærte, saa syntes
det Hele saa underlig tomt og fattigt. Var Humanitet og Tolerance de
hojeste Dyder, og laa Saliggørelsen i Jesuiternes Fordrivelse og
Indforeisen af engelsk Parlamentarisme, saa var al »Løftelse« taget af
Livet. Det var, som om den store Pan var dod. Men Rousseau horte atter
ligesom Tilværelsens Strøm inderst i sin Sjæl og bag alle Fænomerne;
den mystiske Grundfolelse af Livet som Under, Livet som Uendelighed
fyldte ham. Tilværelsen havde faaet sine Farver og Værdier igen, var ny
og hellig; Pan levede ude i Naturen for hver ensom Drømmer, Mennesket
var af Naturen guddommeligt, og ikke Forstand og Handlen var det
højeste, men Følelsens Flyden over i Entusiasme og i Kærlighed til alle
Medlevende. Og den religiøse Følelse genfødes i ham i dens Grundform
som troende /Erefrygt og Hengivelse overfor Tilværelsen.

Der løb Traade over til Rousseau fra Fødebyen Genfs reformerte
Religiøsitet, endvidere fra den Smag for idyllisk Landliv og
Naturskønhed, der allerede i Tyverne havde kundgjort sig i Sveits ved
Muralt fra Bern (1725) og Hallers Digt »Alperne« (1732), endelig fra
engelske Landlivsdigtere, Naturlivsprædikanter (Robinson Crusoe) og
følsomme Romanforfattere 1 Richardson). I de germanske og
prostestantiske Lande slog ogsaa Rousseau hurtigt an som et forløsende
Ord for, hvad der var ved at arbejde sig op selvstændig af
Race-gemyttet.

Straks da Lessing og Klopstock fremstod ved Aarhundredets Midte, var
det ligesom en hel anden Aandstype end den Voltaireske, der traadte op.
Noget mere ind-advendt-ideelt, noget mere hvilende, gemytfyldt
mødtec.ERMANSK IDEALISME. •63

én her. Først: ingen videre social Interesse, ingen Trang til at gribe
ind i Yderverdenen. Det er i Bunden ensomme Naturer, der leve i en
indre Verden og er »det indre Liv«s Præster. De virke begge først og
fremmest ved at overfore til den tyske Ungdom Sansen og Begejstringen
for rent ideelt, uinteresseret Liv i Digtning og Videnskab. Dernæst er
deres Aands-stilling til Tilværelsen en helt anden end Voltaires; de er
i Bunden begge troende Beskuelses- og Hengivelses-aander. Deres Gemyt
bunder dybt i det tilvante, naturlige, de hænge ved Barndom og
Fædreland; de religiøse Afhængighedsfølelser, den sædelige
Bundethedsfølelse er stærkt indgroede i dem og inspirerer baade
KIop-stocks Oder og Lessings Dramaer. De er fødte Rousseauister,
forsaavidt det enkle, det naive, det troende altid er dem sympatisk;
men der er en medfødt Pligtsans og Underordnelsessans i dem, som
forarges ved visse Sider af Rousseau. Deres Intelligens er ogsaa
hovedsagenlig ikke en kritisk-analyserende og ræsonnerende — omend
Lessings historiske Position overfor det franske væsentlig blev en
protesterende Kritikers —, men i Bunden er de contemplative, opfattende
Aander, helt vendte imod det objektive og historiske. Klopstock gor sig
til det kristelige Heltedigts og til den germanske Oldtids Sanger, og
objektive Stoffer bliver hos ham for første Gang siden Corneilles og
Miltons Dage bærende for Poesien. Lessings kunstteoretiske Betydning
beror væsentligst paa den dybe Tilegnelse af Antikens Aand, den ny,
ægtere Gennemtrængen af dens Kunstsmag. Og hans Drama gør sig til en
objektiv Fremstilling af sædelige Ideer og Konflikter.

Den hurtige, rige Udfoldelse af tysk Digtning og Filosofi, som nu
følger, gaar videre i de af Klopstock170

og Lessing indledede Bevægelser. Man kan udskille følgende
Retningslinier:

Først — i Modsætning til den forrige engelsk-franske Kultur — den
individualistiske Retning. Imod den latinske Races og den engelske
Kulturs Samfunds-aand staar Germanen som en Troglodytnatur: kantet
original udadtil og flegmatisk indadvendt; desuden gjorde Splittelsen i
Duodezdespotier jo paa den Tid af sig selv enhver Samfundsaand umulig i
Tyskland. Den store Betydning af den ny tyske Kultur fra Klopstock og
Lessing over Hainforbund og Sturm und Drangdigterne til Schiller og
Goethe er netop denne, at det enkelte Menneske og det rent menneskelige
arbejder sig frem af Stænder og Laug. Faa Grotius' Tid folte Skribenten
sig som Lærd, paa Racines som Hofmand, paa Popes og Voltaires og
Diderots Tid som Selskabsmand eller som »tiers etat« og Medlem af
Skribenternes Ligue. Selv Rousseau var nok Jean Jacques, men i nøje
Hosstilling: »citoyen de Geneve og »auteur«. Men nu er det Begrebet
»Mensch«, »Menschlich«, som bliver det væsentlige, hellige Ord i
Claudius' eller i Klingers, i den unge Schillers eller i Goethes Mund.

I »Sturm und Drang«digterne, i »Goetz v. Ber-lichingen og i »Die
Räuber« har dette Individets Oprør mod Samfundet til en Begyndelse en
praktisk revolutionær Karakter. Alle sociale Skranker og Skel skal
omstødes, for at den enkelte frit og kraftig kan udfolde sig. Det er
Originalgeniernes Tid, da man kræver Albuerum i Livet og gebærder sig
saa afstikkende overfor Filisteriet som mulig. Men denne Storm og
Trængsels«tid var kun den første Ungdomsløbskhed og dønnede saa temlig
af. Den landsfaderlige Justits satte Schubart paa Asperg og den unge
Schiller i Karls-c.ERMANSK IDEALISME. •63

akademiets Arrest for at kole Blodet; det nedarvede Knegtesind gik ved
förste Modstand i sig selv, og snart skræmmedes Gemytterne bort ved den
Blodsæra, der 1790 indlededes ovre i Frankrig. Næsten alle de tyske
Digtere begyndte med entusiastiske Hilsener til Frihedens Morgenrode«,
men som Herder tilfojede under sin Hustrus frihedsbegejstrede Brev —
»man er in terra obedientiae gode Tyskere.« Og snart vendte alle sig
bort med Rædsel.

Forinden Revolutionen kom, havde imidlertid den Idealisme, som var
Racenaturen og hele Kulturbevægelsen lige fra Begyndelsen af iboende,
allerede af sig selv arbejdet sig ud over de förste, praktisk-sociale
Ten-dentser. Der ligger et afgjort idealistisk Træk i den germanske
Raceaand. Den lever i Erindringen og i Fremtiden mere end i Nuet, lever
mindre umiddelbart med Sanserne og mindre handlende ude i Virkeligheden
end Latineren; Iagttagelsen og Realitetssansen er langt mindre,
Spekulationen og Fantasien er langt rigere end hos denne; Følelseslivet
har paa samme Vis en langt mindre praktisk Retning. Fantasten Hamlet og
Sentimentalisten Werther, der gaa daadlost og svælge i Forestillinger
og Følelser, er ægte germaniske Naturer. Som Tilbageslag mod det
praktiske og reale iSde Aarhundrede blev nu denne Racens Idealisme sig
dobbelt levende bevidst. I Modsætning til al den prosaiske Reformiver
og flade Materialisme, de saae om sig, følte de unge Tyskere sig som
det indre Livs Præster. Fra den Virkelighedens Jordbund, hvorpaa den ny
Literatur var begyndt med Goetz's og Die Rauber s kraftige Naturalisme,
med Lessings Soldaterkornedie, Voss' Landlivsidyller og Wielands
komiske Fortællinger skyder den med hurtig Fart172

længere og længere bort — tagende skarpt Afstand fra de
Schröder—Ifflandske Arvesagskomedier eller Lafon-taineske borgerlige
Forførelseshistorier. Schiller synger: In des Herzens lieilig stille
Raume — musst du fliehen aus des Lebens Drang!— Freiheit ist nur in dem
Reich der Traume, — und das Schøne blüht nur im Gesang.« Og
Goethe—Schillers Xeniekamp var den højtidelige Forkyndelse af
Idealismens Æra i Literaturen. Kant var den store Prostestant mod
Materialismen i Filosofien og mod Nyttesynet i Moralen. Idet han gjorde
hele den ydre Verden, vi tager og foler paa, til blot og bart Produkt
af vor Aands Forestillingsvirksomhed, »Tid« og Rum« til blotte
subjektive Former for vor Anskuelse, den hele Virkelighed til blot
fænomenal, medens den indre usynlige Verden var den reelle Existens,
saa følte Menneskene sig med ét Slag som forsatte fra en Verden over i
en anden, og Idealismens Grundvold var lagt, paa hvilken de senere
Filosofler kunde bygge deres store Tankekomplexer op som den »sande
Virkelighed«. Nu gjaldt det heller ikke mere om at stifte saa megen
Gavn som mulig eller arbejde for Menneskehedens Nytte, — den ydre,
virkelige Verden var jo uden væsentlig Betydning —, men at følge det
kategoriske Imperativ og af »Agtelse for Sædeloven« at handle ud fra
dens Sindelag. Aanden, hvori der handles, det etiske Sindelag var det,
som alene alt kom an paa. Schillers historiske Tragik var gennem-aandet
af Kants høje Etos.

Denne Idealisme tager nu forst straks en Retning bort fra den vaagne
Forstandsvirksomhed, den rastløse og reformivrige Handlelyst, som havde
hersket i Aarhundred Det er tysk Inderlighed og Gemyt — plejet gennem
Aarhundreder hos de »Stille i Landet« ogGERMANSK ff) E A 1.1 S M E

ved den politiske Umyndighed, — som protesterer mod Frederik IFs og
Voltaires Aarhundrede. Alle de stille, hvilende, vegetative Sider i
Menneskenaturen reagerer nu. De nedarvede religiøse Følelser,
Gudshengivenhed og Fromhed gør sig levende gældende overfor Oplys-ning
og Vantro. Klopstock og Hainforbundet nedstammer fra Gammelpietismen og
skaber en religiøs Lyrik; nypietistiske Bevægelser opstaar (Jung
Stilling. Lavater). Fredelig I'ræstegaardsidyl stilles op mod det
larmende Storstadsliv (Voss), jævn, landlig Naturlighed og Folkelighed
stilles op mod Civilisation og Reflek-tionsdannelse (Claudius'
Wandsbecker Bote), Folkesangen dyrkes og elskes som den skønneste
Poesi, og alt barnligt og enfoldigt bliver dyrebart (Herder. Claudius.
J. Paul m. fl.). Den sentimentale tyske Længsel mod Natur, Idyl og
Fromhed har faaet Bestyrkelse i Rousseau, men er langt ældre: den
aander i Pietismen, den lever i den gamle Roman »Simplicissimus« fra
det 17de Aarhundrede, og da »Robinson Crusoe« var fremkommen 1719, fik
Tyskland snart i Insel Felsenburg< et selvstændigt Sidestykke i
Naturidyllen. Allerede i Tyverne begyndte ogsaa Sveitserne at stille
lykkeligt, fromt Landliv sentimentalt op mod Kulturlivet.

En anden Retning, som den ny tyske Kultur tager, i Reaktion mod det
iSde Aarhundrede, er en Sogen efter Næring for Fantasien, Berigelse af
Forestillingskredsen og Motion for Følelseslivet. Det 18de Aarhundrede
havde — som vi saae — ikke bekymret sig om at berige Verdensbilledet,
men simplificerede og generaliserede tvertimod. Nu hungrede Tiden efter
et fyldigere Erkendelsesstof, historisk og naturhistorisk, end det, som
det 18de Aarhundredes Filosofier havde levet paa. Man havde ogsaa saa
ivrig sögt at gore Li-174

vet og Verden klare og ordentlige at forstaa, saa at de efterhaanden
var bleven helt fattige og kedelige. Derfor torstede Fantasien efter
noget urationelt og æven-tyrligt, efter fri Leg af Forestillingerne. Og
nu kom der Slægtled af tyske Digtere op, der som Horn havde slugt
Folkeæventyr og Robinsonader, Vidunder- og Rejseromaner, som var
Folkeboger i Goethes Barndomstid, — og der fra Pietisters og
Herrnhutere Kon-ventikler havde faaet opviglet en * Erregbarkeit og
Empfanglichkeit« i Gemyttet, som helt hysterisk blot trængte til at
græde og sværme og henry kkes. De skabte i Reaktion mod den torre og
nøgterne Rationalisme en tysk Fantasi- og Følelsesdigtning.
Hainfor-bundets Ynglinge svømmede i extatisk Henrykkelse over Gud og
Fædreland, Venskab og Dyd. Sturm-und Drang« digterne fraadsede i
rasende Lidenskab, Grusomhed, Fortvivlelse, Vanvid. Det var ingen
virkelig Lidenskabelighed, men sentimentale Ynglinges Reageren mod en
tom og nøgtern Spidsborgertid. Skræmme-ballader og Overtroens Sagn,
Aande-, Ridder- og Rover-romaner, Kotzebueske Ridderdramer med Kampe og
Æventyr, Munke og Jærtegn oversvømmede snart Tyskland og gav den
hungrige Fantasi Næring.

Men dybere end dette er Bevægelsen mod at gen-vække andre Tider og
Kulturer og at efterføle, nyføle i sig fremmede Følelsesmaader og
fremmede poetiske Tonarter. Den tyske Aand aabnede al sin
Optagelses-duelighed overfor det fremmede, al sin Gemytsmod-tagelighed
og al sin smidige Sans for det individuelle og karakteristiske.
Istedentor den klassisk generaliserende Intelligens og Smag, som var
den franske Kultur egen, opdagede Tyskerne Verdens Mangfoldighed. Hvor
blev den stor og rig! Winckelmann og Lessingc.ERMANSK IDEALISME.

•63

aabnede den græske Kultur, og i et halvt Aarhundrede gennemtrækkes nu
tysk Kultur af den græske: Heyne, Wolff og Humboldt blandt Filologerne,
Voss' Homer, Holderlins Hyperion, Goethe og Schiller og siden
Schlege-lerne betegne i Digtningens, Carstens og Thorvaldsen i Kunstens
Verden denne germanske Græcisering. Samtidig gaar den gotiske
Middelalder op for Tyskland. Fra Momts, Herders og Goethes lille
Flyveskrift i 1773 Von deutscher Art und Kunst,« fra Klopstocks Hermann
og Goethes Goetz v. Berlichingen var den tyske Aand i et halvt
Aarhundrede forkoglet af sin nationale Fortid. Historieskrivningen
blomstrer frem, den ræsonnerer og generaliserer ikke længer blot, men
kalder svundne Tider dramatisk og fantasifuldt frem. Herder er
Indlederen af den filologisk-æstetiske Interesse for alle Tiders og
Landes forskellige Kulturer og Nationalpoesi, som i »Stimmen der Volker
in Liedern og i Vom Geiste der hebræischen Poesi sætter sine förste
Frugter og siden i Schlegelernes Oversættelsesvirksomhed gør sin rige
Høst.

Ogsaa Naturens Rige oplod sig og virkede befrugtende paa Digtningen.
Hallers naturbeskrivende Digtning var inspireret af hans
Naturforskersyn, Humboldts Jordbeskrivelse og Goethes Naturforskning
var af .-tørste Betydning for den tyske Poesi, og de samtidige
Opdagelser i Geologi, Botanik og Anatomi inspirerede mægtig Romantikens
Digtning og Filosofi.

Goethe og Schiller betegnede paa deres Højdepunkt en foreløbig
harmonisk Ligevægtsstand mellem disse Bevægelsesretninger. De skabte et
Ideal af ren Menneskelighed, som ragede frit op over Virkeligheden, men
dog havde sine Rødder i Naturligheden — baade i græsk og i tysk Jord,
baade i Ifigenias Fædreland og i176

den gamle tyske Rigsstad, hvor Hermanns Fader holdt Værtshus og hvor
Gretchen gik i Messe. Imod det 18de Aarhundredes Lyst til at fuske
Skaberen i Haandværket betonede begge de enkle og evige Naturforhold i
Menneskelivet og Samfundslivet: Familien, Landlivet, Religiøsiteten,
Autoritetsfølelsen (Die Glocke, Wilh. Tell, Hermann und Dorothea,
Iphigenia, Die natürliche Tochter). Men deres lyse og klare
Menneskefornuft tænkte dog ikke paa at abdicere og gaa i Kloster eller
synke tilbage i »Naturlivets Kaos.« Ogsaa en fantasifuldere og
tonerigere Poesi betegnede deres Digtning i Forhold til det iSde
Aarhundrede, men hverken »Wilhelm Meister« eller Schillers historiske
Dramer forlader dog Virkelighedens Grund ganske eller forflygtigede sig
i Fantasteri. Ingen af dem vilde give Slip paa, hvad det 18de
Aarhundrede har testeret Menneskeslægten for alle Tider.

Men Romantikernes Skole udfoldede radikalt Konsekvenserne af de ny
tyske Kulturbevægelser. Revolutionen og Napoleonskampene potenserede
disse mægtig. Revolutionen skræmmede den menneskelige Tanke, Napoleons
Tvangsherredomme vendte Sindene mer og mer indad fra den morke,
virkelige Verden. Novalis var Potenseringen af Retningen mod Gemyt og
Inderlighed, som vi saae den hos Jung Stilling, hos Lavater, hos
Herder, han bundede som de i Pietismen. Han længtes mod Religion, mod
gamle Tider, mod Middelalder og mod Morgenlandet, Historiens Vugge, han
sang fromme Betlehemsalmer og Hymner til Natten. Han — og en Tid Tieck
med ham — vilde synke tilbage i Gemyttets Urdyb, slippe hver Viljens
formende Kraft, lukke den vaagne Bevidstheds Øjne. og i Poesien helt
dykke ned i de formløse Stemningers Kaos, hvor alt bliverc.ERMANSK
idealisme.

Musik. Obskurantisme, og ydre og indre Underkastelses-trang fulgte
denne Retning i Romantiken.

Den yderste Spids af Subjektivismen og Idealismen betegnedes ved Tieck.
Jean Paul og Novalis, Schlegelerne og Schelling. Den Sturm und Drang ,
som var skræmmet bort fra Virkeligheden, skaltede og valtede nu des
mere skrankeløst i Ideernes og Fantasiens Verden. Gennem Høger som
Heinses Ardinghello,« Jacobis »Woldemar, Jean Pauls »Titan, « Tiecks
»William Lovell sker Overgangen Ira »Sturm und Drang«.
Revolutionskrigenes Rystelser og Forvirring satte Aandslivet i en
kaotisk og vulkansk Uro hele Europa over. Og hvad der gjordes ude i den
virkelige Verden i Konventets Paris eller af Napoleon i hans Felttog,
gjordes meget radikalere i Jena og Heidelberg af Professorer med Pibe
og Slobrok hjemme i deres Studerekamre eller rundt i de tyske Købstæder
af filistrøse Kancelliembedsmænd og øldrikkende Bedsteborgere hjemme
ved Skrivebordet — af en Professor Fichte eller Schelling, en Auditør
Hardenberg, Legationsraad Richter, Assessor Hoffmann. Den romantiske
Filosofi oversatte konsekvent hele Verdensbilledet i Forestillinger og
Ideer, gjorde det hele til Produkt af Tanken og konstruerede
Verdenssystemet ud af den rene, suverænt skabende Tænken. Den
romantiske Moral løftede Individet i løssluppen »genial Ubundethed
udover alle sociale Skranker: Konvenientsen, Ægteskabet, Staten osv.
Jean Pauls humoristiske Improvisationer gav alle Gemyttets Luner og
Svingninger fri Tøjler: Graad og Smil, Henrykkelse, Sværmeri og
Tungsind afløste uafbrudt hinanden; det var fra de følelsessalige
Herrnhuterkonventikler, fra Hainbrødrenes Ynglinge-begejstring og fra
Klinger-Lenz's Følelsesubændighed at dette Gemytshysteri nedstammede.
Hos Tieck eller

Hoffmann ophævede den digteriske Fantasi, i Overens-stammelse med Fr.
Schlegels Theori, alle Virkelighedens og Fornuftens Love og slog sig
los i de vildeste Orgier, hentede Æventyr og Overtroens Fantastik op
fra Ammestuer og Spindestuer og satte det iSde Aarhundredes fornuftige
og ordentlige Verdensbillede igen grundig paa Hovedet. Og nu gav ogsaa
herinde paa den vide Tumleplads Menneskehjærtet igen al den Længsel
efter Skønhed og Lykke, efter Uendelighed og Fuldkommenhed fri, som
Virkeligheden aldrig havde tilfredsstillet og det positive og
rationelle Aarhundrede havde stækket og stynet. Ønsket faar Dristighed,
Længselen Vinger, Heinrich v. Ofterdingen vandrer ud i det Fjærne efter
Lykkens blaa Blomst, Phantasus bygger Skonheds-drømme op, og Religionen
— det udprojicerede Ønske, den ud i det hinsides kastede
Uendelighedstrang—fodes igen i den Schellingske, Novaliske, Steffenske
Samtid.

Endelig var maaske Romantikens største, rent literære Betydning den: i
sin Flugt bort Ira Omgivelserne og i sin Higen mod det fjerne og
fremmede at udvide den menneskelige Forstaaelse og Smag for al Slags
menneskelig Kultur og al Slags Naturejendommelighed. Sansen for det
pittoreske, for Lokal-og Tidsfarve, Sansen for det individuelle,
nationale, karakteristiske udvikledes mægtig ved den romantiske
Digtning. Oversættelsen af Shakespeare, af Calderon, af orientalsk og
græsk Poesi aabnede Verdenslitera-turens Aladdinshave. Tiecks, Fouqués
og Efterroman-tikernes Poesi flagrede tfra Shiras' Roser til Ossians
Taagenord, fra kastilianske Ridderkaarder og katolske Rosenkranse til
Niebelungernes gammeltyske Helteverden, fra Orangens Land til Ganges'
Bredder. Entegner.

klingende, sødtduftende, farvedrukken Poesi berusede Samtiden. Og
Naturens Rigdom, .Menneskenaturens og Kulturens uendelige Mangfoldighed
gik derunder op for Bevidsthederne; moderne historisk og
kulturhistorisk, landskabelig og geografisk, æstetisk og psykologisk
Forstaaelse er i væsentlig Grad oprunden af Romantiken, er det 19de
Aarhundredes store Arv efter Romantiken.

— I hele denne Bevægelse af germansk Idealisme indgik nu de svenske
Kulturrørelser i Aarhundredets Begyndelse som et Led. Ligesaa nær en
Tegnér, en Geijer, en Atterbom eller Stagnelius staar i Forhold til
svensk Landskab, svenk Folkenatur og Historie, ligesaa vist staar de i
Forhold til Napoleons og den hellige Alliances Tid og til Schiller og
Goethe, Schelling og Schlegelerne.

XIV. TEGNÉR.

Lad os nu begive os til Lund ved 1806—7tiden. I Molbechs og Nyrops
Rejsebreve fra den Tid faar man Indtrykket af den lille, gammeldags By,
som den laa og blundede paa den nøgne Slette omkring sin Domkirke og
sin Højskole: Borgerlivet, med Middag Kl. 12 og Sengetid Kl. 10, den
lille Allé, hvori Borgermændene promenerede (i halvanden Mils Omkreds
er der ingen Skov), de pæne Familiers Huse, der stod aabne for de Par
Hundrede Studenter, den megen Selskabelighed, som udfoldedes til Ære
for Musasonnerne,i8o

tegner.

Universitetets Rektor, der sammen med Borgmesteren administrerede Byen.

Vi besøger den unge Adjunkt i Æstetik, Vice-bibliothekaren Esaias
Tegner. Han bebor en lille tarvelig Lejlighed med sin unge Hustru oppe
fra Vermland, og vi fores ind i et studentikost Værelse, hvor en
Boghylde med klassiske Autorer, en simpel Krolhaarssofa, et opstaaet
Chatol, der tjener som Pult, udgør hele Møblementet. Men Solen skinner
ind over Stuen, og Kanariefuglene synger omkap i det store Bur. Man har
sagt os ude i Byen, at Adjunktens Humør er temlig variabelt, men vi ser
straks, at han er i det lyse Hjørne. Hvilken nordisk ung
Mandsskikkelse! En høj, kraftiglemmet Figur, — man mærker, han kommer
fra Landet og fra Bjergegne —, men med blodt afrundede, vegetative
Former; en løs, bekvem Dragt med vid, løst nedfaldende Krave; over
Holdning og Gang paa samme Tid en urolig Livlighed og en lidt lad og
flegmatisk Magelighed. Et Hoved, over hvilket der flyder ligesom blondt
Solskin! Et stort lyst Haar kroller sig muntert og frodigt omkring det
i uarrangeret, fri Lokkefylde; Panden er aaben og hvælvet, Øjnene klare
og blaa, Huden er fin, hvid og lyserød, som en Frøkenkind. Man huske
som Modsætning paa Oehlenschlägers Ansigt: ogsaa fyldigt og vegetativt,
men mørkladent, varmblodigt, — baade ildfuldt og sanseligt, — sydlandsk
og lidt jødisk. Forskellen mellem »Aladdins« og »Fritjofs« Sanger
falder da straks i Øjnene. Der er over vor Værts Ansigtsudtryk samme
Blanding af vaagen Livlighed og af en blond Lyrikerblødhed, som prægede
Gang og Holdning: Næsen buer sig skarpt og fint fremad, Øjnene drømmer
ikke hen i det fjerne, men ser klart ud paa Tingene og veksler rapt i
Blikket;tngnér.

Munden derimod er blod og kruset og Hagen paa én Gang fyldig og spids.
Hans Samtale svarer til dette Udvortes; han er i Dag i sit meddelsomme
Hjørne, og hans Improvisation, som ikke er til at gengive, ligner snart
en yppig, vildt voxende Vegetation og snart et Kunstfyrværkeri. Talen
blomstrer paa hans Læber, paa én Gang uroligt livlig og magelig: det er
ikke den Samtalende muligt at holde nogen Traad fast, — »man kendte
ligesaa lidt Gangen i hans Tanker som Sol-straalens Vej gennem Løvet«
siger Geijer, da han mindes en Samtale, han som ung havde med den unge
Tegnér —, hans Tale folger tilfældige Idéforbindelser og gør pludselige
Spring: snart fortæller han en kvik Anekdote, lidt Skandalenyt fra
Smaastaden, kommer med en Sarkasme over en Kollega blandt
Universitetets Pedanter, snart bryder han ud i Paradokser om Napoleon
og de europæiske Forhold; hans Stemninger skifte bråt, som Blinkene i
Øjet, og træffende, overraskende Billeder fødes uafbrudt paa hans
Læber, — men der er stedse noget baade slojt og springsk ved ham, som
intet Æmne kan eller gider holde fast. Tilbage efter en Samtale med ham
bliver der en egen Fornemmelse ligesom af ren Luft i Stuen. Her er
ingen Poseren, ingen Tvang, intet Uægte. Det er et Væsen, der sorgløst
og trygt giver sig ganske som det er — saa reel og uskyldig og stolt i
sin »bottenärlighet.« Det er, som om en Logn ikke kunde bo bag dette
aabne lyse Ansigt eller smudske denne smukke Mund.

Han er født og voxet op i .Vermland. Paa modrene og paa fædrene Side
stammer han fra Bondeslægt. Faderen var Præst, veltalende paa
Prækestolen, glad som Selskabsbroder, en praktisk Jordbruger. Moderen
var en velvillig og from Sjæl, men hendes Moder igen192 tegnér.

havde været et »Snillet paa Egnen, kvik, sarkastisk, skrev Vers og
sagde alt, hvad der faldt hende ind. Esaias var den yngste blandt flere
Sønner, i to af Brødrene ses hans Egenskaber fordelte: den ældste var
en reel, dygtig Natur, Hader af alt Humbug, samvittighedsfuld, bly og
tilbageholdende, — den anden var en jovial, livfuld, selskabelig Natur.
Selv viser Esaias' (født 1782) hele Barndom og Drengeaar baade kraftig,
alvorlig Dygtighed og sund, munter Verdslighed.

Da Faderen døde og Familien stod uden Hjælpekilder. maatte de ældre
Brødre ud at informere; Esaias, der var 9 Aar gammel, blev snart efter
taget i Huset af en Slægtning, Kronofoged Branting, der satte Drengen
paa sit Kontor. Fler viste han sig flink i Regning, praktisk i
Kontorforretninger, — naar han da ikke distraheredes af Læsning. Thi
han viste en umættelig Læselyst. Han fordybede sig om og om igen i de
nordiske Sagaer i den gamle svenske Oldforsker Bjørners Oversættelse,
som var bleven almindelig Folkelæsning i Sverig; han elskede sin
Fritjof hin frækne,« digtede allerede paa et Epos om Hunnerkongen Atle;
og da Drengen blev lidt ældre, kom dertil Ossians vilde og elegiske
Kæmper; mest sværmede han blandt disse for Connal. »Skjoldenes Bryder.
hvis Spær det lyster at skinne i Strid og vædes i tusindes Blod.« Naar
Esaias saa paa Fogedrejserne gennem Vermland sad paa Bagsædet i
Brantings Vogn, blev de skovklædte Bjergsider, de vilde Fosser i
Maaneskin eller i Snedragt til Dekorationer omkring de Sagnfigurer, han
læste og drømte om, og der indplantedes — som han selv senere har sagt
— i Drengens Sjæl en Kærlighed til det ubændige og kolossale.tngnér.

Man indsaae imidlertid, at det vilde være Synd ikke at lade Esaias
studere, og det blev arrangeret saaledes, at Drengen fik Lov til at
leve paa det Gods, hvor hans ældste Broder var Informator, og deltage i
Undervisningen med hans Elever. Fra sit 15de til sit 17de Aar levede
Esaias nu nogle afgorende Aar paa Jern-brugsejeren Myhrmans Gods —
optagen i den talrige, muntre og flinke Familie. Her udviklede hans
friske Lærelyst og vidunderlige Lærenemme sig yderligere og øvede sig
især paa fremmede Sprog, som han med en overordentlig Sprogbegavelse
gjorde sig til Herre over. Homer blev hans Yndlingslæsning, men ogsaa
fransk Literatur, — Tysk fandtes ikke i Myhrmans Bibliothek, derimod
Voltaire og Racine og Locke blev han tidlig fortrolig med. Samtidig
levede han ogsaa et muntert Friluftsliv med Sønnerne og de elskværdige
Døttre Myhrman, man dystede i Ski- og Skøjteløb ned ad halsbrækkende
Skrænter, og den unge Oldtidselsker opkaldte alle efter de homeriske
Helte. Og da han 1799 med sin Broder tog ned til Universitetet i Lund,
var hans Hjerte fæstet til en af de muntre Legesøstre.

Tegner kom egentlig til Lund nærmest blot med Tanken at tage en
praktisk juridisk Examen. Men for mer end 25 Aar skulde Jordbunden
binde ham dernede. Lærelysten- og Lærenemmet gjorde sig mer og mer
gældende; han vakte tidlig et vist Ry om sig, og derved sporedes den
unges Ærelyst. Professorerne lovede ham Ansættelse, naar han vilde ofre
sig til Videnskaben; ham selv var de gamle græske og latinske Autorer
blevne den kæreste Omgang, som han ikke kunde slippe. Og saaledes holdt
Ambition og Interesse den unge Vermlænding fast i Universitetsstaden.
Under økonomisk Tryk kæmpede han sig frem, blevTEGNER.

Docent, Adjunkt i Æstetik, Vicebibliothekar og forte 1806 sin Anna
Mvhrman til Lund som sin Hustru.

Vi har set ham som nygift i hans Hjem. Det er l iden, hvor endnu
Vingerne langsomt voxer paa hans Digtergenius, uden at han selv ret véd
det.

Man maa tænke sig den unge Tegnér, — især da han nu var gift og
hjemfaren og havde sit jævne Slid for Foden, — som en Mand, der tog
Livet med en vis Ro, og ikke saae videre fremad eller higede mod storre
Maal. Han var et Øjeblikkets sorgløse Barn, der forstod den Kunst at
leve og nyde sin Dag. Arbejdets Gang og Livets smaa Behageligheder
udfyldte godt hans Tid. Samvittighedsfuldt besørgede han alle sine
Forelæsninger over Homer, Pindar eller Thukydid, saa havde han ogsaa
talrige Privatinformationer at skotte; hans Ambition var at gore alt
saa godt som mulig, og han havde sin Glæde af at se Arbejdet gaa let
fra Haanden. Senere, ved Tretiden, drev han op i Herberget«, en Art
Klub oppe i en Universitetskollegas Ungkarlelejlighed, hvor nogle
ligesindede Jævnaldrende modtes for at læse Aviserne med de udenrigske
Nyheder, høre Byens Sladder og diskuttere om Napoleon og Kejser
Alexander eller om Leopold og den ny tyske Poesi. I sit Hjem var han
elskværdig Vært baade ved lystige Mandfolkegilder og ikke mindre, naar
der var Damer tilstede. Som ung Lærd var der i Begyndelsen noget
trykket og uomgængeligt over ham nede i Lund; han kom oppe fra det
glade Landliv, og den knebne Armod og Sliddet pinte aabenbart hans
Natur. Men nu efter Ægteskabet og efter Haanden som hans økonomiske
Forhold mer og mer lysner, breder og udfolder hans naturlige Væsen sig.
Han bliver bekendt i Smaastaden for at holde af en god Middag og
behagelig Dameomgang, og Ægteparret Tegnértngnér.

er hyppig udbedt, ogsaa rundt til skaanske Herregaarde og Præstegaarde:
snart korer man ud til Pastor Kahl paa Norrvidinge, snart til Baron
Gyllenkrok paa Bjørnstorp, saa er man i Bispegaarden hos Faxe, for hvis
Frue Tegnér nærer Følelser, som han siden overforer paa Datteren, saa
igen ude paa Börringe hos Greve Beck-Friis, hvis Sønner Tegner har
informeret.

Han er tidlig i Ry som Skønaand, — om end han længe slet ikke anede sit
Talents Rækkevidde eller forstod at tage det i Besiddelse. Med den
Ordets Veltalenhed, han havde arvet baade fra Fader og Mormoder,
brillerede han i Selskaber, og med versifikatorisk Talent havde han fra
lille af skrevet Digte og var snart Lunds mest yndede Lejlighedspoet.
Godmodig lod han sig ikke nøde, naar det ved en Magisterpromotion galdt
om at skafte en versificeret Hilsen til Damerne til Veje, eller naar en
at Stadens Skønheder traadte for Brudeskamlen, naar en
Universitetslærer bares til Graven, eller ogsaa der ved et muntert
Kalas trængtes til en droj Vise. Og Øjeblikkets Væsen, som han var,
inspireredes han af alle slige Lejligheder.

Han læste og elskede Poesi. Han tilegnede sig de græske og latinske
Forfattere med livfuld Sans for deres stilistiske og poetiske
Skønheder: saavel for den Homeriske Billedbrug som for den latinske
Veltalenhed hos Vergil. Hans Stilsans blev væsentlig bestemt ved dem.
Nogle Forelæsningsudkast af Tegnér viser, med hvilken Kærlighed han
beskæftigede sig med Homer; og Jonerens levende Anskuelighed,
Virkelighedsbilleder og lyse, menneskelige Hedendom trængte ind i
Tegnérs Sind. Saa var han videre opdragen i at beundre Voltaire og
fransk Poesi, Leopold og Gustaviansk Digtning. Det stemte godt med den
praktiske Verdslighed, den196 tegnér.

sunde, klare Forstandighed i hans Natur, og det havde udviklet disse
Sider. Han var bleven temlig Voltairi-ansk i sit Syn baade paa
Mennesker og Gud; Troen paa »det, som ikke ses,« var ikke levende hos
ham, om han end ligesaa lidt som hin Ærkerationalist undlod at tænke
sig en menneskelignende Overforstand som Anlægger og Opretholder af den
hele Verdensind-retning, og ligesom for Candides« Forfatter var Troen
heller ikke hos ham videre fast paa menneskelig »Dyd« eller paa
Idealet« her i Livet. Hans storre Digtforsøg var mest Læredigte i
Leopolds Lignelse: de udtalte en Desillusionerthed, som i Kærnen var
gold og tom, og var iklædte en retorisk Stil, rig paa epigrammatiske
Effekter og Tankebilleder. Digtet »forvillelsen« besang Vildfarelsen og
Illusionen, som læger og trøster, hvorimod Sandheden, som vi tørster
efter, blot gør os ulykkelige. Som den Leopoldske »Stoiker holdt den
Vise« hos Tegner sig opret, uanfægtet af Skæbnens Omskiftelser; som i
Leopolds »Eglé och Annett stilledes i »Hembygden friskt Naturliv op
imod Bylivets Blodagtighed og Luxus. I Religionen skildredes det tomme
i alt Liv: »Se Glæden, givet for at angres, — og Haabet, blot for at
bedrage.« I »Livet og Døden« tager Digteren »Historiens Blus og syner
Seklerne, og med Leopoldsk Retorik skildres Evighedens Gud. der »høster
for Tiden og saaer for Evigheden > og horer Seklers Klokkeslag og
tæller dem ikke> (Udtrykket fra A. v. Haller.). De epigrammatiske
Overgange, som hørte til Leopolds og Valerius' Stil, excellerede Tegner
i. »Endnu blomstrende. For hvem? — for Døden« udbryder han ved en Grav.
»Bliv dig værdig — eller fald!« tilraaber han Napoleon, lige som
Leopold havde vovet at tilraabe Gustav III: »Bliv digTnGNÉR.

værdig — eller skælv.« Og med Lidners »sublime« Patos udbryder han: Med
Lauren om dit Skrud og — Taaren i dit Øje . — Ved Siden heraf turnerede
den galante Adjunkt Vers til Lunds Skønne om »Roser* og >1 Liljehøje«.

Med alt det var han tilsyneladende ikke af den Slags Naturer, der gør
Revolution i en Literatur. Han var voxet op i en konservativ Luft, var
fra Dreng af vant til at beundre og efterligne, hvad der havde det
officielle Stempel; hans Talents Egenart pressede heller ikke stærkere
paa end, at han artede sig til en lykkelig Elev af det gamle. Personlig
beskeden, noget magelig var han ikke nogen Initiativets Mand. Han
behandlede desuden endnu sin Versskrivning ganske som en Bisag; naar
det ikke lykkedes ham at faa Akademiets Præmier for sine Vers, skrev
han: > Poesi er ikke min Sag, mærker jeg, og trøster mig let derover«.
Og saavel han selv som Brødrene var endelig praktiske Folk, der vilde
frem i Verden og ikke vilde kompromittere sig. Man ser i deres
Ungdomsbreve til hinanden, hvorledes de har den Slags Folks forsigtige
Hensynstagen, som staar paa bar Grund og selv maa gøre deres Lykke; de
bukker sig og gar deres Opvartning hos formaaende Folk; de beregner og
benytter alle Chancer. Og denne Forsigtighed og Beregnen blev aabenbart
længe siddende efter i den unge Tegnér.

Alligevel: de, der omgikkes det unge Snille til daglig, har meget vel
maattet føie, hvilken mægtig Originalitet der her var tilstede og en
skønne Dag kunde berede store Overraskelser. Der er Vidnesbyrd nok om,
hvilken Prestige han nød i Lund, — trods det at Akademiet oppe i
Stockholm vragede hans Poesier. Der var i Bunden en saadan fri
Selvstændighed, en198 tegnér.

saadan absolut Sanddruhed i hans Natur, og den skinnede igennem i hans
Maade at være paa. hans Smag og hans Domme. Var hans Digte endnu noget
konventionelle, saa var der dog aldrig Affektation eller falsk Tone i
dem, og alle sygelige og skabagtige Moder som Gravballadernes, de
sentimentale Visers, Kotzebue-literaturen prellede ubetinget af paa
ham. Og en sælsom original Natur gav sig frit Udtryk i hans personlige
Omgang og i Breve, længe for den brod igennem i Poesi. Geijer har — som
nævnt — beskrevet det förste Mode 1804 ude paa Landet i Vermland med
den unge Tegner, der var oppe at besøge sin Brud, han fortæller om,
hvor umuligt det var at faa en ordentlig, sammenhængende Diskussion i
Gang med ham, hvordan han kun improviserede det ene blændende Indfald
efter det andet, snart distraheredes af et hoppende Egern, snart af en
fristende Tyttebærsklynge ved Vejen, og forekom sin Jævnaldrende »som
et Naturvæsen, som en prægtig Fugl, en Genius med glinsende Vinger«.
Det aldeles løbske og springske i denne Aand frapperede alle. Den
svingede uafbrudt i alle Sindsstemninger og gav sig sorgløst og stærkt
hen i hver Øjeblikkets Svingning. Det gjorde dette Aandsliv saa
facetteret og farverigt: de forskellige Synsmaader afslebes ikke mod
hverandre, og de skiftende Humorfarvninger smittede ikke af paa
hinanden, men isolerede og udhævede sig tvertimod grelt. Paradokser i
Epigramstil — stærke, farvede Følelsesudbrud — dertil overraskende,
rammende Billeder, som hans Fantasi hentede fjernt om fra for at
illustrere sine Tanker, — saaledes var allerede som yngre Tegnérs
Samtale og Brevstil. »Alt, hvad han rørte ved, blinkede siger Geijer.
Alle Tidens Bevægelser fængede i denne livlige Aand, som sad nede i
den199 tegnér.

dode Smaastad, lian var« siges der som en Elektricitetmaskine, ladet
med Begejstringens Ild, der med sine sprudende Gnister satte sig i
Rapport til alt :. Og Modsigelsens Lyst kriblede altid i ham: han
forargede allerede Lundaboerne ved sit Frisprog og sine Fri-meninger,
han snakkede gudsbespottelig, var temmelig antiroyalistisk, han
beundrede — maaske ene i Sverig paa den Tid — Napoleon, og naar man var
altfor meget Leopoldian omkring ham, —og det var man—, saa roste han
Lidner og sine Drengeaars »Ossian».

Glimtvis faar man nu ogsaa i Tegnérs Digte Øje paa den Tegnérske Stil
og Øre for Tegnérske Toner. Her og der lyser fjernt hentede og
træffende Billeder op, som Leopold vilde have rystet paa Hovedet ved:
»Lig Neapels Vinbjerge vor Forhaabning — paa Vulkaner staar«. Livet vil
atter staa frem af Graven »lig den Flod, som under Jorden rinder, — for
at renset atter Dagen se . I ondsindede og foragtfulde Satirer, som
Lejligheden aflokkede ham, viste Loven allerede sin Klo, som naar han,
fordi Akademiet har forkastet hans Prisdigte, digtede en Straffesang
over de 18 udødelige, hvis Udødelighed er af den Slags — som dør«. Og
da en Læge i en Provinsavis havde tilladt sig at parodiere et af
Tegnérs Digte, skrev han en haanfuld Persiflage, hvori allerede
Hammarspiken mærkes, om Æskulap, der vilde være Belletrist, men vises
hjem af Apollo. »Skrämd han horde Febi bud — och, hvad man sä sällan
röner, — tog reson, fast han var Gud, men — hans soner, ack, hans
soner!«

Og inde i ham dæmrer det til en ny Digtning — i ny Tone, i ny Stil.

Inderst er det det svensk verm landske Naturel i ham, der kræver at
synge sin egen Sang. Vermlandigo

tegnér.

er kronan bland Svearikes lander* , den svenskeste af de svenske
Provinser, og Vermlændingen har det raske, opstemte, fanden-i-voldske i
den svenske Folkenatur mer end nogen. Den vermlandske Dialekt er
hurtig, paaskyndende sin Gang; Vermlændingen korer aldrig med Okser, —
de er ham for sene —, men med Heste; Sletteboen i Vermland har Ry for
sin Ødselhed og Overdaadighed, Bjergboen er foretagsom og rask. Tegnér
har noget af dette Naturel i sig — fra de lange Bjerg- og Skovrejser
paa Fogden Brantings Vogn og fra det brede og friske Liv paa det
Myhr-manske Gods ved Ramens Strande; det er ogsaa bleven næret fra
Barnsben af ved de nordiske Kæmpesagaer og siden ved Ossians Heltedigt.
I Digtet »Till min hembygd« ser han Fodeegnens skovbevoxte Tempel-,
»gigantisk dristigt og poetisk vildt«. Den vilde Styrke bruser i
Fossernes Fald, og Stjernerne fletter Krans om Fjældene. Vinteren er en
gammel Helt med Sølvskæg og Fyrrekrans om Haaret, og i Stormnatten og
Nordlyset ses »Skogsräet- paa Bjergets Top. Men Sommernatten kommer
mildt og tyst deroppe og styrer sin snare Vogn mellem Skumring og Gry;
udaf hendes Haar drysser Duggens Perleregn, medens Stjernerne slukner
paa hendes lyseblaa Slør. Der er baade Franzéns lyse Sommernat og
Lidners vilde Romantik i dette Tegnérs Digt. Ligesom Franzén og Lidner
er Tegnér ogsaa farvet af Ossian. Ossian selv staar i Digtet paa
Klippens Spids med Guden i sit Bryst, med Vinden i sit Haar«, mens
forsvundne Sekler som Genfærd danser om hans Lyre.

Og nu kommer — i det første Tiaar af Aarhundredet — literære og
politiske Indvirkninger til, som bearbejder Tegnér i samme Retning.201

Först Schiller. Midt i al den følsomme og overspændte Roman- og
Balladeliteratur, der svømmer ind fra Tyskland og som Tegners sunde
Natur foragter, kommer Schiller som en mandig, entusiastisk Durtone.
Tegnér forelsker sig i hans begejstret svingfulde Rytmer, der har brudt
Alexandrinernes adstadige Pasgang, dyrker hans pompøse Oder med deres
Tankebilleder og Metaforer, føler sig dragen af denne lyse Hellenisme,
der bekæmper den mørke Hængehoved-Kristendom, af denne kraftfulde
Idealisme, der tror paa det menneskeliges Skønhed og Guddommelighed.
Havde Voltaire og Leopold stækket den Tegnérske Genius' Vinger ved
deres lavsindede og vrantne Syn paa Menneskenaturen og Livet, saa
folder den entusiastiske Trang i hans Natur sig ud i saa rent
Schillerske Linier som disse af det helt Schillerske Digt Kulturen«:
>»Ud af Dvalen til Naturens Vælde — ledtes Mennesket frem, og kongelig
— midt i Skabningen sig opret stilled, — og med Stjernehvælvet kroned
sig . Er Schillers Digtning en Gennemforelse af det Program, der ligger
i Linier som: In des Herzens heilig stille Räume — musst du fliehen aus
des Lebens Drang eller »Was sich nie und nirgends hat begeben, — das
allein veraltet nie , saa synger Tegnér Ind i egen Barm du flygte — og
slut Fred med Verden dér!« og »Tanken er dog fri, den binder — ej den
Vældige med Trudsel.« Og i nøjeste Efterligning af Schillers Die Worte
des Glaubens« stiller Tegners Det Eviga« de indre Idealers Verden op,
som den, der lever evigt og er mægtigere end den ydre Verdens Vold og
Tyranni. Schiller synger: »Und sollt' er (der Mensch) auch straucheln
überall, — er kann nach der göttlichen (Tugend) streben«.192

Tegner synger: »Erobrer det onde al Verden tilsidst,— saa kan du det
rette dog ville«.

Saa kommer dertil kraftige Indtryk af Oehlenschlägers nye nordiske
Digtning. Selv havde Tegner foretaget en Trip over Sundet, men især var
det den originale Ling, som kom over til Lund 1805 og havde hort
Steffens' Forelæsninger, læst Oehlenschlägers Digte og overværet Slaget
paa Rheden, og nu agiterede lige ivrig for sin nordisk svenske
Gymnastik, der skulde genvække nordisk Heltekraft i Slægten, og for en
nordisk, Oehlenschläger-Ossiansk Poesi. Tegner fandt sig til en vis
Grad beslægtet med den djærve entusiastiske Original, omgikkes ham en
Del og var jo gennem Bjørners Kæmpedater og Ossian forberedt til at
kunne goutere de Udkast til store nordiske Heltekvad, Ling oplæste for
ham, og endnu mere til at kunne begejstres for Oehlenschlägers Romancer
og Thors Rejse til Jotunheim Han havde af sig selv tidligere begyndt
paa et oldnordisk Drama »Blot-Sven«, som næppe synes at være gaaet
langt udover Leopolds eller Adlerbeths nordiske Tragedier; da han nu
fik »Hakon Jarl at læse, kastede han sit Udkast tilside.

Men dybest eller ialfald livligst var det Napoleonskrigene ude i
Europa, som ruskede op i Tegnér. Fra det lille Lund, hvor han saa smaat
var ved at forsumpe, gik hans Tanker ud til det store og kraftige Liv,
der tordnede ude i Verden, hvor Jætten gik sin Sejrsgang gennem
Landene. Fra ung havde han inddrukket Beundring for Napoleon; denne
syntes ham næsten som en af Nordens eller Ossians Helte, der var staaet
op igen, og i bevidst Opposition til alle om sig i Gustav IV's Sverig
plejede han denne Kultus. Til Gengæld var al hans Had vendt mod
Russerne,tegnér.

som han var opdraget i at betragte som Barbarer, og mod Englænderne,
der stod for ham som Legemliggørelsen af den sneverhjertede, beregnende
Kræmmer-aand. I et Digt modstilles Frankrig og England. Om Frankrig
hedder det: Örnarne flyga i skyn, det dundrar som åskan paa domdag«,
»kraften, fciryngrad och djerf, Iängtar till riddarespel«. Men med
rammende og hadefulde Billeder males Albion som den forhungrede Haj,
der stryger omkring paa Havet, og (i et andet Digt) skildres Nelson som
en Havtrold, en Havets Tamerlan, Pitt mørk og dyb som en Mines Gang,
fast og stolt som en Miltons faldne Engel. — Jo mer aabent Tegner
saaledes slipper sin Passion ud i sin Sang, des mere kraftigt og
malende et Billedsprog lægger han sig ogsaa til, langt udover, hvad den
torre og farveløse franske« Poesistil havde tilladt.

Endelig kom saa som det ydre Stod, der fik hele den ny Poesi til at
bryde igennem hos Tegner, de mer og mer fortvivlede Forhold, hvori
Landet skruedes inde ved Gustav IV's vanvittige Politik, Krigen, der
fra Tyskland, fra Finland, fra Norge og fra Sjælland trak sammen om
Fædrelandet, den økonomiske Ruin, Finlands Tab, den forsmædelige
Krigsførelse, den mer og mer tilspidsede Krise, Ophidselsen i Landet —
endelig Revolutionen, Afsættelsen, Fredslutningen, Tronfølger-valget,
hele den ny og lysere Æra, der oprandt for Sverig.

Tegners poetiske Aare, der, som vi saae, oftest krævede en Lejlighed
for at flyde, fandt i disse Aar 1808—1810 den store Lejlighed«, for
hvilken alle hidtilværende Dæmninger faldt.

Under den fra alle Sider truende Krigsfare udsendte Tegner sin »Sang
for det skaanske Landeværn«, som

gjorde hans Navn kendt over Sverig. Den begynder med Ordene: Hvi
pröfvas ej huggande — jernen ännu? — Hvi klyfvas ej skuggande — hjelmar
itu? — Förlorad ar tiden — i kojornas skygd, — till faitet, till
striden — för fadrenebygd! Og i ildfulde, vexlende Rytmer skildres nu
Krigens Storm, der nærmer sig de fredelige Egne, og Folket mandes op
til trodsig Kamp mod Overmagten for Frihed og Fædreland. Der er Lidner
og Schiller i Rytmerne og i Stilen; der er ogsaa Toner fra
»Guldhornene« og Hakon Jarls Død« (hør f. Ex. Strofen: »De sekelsgamla
— de lagbesvurna — verldsformer ramla, — det S trommar en flod — af
offerblod — kring verldens urna). Allerede hedder det ogsaa trodsig —
som siden i »Fritjofs Saga«: »Vi kaste vår handske — mot ödet sjelf« og
med den noget lapsede Brovten fra Karl XII-Digtet: »Många? De stridande
räkne vi icke, — endast de slagna räkne vi.«

I Lejlighedsdigte fra de næste Aar ser man denne patetiske Stemning
holde sig, stadig mere harmfuld over Forsmædelsen og Nederlaget.
Kraftigst lyder den

— efter Forræderiet ved Ratan — i et Gravvers over en falden Kriger: »O
hvem ville ej ha reglat — tidens portar efter sig, — hvilken ville ej
ha seglat — öfver glömskans våg med dig? — Innan än i Norden kandes

— nesa fastän nederlag, — innan Ratans skamfläck brandes — på vår ära
in en dag.«

Og Tegnér bliver nu ganske naturlig kaldet til at være Medlem af det
gotiske Forbund« for fædrelandske og nordiske Interesser, som paa denne
Tid stiftes oppe i Stockholm; han læser med Begejstring og paavirkes
livfuldt af Geijers første nordiske Digte (Vikingen. Odal-bonden o. a.)
i »Iduna« 1811; og samme Aar digter han saa det patriotisk-fantastiske
Digt »Svea«. Paa et Besøgtngnér.

oppe i Vermland havde han og nogle jævnaldrende Vermlændinger faaet den
Ide selv engang at prove deres Forfædres og Landsmænds Dagligdont, og
hver havde da faaet sin Vognladning Jern, som han selv skulde kore ned
med fra Bjergværkerne til Leverancestedet i Filipstad. Og paa hans
ensomme, daglange Vandring, i Bondedragt og ved Siden af den lastede
Vogn, gennem Fodeegnens høje alvorlige Bjergskove, var det, at det
patetisk-storslaaede Syn ud over Sverigs Natur, Fortid og Nutid rullede
sig op for Tegnér. Al Naturens morke Alvor og Storslaaethed, af den
nationale, raske og mandige Jernhaandtering, af Fædrelandets
over-standne Fare og endnu blodende Saar er da det Digt beaandet, i
hvilket den Tegnérske Patos og Heroisme, Højtidelighed og maleriske
Kraft første Gang ret udfolder sig. Forst taler Digteren i den
akademiske Stils Alexandriner Sandhedens manende Ord til sit Fodeland
»Paa Randen af dit Fald« — siger han — skal du nu hore Sandhedens Ord
istedenfor Smigerens. Lad andre synge om vore milde Sæder »og fejre
Glædens Dage og made Sangens Due«. — »Jeg elsker dig ej, Tid, — som
smiler over os i falsk, blodagtig Fred. — Mig glæder Stormens Sus og
Fædrenes store Minder.« Søg ikke Sydens Skikke, men følg Naturen om
dig: »den flammende Nordlyshimmel over Fjeldene,« den hoje alvorlige
Skov, de vilde Kløfter, der er som slyngede i Hedentid af Gudehænder,
Klipperne, i hvis Skød Jernet voxer ... En saadan Natur vil »en fri og
stolt Æt«, enkle og alvorlige Sind, et nøjsomt, strengt og storsindet
Folk. Det samme kræver ogsaa Tiden. Se i Erobrere gaa frem, som
Jordskælv, gennem Verden.« De gamle Former ramle, de ny tildannes med
Sværdet. Snart banker Tidens Haand ogsaa paa Sverigs Fjeld-

port, og da skal det gælde, om de gamle Kroner skal ridses ud af vort
Skjold.

Saa brydes Rytmen, og hastige, korte Rytmer skildrer Digterens Syn i
Natten af de store, kommende Kampe. Valkyrier rider i Sky, Hærene
samles, Striden vælter ud, paa Højene staar Forfædrenes Skygger og
klapper i Hænder. Sejren vindes for Norden, og en ny Æra oprinder Paa
sin Trone af Fjelde sidderSvea med Stjernekronen om sit guldgule Haar
og ser stille ned for sig i Sommerkvælden. Freden, Religionen, Alvor og
Uskyld hviler atter over den genfødte Nation, og høj og fri, baaren paa
blaa Skyer staar Sangens Mø, et Barn af Nordens Land — højtidelig,
dristig, enkel som Naturen.« Og de høje Karler, der kore med gyldne
Tommer deres Stjernevogn udover Norden, ser atter naadig ned paa Sveas
Kroner og Götas Strømme. Der er Ossian og Oehlenchläger, Lidner og Ling
i baade Tone og Kolorit. — »Svea« gav ikke blot sin Forfatter den længe
forgæves eftertragtede Medaille af det svenske Akademi, men ogsaa den
fulde Bevidsthed om og det fulde Herredomme over sin poetiske Genius i
hele dens Rækkevidde.

XV. TEGNÉRS DIGTNING.

I de følgende 14—15 Aar, medens Tegnér endnu forblev som Professor i
Lund, udfoldede hans Digtning sig i jævn Voksen. Det var ikke nogen
frodig Produktion, men hvert nyt Digt, der kom frem i Tidsskriftet
»Iduna« eller i »Stockholmsposten« eller spredte sig frategnérs
digtning.

Lund i talrige Afskrifter, øgede hans Popularitet i Sverig. Og denne
naaede sit Højdepunkt, da Fritjofs Saga«, af hvilken flere Sange i
Forvejen var udkomne i »Iduna«, i sin Helhed saae Lyset 1825, Aaret før
Tegner som Bisp flyttede til Vexiö.

Som det var et ydre Stød, der bragte Tegnérs originale Poesi til
Gennembrud, saaledes trænger hans Digterkilde ogsaa senere til et ydre
Tryk for at flyde. Han blev ved at leve dernede i Lund fra Dag til Dag
med sit Arbejde og sine Adspredelser, de skaanske Herregaarde med deres
smukke Damer og gode Middage øvede stadig deres Tiltrækning paa ham, og
han strøede rundhaandet sit Vid og sine Inspirationer om sig i sin
daglige Omgang, i Samtale, i Bordtaler, i Lej ligheds vers. Han kendte
ikke til at aagre med sit Pund; og der skulde som oftest ydre Tilfælde
og Lejlighed til, for at han skulde tage sig sammen til videre
kunstnerisk Frembringelse. Snart er det ydre og indre politiske
Begivenheder, der inspirerer ham, snart gives der ham Bestillinger ved
officielle Festligheder, snart er det literære Forbilleder og
Indflydelser, som lægger ham Pennen i Haand. Selv naar han engang har
taget fat, giver han ofte træt slip paa Halvvejen. I Anledning af det
ufuldendte Digt Gerda« skriver han: -Jeg har af Naturen nogen
Tilbøjelighed til Ubestandighed. Naar jeg ordentlig er viet til et
Æmne, bliver jeg snart led ved mine Ægteskabs pligter, og min Hu falder
hastig paa noget andet. Havde Begyndelsen af »Gerda« været trykt, saa
havde jeg derigennem givet Publikum et Slags Troskabsløfte. Paa den
Maade blev »Fritjof: færdig, hvad ellers aldrig var sket.«

Han er ikke med hele sin Person Digter. Dertil ser hans Blik aitfor
vaagent ud i Virkeligheden, ogtegnérs digtning.

hænger hans Væsen altfor landfast sammen med det virkelige Liv. Hans
Ansigtsudtryk er ingen poetisk Drømmers, og hans Breve bærer først og
fremmest Præget af en overlegen Verdensforstand. Livets
Virke-lighedsinteresser har fyldt hans meste Liv: Filologi og Politik,
siden kirkelig Administration, Pædagogik, og igen Politik. Atter og
atter har han ogsaa selv erklæret sin Kærlighed til »Prosaen, Livets
Virkelighed« — den solide Granit i Tilværelsen, — og udtalt, at han saa
vel forstod, hvor Prosaens Mand maa se ned paa Poeten, hvis »Haandværk
er Livets Gøgl«, der »skummer et løst Billed af Tingenes Ydreside«. Det
er Bonden og Arbejdsmennesket i Tegner, som saaledes drillende
protesterer mod Romantikernes Kunstforgudelse. Men det er ogsaa hans
Ærlighed, der aabent føler og erkender, at Poesien virkelig for ham
sjælden helt er en Hjertesag. Han kalder sig atter og atter Dilettant
og Amatør i Poesi, værger sig paa den smukkeste Maade genert og
skamfuld mod den Popularitet, »Fritjofs Saga« vinder, og skriver
talrige Gange i Udtryk som disse, uden Tvivl ganske ærlige Ord, hvormed
han (1836) sender en Dame et Digt af Franzén: »Tro mig, der ligger mere
poetisk Malm i dette lille Stykke end i alt det Knaldsølv, jeg nu i 30
Aar har afbrændt paa Vers og Prosa. Den Tid skal komme, da Nationen
indser dette. Kom da ihu, at jeg har forudsagt det, paa min egen
Bekostning.«

Omend nu Tegnér her gør sig Uret, og den Tid sikkert aldrig vil komme,
saa begnenses og beskæres hans poetiske Rækkevidde utvivlsomt af denne
Ved-hængen ved Virkeligheden.

Det skorter hans Digtning paa ægte skabende Kraft. Hans poetiske
Inspiration mangler Stoffer, hanTEGNÉRS DIGTNING. 20 7

maa hente dem udefra; og forsøger han selv at frembringe dem, viser
hans Inventionsevne hele sin Armod (som f. Ex. i »Axel ). Der er noget
vist tomt og stillestaaende over hans store Livsbilleder: Kron-bruden«
og Nattvardsbarnen •. Han mangler ganske Evnen til at faa et Stof til
at yngle: mangfoldiggøre sig ved Omstændigheder og Forholdsbestemmelser
og afsætte Episoder. Det var vistnok ogsaa, fordi han selv skulde hitte
paa Historien i »Gerda«, at Arbejdet gik istaa. Man kunde slet ikke
tænke sig Tegnér skrive Romaner eller Komedier Han mangler videre den
grundige Selvforvandlingsevne, som skal til for at faa fremmede
Menneskefigurer til at leve, tale og handle i Digt. Man tænke paa, hvor
lidet han for Alvor søger at trylle sig om i Fritjofs eller Ingeborgs
Skind, men tvertimod bruger dem, som en ideal nordisk Mands-og
Kvindetype, til Substrater for almindelige lyriske Stemninger. Man kan
— om man vil være streng — kalde alt det stoflige og Figurerne i
»Fritjofs Saga« for en Libretto, der er benyttet som bekvemt Grundlag
for Digterens Sangkunst. — Tegnér kan heller ikke ret udvide sine
Følelsers Klaviatur, kan ikke digte sig Følelser til; hans Sjæleliv er
altfor reelt og altfor praktisk til at kunne spænde over mer end visse
enkelte, helt personlige Følelser og Stemninger. Besynderlig kold og
udvortes virker hans Poesi ogsaa ikke sjælden, naar den æstetiske
Anskuelsestrang ganske sætter Medfølelsen i Skygge og f. Ex. hyppig i
Lignelser holder af at forvandle det menneskelige, levende til død
Plastik, for at nyde det renere, — naar saaledes Digteren skildrer sine
afdøde Brødres Hustruer og Born, der sidder i deres Sorg som
marmorsorger sitta på en grafvård 1 eller Maria sidder ved den saarede
Axel, som i Græken-

lands Lunde en yppig vildtvoxende Rose ved et faldet Herkulesbilled.«

Noget vist udvendigt og koldt kommer der overhovedet ofte over den
Tegnérske Kunsts Forhold til sine Æmner, fordi der er noget saa bevidst
og vaagent ved den. Ligesom Tegners l'oesi gerne krævede et Skub ude
fra Virkeligheden, saaledes adresserer den sig tidt saa tydelig til
Læseren. Den springer ikke helt umiddelbart og spontant frem af Trangen
til at synge ud, men den vil meddele, gore Indtryk, overtale, bevæge.
Tegners Gave var først og fremmest Veltalenhed, ogsaa i sin Digtning.
Selv hvad der er friskt og dybt folt, bliver derved turneret paa en
Maade, som tidt berøver det en vis Inderlighedens og Umiddelbarhedens
Aroma. Tegnér er aldrig ren, umiddelbar Lyriker, han er ikke ubevidst
og naiv nok til, at Folelserne frit og uberort kan aande deres Duft ud.
Enten forvandles de til almene Tankesprog eller iklædes kvikke
Billedudtryk. For de fleste Mennesker er det ikke naturligt, at Sorgen
over en ung Piges Død soger sig Vendinger som disse: »Hendes Værd, hvor
stort og givet, — gik med Ilpost gennem Livet — som et uoplukket Brev;«
og det forekommer derfor mange letfærdigt og ufolt. For de fleste
ligger det den rorte Entusiasme saa fjernt at forme sindrige
Epigrammer, at man mistænker Følelsens Ægthed, naar den viser saa megen
Aandsnærværelse som i en Hymne over Kvindens Ofi'erglæde at udbryde:
Hun har ej Lykke, som ej deles, — og hendes Fryd er tvillingfødt. Her
er gjort for megen Toilette, til at vi ikke kolnes lidt af i vor Tro
paa Forfatterens egen Optagethed. Det retoriske i Tegners Poesi kan
ikke sjælden minde om store Glimmerblomster uden Duft«. Der er Digte —
man tænke paa Goethes Smaavers —,tegnérs digtning.

som vil nydes i Ensomhed og tyst vil hviskes frem som Sjælens egen
Enetale; andre — som Heines — klæder det at læses op eller synges til
Musik; men en Digtning som Tegners kommer ikke til sin Ret uden den
deklameres højt og lydelig. Nogle af hans bedste Digte er jo ogsaa
ligefrem bestemte til at deklameres som Taler ('Epilogen 1820«.
»Svenska akademiens 50 årsdag« m. fl.).

Med alt det er Digteraaren i ham saa oprindelig, saa rig og lodig som
nogens. Kalder Tegnér i Letsind og Modsigelseslyst undertiden sin Sang
for Knaldsølv« og Gøglebilleder , saa bestemmer han den dybere og
sandere, naar han i begejstrede Øjeblikke kalder Poesien Livets
Sundheds, »en Leg, foranlediget af overstrømmende intellektuelle
Livskræfter, et Glædeskrig udover Hverdagslivets Grænser, en
Menneskehedens Jubel, frembrydende med Mod af friske Lunger«. Naar hans
Svea«, efter paa Alexandriner at have moraliseret i det gamle
didaktiske Tridt, pludselig slaar over og bryder ud i ny Rytmers Plugt,
saa er det den svingfulde Dityrambe, den lette, lyriske Entusiasme,
Tegnér genindfører i svensk Poesi — den, vi har set ligge i Folkets
Naturel og videre udvikles af dets Historie. Det er denne Livets
overstrømmende Svulmen og Stigen i Sjælen, som gør Tegnér til Digter,
og det er svensk Natur og svensk Historie, som faar Livets Flod til at
stige i ham. Hans »Svea begyndte ogsaa med Linien: Jord, som mig
fostret har og Fædrenes Aske gemmer.«

Nede i Lund tryller Barndommens raske Friluftsliv i VermkuuLsig frem
for ham. Nordens Vinterskønhed og kraftige Friskhed inspirerer her for
første Gang ret svensk Digtning. En lystig Frostdag, han korer paa de
skaanske Landeveje, fødes Digtet »Vinteren« i ham:202

den hvide Slette, der gnistrer i Solen, Kanefarten og Bjældeklangen.
»Jeg vil drikke Luft, som kommer — flyvende ifra mit Nord. — Glade
Barndomsminder stige — rundt om fra det fjerne blaa, — vinterlige, —
friske, pelsbeklædte smaa. — O velkomne 1 er det ikke — her, som det
der hjemme var, — sneklædt Jord for vore Blikke — Livet muntert, Himlen
klar? Nordenvinden besynges ogsaa, som fejer Stjernehvalvet rent og
blæser Smitten bort fra Bjerg og Dal; Bjergene, der rage op over
Skyerne i evigklar Luft og i hvis Skod Jernet "voxer«. Havets Digter er
Tegner ret egentlig i »Fritjofs Saga«. »Havet er godt,« siger Bjørn, du
maa det ej dadle, — »Frihed og Glæde paa Havet bor, og Fritjol synger
under Uvejret: »Naar det stormer med Magt, hejs kun Sejlet tiltops, —
det er lystigt paa stormende Hav.« Ogsaa Nordens Vaar besynger Tegnér
som ingen for ham, men det er ikke det skære, uskyldige, næsten
rørende, som andre har set i Hojnordens Foraar, nej! det er Foraaret
som Befrieren, Sejrherren, Dityramben i Aarets Kredsgang. »Vaaren
kommer, Fuglen kvidrer. Skoven løves, Solen ler, — og de løste Floder
danse syngende mod Havet ned.« »Se over Dal og Kløfter — den unge
Majsol ler. — Sin Ishjelm Bjerget lofter — fra arret Pande ned.

Selv soger Tegnér Grunden til sin Digtnings Popularitet i det friske
Pust af nordisk Natur, som blæser igennem den hele, fra * Svea til
»Fritjofs Saga«.. »En kold, men klar Vinterdag, som anspænder og
staalsætter alle Menneskets Kræfter til at kæmpe imod og besejre en
haard Natur, er det rette Naturbilled for det nordiske Naturel. Hvor
dette klare Vejr findes, dette friske Pust blæser, mærker Nationen sit
eget indre Liv.« Han siger, at han egentlig digter bedst om
Vinteren,tegnérs digtning.

»naar Haglen slaar paa Ruden og Stormen synger sin Krigssang derude;«
saaledes har ogsaa fra gammel Tid den nordiske Digtning altid været en
»Vinteraften-Poesi«, og Tegner drømmer om, hvordan, naar den svenske
Poesis Messias kommer, han da skal male »Billeder, mod hviike al anden
europæisk Poesi skal blegne, — Malerier med Nordens Stjernehimmel til
Lærred og med Nordlyset til Farver.« Var Norden for Ossian og hans
Efterlignere Taagen, Hosten, Morket, Tungsindet — endnu i »Svea«, hvor
Fædrenes Aander fra Højene klappe ad Slaget i taagede Hænder«, er der
kommen en Taageflig ind paa Tegnérs evigklare Sanghimmel —, saa bliver
Norden ellers hos denne den kraftige, glade Klarhed og Friskhed.
Sverigs »Norden er jo ogsaa et andet end Højskotlands, — Sverig, hvis
Klima er et af de tørreste og klareste i Europa og hvis rene, lette
Luft skaber næsten lige saa mange Sangstemmer som Italiens.

Det er ogsaa i Virkeligheden om ikke fra Italien, saa fra Hellas, at
Tegnér kommer til Norden, og han ser Sverigs Natur undertiden i temlig
græsk Belysning. Flan er fra Aar 1812 Professor i Græsk, og fra ung af
er han inddrukket med Studiet af Homer og skildres af samtidige fra
hans Ungdom som »en høj, lyshaaret Plato eller Pindar «. Af Schiller er
han end yderligere bleven beaandet med en ren og lys Hellenisme, og
Elegierne om Hellas' faldne Gudeverden har genlydt i hans Indre. Han
vedblev selv under Bispeornatet at være en hedensk Græker saa godt som
nogen, der har drukket det 19de Aarhundredes Luft. Og da den vaagnede
Patriotisme og »det gotiske Forbund vendte hans Blik mod Norden, var
det i Førstningen blot Gaia, han oversatte til Hertha og Genierne til
Lysalfer,204

Goethes Prometheus blev en gudesmædende Jætte, og i Digtet »Asatiden«
formæler græsk og nordisk Hedendom sig; det er en almindelig Længsel
tilbage mod den Tid, da intet Kors havde kastet sin Skygge over Jorden,
men denne laa moderlig glad i Havgudens Arme, og Skjalden saae sig
frisk og glad om i Verden som en Konge i sit Rige.

Denne hellenisk-nordiske Himmel staar over al Tegners Digtning. Den
apolloniske Sol er Tegnérs Gudsdyrkelse hele Livet igennem.

Han skildrer den i en Hymne, hvordan den som en Konge stiger opad
Trapperne til sin Tronstol og tager mod Hyldest, — hvordan den
højtstraalende som en Helt vandrer sin ensomme Gang gennem Rummet,
medens Verdener er sat som Vasaller i den blaanende Nat omkring. Og han
udbryder med Fritjof: »O den, som frem i Banen traadte — saa vældig,
som du træder nu, — og stolt og glad sit Levned klædte — i Lys og Sejer
ligesom du.« Lys og Klarhed lægger sig over hele Tegnérs Livssyn. Det
mangler ikke Nat og Skygger, men det savner ganske det sentimentale og
melankolske Halvlys, hvori saa megen nordisk Poesi helst hyller sig og
som er os Nordboer saa kært.

»Det sentimentale siger Tegnér har jeg hele mit Liv hadet dodelig. Vort
mandig skonne Sprog er for godt til at gores til Omskrivning af o! og
akl, og Poesien er dog ikke for andre end nervesvage Sjæle en hysterisk
Krampe, en Længsel, der, lig udlevede Hunde, tærer paa sig selv.
Ethvert mandigt Sind maa væmmes ved denne Forrykthed.« Det er mod de
samtidige »Fosforisters sværmerske og følsomme Poesi, Tegnér her
kæmper, og denne Kamp blev han ikke træt af at føre. Imod deres
poetiske Program sættertegnérs digtning.

han i sit stolte Digt Sangen« sit: Digteren har ikke at klage eller
sørge, i hans Verden er evig Sol. »Hans Tempel staar i Lys og Luer.«
»Skjaldens Sorger ere ingen — og Sangens Himmel evig klar.« »En evig
Længsel er ej Sangen, — den er en evig Sejer blot.« Og i den nordiske
Naturs Navn blev han ved at protestere mod al den dunkle Filosofi og
Mystik, der strømmede ind fra Tyskland og som ikke passede — sagde han
— i Nordens klare og friske Vinterluft.

Ogsaa al Middelalder og Kristendom var uforligelige med denne klare og
lyse Aand. Han udtaler atter og atter en Schillersk Uvilje mod
Middelalderen; dens Extaser og Sværmerier, dens Overtro og Fanatisme
var ham lige meget imod, og om han end ingenlunde var uden en vis
Religiøsitet, blev der aldrig nogen Kristen ud af den Bisp. Alt det
sværmerske og alt det ydmyge, livsforsagende var hans Aand polært
modsat. »Den megen Gudelighed« skriver han nok saa frejdig som værdig
Bisp forekommer mig stakkels Hedning altid lidt sygelig og grumset.« Og
i et Digt — som det synes fra hans Bispeaar og som man ikke har anset
for passende at optage i de Samlede Skrifter« — advarer han en,
aabenbart gift, Dame imod at ville kvæle Passionen under Pligtens Aag,
og udbryder i disse hedenske Ord: — Sig ej, at denne Kærlighed er
Brøde, — den Brøde have Guderne begaaet — de glade Guder ifra Rom og
Hellas, — de store Mænds, de lykkeliges Guder, — og deres Navne staa i
Mindets Sal, — naar ingen kender os med al vor Munkemoral.

Da Tegner efter Napoleons Fald — baade i Religion og Politik og i
Poesien — saae Middelalderens Genfærd stige op igen over Europa med
Blod paa Hænderne, Rosenkrans om Halsen, og Vanvid i det206

skumle Blik,« rejste ogsaa hans lyse, fri Hoved sig til en ubøjelig
Protest mod »Vievandslugten« og de sorte Jesuitkaaber,« de fromme Miner
i Tidens Banditansigt« og det tyske Vanvid, som vil føre hele Ungdommen
- paa Hospitalet.«

Imidlertid: saa kraftig Tegnér end kæmpede imod den tyske og
fosforistiske« Romantik, havde han ogsaa selv en afgjort romantisk Aare
i sin Aand — men den er lys og klar og rinder ud af selve Folkets Natur
og Historie. Det er forst Vikingetrækket i det urnordiske Liv, som han
selv følte i sig, og som han har fremstilt med en saa smittende
Begejstring i sin Fritjof: den stormende Uro, som er i Slægt med Havet
og foler sig bedst tilpas paa Havet, — den higende Æventyrlyst, der
længes mod »de Riger blaa c og »Grækenlands Hav« — den forvovne Trods,
der sætter Spidsen af sit gode Sværd — paa Nornens Bryst og siger: du
skal vige« — det lapsede, ungdommelige Overmod, der holder af at
broute: »Ei gaar jeg ensom, mit Sværd følger med« — hele Ungdommens
Bersærkergang, der »klemmes skal imellem Skjolde, — til det vilde Mod
er tomt.« Det lapsede Overmod er et særlig svensk og særlig Tegnérsk
Træk, som vender atter og atter tilbage i hans patriotiske Digte. Midt
i i8i2tidens kaotiske Krigsuro staar »den ædle Svea« stolt »med
Nordstjernen i Panden« og »vinker trygt ad Faren — Velkommen, gamle
Ven!« og i Digtet om Göta lejon« svømmer den gotiske Løve, med Stormen
flyvende i Manken, over Havet til Kamp. »Den er saa glad, den aander
Luer,« den brøler, og Bjergene svare med Bæven paa dens Røst.« — Dette
Vikingetræk elsker og dyrker han, overalt hvor det træder ham imøde fra
Historien, og navnlig er det Sverigs egen Historietegnérs digtning.

med dens Karler og Gustaver, som gav Næring for Tegners Entusiasme. I
Oldtiden er Alexander hans Helt, han har besunget hans evige
uslukkelige Torst efter Ære: Ære soger jeg, blot Ære — og forresten
ingenting. < I hans egen Samtid er Napoleon Genstanden for hans Kultus.
1 et Digt forsvarer den korsikanske Ørn sig mod det kaglende Smaakravls
Anklager. Ja vel! han er Ørn, han vil svæve »frit om sine blaa Bjærge«
og tage sit Rov. >Ser du, omkring den stærke Aand — vokser altid stærke
Vinger — hvad kan Ørnen vel for det? Hvad kan Helten for, om han under
sin Bane tramper et og andet ned? Og i det Digt, Tegner skrev, da
Napoleon pludselig midt under Wienerkongressen igen viste sig paa
Scenen, skildres han som Ørnen, hvis Vinge var skudt og som sov ude paa
sin Klippeø, men nu er vaagnet og atter spænder sin kongelige Flugt
over Land og Sø — breder Stormvingerne ud, saa alle de smaa Ravne flyve
skræmte op, der sad i Wien og hakkede paa Europas Lig. »Fra Skyerne
kommer han, Bedrifternes Søn, — og Verdensrummet fyldes af Vingernes
Don, — og Kloen er som Jordkredsen vid.«

Men først og sidst er det, som sagt, Fædrelandets egne Konger, som
inspirerer Tegnér. Han former dem alle efter sit Ideal af æventyrlig
Forvovenhed og Ridderlighed. Gustav Adolf bliver — som G. Brandes
fremhæver — ikke prist som den kloge Politiker eller militære Taktiker,
men forvandles i Tegners Mindetale ved 200aars Festen til en ridderlig
Karl Xllfigur, der forvoven elsker Faren for dens egen Skyld. Gustav
III — den beregnende og i Bunden saa kolde Natur — kaldes ogsaa
ridderlig, æventyrlig, hans Liv, »et romantisk Heltedigt.« Men først og
fremmest er Karl XII218

det levendegjorte Ideal, og Tegnér har i sit beromte Digt givet den
nationale Legendes Karl XII hans endelige Stempel. Vi har set, hvordan
Karl XII kunde være Maalestok for den nationalt svenske Romantiks
Vækst; vi saae Bellman og Lidner anslaa Karl Xlldyrkelsen, Thorild
forkynde den; Franzén's Ballade > Den gamla knekten * skildrer derefter
en gammel Carolin og stiller denne Type manende op mod Samtiden: Hans
blårock med sin elghudsgjord — var ej for dagens fanrik gjord;* saa kom
Geijers »Karl XII« 1812 i Iduna:

den ystra pilt,' som, »gudasänd, med svenska gossar — som ej i striden
ärans fana lemna,« drog ud og overvandt Overmagten. Nu fuldendte Tegnér
1818 Transfigurationen i det Digt, der blev Nationalsang. Ung og
frygtløs staar han her: »Tre konungar tillhopa — ej skrefvo pilten bud,
— lugn stod han mot Europa — en skägglös dundergud;« overmodig lystig
klinger hans Kampraab: Hur svenska stålet biter, — kom lät os pröfva
på! — Ur vågen, moskoviter! — Friskt mod, I gossar blå.«

Tegnér elsker Livet i dets Svulmen og paa dets Tinder. Han har den
storsindede Naturs Trang til at voxe ved at se opad paa det store. Han
er født »Cæsarist« og erklærer: »Alle Helte ere Guders Slægt — fødte at
den Jord befale, — som de üd af Dvalen vakte. Ligesom han selv er
herskelysten, autoritær som Bisp og i Politiken, tilslut den strikseste
Absolutist i Tankegang, saaledes vil han et »Sjæleevnernes Theokrati og
kalder > L'état c'est moi« et ægte kongeligt Lydtryk. Der er ogsaa en
romantisk æstetisk Aristokratisme i ham. Den lysende Æré og den blanke
Hæder — Gustav III og Karl XII — er Indholdet i denne.

Tegnér er mer end nogen Hæderens Digter.tegnérs digtning.

Hæderen er Fritjofs Religion. Han kaster sit Sværd langt fra sig, da
han sidder i Skoven hos den sovende Kong Ring og Mørkets Aander
begynder at tale til ham fra det blanke Staal. Meget lidet i de gamle
Vikingers Aand vil han paa sine Søtogter ikke dele Kræmmerens Guld med
sit Mandskab: »Søkongen selv kaster Tærningen ej, — han beholder blot
Æren for sig Og han kender ikke til at dræbe den fangne Fjende: »Bøn er
Valhallabarn, hør den blegnedes Røst! — den er Nidding, som gier ham et
Nej!« Men det er ogsaa Ærens ydre Glans, Tegners Hjerte slaar for. Det
er stedse med Andagt, han nævner Ridder-holmskirken, thi Sverigs Ære
sover under den; Sverig kalder han »Europas Ridderhus,« og han udbryder
etsteds: »thi forrest staar Æren i det svenske Sind, sand eller falsk.«
Det ridderlige, det adelige, det fyrstelige drager hans poetiske Sans.
Medens han med Ringeagt i 1830 taler om de belgiske »Væveres eller de
neapolitanske Lazzaroners Opstand, siger han derimod: men med Bolen
synes Forholdet mig et andet. Det er dog en adelig Nation.« Ordet
»kongelig* vender atter og atter tilbage i hans Digtning med en poetisk
Glans om sig. Det er Betegnelsen for alt ærefuldt, ædelt, generøst,
sejrrigt. Ørnen er kongelig, Solen hyldes som Konge paa sin Tronstol,
Flodens Bølge svulmer højt som Kongers Hjerte. Hans Royalisme kan
aldrig faa den svenske Konge kongelig nok. 1840 skrev han et Digt til
Karl Johan, der næsten harmfuldt formaner ham til at være Konge fuldt
ud. Det svenske Folk vil en Konge, som kender sin Kraft og staar fast
og styrer med Herkuleskolle, men ikke søger Døgnets Bifald: Ej Hatten
af, men Kronen paa af Staal, — det stores

Vedel: Svensk Romantik. u2 io

Uven er det populære . . . Konge, klæd dig i din Kroningsdragt af Ære!«

Jo mer Tegner saaledes elsker og begejstres for det fri Storhedsliv,
des mer besjæler Frihedstrang og Overlegenhedsfølelse ham nedad til.
Hans brede Livsbe-kræften trænger til Albuerum, og med en Art
Vikinge-trods værger han sin Aands Uafhængighed. Det er en vild Fugl,
inderst inde utæmmelig. Som hans Liv baade i Lund og i Vexiø tog sig
Friheder, der vakte adskilligt Anstød, saaledes holdt han sit Hoved
oven Vande trods Omgivelsers Tryk, og holdt nok af at modsige og
forarge. »Min Natur er« siger han »som Laxens at gaa imod Strømmen.«
Som ung er han literært, religiøst, politisk oppositionel nede i I.und,
siden er han Opponent mod Fosforismen og hele den liberale Bevægelse.
»Jeg er født Protestant« siger han ogsaa. Og naar han staar overfor en
underlegen Modstander, kan hans Haan og Ringeagt faa den Afstandens
Patos,< Nietzsche taler om, og som ganske er Modstykket til hans
Entusiasme. Der kan juble en helt dityrambisk Overlegenhedsfølelse i
ham. Man læse saaledes hans Polemik mod Hammerskjold, mindre den i
Grunden lidet vittige og træffende »Hammerspiks <-vise, end hans
Prosastykker i Anledning af Hammerskjolds usalige Sproglære. Her leger
den dræbende Foragt paa det muntreste og mest nonchalante med sit
Offer, og inspireres til overstrømmende poetisk Improvisation; det
ender med et Hymneudbrud til Tegners Guddom, den gamle Føbus Apollo,
der hver Dag rykker højere og højere op paa Himlen udenfor og forgylder
de gamle Grækere paa hans Hylde — og venlig smiler ind til sin Dyrker,
der aver Pilte foran hans Alter. Der er i Virkeligheden heri
sammeTEGNÉRS DIGTNING.

dityranibiske Tone som i Fritjof pä hafvet eller s Den vaknade ornen, —
det samme ungdommelige ßegejstringssving, som overalt er det ny og
fængende i Tegners Digtning, — efter Leopold og Fru Lenngren, efter
Valerius og selv Franzén.

Ogsaa en vægtfuld og højtidelig, sædelig Patos er en ny Grundtone, den
Tegnérske Digtning anslaar i Sverig. Ligesom den fejrer Lyset, Kraften,
Kampen, Æventyret, den forvovne Heroisme, der sætter Livet som Indskud
for at vinde Livet, saaledes elsker den ogsaa Tilværelsens Alvor og
Højtid og troer paa dens Værdier. Hag den frivole Skæmt, Tegnér havde
fra Voltaire og Gustavianerne, bag den letfærdige Verdslighed, der
forargede Fosforisterne, var der inderst i ham en mandig og redelig
Vilje, som mente det alvorlig med Livet. Fra ung af var han arbejdsom,
pligtopfyldende, tvungen til helt at stole paa sig selv. Af det smukke
Digt, hvormed han (1810) hilste sin Broder ved dennes Giftermaal, kan
man se, hvilken sund Livsførelsens Visdom og hvilket gammelklogt
I.ivsalvor der allerede var i den 28aarige, unge Ægtemand Schiller
indpodede ham videre den Kantske ophøjede Moral.

Erobrer det onde al Verden tilslut — saa kan du det rette dog ville«
sang han jo, og i den Goethe-Schillerske

Skaldens morgonpsalm« bad han om, at hans Sind maatte renses og løftes:
Ærens, Guldets, Magtens Attraa vige — fra mit rene Hjerte, fra dit
Rige.« Dertil kom saa endelig den gammelnordiske Livsvisdom i den
kærne-fulde Ordknaphed, som han beaandedes af fra Edda og Sagaer. Af
sin egen dygtige og redelige Natur, af den ny tyske Idealisme og fra
Nordens gamle Vølve hentede da Tegner en sædelig Patos, som var af
andet Skrot og Korn end Leopolds Levevisdom.

I de Raad, den gamle Thorsten Vikingson lægger Fritjof og Kongesonnerne
paa Sinde, og i den »Vikinge-balk' Fritjof paa Havet rister for sine
Staldbrødre, gaar Havamaals fyndige, enkle Hædersmoral igen og dens
sunde, mistænksomme Livserfaring: Verden ved, o Halfdan, hvad trende
vide,« «Striden prover Klingen og Noden Vennen , eller inspirerer
ialfald helt Tonen: Kan du ej spænde Huen, er den ej din.« «Lange Aar
maa sone, hvad Timen forbrød Og i den Række Formaninger, hvormed Tegnér
efter sluttet Promotion 1820 sender Studenterne hjem, er der en sund
Manddom, en kraftig Klarhed, som er i nær Slægt med de gamle Nordboers
Livssyn. I Tegners mere præstelige Veltalenhedspoesi er den dybe
Følelse af »des Lebens ernstes Fiihren,« den alvorlige Ærefrygt overfor
Tilværelsen og dens ideale Magter egentlig det, som lægger en religiøs
Højtidelighed, undertiden nogen Salvelse, over Tonen Der er her noget
af den høje sædelige Patos fra Schillers filosofiske Tankedigte, noget
af den stille, værdige Højtidelighed af Goethes antike Epigrammer, men
den gejstlige Talar lægger undertiden en vis hul Højstemthed over
Tonen, selv i saa skønne Digte af denne Art som .Forsoningen« i
»Fritjofs Saga <, hvor Præsten moraliserer for Fritjof, eller i den
gamle Præsts Velsignelse over Konfirmanderne 1 >'Nattvardsbarnen« eller
endelig i de pragtfulde Hexa-metre, som Tegner fremsagde, da han i Lund
satte Laubærkransen paa Oehlenschlägers Hoved.TEGNÉRS DIGTNING.

XVI. TEGNÉRS DIGTNING.

Ligesaa væsentlig som den lyriske Folelsesside, er Billedsiden. Ligesom
Tegners Digtning betegner Anslaget af en ny entusiastisk og højtidelig
Tone i svensk Poesi, saaledes er den ogsaa en hidtil ukendt Udfoldelse
af det maleriske og billedlige i Ordets Kunst.

Det 18de Aarhundredes Literatur var klar og tør eller vandet og
taaresvommende, men den talte lidet til Fantasien og Anskuelsen. Farven
og Billedet gør sig nu med stigende Styrke gældende rundt om i de
europæiske Literaturer. I Frankrig er Bernardin de St. Pierre,
Chateaubriand, siden V. Hugo Stadierne i denne Bevægelse, i England
hedder de Scott og Cole-ridge, Moore og Byron, i Tyskland er det Jean
Paul og Wieland, Goethe og Romantiken, tilsidst Rückert og Heine. Hos
os faar Holbergs og Rahbeks Sprog med Oehlenschläger pludselig Farve,
de trykte Linier bliver en Fest for Øjet, som den stakkels samtidige
Malerkunst ikke kan tænke paa at rivalisere med. En Strøm af levende,
dagklare Billeder vælder ud af Aladdins, Nordens Guders, Helges
Overflødighedshorn for den blændede Slægt.

Saaledes kom ogsaa Tegnérs Digtning. Straks i Svea forfærdedes
Akademiet ved dristige Billeder som: Sol sprang op eller »Striden
vælter som en Hugorm ud«, og forlangte dem strøgne. Men Billederne og
Farverigdommen voxede baade i Tegnérs Digte og hans Taler. Man
protesterede saavel fra de ældres som cle yngres Side mod den yppige
Vækst af Lignelser og Metaforer i Tegnérs Stil, kaldte den »en
Fernis«,214

TEGNÉRS DIGTNING.

>et Transparent«, kold Pragt , lignede den ved «et af Solen bestraalet
Isbjerg ved Polen , dadlede den barokke Dristighed i at sige om Karl
XII, at han stod rolig som en bombefri Hvælving«, det lidet værdige ved
i en Festtale at anvende Billeder som »at gribe den flyende Tid ved
Haaret« eller at kalde den store Mand for Tidens Fideikomissarius Men
alle blændedes, henreves, og et helt, yngre Kuld af »Tegnerider
begyndte meget snart at tegnerisere« med malende og billedrig Poesi.

Det var en naturlig, medfødt Sag for Tegnér at tænke og tale i
Billeder. Vi saae, hvordan Geijer bemærker om ham som ung, at alt, han
rørte ved, blinkede. »Det hører til dit Hverdagssprog at improvisere i
Billeder,« skrev Franzén til ham, ligesom det sagdes om Goethe som ung,
at hvert 5te Ord i hans Mund var en Metafor. Tegners Breve er — fra
langt før end man med Rette kan mistænke nogen Manér deri — helt
overgroede med Lignelser. Snart springer Billedet frem under hans Pen
som den grelle, anskuelige Forstærkelse af en ytret Mening. »Paa den
ferske Omvendelse, paa Salmen under Galgen tror jeg ikke . Snart er det
Sprogets blegnede, døde Metaforer, der lever op igen og yngler paa hans
Læber: »Den Slags alvorlige Naturer ere særdeles interessante. De gløde
ligesom Grubebrand i Grunden«. Ofte træder Billedudtrykkene helt i
Tankernes Sted, Tegnér tænker aabenbart kun igennem dem, og det ene
Billed føder det andet.

Tidens Orm skifter ofte Skind, men vederstyggeligere end nu har jeg
aldrig set den, saalangt Historien rækker tilbage, — hvæste den end
idel Salmer, og var dens Ryg end malet fuld, som en Gravsten, med
Bibelsprog*. Ofte mærkes det ogsaa tydelig, hvorledes Billedet virker
tilbage paa Tanken og fører et SkridtTEGNéRS DIGTNING.

fremad til dybere Forstaaelse: »Tvivlen siger Tegnér etsteds er i sig
selv ikke forkastelig. Den er Menneskets Nødanker. Og — fortsætter han,
idet hans egen Lignelse klarer ham hans Tanke videre — »gaar den blot
dybt nok, slaar den sin Tand i Hunden af en Afgrund og holder Livets
vaklende Skib fast under Stormen."

Tegners Lignelsesstil udspringer af en urolig Springskhed i
Forestillingsløbet, af en skarp, analytisk Sans for Ligheder mellem det
forskellige, endelig af en Trang til Hilleder og Farver for Øjet.
Literær Modepaavirk-ning har yderligere givet denne Stilretning
Fremvækst. Jean Pauls aandrige og underholdende Billedstil har tydelig
nok blændet Tegnér som saa mange; den er hos den tyske Humorist og
Sentimentalist ligesom hos Tegner Udtrykket for en lunefuld, subjektiv
Vilkaarlighed og for Kærlighed til Farve og Anskuelighed. Jean Pauls
Stil har vistnok paavirket Tegnérs. Mange Billeder af Jean Paul kunde
meget vel være Tegnerske. Saaledes om de spekulative Filosoffer: »Uden
at have noget andet i Hovedet end Aandens Væsen, sætter de sig hen og
befrugter sig selv ligesom Stenbidere og giver saa Verden deres Indres
Lexikon,—ligesom Glaskugler, der let ridsede fylde sig med et skønt,
indre Lys, naar de er lufttomme«. Om Poesiens Blomster: »at de ligne
andre Blomster, der (ifolge Ingenhourz.) vokse bedst i dæmpet,
overskyet Sollys Eller om de »retskafne Regenter , der »naar de have
erobret Kvinder, stedse med Fornøjelse give dem tilbage til den forrige
Ægteherre«, at de vise samme Højmodighed som Romerne, der berøvede
Kongerne deres Riger, for bagefter igen at skænke dem tilbage«.226

Al Tegners Prosa og Poesi glitrer og pranger nu i denne Billeddragt; —
ofte hænder det, at denne Dragt i Grunden er hele Tillokkelsen og
dækker over et fattigt, nøgent Indhold. Lignelserne overranker
Indholdet som en broget og afvexlende Forsiring, der skal oplive og
underholde. De er tidt ganske overflødige hors d'oeuvres. liedrifterne
gemtes i den gamles Minde -»-som Kæmpeurnerne staar inde i de
grønklædte Jætte høje«; det stærke er det skønnne værd, de passer for
hinanden, som Hjelmen passer sig for Panden«. Det ene Billed foder det
andet, og alle varierer og indbanker de den samme Lektie. Karl XII stod
ene fast i Bender, rolig »som et bombefrit Hvælv — staar fast i den
afbrændte Stad — som Klippen i det vilde Hav — som Sjælens Styrke paa
en Grav.« Jo fjernere og mere uensartet Billedet er, jo mere
overraskende det virker, des hellere benytter Tegner det. Kølen staar
som en Aare i Nordens Pande, den ny Filosofi ligner Portugal, der ikke
kan forsvare sine gamle Opdagelser, end mindre tilvende sig ny;
Blomsterne lignes ved »fast-voxede Sommerfugle" (et uheldigt Modstykke
til, naar Steffens og Atterbom kalder Sommerfugle for »flyvende
Blomster ), Tegners Billedsprog er ofte kunstigt, søger det sindrige,
paradoxale. Han henter sine Lignelser fra Felter, som ingen før ham
havde tænkt paa, og tidt morer det upoetiske, trivielle, stødende
Billed ham. Han bruger Billeder fra Gymnastik og Krigskunst, fra
Møntvæsen og Differentialregning, fra Statistik og Vaccination. En Tale
som den ved »Jubelfesten 1817 ophober de mest søgte og ingeniøse
Lignelser, der er røvede fra alle Verdenssfærer. Ganske smukt afpasset
efter Lejligheden kaldes i politiske Taler paa Vers Friheden for Guds
Haandfæstning til Jorden « og ReligionTEGNéRS DIGTNING.

og iMoral for »Himlens Grundlovsspørgsmaal her paa Jord . Men en
forloren Aandrighedsjagt er det at kalde Hjertet »en Trykfejl«, Gud
»Sætteren deroppe i Sky eller Wallin »Himlens Ordbog«. Og som et Varsel
om, hvordan Fantasien en skønne Dag skal løbe løbsk og bryde alle
Skranker hos Digteren, fornemmes saa springske Fantasier, som naar det
i et Gravdigt hedder om den døde: »Den store Runemesters bedste Saga —
ulæselig er gemt i Gravens Nat, — men Englene i Haanden nu den tager, —
paa deres Sprog er nu den oversat . — Derimod bruges de paradoxale
Lignelser ikke sjælden med en god satirisk-ironisk Virkning, naar en
ydre Lighed benyttes til at koble to himmelvidt forskellige Ting
sammen, for at netop deres Ulighed skal springe i Øjnene. Det hedder f.
Ex. i en Tale om de unge Stridsmænd i Literaturen, der var ligesaa
blottede for Viden som letsaarlige, at de er »en Slags Atleter, der
ialfald deri ligner Oldtidens, at de kæmper nogne«. Og ligesom Moderen,
der kæler for sit Harn, ikke bliver træt af at variere Kælenavne for
sin Skat, saaledes gør Tegners foragtfulde Haan sig i det bekendte
»Svar paa en Antikritik en Fest af at improvisere altid nye Billeder
til Hammarskjølds Forherligelse. Akilles kunde dog saares i Foden, men
Hr. H. er skudfri, han kan som Forfatter hverken saares i eller med
Foden. Han staar med Ro paa sit literære Skafot og skriver, for at
fordrive Tiden, en ny Bog deroppe. Han er, som det gamle Rom, modigere
efter hvert Nederlag. Han er som Thors Bukke i Sagnet: hver Aften
slagtedes de, og hver Morgen stod de ufortrødne Øg op igen og drog
Kærren .. . Han kan ej hvile, thi han er Literaturens Brandvagt, som
gaar omkring og vil slukke Lysene; han kan ej tie, thi han er den
for-218

dærvede Tidsaands Ekko. Han er som et nyfødt Barn, saa fremt det lever,
skriger det; han er som en Dissonans, den er blot til derigennem, at
den giver Mislyd.«

Det er Passionen, der her axler den ene Billedham efter den anden. Ikke
blot ledsager Billeder hele Vejen Texten som en smuk og underholdende
Marginalforsiring (G. Brandes), de træder ogsaa overalt ind i selve
Texten enten som Illustrationer, der skal supplere den, eller en
Billedskrift, der træder istedenfor Ord Baade Følelserne og Tankerne
oversætter sig uafbrudt i Billeder for Tegnér.

Som en Musik af Folelsestoner akkompagnerer Lignelserne mange Steder
Tegnérs Sang. De overtrækker det, der fortælles og beskrives, f. Ex. i
»Fritjofs Saga , med en lyrisk Farvetone, der idealiserer og
sentimentaliserer. Det er hele dette Lignelses- og Metaforapparat, som
er forekommet danske Kritikere saa fremmed og stødende; de har anlagt
Maalestokken fra Oehlenschlagers kraftige Anskuelsesbilleder, f. Ex. i
»Helge«, paa de Tegnérske Billeder, og med Rette fundet disse lidet
oplysende, ofte tvertimod forstyrrende og modsigende for Anskuelsen. I
Virkeligheden maa de læses som Følelsens emfatiske og idealiserende
Sprog. Naar de dansende Jomfruer lignes ved dansende Vinde, eller
Ingeborg til Hest sammenlignes med en Stjerne paa en Vaarsky, da er her
ikke Tale om at male tydeligere gennem Billedet — dette er jo
usanseligere, uanskueligere end det, som skulde illustreres —; men det
er samme Art lyriske Følelsesbilleder, som naar et Øje kaldes en
Himmel, en ung Pige en Engel, eller naar en Skjoldmø siges at være
»skøn som Dagens Straalc. Gør Oehlenschlägers Anskuelighedstrang
detTEGNÉRS DIGTNING.

vagere mere massivt, det ulegemligere legemligere, gør den Vindene til
Heste, de hvide Skyer til Faarehjorder, Aftenvindens Sus i Løvet til to
Elskendes Hvisken, saa foretager denne Art lyrisk Fantasi den modsatte
Bevægelse. Hestene kaldes »tøjlede Vinde», to Elskende, der hvisker,
bliver til Aftenvinden, som suser, Faare-hjorderne bliver til Uldskyer
i Blæsevejr. Det lettere, luftigere sættes istedenfor det tunge Kod og
Blod. Ofte taaler Billederne hos Tegner endog slet ikke at tages paa
med en haandfast Fantasi fra Læsernes Side, men maa blot klinge forbi,
efterladende en vis musikalsk koloristisk Virkning, Naar de sorte
Lokker ligger om Marias rode Kind »som Midnat om en Rosengaard« eller
Axel »er frisk som en Rose, men lang og smækker som Granerne«, da maa
saadanne Lignelser ikke tages for mere end Opløsninger og Omskrivninger
af de almindelige koloristiske Betegnelser: Nattesort Haar, Rosenkind,
granvoxen Skikkelse. Og kun, hvis Læserens Fantasi kan tappe de
konkrete Genstands-betegnelser for ethvert bestemt Indhold og blot
beholde en vag almindelig Følelsesklang tilbage af dem, vil han kunne
tage imod Billeder som: Roser paa Kinden og Roser i Hjertet« eller »et
Blik til Hælvten Ørn, til Hælvten Nattergal«, for ikke at tale om det
berygtede Billede af Jenny Lind med en Nattergal i Halsen«.

Ogsaa de abstrakte Tanker bliver ikke blot i Tegners Stil illustrerede
ved Billeder, men forvandler sig direkte til Billeder. Hans
Intelligens, der paa samme Gang er livlig og magelig, og som derved er
i Slægt med den franske »esprit«, har en Trang og Evne til ved en
opblussende Øjebliksenergi at blive færdig med en Reflektion, idet den
finder en lethaandterlig Formel for den. Det er det spirituelle,
halvsande Epigram,220

som er saa ejendommeligt for Tegners Stil, og til det bruger han det
korte, malende Billed. I det poetisk-karakteriserende Billedepigram er
Tegners Stil altid glimrende. Man læse f. Ex. Sangen »Ved Akademiets
5oaars Fest« for at se, hvor galant og rammende han i en Haandevending
karakteriserer alle Gustavianerne: Bellmans Vemodstræk over Panden; og
»Sorg i Rosenrodt , Oxenstjernas Digtning med Italiens Himmel over
Nordens Bjerge , og Sergeis Gustavstatue en levende Gustaviade i
Bronze«. Andre Gange er Billedepigrammet ikke i Slægt med fransk
»esprit , men med den nordiske Ordsprogs- og Kærnesprogstil fra
Havamaal eller Skjaldekvadene, omend alligevel ikke mindre ægte
Tegnérsk. Saaledes naar Fritjof trodser Kongesonnerne, der nægter ham
deres Søster, fordi han er uadelig: Fribaaren Mand ej vige vil, — thi
Verden hor den frie til; — hvad Lykken brød, kan den forsone — og
Haabet bær en Konges Krone. — Af Adel er al Kraft, thi Thor —
Stamfaderen i Trudvang bor, — Han vejer Byrd'en ej, men Værdet; — en
vældig Frier det er Sværdet . Der er samme Slags afgørende, korte
Billedstil i »Carl Xll-Digtet«; det lyder, som var det hugget i Erts:
»Han er ej dod, han blunder, — hans Blund et Sekel var«.

Ved Lignelserne og Metaforerne overdrages i Tegners Digtning Ting og
Begivenheder med en lyrisk musikalsk Kolorit, og Ordets tørre Kviste
skyder Knopper og Blomster. Men ogsaa i selve Digtningens Indhold
udfolder Maleriet, Skildringen, Billedet sig som ingensinde for i den
svenske Poesi. Digte som Jætten« eller »Solen«, »Polarrejsen« eller
»Gerda«, men först og sidst »Fritjofs Saga« kommer ind i svensk
LiteraturTEGNÉRS DIGTNING.

som en rig og skon Billedverden, hentet fra Myter og Sagaer, Livet og
Naturen.

Tegnér legemliggør gerne Almenbegreber i billedskønne
Personificeringer. Bønnerne stiger knælende som blege Møer op til
Valhal, Kraften bider som Bersærk i Skjold, Fremtidsnornen Skuld staar
tyst og hoj ved Urdas Kilde og skærer en Rune, mørk som Natten, i
Skjoldets Guld, og endelig Sangens Genius aabenbarer sig med
Morgenrøden til Vinger, en Mantel af Majsky, Evighedens Cirkel gemt i
Roser om Haaret. Digterens lyriske Stemninger giver sig ligeledes
næsten aldrig direkte og i eget Navn Luft, men søger sig Figurer enten
fra Naturmyterne (Solen, Jætten) eller fra Historiens Billedsal (Karl
XII, Alexander, Napoleon) at legemliggøre sig i. Og disse Skikkelser er
fremstillede med levende og individuel Anskuelighed; Jætten nede i
Bjergets Sale, der skyder Hjelmhatten for Thors Hammer og tramper
Markens Grode og haaner de hvide Åser — eller den »skægløse Tordengud«,
den frygtløse Pilt, der staar rolig mod Europa — eller den korsikanske
Ørn, der vil have I.ov til at fare frit »bland sina blaa berg« og hente
sig sit Rov, hvor den kan.

Saa begynder endvidere Landskabsbilleder at lyse op i Tegnérs Digtning.
Om egentlige Naturbeskrivelser er der ikke Tale hos ham, dertil er hans
Fantasi for lyrisk-fantastisk, den har heller ikke Bredde og Ro nok
dertil. Men en landskabelig Kolorit af svensk Frilufts-natur ligger dog
over baade v Svea og Nore* og Gerda < og Fritjofs Saga<. Tegnér kan nok
endnu falde paa at forklæde en Skovsø, der ligger fredelig og ler i
Aftenroden, til en Najade, som ligger og smaaler, medens Aftenroden
sidder og lyser som en prægtig Rose i hendes Barm, men glimtvis viser
dog hans222

Digtning lidt af den kindske Slettes Hvedemarker eller af Vermlands
Bjerge, der »svøber Stjernemantlen omkring Skuldren» eller af
Birkelunden i Sommernatten. Helst maler dog Tegnérs Naturkærlighed det
fjerne og fremmedartede at Landskaber: i »Polarrejsen« den tunge Hval,
der vælter som en 0 i den vrede So, og Søkoen, der soler "sine Unger
paa et Isbjerg, — i Trækfuglene« Solen, der skinner hedt paa Nilens
Vand og Palmerne, eller Engene oppe mellem Høj-nordens Fjælde, hvor
Trækfuglene lægger deres .Eg og udklækker dem ved Midnatsolen — i
Gerda' endelig Bjergets Sale med glimrende Metaller og Krystallers
Farvepragt. Hans romantiske Fantasi flyver ogsaa helst mod det fjerne i
Tid; som han— med Geijers Udtryk — er en Mester i Luftperspektivet,
saaledes ogsaa i Tidsperspektivet. Han véd som ingen at lægge det
fjærnes blaa Farvedis over Scener og Landskaber. I Mindets Længsel og
Ærefrygt tegner saaledes den Carolinske Tid sig for ham; dens Genskin
ligger endnu over Nordens Himmelrand, og mægtige Gestalter i blaa
Vaabenfrakker med gule Bælter gaar op og ned i Aftenrøden. Og det gamle
Vikingenord staar vel ikke meget veritabelt op i Fritjofs Saga , men
der stryger dog en ægte frisk Nordenvind gennem Sangene om Havet, og
fjerne Tiders Morgenluft ligger over Jarl Angantyr og hans Mænd, der
sidder og drikker i sal af furu«, eller over det Homeriske Stykke om
Fritjof, der tager Arv efter sin Fader. Det er denne almindelige
pittoreske Tidskolorit, hvormed Fritjofs Saga« fortryllede alle.

Meget af denne Tidskolorit skyldte Tegnér jo baade Ling og
Oehlenschläger, ogsaa lidt Fouque. Men Lings »Asarne« var plumpt
legemlig, uden Skønhed,TEGNÉRS DIGTNING.

uden Musik i sine Skildringer. Og er end Oehlenschlägers Fantasi i
»Helge mere plastisk-massiv i sin Formgivning, mere saftig, blussende,
varm i sin Farvelægning, saa er Tegners Fantasi i »Fritjofs Saga«
derimod af en lettere, musikalsk-malerisk Charme.

Digtet er en Række maleriske Situationer og musikalske Motiver. Fra
Stilen kunde der hentes en hel Hxempelsamling paa alle de maleriske
Kunstgreb, I'oetiken kender. Der er forkortende Sammentrækninger. som
naar det hedder, hvor der bæres Vand for at slukke Baldersbaalet:
»Bølgen vandrer fra Haand til Haand«; Delen sættes for det Hele, hvor
det siges om Fritjof, der bøjer sig for Ypperstepræsten: Og
Ørnevingerne paa Hjelmen sænktes dybt — ind for den gamle ; Stemningen
billedgores, naar det hedder: Uudsigelig Længsel slaar sine Vinger
omkring min Pande«. — Og fra förste til sidste Sang er der lutter
maleriske og dramatiske Scener: Fritjof paa Tinge som Frier, kløvende
Guldskjoldet, der hænger paa Egegrenen, — Fritjof og Bjørn, der spiller
Skåk, medens Hilding bærer Bud fra Kongesønnerne, — Angantyrs Hal med
Vagten, der sidder udenfor og engang imellem tavs rækker Hornet ind for
at fyldes — Fritjof, der forklædt kommer ind ved Rings Gæstebud, —
Farten over Isen, hvor han drager Kane og Hest op af Vaagen osv. osv.

Man tænke paa Baldersbaalet. Natten og Baalet og omkring det Præsterne,
de blege Maaneskinsfyrster med Sølverskæg og Flintekniv i haarde
Hænder. Vaaben-klirren i den mørke Lund. Fritjofs pludselige Raab til
Bjørn 0111 at stænge Dørene til: Ind eller ud om Nogen vil, — kløv hans
Hovedskalle«. Saa Pungen, han dasker i Panden paa Sejdkongen. — Ringen,
han vil224

rive af Baldersstatuens Arm — Træfiguren, der faldet-hovedkulds ned i
Flammen. — Derefter Branden og de forgæves Slitkningsforsog: Fritjof,
der sidder som Regnens Gud« højt oppe paa en Bjælke og kommanderer,
Guldet, der drypper paa glohed Sand, Sølvpladerne, der smelter, Ildens
ildrøde Hane, der svinget-sig op, »sidder paa Tagets Aas og galer, —
flakser med løste Vinger«.

Eller paa Sangen Fritjof pä hafvet , hvor Helge sender Havtrolde ud for
at volde Fritjofs Forlis — Motivet efter Lings Asarne«. Intet kan
tænkes mere musikalsk-malerisk end denne Sang: Stormen voxer med de
svulmende Rytmer, Fritjofs mandige Trods holder sig i rolige, taktfaste
Strofer midt under det stigende Opror, og besværger det tilsidst, og
paa beroliget glidende Rytmer glider Skibet ind i den stille Vig. Man
faar først alle Forvarslerne for Uvejret: Himmelbuen mørkner, Tordnen
ruller dumpt i det ode Rum, i Dybet koger Bolgen, og Overfladen
skummer. Her og dér drager Lynene blodige Rande i Skyerne. Havets Fugle
jager skrigende ind mod Land. Og nu loses Stormens Vinger, der vildt
dypper dem snart ned i Dybet og hvirvler dem snart helt op til Himlen.
Alle Skrækkens Magter dukker op og rider paa Bølgetoppene. F"ager
>Solunder-ø« rejser sig og lokker med spejlblankt Vand. Bølgerne vokse,
Svælg uddybes, det hviner i Toug og knager i Køl. Saa opdages en Hval
at svømme forude, paa den ride to lede Havtrolde, Heid i tilsneet Pels
som en Isbjørn og Ham viftende med Ørnevinger. Men Fritjof byder
»Ellida« at gaa paa, og Skuden klover med sin Kobberkol Hvalens Bringe,
saa en blodig Straale ryger op og Havdyret brølende gaar
tilbunds.TEGNéRS DIGTNING.

Nogen egentlig dramatisk Indlevelse i Handlingens Liv fremkalder
saadanne Scener som disse ikke. Læseren foler sig staaende udenfor som
Tilskuer og ser Fritjof i Position i Snækkens Stævn eller overfor
Balders-præsterne. Men man er ialfald Situationen saa helt nær, at
formelig Flammerne heder Ens Kinder og det bitre Skumskvæt føles i
Ansigtet. Og der er en koglende Magt i Rytmerne. Tegnér har i høj Grad
den Art Fantasi, man kan kalde Bevægelsesfantasien. En Handlings, en
Begivenheds, en Stemnings Tempo og Rytme fødes uvilkaarlig i ham,
saasnart han tænker paa den. Rytmerne er derfor en saa væsentlig Del af
Tegnérs Poesi, hænger saa inderlig sammen med den lyriske Stemning, er
ogsaa saa originalt og adæquat dannede, at man meget ofte maa sige, at
det lyriske Motiv ligger i Rytmen, ikke i Indholdet.

I sin Tale 1817 ved Jubelfesten for Reformationen« stod Tegnér i sin
fulde Modenhed og tog Stilling til det Aarhundrede, der gik, og den nye
Kultur, som baade i Sverig og udenfor vilde indtage dets Plads. Talen
er — baade bevidst og end mer ubevidst — et Opgør over, hvad der i
Tegnér tilhører det gamle og hvad der er af det ny.

Han kundgør sig da straks som det 18de Aarhundredes Mand ved den Mangel
paa historisk Sans og Aand, der gaar igennem hele denne
Reformationstale. Historien var for Tegnér en Billedsal af høje Monstre
at se op til og dyrke, han droges mod enkelte store Figurer i
forskellige Tider og Lande, men for den dybere historiske Sans, som paa
denne Tid fra Tysk-

land kaldtes tillive ogsaa i Sverig, — den som legemliggjordes i
Geijer, — for den savnede Tegner, saa at sige, Organ. »For mig« siger
Tegner vendt mod dette ny tyske Historiesyn er Nationernes Skæbner den
menneskelige Friheds Værk; hvordan de hænger sammen med en højere
Nødvendighed, begriber jeg ikke.« Nogen historisk Opfattelse af
Reformationen gøres der da slet ikke gældende; Talen er en Række
Ræsonnementer over Reformationens almindelige Betydning for Nutiden. Og
i, hvad han ser i Reformationen, er han endvidere ganske det 18de
Aarhundredes Mand. Den er for ham — ligesom for en Lessing, en Schiller
— den menneskelige Fornufts Myndighedserklæring. Luther nedrev
Klostermurene omkring Kundskabens Træ, at dets Grene kunde vugge frit i
Luften og dets Frugter modnes i Solen. Det vil sige: Protestantismen er
Rationalismens Indleder. Den er videre den sociale Frihedskamp, den
fjerne Forgænger for det 18de Aarhundredes Opposition og for den store
Revolution. Midt i den hellige Alliances mørkeste Tid udkaster Tegnér
et begejstret Hil led af den Reformationens Aand. som genvakt gaar
gennem Samtiden: En ædel Gestalt, med Sværd ved Siden og Ørnevinger paa
den straalende Hjelm. Jeg kender ham vel, Frihedens Genius, thi jeg er
svensk, og jeg er vokset op med ham. Det skræmmer mig ikke, at der er
Blod paa hans Hænder, thi jeg véd, hvis Blod det er. Med sit politiske
Frisind og sin Hævdelse af den menneskelige Fornufts Herredomme vender
Tegnér sig i det iSde Aarhundredes og i Reformationens Navn imod
Samtidens Obskurantisme, Fantasteri og Sentimentalitet. Han vil ikke,
at en formløs, taageagtig Kunst, en marvløs, spøgelseagtig Poesi skal
paaduttes Nordens Sønner, med den klare Himmel over os, medtegners
digtning.

skarpe Øjne og friske Lemmer ; han vil heller ikke vide af den ny tyske
Spekulation, og den Schellingske Identitetsl ære synes ham blot
Fantasteri og Mystik. Som hele det iSde Aarhundrede er Tegnér absolut
ufilosofisk, uimodtagelig for enhver transcendental Tænkning. I sin
Ungdom havde han kunnet bruge Kants Skepticisme, men den positive Side
af den ny tyske Filosofi kalder han »kastreret Poesi« og skriver til
Geijer: »Behovet af en spekulativ Forklaring lader sig ikke mærke,
forend Sindet er sygt, og det er folgelig et Symptom paa aandelig
Forraadnelse Og her i Talen kalder han nu den »sunde Fornuft« —
Kellgrens sensus communis — til Vaaben mod den ny Lære, der »ligesom
Kokopper, bedst synes at slaa an paa Børn«. »Og trænger den en Gang
igennem, ligesom Vaccinen, har man Ret til at haabe, at ved begge disse
Opdagelser to Sygdomme skal kunne udryddes fra Grunden: Kopperne og den
sunde Fornuft«.

Saa helt staar Tegnérs Aandsdannelse paa Voltaires og Kellgrens og
Leopolds Grund. Det er ogsaa deres Stemme, som taler, deres Vaaben, som
haandteres i Talén: deres er hele den livfulde Aandsfrihed, der slaar
sig løs, aldrig dybsindig eller grundig, aldrig systematisk eller
logisk byggende en Tankegang op —, men kvik, aandsnærværende,
overraskende, træffende, let færdig. Deres er ogsaa hele den udadvendte
Veltalenhed, helt beregnet paa at tage sig ud og gore Effekt:
blændende, underholdende, pyntelig og gratiøs.

Alligevel er det ikke underligt, at denne Proteus-tale ligesaa lidt
vandt »de gamles« som »de unges« Bifald. Røsten var en helt nv, som de
ikke kunde vedkende sig. Der var en saadan kaad og entusiastisk

Ungdommelighed i hele Tonen, at »den sunde Fornuft« og den rene Smag«
ikke kunde andet end mærke en >revolte« og en Fusentast« derigennem.
Den »sunde Fornuft« var ikke vant til at tale i denne stærkt
subjektive, urolige og passionerede Stil, der syntes en Tankens
Dityrambe, og »den rene Smag« var vant til tørre og klare Almenord, men
rynkede paa Næsen af disse barokke og brogede Billeder, den grelle og
lysende Kolorit, hvormed der her angledes efter Publikums Sanser og
Indbildningskraft. — Og Taleren vender sig da ogsaa selv ligesaa djærvt
mod det forgangne som mod Samtiden og gør Regnskabet op med hint som
med denne. Han udtaler Fordømmelsens Ord over hele det 18de
Aarhundredes blot praktiske Nyttesretning, dets prosaiske og kortsynede
Beregner-aand, dets materialistiske Syn paa Livets Værdier.

Man taalte« hedder det blandt andet »endnu Religionen, men som et
Supplement til Politiet, man taalte Kunsten, men som en Selskabsleg.
Den gamle ridderlige Drøm om Folkenes Ære erklæredes rent ud for et
Hjernespøgelse. I Historien beregnedes alt ligesom paa et Handelskontor
efter, hvad det indbragte, og et Spindehus eller en Tærskemaskine
vurderedes i sig selv højere end Alexanders æventyrlige Tog til Indien
eller Karl XII's unyttige Sejre.« Det er samme Aand, der taler her som
i Schillers og Goethes Xenier eller i Oehlenschlägers »Morgenvandring
og Bjergpræken. Det er Storheds- og Heltedyrkelsen i Tegner, som
protesterer inod den kortsynede Nytteaand. Det er den lyriske
Entusiasme og den ærefrygtfulde Højtids-følelse overfor Tilværelsen,
som ikke kan finde sig i det skeptiske og rent positive Syn paa
Tingene. Det er Trang til uinteresseret ideelt Liv og Tro paa detegnérs
digtning.

ideelle Værdier i Menneskenaturen, som Luthertalen stiller op som det
ny Aarhundredes Eje fremfor det 18de Aarhundrede.

Saaledes staar Tegnér — ikke paa Grænselinien mellem to Tider, — men
saa at sige med den ene Fod i den ene, den anden ovre i den anden Tids
Kultur.

XVII. WALLIN.

En lignende Dobbeltstilling, halvt i det ene, halvt i det andet
Aarhundrede indtager i en anden Sfære den store gejstlige Veltaler og
Salmedigter I. O. Wallin. — Som Tegnér kaldtes han af de gamle en Tid
Fosforist og af de unge siden Gustavian. Som Tegnér betegner han —
indenfor sin gejstlige Sfære — udover det 18de Aarhundrede en lyrisk
Loftelse imod Højtid og Entusiasme.

Det 18de Aarhundredes officielle Kristendom i Sverig lagde sig typisk
for Dagen i de Kommissioner, der under Gustav III nedsattes til at
udarbejde en ny Bibeloversættelse samt til at omordne Gudstjenesten og
udgive en ny Salmebog. I de Oversættelsesprøver, som Bibelkommissionen,
der talte Tidens ypperste gejstlige og fagvidenskabelige Navne, lod
udgaa 1793, var Biblen renset for den gammellutherske, plumpe og tidt
smagløse Dragt, hvori den var fremtraadt i den gamle svenske
Oversættelse. Dennes Knaphed i Teksten var udspædt med Bindeled og
elegante Vendinger, dens grelle og dunkle Billeder erstattede af
smagfulde og tydelig-230

gørende Omskrivninger, dens Ligefremhed var affilet og pyntet op med
smukke Veltalenhedsblomster. Første Mosebogs første Linier lød her
saaledes: Da Gud i Begyndelsen havde skabt Himlen og Jorden, var Jorden
endnu aldeles ode og tom, et Hav overalt bedækket af Mørke, og en Sø,
over hvilken et Guds Vejr vidt og bredt viftede idelig«. I samme Aand
skulde Ritual og Liturgi moderniseres, alt gammeldags eller
fornuftstridigt skulde fjernes; i Prækestilen skulde man ikke længer
smagløst tale om »Kødet eller Satan«, og Prædikanter -atte gerne »det
højeste Væsen , »Alfader , den almægtige Skæbne« i Guds og Jesu Sted.
Samtidens Prækestil bestod enten i tør, jordsnusersk Moraliseren eller
i en kontrast- og pointerig Deklamation efter den franske gejstlige
Taler Thomas' Forbilled, eller ogsaa var den et Udpluk af
følelsessalige og sentimentale Vendinger fra Lafontaines Romaner eller
Lidners Vers. Endelig blev ogsaa den gamle Salmebog af den nedsatte
Salmebogskomite renset og omarbejdet efter den ny Smag. De smagløst gam
melpietistiske Udtryk Lambet < og »Saaret« blev strøgne, istedenfor
»Satan« indsattes »Hovmod«, »Verdens Lyst« eller lignende; dristige,
bibelske Billeder som Herrens Gaarde« foresloges omskrevne. Istedet
derfor lagde man de gamle Kirkekoraler saa moralske og oplyste Tekster
paa Læben som denne: »Forfængeligheds Stemme tie — i vore Sjæle, som
sig vie — til Dyrken af dit hellige Navn. — maa Egennyttens Fro — i
vore Hjerter dø*. Eller man sang med kølig Odepragt om Guds Majestæt,
paa hvis Mantel Stjernerne er Guldstøvet og af hvis I laand Lynene
slynges (I'. Wieselgren: Kyrkans sköna litteratur).

Det var Adlerbeth og Leopold, Rosenstein og Oxenstjerna og deres
Meningsfæller, som dominerede iwallin.

disse Komitéer. Men der sad i dem dog ogsaa Enkelte, som bar Bud fra
Præstegaarde og Bondehjem rundt om i Landet, hvor Rationalisme og
»Neologi« ikke var naaet hen, og hvor gammel Bibelfromhed og
Gammelpietisme endnu levede uforstyrret. Hos dem kom Tilbageslaget og
Genvækkelse af gammel Religiøsitet lidt efter lidt til Orde.

Dér laa nu oppe i Upsala tilsengs i det Værelse, han i over en
Menneskealder aldrig forlod. Professoren og Præsten Samuel Ødmann. Han
var Medlem baade af Bibel- og af Salmebogskomitéen og var ikke den, der
der virkede ringest. En mærkelig Mand og en mærkelig Livsskæbne: Gennem
mange Aar havde han været Præst og Skolelærer paa en 0 langt ude i
Stockholms Skærgaard. Han maatte dér skafte sig Bierhverv ved at fiske
og sejlede selv i sin Fiskerbaad ind med Fiskene og solgte dem i
Stockholm; hjem bragte Opræsten altid en Ladning Boger istedenfor den
solgte Fangst. Af Præsteslægt, som han var. elskede han sin Bibel, og
dens Udlægning var lians ene Livsinteresse; en kær Elev af Linné, i
hvis botaniske Exkursioner med Upsalastudenter han var en ivrig
Deltager i Studiedagene, havde han i Naturhistorien sin anden
Livs-interesse. Og den selvoplærte Skærgaardspræst skrev
Bibelfortolkninger, som Michaelis i Göttingen rosende anmeldte i tyske
lærde Tidender, og sendte ornitho-logiske Meddelelser til
Videnskabsakademiets »Handlingar«, medens hans Rejsebeskrivelser var
yndet Folkelæsning rundt om i Sverig. 1790 blev han af høje Velyndere
forsat til Upsala som Præst og Professor, men en besynderlig konstant
Forkølelse, Ødmann havde paadraget sig paa sine
Naturforskerexcursioner, nødte ham til, i de henved 40 Aar han levede
her, at holde sig232

aldeles inde, saa at han aldrig kom til at bestige hverken sin
Prækestol eller sit Katheder. Bag dobbelte Ruder, i et Værelse, der var
hans Sove- og Spise-, Arbejds- og Modtagelsesværelse, hvor Termometret
maatte vise nogle og tyve Grader og de besogende maatte passe paa ikke
at bringe et Pust af frisk Luft ind, laa den lille Mand med sit lange
sølvhvide Haar under Kalotten paaklædt paa sin Seng i over en
Menneskealder og udfoldede herfra en utrættelig Virksomhed. Som Lærer
for det theologiske Seminarium rettede han gennem Aarenes Lob c. 23,000
lange Afhandlinger, og samtidig skøttede han adskillige
Præsteforretninger, holdt Forelæsninger — fra Sengen —, arbejdede
stadig baade med sin Bibeltolkning, i Naturvidenskab og med
Rejsebeskrivelser; — Folk, der kun kendte ham fra hans Bøger, kaldte
ham ofte »den vidtberejste«. Og desforuden havde han fra sin Seng Rede
paa alt nyt i den lille Upsalastad, saae fra sit Vindu, om en af
Professorerne gik sammen med selve Overfosforisten Atterbom nedad
Gaden, kendte alle Studenternes personlige og Slægtskabsforhold og var
ikke fri for at trække i Traadene til mange smaa Kabaler indenfor
Konsistorium og Fakultetet.

Denne Mand havde nu som sagt fra sit smaalandske Præstehjem en god
gammelluthersk Kristelighed i sig, hans hele Liv derude paa
Skærgaardsøen og siden i sit Sengekammer havde ogsaa holdt ham temmelig
udenfor Modestromningen; der var i det hele noget enkelt og redeligt og
friskt i hans Natur, som maatte bevare Barnetroen naiv og uberørt i
ham. I Ian bliver naturlig det gamles Forsvarer mod »Neologien<. Han
vil nok-være med til at omskrive og forklare fornuftig og tydelig de
dunkle, poetiske Udtryk — thi hans Kristendomwallin.

er jævn og prosaisk —, men han vil have en kort og simpel Stil, som
hans egen er, uden Kruseduller og Pynt. Han søger af al Magt at værge
Liturgi og Ritualer mod Reformiveren, der vil lappe overalt paa det,
som har Traditionens Ærværdighed over sig. Han stritter endelig i
Salmebogskomitéen imod den retoriske Odestil og den moderne kunstige
Kirkemusik og kæmper for den jævne gamle Kirkesang og Kirke-koral. Han
udgiver selv nogle Prøvesalmer, der — som han skriver — »frivillig
afklæde sig al Fordring paa Kunst og Snille , men taler med ægte,
enfoldig Følelse, som gammellutherske Salmer.

— Men en langt alvorligere Kamp, et langt mere afgørende religiøst
Gennembrud vakte i Salmebogskomitéen den unge Præst Wallin.

Han var født i Dalarne 1779, kom fra den aabne, halvt bjergede, halvt
kornbyrdige Provins, der regnes for en af Sverigs skønneste, og fra det
dygtige, guds-frygtige Folk af fri og fattige Bønder, der har spillet
en saa ærefuld Rolle i Sverigs Historie. Efter en Fodvandring i sine
sidste Leveaar gennem sin Fodeegn skildrer Wallin rørt i et Afskedsdigt
»de grønne og stille Dale«, de blaa Bierge, »Kirker som Liljer hvide —
og Gaarde som Smultron røde, — der titte af Agres Grøde — og blinke fra
Skoves Bryn« og tegner Søndagsmorgenen med Klokkeringning og de pyntede
Kirkegængeres Færd i fyldte Baade over Soerne.

Han var helt som en Dalkarl at se paa, og der var storskaaren, drøj
Bondenatur i ham: mægtige Arbejdskræfter, et Sind, som var tungt og
fast, og en sund, støt Forstand. Slægten var »Soldatertorpare«, Faderen
Feldwebel, og Johan Olaf skulde oprindelig selv ogsaa være bleven
Soldat. Der blev ogsaa ved234

at være Krigerblod i ham som Prælat, og 1808 og 1813 sang han Kampsange
af lidet gejstlig Tonart. »Brænd dine Skud af, du sejrsvante Folk! den
svenske Løve vil bade sig i Blod, den broler efter Hævn og stormer frem
for at knuse«. Stræng Armod — ogsaa stadig Sygelighed — maatte han
kæmpe imod gennem hele sin Barndom og Ungdom. I Skolen maatte han selv
undervise de mindre for at tjene sit Ophold og maatte tre Aar afbryde
sin Skolegang for at konditionere. Ældst af talrige Søskende, slidende
og stræbende sig frem under Blodspytning, hærdedes han tidlig til
bittert Alvor, sejg Selvstændighed. »Barn af en fattig Fa er, som Led
for Led — fra blotte Bønder sine Ahner leder, — jeg traadte som min
egen Lykkes Smed — i Verden med en ærlig Daabsattest — en varm
Velsignelse og rene Sæder, — og ellers ingen Ting at brovte med . En
stolt Følelse af at være selvgjort Mand og en haardfør Vane til at
tugte sig selv og sætte haardt imod haardt blev Led i hans Natur.
Sentimentalt Klynkeri var denne Dalkarle- og Fekhvebel-natur ligesaa
meget imod som overspændt Fantasteri. I det kraftige Digt: »Smedden«
tilraabte han senere engang sig selv: »Vaagn op til Møje, min raske
Arm,

— vaagn op med Magt, min trofast dundrende Hammer!

— Mig blæser ej Lykkens Vind af Led — Her staar jeg, min egen Lykkes
Smed — og meel mit Pust — jeg selv langt bedre kan blæse«.

Han vilde frem, vilde verdslig Magt og Ære. Og han havde Veltalenhedens
Gave: Lysten og Viljen til at beherske Menneskene ved Ordets Magt.
Tidlig begyndte han at skrive Vers, og medens han sled for Brødet og
læste til Kandidateksamen, gav fra 1803 Akademiets Prisbelønninger sig
snart til at regne ned overWALLIN.

den lovende ærgerrige Yngling — for Parafraser af Horats og Læredigtet
»Opdrageren . Hans Læremestre og Forbilleder var Romerdigterne og
Leopold: den pompøse Veltalenhed med Antitheser og Udraab og stærke
Effekter og det tunge, filosofiske Læredigt har aabenbart straks
tiltrukket den tunge og energiske Natur i ham.

Wallin blev præsteviet og fik en knap Plads: »Nu var min gladeste Tid.
Jeg var søgt og gerne set af alle, fandt Bifald for alt, hvad jeg
gjorde, skrev Vers og Prækener med stigende Fremgang, mødte Venner,
hvor jeg kom, og saae Fremtiden i det lyseste Perspektiv. Siden kom
Lykkens Tid, og Glædens var forbi«, siger han selv.

Han syntes stadig saa temlig en Son af sin Tid. Han var Medlem af
Valerius' Kreds af unge Poeter og skrev Drikkeviser som de, han skrev
Læredigte i Leopolds Manér — omend man mærkede et vist inderligere
Gemytsalvor og en tungere Melankoli —, han skrev videre Franzénske og
Fru Lenngrenske Digte om »Maries Hjertekamre« eller »Lille Hedda og
hennes Kanariefugl og letfærdige Kellgrenske Lejlighedsdigte »Til Lina.
Med et Stykke Bomuldsflor«, »Til Dora. I Anledning af en Sminkekrukke«,
— han forkæledes som et af Nationens bedste Haab. 1809 blev han
Theologiæ Doktor og fik Pastorat og næste Aar — i en Alder af 31 Aar —
valgtes han ind blandt Akademiets 18 Udødelige. Da »Polyfem« og
-Lyceum« fremkom, stod han som en af de gamles Støtter og som en
Syndebuk for de unge, og i de gamles Journal skrev han den drøje Parodi
paa »Lyceum «s Prospektus, som gav Stødet til Polyfem s FYemkomst.236

Men langsomt blev denne ensomme og tunge Natur sig sin Selvegenhed
bevidst overfor Tidsaanden. Han var opvoxet i gammelsvensk
Bibelfromhed; en inderlig elsket Moder af Præsteslægt ( du, som for mig
—saa inderlig — har bedt til Gud og vaaget«) indpodede Drengen en
pligtstreng og gudfrygtig Moralitet; og fra tidlig af stod Præstens
Kald for ham som det højeste og eneste attraaværdige. Som ung blev han
saa — samtidig med og inde under den Leopold-Kellgrenske ydre
Paavirkning — gennemtrængt af Rousseauisme og Lidners Følelsessværmeri.
Hans Digt »Opdrageren« er præget af de tyske Rousseauisters Pædagogik,
og Lidners sværmeriske Gemytsudbrud til sin Moder eller til Gud
genfindes i det Wallinske Digt. . Det var ogsaa den
borgerlig-demokratiske Opposition mod Luxus og Fordærv, Irreligion og
Usædelighed, som vandt Genklang i ham. Han var født til at være
Moralist, men i en mere patetisk og dyb Forstand end Oplysningens
Moralister var det. Ogsaa Schiller synes at have paavirket ham med sin
højtflyvende, sædelige Begejstring.

Dertil er — i disse Aar inden 1810 — Wallin bleven hjemsøgt af private
sjælelige Kriser, ud af hvilke han efter Vennen Geijers Udtryk er gaaet
som et for stedse i en vis Forstand brudt Væsen«. En Forlovelse, som
gik overstyr — brudt fra hans Side paa Grundlag af en falsk Mistanke —
kastede baade Bitterhed og Anger efter sig i hans Sind.

Saa voxer da i Aarene 1808—ir, — omtrent samme Aar som Tegners, — den
Wallinske Genius' Vinger ud. I den Dityrambe, han skrev 1808 til
Afsløringen af Gustav III.s Statue, har Rytmerne en fri Flugt, Tonen en
dristig Entusiasme, som viser tilbage mod Lidner og Schiller, men ogsaa
fremad mod Sangenwallin.

for det skaanske Landeværn og »Svea . Hans Prækener begynder ogsaa at
lafte sig mer og mer op af den jævne Rationalisme og samtidig tillige
at afklæde sig den falske retoriske Deklamationsstil af Udraab og
Antiteser, hvormed Tidens gejstlige Veltalere overdækkede Manglen paa
religiøs følelse. Da Wallin 1809 blev Præst i Solna, udgav han en
Tiltrædelsespræken, med Tilføjelse, at han misbilligede sin tidligere
Prækestil og nu ved den ny udgivne Prækens enfoldige Fremstillingsmaade
og gamle Bibelsprog vilde vise, hvordan han for Fremtiden agtede at
forkynde den Religionens enkle og rorende Sandhed», i hvilken han Ira
lille vat-opdragen.

Men især var det i Salmebogsspørgsmaalet, at Wallins nye Udvikling
lagde sig for Dagen paa en afgørende Maade. Alt medens han til Brug for
den paatænkte ny Salmebog syslede med de gamle, Spegels og Svedbergs
trohjertige Salmer, var det ham, som vandrede han hjem til sin Barndoms
Fromhed og krængede Lehnbergs pompøse Veltalenhed og Tidens
Rationalisme af sig. Først optraadte han 1809 med en Protest mod den
nedsatte Komités Salmebogsforslag og nedlagde ialfald Indsigelse imod,
at flere af ham selv forfattede Salmer medtoges, idet han ikke længer
selv erkendte dem for gode. Han fik saa en ny Kommission nedsat, hvori
han selv fik Sæde, og medens man her begyndte med at omarbejde Salmerne
omtrent i samme Aand som den forrige, var det, at han nu under Syslen
med de gamle Salmer blev mere og mere forelsket i dem og deres
Religiøsitet og i al Hemmelighed, under Udfoldelse af en energisk
Produktivitet, udarbejdede et helt, eget Salmebogsforslag — baade af
gamle og ny Salmer —, som han 1816 fremlagde for238

egen Regning ved Siden af det af Komiteen i Fællesskab udarbejdede. Et
dristigt Kup, men som lykkedes, thi alle maatte straks erkende det
Wallinske Forslags Overlegenhed, selve Komiteen vedtog hans Forslag, og
nogle vilde have det stadfæstet straks af Kongen. Men den
samvittighedsfulde Wallin fik dette udsat i 3 Aar og indbod forst til
Anmærkningers og Forbedringsforslags Indsendelse. 1819 stadfæstedes
endelig Wallins Livsværk — vel en af de smukkeste Salmeboger, nogen
Landskirke ejer. 123 Salmer ere helt forfattede af Wallin, talrige
Omarbejdelser og Oversættelser slutter sig saa hertil. Dybt bevæget
indførte han den ny Salmebog ved en Højtidelighed i Vesterås Domkirke,
hvor han prækede over Davids Ord: »Synger Herren en ny Sang I« og
takkede Gud for, at han havde ladet ham bringe sit store Værk til Ende:
Kommer da, kommer, I Bønner og Sange! min svundne Ungdoms Glæde og de
modne Aars kæreste Hverv. Et bad jeg Herren om, det har han hort og i
Naade beskaaret. Hvad er mere at gøre i Tiden? Hvad andet kan staa
tilbage end nogle Timer endnu at stride i Dagens Tynge, kæmpe mod
Verdens onde Væsen og plages, aldres og dø?«

Ved Siden af dette Kæmpeværk udfoldede Wallin ogsaa i disse Aar —
mellem 1810 og 1816 — hele sin mægtige og nye gejstlige Veltalenhed, i
Adolf Frederiks Kirken i Stockholm, — under voxende Tillob og Virkning.
Og paa Bibelselskabets Mode 1816 fremtraadte han med en Tale, der paa
sit Omraade som Program var af en ligesaa epokegorende Betydning som
Tegners Tale Aaret efter ved Reformationsfesten. Han gjorde her op med
den oplyste Kristendom og Rationalismen — med den Prækemaade, der »som
en klogWALLIN.

239

Pilot laverede frem paa det aandelige Farvand mellem Dogmatikens
Klipper, og efter at have gynget sine Tilhorere behagelig en Stund paa
Fantasiens Følelsesbølger, førte dem i god Behold tilbage i den kendte
Havn af en magelig Sædelære,« — med den hele Dannelse, hvis Næring
bestod i »Romaner, Ency-clopædier og Plushoidningskatekismer«, og for
hvilken Fromhed var Ukyndighed, Andagt periodisk Sindssygdom, enhver
privat Religionsøvelse Sekteriskhed, — med fransk Fornuftkristendom og
tysk Neologi; — men samtidig tog han ogsaa skarpt Afstand fra baade den
romantiske Katolicisme og den Schellingske, filosofisk mystiske
Kristendom. Hans Standpunkt blev grundlæggende for den svenske Kirke i
dette Aarhundrede.

Vi hørte, hvor bittert og tungt Wallin udtalte sig ved Festen for den
ny Salmebogs Indforelse. Det bitre og tunge Sind er saa at sige det
levende Princip i Wallins aandelige Liv. En meget fordrende, aldrig
tilfredsstillet Uro har raadet i denne Sjæl. Med en rastløs Virketrang
paatog han sig det ene Sisyfosarbejde efter det andet gennem hele sit
Liv; en Jernvilje opbød stadig den svigtende Konstitutions Kræfter, og
Samvittighedsfuldheden kunde aldrig gore sig selv Fyldest. Udadtil har
han været herskesyg, har villet paavirke, bevæge, reformere, beherske
Menneskene, — hele hans Veltalenhed er født af denne Vilje. Han var en
Uroens og Stridens Mand paa Provstemoder og i Rigsdag. I sit private
Liv og overfor sig selv har han heller aldrig kunnet slaa sig til Ro.
Hans Ungdom kæmpede mod Nødens og Sygdommens Modvind, og da Medgangens
Dage kom i rigt Maal over ham — med Penge, Ære og Magt, — saa kunde han
alligevel kun lidet glædes2 240

ved den. Hans Ungdoms forspildte Kærlighed nagede ham; den Hustru, han
ægtede, gjorde ham ikke lykkelig: hendes syge og tunge Humor, der synes
at have grænset til Sindssyge, Ægteskabets Barnløshed, en Plejeson, som
blev et daarligt Subjekt, — alt det gjorde Huslivet ode og tungt for
Wallin. Men navnlig var det hans eget unøjsomme, fredløse Hjerte, der
kededes ved Dagenes og Livets »ét og det samme» — Udtryk om Livets
uudholdelige Ensformighed vender ofte tilbage hos ham —, og han kunde
til Tider med en Art fortvivlet Blaserthed ønske at vende hele Verden
Ryggen. Det gribende Digt -Hjemveen«; (vistnok fra c. 1809) blotter
denne inderste Sindets Grund hos Wallin og aander en Byronsk
Verdenssmerte, som endnu ikke dengang havde lydt i svensk Literatur.
Han staar her som en fremmed paa den øde Strand og længes over Havet
mod det ukendte Land. Han har til Overflod mættet sig paa Kundskabens
Træ, har set Dagene komme og gaa, — »som Bølge paa Bølge — hverandre de
følge — og dumpt og ensformigt mod Stranden slaa« —; han har hørt de
jublendes Gny og de jamrendes Skrig gaa paa de kendte Melodier, har set
Jorden Aar efter Aar staa Brud og ligge Lig — »om Høsten hun græder, —
om Vaaren hun atter — med barnlig Fornøjelse tørrer sin Taare« —; han
kender ogsaa de vises Ord om Frihed og Dyder og Kongerne, der svore — i
Træthedens Timer, den evige Fred«. »De talte saa fordom, de tale saa
end, — de svore og sværge det samme igjen, — det blir som det var,

det er Summen af alt.....Nu lægger jeg ned min

Pilgrimsstav — og ser mod det stille, stjernestrøede Hav . . Jeg har
ingen Lyst ved den Verden, jeg fandt . . . jeg vil over Havet til
ukendte Land«. DetteWALLIN.

er mindre en religiøs Hinsidighedslængsel end den gamle Ahasverus'
dodstrætte Hvileløshed.

Idet nu dette medfødte og af private Livsskæbner udviklede Naturel
træder i Moralens og Religionens Tjeneste, indgaar det som en mægtig
Hjelpekraft i den samme Loftelse fra det 18de Aarhundrede, som i
Tyskland betegnes ved Fichtes og Reinhardts, Schleier-machers og
Marezolls religiøse og moralske Veltalenhed eller i Danmark ved
Mynsters og ved Grundtvigs Optræden. Den rette Tid fandt den rette
Mand.

Wallin vilde indpode Slægten sin egen aldrig beroligede Utilfredshed
med Menneskene og Livet og ruske dens moralske og religiøse Behov op.
Ud af hans Prækener og Salmer talte Følelsen af, hvor tom og
forgængelig Verdens Lykke er, og en bitter, ligesom saaret
Uforsonlighed overfor alt det onde og pjaltede i Mennesket. Der var en
Satiriker i ham; ligesom han i det selskabelige Liv var frygtet for de
bidende Sarkasmer, hvormed han »skar till«, saaledes tog han ofte
haardt paa sin Menighed, talte haanlig mod blødsøden I lumanitet,
krævede streng Selvopmandelse og Optugtelse. Hans Religion var ingen
Hovedpude, den vilde i Folk vække Idealistens Misfornøjelse med Livet.
Han dvælede gerne ved Tilværelsens Tomhed og Grav-side, og hans Tale
var ofte som den »straffende Paulus«.

Den mandige Anspændelse og Fasthed prækede han först og fremmest. Hans
Sjæls Stræben havde altid fuld Damp oppe, og han elskede Arbejde og
Kraftudfoldelse. Han elskede ogsaa navnlig det stramt tøjlede, det last
beherskede, som betinger og udtrykker Energi. Han kom i den aandelige
Opløsningstilstand, som det 18de Aarhundrede havde efterladt, — efter

baade dets pulveriserende Kritik og dets anarkiske Følelsessværmeri, —
og blev Fasthedens, Ordenens, Autoritetens Haandhæver. Han var Pligtens
og Lovens Mand, og han oprortes allerede som ung over Revolutionen og
den ulegitime Napoleon. Han traadte jo ogsaa op for den gamle Bibel,
den gamle Salmebog, den hævdede, nedarvede Lutheranisme imod
»Neolo-gerne«. Han prækede, at Menneskene skulde indordne sig under
indre og ydre Love^ tugte sig, skole sig ved Vilje og Karakter. Han
blev ogsaa senere en autoritær Kirkefyrste, en Legitimist i Politik.

Den simple Fasthed og storladne Kraft var Idealet for clen Wallinske
Præken og Salme. Uden retoriske Fagter og Gebærder stod denne ny
Prædikant ganske stivt og stille, med halvtlukkede Øjne, og talte med
en enstonig og dump Stemme. Men det mægtige Ansigt imponerede ved det
tunge, strænge Alvor, som laa udbredt over det, og Stemmen kunde øve en
sælsom Virkning blot ved at hæve sig eller sænke sig, ved Pauser eller
Eftertryk. Den kom — skildrer Tilhørere

— som en Røst fra en anden Verden. Og hans Veltalenheds Strømme faldt —
som det er bleven sagt — ligesom hans Hjemlandselvs, Dalelvens
majestætisk drønende Kaskader, eller — hvad der var endnu
virkningsfuldere — Magten føltes bagved den stille Tale »som en
majestætisk Tordensky, der er standset paa Afstand, saa at dens Lyn
ses, men dens Skrald endnu ikke høres«. Wallins Salmer har samme
storladent stille eller storladent rungende Toner og Diktion.

Han udmaler gerne det vældige og store: Havet,

— det bundløse dybe — det grænseløst vide, — hvor Bolger paa Bølger
vælte, — og Vinde mod Vinde stride, — hvor de tunge Hvaler vandre — ud
fraWALLIN.

Nattens stumme Gemmer, — videre: Stormen og Gud, der er mægtigere end
Stormen — lian gaar paa Stormens Vinger — han far' paa Tordnens Vogn« —
endelig Doden, der gaar frem og mejer ned for Fode. Hans storladne og
statelige Digt Dødens Engel, som er inspireret af Koleraens Hærjen 1832
og af Alderen, der nærmer sig, har paa sine Steder noget af Dødedansens
uhyggelige Magt. Jag ar den starke, som hafver makten, — till dess en
starkare komma skall, — på höga fjällen, i djupa sjakten — det ar min
anda, som susar kall.- Jag sveper vingen om nordanstormen — och rullar
dynande våg mot strand . . . Som nattens våkter, — jeg seklar jagar; —
och menskoslågter — och verk og dagar, — som böljor hvälfva sig för min
fot, — tills sista bøljan der lagt sitt knot.«

Men denne urolige, mørke Aand har ogsaa andre Toner paa sin
Davidsharpe. Ligesaa pantsret, stræng, sarkastisk den myndige Prælat
var overfor fremmede, ligesaa enkelt, tvangfrit, gemytfuldt kunde han
aabne sig for dem, der — som Geijer — havde hans Fortrolighed. Hag hans
Øjes strænge Blik kunde der komme et mildt og kærligt Glimt frem; han
elskede — selv barnløs — Børn, han længtes — midt i Byens Larm og sin
over-virksomme offentlige Færd — efter en Landsbypræsts stille Liv og
kærtegnede det som sin Alderdoms Drøm at trække sig tilbage til et
Præstekald oppe i sin Fødeegn; han, der var stiv og tvungen og adspredt
i Selskab, kunde med faa, kære Venner være af den mest utvungne
Lystighed og Jovialitet. Hans Sjæl længtes inderst inde efter den Fred,
hans urolige, unøjsomme Vilje aldrig kunde se sig beskaaren. Han var
saa træt af det Liv, som han tog saa tungt paa; i ubevogtede Øjeblikke
— fortæller nærstaaende — kunde man se

den rastløst energiske Mands Træk ligesom lalde slapt hen, og da han
skulde dø, hørte man ham mumle »jeg gaar . . jeg gaar . . jeg har lidet
nydt af Livet.«

En træt forsagende Dødslængsel aander i nogle af Wallins skønneste
Salmer. »Nu vil jeg bryde op, nu vil jeg fare heden — og komme til det
Land, hvor der er godt at være, — jeg kæmped længe nok med Brister og
Besvær, — nu længes jeg til Ro, og Ro mig Gud beskær . . . Min
Højtidsdag gaar ind, alt er saa tyst og stille osv.« Religionen, Døden
og det Hinsides var en Havn, en Fredens -og Forklarelsens Favn for
dette Gemyt. Kom Wallins Kristendom som et »Tugtens Ris,« »et Herrens
Vejr« over den vanartede Tid, saa kom den ogsaa som et Evangelium, en
Helliggorelse, der vilde tage Byrderne og Bekymringerne fra Sindene og
give dem Guds hellige Fred. Den kom i, hvad man har kaldet
»Resignationens« Tid, da det 18de Aarhundredes stolte Idealer og
Forhaabninger laa knust, og man ikke vidste nye at bygge op. Istedenfor
Gyllenborgs og Leopolds ode Stoicisme« kommer med Wallin — som i
Tyskland og Danmark med andre — den genvakte Religion med sin Fred og
Trøst.

Stil dig, o Skæbne 1 mit Hjerte er stille, — det præsses og vaandes ej
mer i min Haand« hedder det i et Digt af Wallin fra den Tid c. 1809, da
Kristendommen genfødtes i ham. Som en saadan stille, hellig Forklarelse
lever Religionen i Wallinske Salmer og Prækener, des virkningsfuldere,
fordi den mørke Klangbund mærkes bag. Englen træder frem med det glade
Budskab I stille Glans han træder frem — sagtmodig, mild og uskyldsfuld
— som Sommerregnens blide Fald.« Den evige Forsoner viser sig i stille
Ophøjethed: »Stille er hans Gang og sikker — som hans milde
StjernersFRANZÉN.

Gang. * Og i talrige skønne Gravsange tegnes Døden, ikke som den
mejende »Dødens Engel, men som Aftenen, der klædt i Stjernemantlen
stille sænker sig fra Himlen ned til den Syges Seng, medens en Engel
tyst lægger Haanden paa det lidende Bryst og bringer evig Fred og
Helsen, — som Fredens Engel, der raaber: kom! og vender Livets blege
Fakkel om, »saa glad jeg far' den tyste Færd — jeg er saa træt, saa mæt
af Verden,« — endelig som den store Favn, der rummer alle: »Da, er
Dagen gavmild — eller karrig vorden, — skal os Kvælden' samle — blid og
stjernelys. — Rummet rummer alle — hos vor Moder Jorden, — Rummet
rummer alle — i vor Faders Hus.« —

Skønt baade Wallins Prækener og Salmer er bundne i Didaktik og Retorik
som det 18de Aarhundrede, og hverken de Gemyttets Kilder endnu springer
her eller det fri Fantasiliv rør sig, som Romantiken skal aabne, er der
dog i dem anslaaet magtfulde Toner af sædelig Patos og religiøs Højtid,
som viste langt udover det forrige Aarhundrede og var med om at ringe
det ny ind i Sverig.

XVIII. FRANZÉN.

Franzén, Wallin og Tegnér — de følte sig og foltes af Samtiden i Tierne
og Tyverne som et Kløverblad. De stod midt imellem de Gamle og de
fremstormende Romantikere, — man hakkede fra begge Sider nu og da til
dem, men de støttede hverandre og246

stod fast i det store Publikums Gunst. Tegner tilegnede Franzén sit
Digt »Kronbruden;» Wallin skrev en Tilegnelseshyldest til Tegnér og
Franzén foran sine samlede Digte (1821), og Tegnér vilde, at de tre
tilsammen skulde udgive en poetisk Kalender; Franzén endelig stillede i
Digtet Til mine Dommere« sin Sang-kunst beskedent i Skygge for Wallins
og Tegners.

Franzén var 18ti flyttet til Sverig fra Finland og blev Præst i Kumla
Fra et almindelig rationalistisk Standpunkt havde han gennem
Kantianismen som Mellemled arbejdet sig frem til en Kristendom, som
endnu var temlig tilsat med jævn Rationalisme, men hvilken
Barndomsminderne og hans egen Sjæls Naivitet gav en enfoldigere,
hjerteligere Gemyts- og Naturklang end ellers endnu Tidens officielle
Kristendom kendte. Elter Overgangstiden, medens han var Professor i
Åbo, og hvor hans lyriske Aare var torret ind under Tvivlene, begyndte
nu igen Poesiens Flod at rinde i ham. Han blev, sammen med Wallin, den
religiøse Lyriks Fornyer. I de Prøvehefter af Salmer, han udsendte
sammen med denne i 1812 og 1813, fornemmer man, saa at sige, Franzéns
egen jublende Hymne over Evangeliet, der har faaet nye Kilder til at
springe frem i hans Sind. Et idyllisk Præsteliv paa Landet i venlige
Omgivelser og et lykkeligt Ægteskab mellem en opblomstrende Borneflok
gav nu i det følgende Aarti Franzens Poesi en ny og lykkeligere
Udfoldelse, end Åbotiden havde ydet Betingelser for. Præsten i Kumla
forkyndte i sit Sogn, og hvor han, ved betydeligere Lejligheder som ved
Reformationsfesten, traadte frem for en større Offentlighed, den samme
Luthersk-Franzenske Kristendom, hvormed han efter sin Forflyttelse 1825
skulde opbygge Stockholmerne i Clarakirken. Med sin jævne og
naturligeFRANZÉN.

Maade at tale paa, med hele den rene og uskyldige Hjertelighed, der
allerede fra forst af havde lydt i Franzéns Digt hjem til de smaa
Sødskende« eller i Sangen om »Moderen og Sønnen,* tolkede han de
kristelige Troslærer og den kristelige Moral med gammeldags Fromhed —
uden det nyopdukkede mystiske Sværmeri, men ogsaa uden den torre
Fladhed fra før og uden Retorik. Han rørte og vandt; »om Englene præke,
præke de som Franzén sagde Tegnér om ham. Hans jævne og familiære«
Natur, hvis Mission i Lyriken straks fra først af havde været at gøre
Barnekamret og Dagligdags-livet til Poesi, drog ogsaa Kristendommen
helt ind i Hverdagslivets Sfære. Som de gode gamle Rationalister talte
ogsaa han om, hvorvidt Børn skulde læse Bordbon, og om hvor vigtig
Renlighed er i Familielivet, foreholdt Folk ikke altid at klage over
Vind og Vejr, og talte i tydelige og reelle Ord til Tjenestepigerne om
ej at lade sig forføre af deres I lusbonde og til Karlene om ikke at
drikke Brændevin; men det var ikke tør og triviel Moraliseren, han
stillede op, det var det evangeliske Sindelag, han forte med sig ind i
alle Livets Forhold for at forvandle dem til Kristendom paa samme
Maade, som han vilde forvandle dem til Poesi.

Foruden i episke Digte som »Gustav Adolf i Tyskland« — i hvilket
Handlingen efter en besynderlig, poetisk Plan spiller paa én Gang oppe
i Himlen og nede paa Jorden —, er det navnlig i »Fannydigtene« fra
Begyndelsen af 20erne, at Franzéns mere kristeligtranscendentale
Sindsretning skaber ny Toner i hans Poesi.

Fannydigtene sattes af Digteren i Forbindelse med de Digte til Selma,
han havde skreven som ung, og ligesaa stor Yndest Selmadigtene med
Ahlströms Melodier248

havde vundet rundt ved Dagligstuernes Klaverer i Gustav IV's Sverig,
ligesaa entusiastisk kaldte Mødrene nu i Tyverne deres Børn op efter
Fanny.

Fanny, der er et Barn af Selma, er selve den ideale Længsel mod Himlen,
allerede forklaret af en Skonhed ovenfra, — medens Selma derimod var
den jordiske Skonhed i dens menløse Morgenuskyld. Selma var Franzéns
Muse, dengang da han i sin Ungdom kom fra Kellgrens Cloe og Fru
Lenngrens Betty, og sidst fra Klopstocks Cidli og Holtys Laura, og nu
selv søgte sig en uskyldig og elskelig ung Pige at tilbede. Men Fanny
er et spædt Barn, han i sit Hjem som Fader har fulgt i dets Opvæxt til
ung Pige, eller han som Præst har undervist til Konfirmation (»ett
barn, som gicki templet fram«), og hvis englelige Skønhed og Sjæl
allerede syntes at bære Mærke af den tidlige Dod, der skulde bortrive
hende. Fannydigtene har da en sødligere sentimental, en mere himmelsk
forklaret Karakter, som svarer til Forskellen mellem den finske
Idylliker og Magister og den elskelige Pastor i Kumla.

»Barnekamret bliver« — som man har sagt — «heien Forgaarcl til et
himmelsk Rige.« Man husker Franzéns Barndomsminde om Moderen, hvis
Billed han saae i Spejlet. I Digtet »Spejlet« er denne dagligdags Scene
iklædt »den finere og lettere Dragt, som viser den i hele dens
oprindelige, fra Himlen stammende Skonhed« — saaledes som Franzén i
Anledning af Sergel definerer Kunstens Forhold til Virkeligheden.
Forunderlig saa tyst og stille Barnet ligger i Vuggen, skønt endnu
vaagent! Hvad ser den lille, hvad følger den med Øjnene? de forklares
som af en himmelsk Glæde. Det er ikke Glasset eller Blomsterne i det,
og ikke Spejlets Genskin. Helt vist svæver en EngelFRANZÉN.

herinde om hendes Vugge, Smaabørn har sikkert en Sans, hvormed de se
mer end vore Øjne: mon ikke et Minde fra Himlen folger dem herned?
Saaledes talte Fannys Amme, men Englen, hun fabled om, var Fannys
Mamma, der nu kom fra Sidestuen. Derinde havde hun gennem Spejlet hilst
og nikket ind til Hårnet »med Fryd, som kun af Modre kendes.« Hendes
Spejlbillede var det da, den lille undrende havde betragtet. Som man
ser: paa engang saa familiært jævnt—med Vugge og Spejl og Blomster i
Glas, et rigtigt Barnekammer-interior — som Gustavianerne aldrig havde
nedladt sig til, og tillige omgydt med en Art paradisisk Forklarelse,
som hine ligesaalidt kendte noget til.

En Række yndefulde, sværmerske Bornescener folger i de andre Digte.
Barnet gaar om Aftenen med Moderen under Stjernehimlen og sporger »Er
det altsammen Øjne, hvormed Gud Fader ser ned paa os?« Hun ser Regnbuen
med den ene Fod naa ned derovre bag Hojen paa Øen, og hun beder Faderen
ro hende derover, at hun kan komme op paa Himmelbuen. Fanny vokser til;
vi ser hende kaste den gyldne Regn af Ærter til sine Duer, der flokkes
om hende og hendes Kurv; ser hende slippe en fangen Sangfugl ud og selv
bede Gud, at hun ikke altid skal staa som Blomsterne og se op mod
Himlen, men engang som Fuglen kan svinge sig op i det skonne, klare
Blaa og sidde paa Purpursky; ser hende ogsaa aabne Vinduet for en
Svale, der pikker paa Ruden og vil give hende Raad for Livet. Fanny
gaar til Konfirmation, og vi ser hendes og Legekammeraten Edwins
yndefulde Barneforelskelse . . . deres Slædeture paa Isen, naar han
tegner hendes Navn med Skojterne som Fritjof Ingeborgs, eller naar han
henter hendes Hue, der er faldenFRANZÉN.

af, og selv faar Lov at trykke den ned paa hendes Hoved . . . eller
alle de »rorende« Forvarsler paa Fannys Død: Papirdragen« med Fannys
Navnechiffer, som slipper ud af Hænderne paa Edwin og gaar til Vejrs
eller »Majstangen,« som Edwin har prydet med Vimpel og Fanny med Krans,
hvilke sammenslynges oppe i Toppen.

Ser du, de forentes dér — hvisker han og hende for' i Dansen — Ja,
deroppe« Svaret er«. Tilsidst ligger hun død i Brudedragt og med
Myrthekrans for Øjet af Edwin, og i Drømme viser hun sig efter sin Dod
for ham og lover ham Gensyn hisset.

Disse Fanny-Digte gav ganske Udtryk for en almindelig Tidssmag. Den
sødlige Barnlighed dyrkedes i Paul og Virginie« og i Lafontaines
Børneromaner, i en Række franske og engelske Dameromaner: i Mdme. de
Duras' »Edouard, i Mdme. Guizots »Raoul et Victor,« i Miss. Burneys
»Eveiine« o. m. a. Tieck og Werner og hele den tyske Romantik elskede
ogsaa fromt naive Barnescener. Det brystsyge Fannyske Sværmeri havde
Soskendelighed med baade Lamartines tæringsyge Elvira og Mdme.
Krüdeners Valerie, med Chateaubriands kristne Indianerpige og Ingemanns
Heltinder. Men egen Franzénsk var i disse Digte den troskyldig-kokette
Ynde og Naivitet i Fremstillingen, den lette, paa én Gang gennemsigtige
og forflygtigende Gaze, der ligger over Situationer og Figurer, og den
farveløse Morgenklarhed, som danner Lufttonen, — noget af Floraens
spæde Blondhed og Sommernætternes lyse Fagerhed oppe i det Hojnorden,
hvori Franzén er født og hvor han endte sine Dage som Bisp.DET GÖTISKA
FORBUNDET.

En Grundfølelse, som skulde beherske det ny Aarhundrede, var den
historiske: den altid nærværende Bevidsthed 0111, at »Menneskeheden
bestaar af flere døde end levende«, og om at >de dode lever endnu«.
Denne historiske Sans ejede hverken Tegnér, Wallin eller Franzén.

Dens Vækkelse i svensk Kultur skete med det gotiske Forbund, som
stiftedes i Begyndelsen af 1811 og fra samme Aar begyndte at udgive
Tidsskriftet »Iduna«. Overalt fødes den historiske Bevidsthed af
Fædrelandsfolelsen; det er den, som nærmest sammenbinder Nutidens
Mennesker med Fædrenes Liv og vækker Samhorighedsfolelsen. Det var den
mægtige, næsten religiøse Følelse hos Romerne ved deres Ørns Triumftog
gennem Verden, som affødte den nationale Historieskrivning. I den nye
Tid er den historiske Bevidsthed bleven vakt i Evropas Folk ved
Tilbageslaget fra Revolutionens store Forsog paa at klippe alle de
historiske Traade fra Fortiden over, og ved Tilbageslagene fra
Napoleons store Forsog paa at nedbryde alle historiske og nationale
Skranker.

En saadan patriotisk og national Oprindelse havde ogsaa det gotiske
Forbund.

Interessen for den nationale Oldtid var — som tidligere er omtalt —
vaagnet med Storhedstiden i det 17de Aarhundrede. Den stolte
Patriotisme under Christine og Karl X Gustav havde avlet fantastiske
Dromme om Sverigs Oldtidsglans. Rudbeck digtede sin »Atlantica«, og
OlofVerelius skrev, »at lagen borde252

anse den med straff, som vägade tvifla, att de Gother, som intogo Rom,
utgått fran Sverige, och att man väl mätte slå den i pannan med
runstenar, som förnekade deras alder.« Med Dalins store Rigshistorie
var Fædrelandshistorien bleven Folkelæsning, og den fortsattes ned til
Aar 1800 af Forskere og Historieskrivere som Botin, Celsius,
Lagerbring. Gamle islandske Sagaer var blevne oversatte og var i
Oversættelserne blevne Folkelæsning rundt om, — den unge Tegner læste
Björners »Kämpedater«, den unge Atterboms förste Læsning var
Vilkinasagaen —, og sære fantastiske Patrioter, som den barokke Tham
paa Dagnäs i Smaa-land, holdt midt i Oplysningstiden den gamle
Rud-beckske Runeforskning vedlige; Tham hævdede fuldt og fast, at
Asgaard havde ligget lige overfor Dagnas og at den lille Kirkeby Sätuna
i Nærheden var det gamle Sigtuna. — Ogsaa Gustav III og hans Kreds
havde jo paa deres Operamanér dyrket Nationens store Minder, og
Kellgrens Invocation i »GustafWasa« til de adla skuggar, vördade fader
— Sveriges kungar och riddersmand var draget over hele Landet,
inspirerende i Sal og Hytte.

Dertil kom nu omkring 1800 stærke Ansporinger fra tysk og dansk
national Oldtidsdyrkelse. I Tyskland var siden 70erne Hermann og hans
Kerusker toget op i Klopstockerskolens Oder og Bardieter, halvt som
Tacituske Helte, halvt som Rousseauske Naturmennesker« ; Ossiansk
Spydklirren og Bardesang havde blandet sig dermed; Goetz v.
Berlichingen var bleven Mønster paa gammel tysk Redelighed og
Biedermandig-hed, og Ridderromaner oversvømmede Læsebibliotekerne,
Ridderskuespil Scenerne. Tysk Middelalders Historie behandledes af
Moser og Muller, Trediveaarskrigens HistorieDET GÖTISKA FÖRBUNDET

af Schiller. Gammelgermansk Poesi dyrkedes al Herder og Schlegelerne,
Niebelungenlied udgaves. Oprindelig var baade hos Herder, Goethe og
Klopstock denne fædrelandshistoriske Bevægelse udgaaet af patriotisk
Reaktion mod det franske; ved Napoleonsinvasionen i Tyskland fik den
ogsaa ny Vind i Sejlene. Fichte talte til den tyske Nation, Arndt
stroede sine knaldpatriotiske Flyveskrifter ud, Korner, Schenkendorff,
Kleist istemte deres harniskklædte Fædrelandssange.

I Danmark var — ligeledes fra 70erne og tildels i Sammenhæng med den
Guldbergske Reaktion mod Struense — Stærkodder og Rolf Krake, Thor og
Balder, siden Niels Ebbesen og Dyveke manede op; Eddaerne oversattes af
Nyrop, Sagaerne oversattes og omskreves til Folkelæsning, Suhm skrev
sin store Danmarkshistorie, og de oldnordiske Forskninger dreves med
Iver. Ogsaa Slaget paa Rheden« og Landets truede politiske Stilling gav
her yderligere Sving. Oehlenschlagers og Grundtvigs mægtige, nordiske
Poesi sprang frem i det ny Aarhundrede.

Til disse indenlandske og udenlandske Forudsætninger kom nu — i Aarene
1808-10 — det afgørende Stod ved Landets indre og ydre politiske Krise,
Vasaattens Afsættelse, Finlands Tab, de ny uvisse Baner, man saae
Fædrelandet glide ind paa. Harme, Smerte, Patriotisme, alvorlig Trang
til at mande sig op greb alle unge Sind i Sverig. Vi har set, i hvilken
Grad Tidsbegivenhederne greb ind i Tegners Sjælsliv. Geijer gav i Breve
hjem fra England sin Sorg og Fremtidsbekymring Luft. Selve den blode
Drømmer Atterbom skrev 1809 et Digt af den mandigste Vrede: »Ja sukrer
ind med Trost'ord, lækre, søde — den Blygsels Kalk, som end stod os
tilbage254

DET GÖTISKA FÖR U UN DET.

. . . Thi Æren ak! og Finland ere borte, — hvad baader da de fagre
Rigsdagstaler?«

Nu var der i Stockholm en Kreds af unge Mænd,

— mest var det Vermlændinge og allerede indgaaede i Embedsstillinger —
som holdt selskabelige Sammenkomster. Ved dem havde de, halvt i munter
Oprømthed, halvt i Beundring for Forfædrene — ligesom naar Tidens
Drikkeviser sang om de fordomdags Goter«

— begyndt at kalde sig Goter« og at antage Navne efter gamle Helte; og
efterhaanden havde de under den almindelige patriotiske Rejsning
opildnet hverandre og mødtes i samme Syn og samme Stræben, saa de
besluttede at danne et fast »gotisk Forbund«.

De forskellige nævnte Elementer flyde sammen i dette Forbund og dets
første Medlemmer.

Sjælen i det og dets stadige Sekretær var Jakob Adlerbeth — Søn af
Gustavianen, Romeroversætteren, Rigsantikvaren. Faderen var den
legemliggjorte Gammel-svensked, tilsat med romersk og det 18de
Aarhundredes Republikanerdyd Fra Storhedstiden havde han arvet en stolt
Kærlighed til Sverigs Fortid; han oversatte islandske Digte og skrev,
rigtignok i fransk Oplysnings-aand. Tragedien *Ingiald Illraade«. Som
Aristokrat fra Frihedstiden vedligeholdt han paa Rigsdagen en værdig
Uafhængighedsstilling overfor »tjusarekungen«. Og hans Romerdannelse
smeltede sammen med det reelle og mandige, noget tørre og koldsindige i
hans Natur, som tillige gjorde den modtagelig for det Gammelnordiske.

Sønnen var omhyggelig opdragen og vandrede i hans Spor. Saa godt som
for nogen af det 18de Aarhundredes Sønner var Oplysning og »Nytte ham
det højeste, Almensind er ham i Kødet baaren, og hans Gøticisme var —
som Faderens — mest den romerske255

og fransk-klassiske Stoicismemoral, omklædt i nordisk, patriotisk
Dragt. Han har vel nok været den, der skrev Forbundets Stiftelsesakt og
Love, ialfald svæver hans Aand ganske over dem. De taler i religionslos
Oplvst-hed om »det obevekliga Ödet« og ikke om Gud, foragter Tidens
flärd« og Sentimentalitet og sætter Forbundets Maal i Genoplivelse af
Goternes Frihedsaand, Manddomsmod og redelige Sind«, i Genvækkelse af
deres enkle Alvor og Værdighed, deres Selvforsagelse, Fædrelandssind og
»virksomme Iver for Almenvellet .

En moralsk, patriotisk Genfødelse af Nationen med den nordiske Hedenold
som et Forbillede, hvilket man saa temlig saae i romersk-tacitusk
Belysning — det var herefter Forbundets oprindelige Bestemmelse.

I væsentlig samme Retning gaar ogsaa de forete Brodres
Indtrædelsestaler. Der er saaledes den betydeligste af dem alle:
Vermlændingen Erik Gustaf Geijer, der har antaget Ejnar Tambeskælvers
Navn og taler over hans Minde. Han tænker ikke —erklærer han — paa at
ønske sig de gamle Hedningers lovløse Barbari tilbage, men der er
almenmenneskelige Dyder hos dem, som til alle Tider ere
efterlignelsesværdige: Kraft og Undergivenhed under Skæbnen, Evnen til
at undvære og lyde og til at herske og virke. Dem vil vi lære af dem.
Det I'rogramdigt, hvormed Geijer aabner Tdunas i ste Hæfte, har ogsaa
samme didaktiske Oplysnings-præg. Det er et Læredigt saa temlig i
Leopolds Stil og forkynder det i Sde Aarhundredes romerske Stoicisme i
nordisk Klædebon. Som Leopoldisterne sang, at der kun findes ét Middel
til at være lykkelig ved hver en Skæbnens Lod — »det Sindets Styrke er,
og den er Datter — af Dydens Vane og et oplyst Vid« —, saaledes hedder
det i »Manhem«sdigtet, at Livets Kunst256

er den samme i alle Lande og Tider: at beherske sig, kæmpe mod Skæbnen
og lide med Taalmod. »Der blot en Visdom gies: sin Lod at tage — med Ro
imod, hvormeget Skæbnen truer«. Som baade >Odin« og Gustaf Wasa« havde
stillet Nordens sunde, simple Manddom op imod Sydens forfinede
Svækkelse, saaledes stilles i »Manhem« den gamle Nordbo op i
Tacitusk-Rousseausk Dydsglans. 1 ler, hvor Jernet blev vundet af
Klippestenen, boede Frihed, naar de øvrige Folk laa i Lænker; »til ham
ej fra de fjerne Sydens Strande — med Skibe bares kunstige Behover«;
hans Lærdom var ej stor, men han vidste at leve og lide som en Mand og
gik tryg i sit Enfold, hvor vi famle af lutter Visdom; han forstod ej
at »tale om sit Hjertes ømme Trang«, men »hans Had var Ild, hans
Venskab gik i Døden«.

Man forstaar godt, at den gamle Smags Organ, Wallmarks Journal, kunde
aftrykke dette Programdigt med fuldt Bifald som ganske skrevet i sin
Aand; den erklærede med Triumf overfor den nye Fosforus«-bevægelse, der
havde hilst Iduna« som en Forbundsfælle, at den intet kunde opdage i
dette Digt af det, som karakteriserer den splitternyeste Poesi, men
tværtimod alle de gode gamle Fortjenester, Tankernes Fornuftighed,
Sandhed og Skonhed i Forening med Tydelighed og Ynde i Fremstillingen.«

Alligevel havde de unge« i Romantikernes Lejr mere Aarsag til at byde
det ny Forbund og dets Tidsskrift Velkommen. Thi »det gotiske Forbund«
rettede dog Kursen andetsteds hen end det iSde Aarhundrede, — allerede
fra først af og for hvert Aar mere. Blandt nogle af Forbundets
tidligste Medlemmer mærker man straks Tegn til en politisk og religiøs
Reaktion. En af disse, Kammerjunker Rääf, har i den Tale, hvormedDET
GÖTISKA FORBUNDET.

han 1844 definitivt afsluttede Forbundets Virksomhed, givet sin
Tolkning af, hvad han og flere med ham oprindelig vilde med Forbundet.
»Vi saae Personligheden, under Frihedens Hærskrig, kræve Rettigheder
uden Pligter. Vi saae denne Selviskhed skubbe alle Haand af
undersaatlig Lydighed, af Hævd og Erfaring fra sig. Og vi vilde derimod
bibeholde Lydighedens og Ærbødighedens velgørende Haand uden at paatage
os Trældommens Bojer«. Det er da konservativ Loyalisme overfor den
efter Revolutionen 1809 frem-staaende Radikalisme, som den pludselige
Trykkefrihed gav helt fri Tøjler, — overfor Grevesmöhlen og hans Blad
•>Trompeten eller Krigserklæring mod alt ondt«; — det er dybere set
hele den europæiske Legitimisme, der reagerer overalt mod Revolutionens
Aand og mod Napoleon. Ogsaa den religiøse Reaktion betoner Rääf: Vi
hørte om den franske Revolutions Umoral og Irreligion og den ny tyske
Filosofis Atheisme og i Modsætning dertil om den ny tyske Mystik; vi
fordrede nu en Kirke, ikke skabt af Fornuften (o: ej Rationalisme) ej i
Strid med Fornuften (d: ej Mystik)». Altsaa: man vilde tilbage baade
fra den ny romantiske Religiøsitet og fra Neologien og Voltaire,
tilbage til gammelluthersk traditionel Kristendom. Og Tilbagegangen til
Fædrelandets historiske Fortid fremtræder da som det fælles Tilbageslag
mod den revolutionære Aand, baade i Politik og Religion Den historiske
Aand og Konservatismens Sindelag er her som saa ofte et og det samme.

Den politiske Legitimisme og den religiøse Konservatisme gjorde sig
ogsaa snart gældende i Forbundets offentlige Optræden. Man var i
Førstningen ilde tilfreds med, at en Søn af Revolutionen, en af
Napoleons Marskalker, skulde kaldes til Vasaernes gamle Trone;

Vedel Svensk Romantik. r7258

men da Karl Johan snart viste sig som Legitimitetens og Reaktionens
Feltherre i Europa, slog Forbunds-brodrenes Stemning om til
Ultraroyalisnie og Karl Johanbegejstring. Krigen i Tyskland hilsedes
som den hellige Krig; og Goterne« blev snart paa Rigsdagen den
reaktionære, hojre Fløj. Samtidig udviklede man sig ogsaa i religiøs
Henseende bort fra det oprindelige, sobert moderate Standpunkt. Og
Geijer, Forbundets Hoved, gik snart i Spidsen for den religiøse og
politiske Ultraisme ved sine Afhandlinger i Iduna .

Den historiske Oldtidsinteresse, som samlede Forbundets Medlemmer, fik
ogsaa snart en Fart og en Rækkevidde, som skulde faa indgribende
Betydning for svensk Kultur. Den nordiske Hedenold, der oprindelig blot
var hentet frem som et moralsk Monster for Nutiden — saaledes som
Rousseaus »Vilde«, Klopstocks Hermann, Prams Stærkodder —, den fangede
snart Fantasien for egen Regning, uden Hensyn til moralsk
Nytteanvendelse, her som i Tyskland og Danmark. Paavirkningen fra disse
Lande gjorde sig ogsaa, nu da Afspærringen overfor Udlandet var falden
bort med Gustav IV Adolfs Afsættelse, stærkt gældende. Adlerbeth
oversatte Nyrops Fordanskning af Eddaen, og en anden af Brodrene«:
Præsten Afzelius, udgav i Forbindelse med vor store Sprogforsker Rask
Sæmunds Edda. Af Danmarks nordiske Poesi var ogsaa Ling og Tegner
inspirerede; de indkaldtes tidlig blandt Forbundets Medlemmer, og
Tegnér skrev sine nordiske Digte og flere af sine Fritjof«sange i Iduna
tidsskriftet. Og — tildels efter dansk Mønster — udviklede Forbundet en
efterhaanden vidtstrakt Virksomhed til Indsamling af Fortidsminder og
antikvarisk Forskning. Vidtløftige topografiske Studier begyndte at
fylde Tids-DEI GüTISKA EÖRBUNDET.

skriftet; den gamle Tham paa Dagnås, som ogsaa var bleven Medlem, og
Rååf paa sit Gods i Smaaland gav Exemplet paa den mest nidkære
Eftersøgning af Runestene, Ættebøje, gamle Sæder og Folkeovertro,
Folkeviser og Folkemelodier, og en hel Stab af Forskere gennemrejste —
paa Foranstaltning af Adlerbeth og tildels paa lians Bekostning —
Sverigs Provinser for at indsamle al Slags folk-lore. Ud fra disse
Bestræbelser skulde der af Forbundets Midte opstaa flere betydelige
nyere Historikere: Bruzelius, Schrøder, Gumælius. Efter engelske, tyske
og danske Folkevisesamlinger paabegyndte Afzelius og Geijer en samlet
Udgave af en Mængde svenske Folkeviser; Afzelius og Raaf havde
Hovedandelen i Arbejdet, men det var Geijers aandfulde Fortale, som
først ret udviklede Folkevisens historiske Stilling og poetiske Værdi
med dyb, historisk Forstaaelse. Geijer var den, som gav hele denne
historiske Retning det dybeste og videste Udtryk i sine Iduna digte med
deres Kulturbilleder af Vikingens, Odelbondens, Oldtidsskjaldens
Skikkelse og Liv, og med sine filosofiske Afhandlinger om Historien, —
der var Forspillet til hans egen epokegørende historiske Virksomhed.

Ogsaa for Vækkelsen af en national-nordisk Kunst søgte Forbundet at
virke. Spørgsmaalet om den ny-vakte nordiske Mytologis Anvendelighed
for Billedkunsten var allerede længe ventileret i Danmark; derom
handlede jo den Universitetets Prisopgave, som Oehlenschlager besvarede
som ung, og Abildgaard havde tegnet efter Motiver fra Ossian og Evalds
Balder . Medens Sergel og hans Elever — ligesom Thorvaldsen hos os —
havde holdt sig til den græske Mytologi, holdt Ling i en nystiftet, mod
Kunstakademiet oppo-

sitionel, Kunstnerforening Forlæsninger, hvori han ivrig tog Ordet for
den nordiske Mythologi.«» Brugbarhed. Og da der samtidig tilflød det
gotiske Forbund en anonym Gave til Foranstaltning af en
Kunstkonkurrence over nordiske Fremstillinger, kom en saadan ogsaa i
Stand ved en offentlig Kunstudstilling i 181 S. Resultatet var nu vel,
som det kunde ventes, ikke lovende. En Samtidig skrev, aabenbart med
Rette, om Udstillingen: Jeg kan ikke i de udstillede gotiske Billeder
se andet end Efterligninger af Grækerne og Romerne. Odin er en Jupiter
med persisk Mitra paa Hovedet, Thor en Herkules, som bærer Hammer
istedenfor Køllen. Dog har man i Fogelbergs Statuer af Thor og Balder
faaet agtværdige Forsøg paa en særlig nordisk Billedstil.

Denne Kunstudstilling blev iøvrig Forbundets sidste offentlige
Kraftudfoldelse. Det fulgte af sig selv, at det som Forbund hurtig
maatte have udspillet sin Rolle, efterhaanden som det havde gjort sin
Gerning ved at give Impulser og udbrede Interesse for det, som
oprindelig havde samlet de Mænd, der stiftede det, og efterhaanden som
disse hver udviklede sig selvstændig i forskellige Retninger. Fra et
Dusin Stykket-oprindelige Medlemmer var Medlemsantallet ved Optagelse
rundt om fra Sverigs forskellige Dele vokset til det 5- eller
ödobbelte; næsten alle, som i Literatur, Kunst eller Videnskab i 10erne
og 20erne havde noget med »det nordiske« at gore, blev udnævnte til
Medlemmer. Foruden de nævnte — Adlerbeth og Geijer, Ling og Tegner,
Tham, Räaf og Afzelius — kom senere bl. a. til: Digterne Beskovv og
Nikander, Fritjofs Komponist Crusell, Historiemalerne Hasselgren og
Sandberg. Men den hæderlige Adlerbeth maatte Aar for Aar se Møderne
blive færre, og færre de, der gavDET GÖTISKA FORBUNDET. 261

Mode i den Forening, som efterhaanden var bleven hans Livs kæreste
Sysselsætning. Halvt i Humor, halvt i et vist barnagtigt Hang til det
teatralske havde man ved Forbundets Stiftelse givet disse oprindelig
blot muntert selskabelige Sammenkomster et gotisk Ceremoniel, som
Adlerbeth maaske var den eneste til at tage helt alvorlig. Brodrene —
Rolf og Ejnar Tambeskælver, Thorgny og Hjortvardr, eller hvad for Navne
nu de forskellige »Kamrér«er, Professorer og Cancellisekretærer havde
antaget modtes ved »stamman«, hilsende hverandre med Haandslag og
Udtrykket »Hej I« — »som skulde udtrykke den friske og hurtige
Stemning, det mandige Væsen, som udmærkede dem alle«. Man samledes saa
paa et Værtshus og drak selv-brygget Mjød af eftergjorte gamle
Drikkehorn, der hørte til Selskabets Inventarium, og til Sommerbrug
havde man, af hidslæbte, kredsstillede Sten, lavet sig et oldnordisk
Tingsted i en Skov udenfor Stockholm. Nidkært vaagede Adlerbeth over
hele dette Ceremoniel og taalte ikke, at Brødrene gjorde Løjer med det.
Selv naar der i senere Tider kun indfandt sig én trofast Broder til den
stämma«, han aarlig indkaldte, kunde en usynlig Tilskuer have set de to
halvgamle Herrer højtidelig vandre i Procession med oploftede
Bragebægre, ihukommende de »rigtige« Møder i deres og Forbundets
Ungdom. Den stille, flittige Expeditionssekretær var af den nobleste
Don Quichotetype og vilde slet ikke høre tale om, at det gotiske
Forbund burde sove hen. Først langt om længe maatte han med blodende
Hjerte skrive i Forbundets hellige Protokol en Suspensions-erklæring:
»Det gotiske Forbund ophorer ikke, men det hviler«; og først da han var
død i 1844 traadte

overlevende Forbundsbrødre sammen og drak hans og Forbundets Gravøl.

Men da havde Forbundet ogsaa sat sig dybe Spor i svensk Kultur.

XX. UNG.

»Ling er et gotisk Forbund for sig alene«, skrev Geijer. Lings nordiske
Digtning var begyndt at fremtræde før det gøtiske Forbund, og de, som
stiftede det, har tildels været under Paavirkning af ham. En Tid lang
var han Medlem, og han og Adlerbeth kunde godt med hinanden; men da
Geijer i 1817 i Iduna skrev en Afhandling, der stillede sig tvivlende
til Spørgsmaalet om nordisk Mvthologis Anvendelighed i Billedkunsten,
meldte Ling sig krænket ud. Det gotiske Forbund var ham ikke gotisk
nok.

Denne Mand levede paa én Idé: Genfødelsen af nordisk Kraft. Hans
nordiske Asadigtning og hans svenske Gymnastik var kun to Forgreninger
af den samme Tanke.

Han var født i en af det magre, stenede Smaalands vildeste Egne. Han
mistede tidlig Forældrene og var en stridig, uvorn Dreng, der
behandledes strengt af Stedfaderen; i Skolen gjorde han Mytteri og blev
jaget ud. Saa flakkede han om for Lud og koldt Vand, studerede paa egen
Haand med hungrig Iver, men uden Plan, Historikere og Digtere, sled sig
frem ved at sulte og give Informationer. Staa paa egneLING.

Ben og gaa sine egne Veje, bakses med Nod og Modgang — det var hans
Natur henvist til hele -Livet.

Han var Sonnesønsson af en Karolin, og hans haardnakkede, »vulkanske :
Naturel følte sig tidlig som hørende hjemme i den heroiske Fortid. Hans
sidste Værk, Afslutningen paa hans store Asadigtning, skulde efter hans
Bestemmelse blive en Tragedie om Karl \2., men den turde han aldrig
skrive, thi han følte, han vilde tage sin Død deraf. I den tyske og
danske Literatur, som han paa Kraft studerede i Lunds og Upsala
Bibliotheker og siden endnu mere under et længere Ophold i København, —
hvor han omgikkes danske Lærde og hørte Steffens, — fandt Ling de
Ideer, hvorpaa han byggede sit Liv. Hos Basedow, der jo havde været
Professor i Sorø og hvis pædagogiske Forsøg havde Aflæggere her i
Landet, fandt han det Ideal af en kraftgenial Menneskelighed, som blev
hans praktiske Monster: den Naturubundethed og den legemlige
Kraftudvikling, som Basedows Opdra-gelsestheorier lagde Hovedvægten
paa, grebes af Ling med Begejstring. Han havde selv faaet sit
oprindelig svage Helbred hærdet ved at deltage i en Basedowsk
Studentergymnastik i København, og siden da blev Gymnastiken hans ene
fikse Idé. Saa fandt han videre i Klopstocks Bardieten, i Gerstenbergs
og Kretschmanns nordiske »Bardebrøli Ossian og i Ewalds nordiske
Dramer, siden i Oehlenschlägers og maaske ogsaa i Grundtvigs nordiske
Digtninge Forbilleder for den nordiske Kraftpoesi, som blev hans anden
Livsidé.

Og 1805 kom han til Lund ovre fra København — en sælsom Original og
Fanatiker, raa og ubehøvlet i sit Væsen, kaotisk og seminaristisk i sin
Dannelse, men af en rastløs Virksomhedstrang og en glødende264

Entusiasme for sine Ideer. Den sunkne Nutidsslægts Genfodelse til
gammel nordisk Helteliv — til Kraft og Fromhed, Fædrelandssind og Moral
— var hans Program. Han oprettede et Gymnastikkursus ved Universitetet,
prækede Oehlenschläger for Tegner og andre af sin Omgang og begyndte
selv at skrive. Men det var ogsaa for ham Fædrelandets Krise 1809—10,
som ret foraarsagede Gennembrudet. 1810 kom »Gylfe« digtet, en Allegori
angaaende Finlands Tab, og dermed aabnede han sin Digtning af nordiske
Tragedier og af Epopeen Asarne«. Han vilde blive intet mindre end sit
Lands baade Shakespeare og Homer.

Lings æstetiske Smag var endnu behersket af det 18de Aarhundrede. Hans
Tragedie »Agne« (1812) er i meget bygget elter Forbillede af Leopolds
Odin*, som Ling beundrede. Den fangne Prins, der stolt og værdig svarer
sin Sejrherre; Sønnen, som elsker den, Faderen kaarer til sin Brud; to
Fostbrødre, som pludselig faar at vide, at der er Blodhævn imellem dem
og hvis Følelser nu strides i deres Bryst, — det er ganske Motiver i
fransk Tragiks Aand. Ligesaa er Lings store Epos 1 Asarne« (1S16 ff.)
bygget som en regulær klassisk Epopé med hele det vante »episke-:
Apparat af Syner og Drømme og guddommelig Indgriben og med hele den
hævdvundne, episodiske og udstykkede Handlingsplan. Allerede dette
gjorde hans Digtning fremmed for den yngre Slægt. Men hans digteriske
Evne var ogsaa ufuldbaaren. Det var en altfor praktisk, paa det
virkelige rettede Aand til at kunne gaa op i frit Fantasiliv. Han satte
en Jernenergi ind paa sit milelange Hovedværk »Asarna«, skrev om og om
paa det og asede med sin Pegasus. Men det er ikke alt, Viljen forstaar
til, og der er det, hvortil den skader. Ling vildeLIng.

sammenfatte i en Cyclus et Billede af hele Nordens Myte og Helteliv,
vilde gore Propaganda for sit Men-neskelivsideal, vilde bearbejde en
mægtig Stofmasse. Men under dette Pres kunde Inspirationens Kilder
sjælden springe eller Fantasien blomstre frit. »Asarne* lider — som
Almquist paradoksalt bemærker — trods sin umaadelige Bredde af Mangel
paa Tid. Det er en tor Opregning af Begivenheder, men den fri
digteriske Indlevelse bliver der sjelden Tid til. »Jeg maa skabe«,
skrev Ling til Geijer, »være sig i Gymnastik, Fægtning, Byggeri,
Plantering eller Rimeri. — Skabe maa jeg. Jeg faar ikke, jeg kan ikke
raste«. Men det er denne praktiske Viljesovervægt, som hos Ling tog
Vejret fra det digteriske Liv.

Thi der ligger Brokker til en stor Digter rundt i hans Værk. En
farvegrel og uformelig Verden af vild Kraft manedes her frem for
Samtiden. Meget var vel Ossiansk heri. Hav og Storm og Taage og Klipper
er oftest Naturbillederne, der stereotypt vender tilbage. Jætterne er
»hundredaarige Jernege , deres Blik lyser som Nordlys», de taler ej,
men »broler«, og deres Tale er som Ulvens Skrig« eller som »Vinden
mellem Bjergene«. Men aldrig var den ydre Legemlighed for kommen saa
raat frem i Digt og havde taget saa stor Plads. De trætte Stridsheste
spændes ud af Rustningen og strække matte Hals og Bagdel og ryste sig;
Kampscener males med knagende Led og dryppende Sved, med en
Fægtemesters Fagkundskab beskrives Stillinger og Bevægelser, og med
naturalistisk Kraft skildres, hvordan Kæber kløves og Hager hænger ned
over Brystet, mens Tungen falder frem af Svælget. Lokaliteter,
Gæstebudstilberedelser, ogsaa ofte Landskaber beskrives anskuelig. De
nordiske Mytefigurer

staa lyslevende frem: den langskæggede Bjergrise i sin lodne, ærmeløse
Ulveskindsmantel, Dovreheksen rider paa en tæmmet Ulv med en Slange som
Bidsel, »Sjö-räet« gynger paa murrhaaret Sælhund. Hel sidder i sin
Taagehule, der svagt oplyses af Lamper af Dødningeskaller; Lysene gaa
uafbrudt ud i Taagen, og naar de igen tændes, skimtes Benranglers
sorgelige Flok, der gaa som i Sovne med Ligskjorten om Lænder. Selv
sidder den udtærede Gamle og æder bestandig i evig Hunger, og hendes
Stemme hvisler som raslende Løv. Men nede i Urmørkets Hjem, i Hulen
under Ygdrasil ligger Nidhogg og lurer, dens Hale har snoet sig om
Roden, og tusinde Slanger gnaver uophørlig paa Rodtrævlerne. Denne
evige Lvd af Tænders Gnaven hores alene hernede igennem Flodernes Larm,
og gennem Hulens Svovldampe stirrer Dragens gulgrønne Øjne.

Fuldt af Billeder var her, og det er ikke underligt, at Billedhuggere
som Fogelberg og Malere som Wahlbom og Sandberg paavirkedes af Ling og
sogte at kappes med ham ved Hjælp af Pensel og Mejsel. Men man savnede
baade Skønhedssans og i Længden ogsaa Sjælsindhold i hele denne Verden
af Kampe og Skikkelser. Der var en evig, sjælløs Raahed. Guderne snorke
og æde, kaste sig paa Bænkene, saa de knage, og foranstalte altid ny
Slagsbroderscener ved Gilderne. Plumpt sanselig udmales Gudinder, der
klæde sig af og bade, eller Freya, der sidder ved Gæstebuddet og pirrer
den gamle Odins Sanser op ved sine nøgne Arme. En stodende Mangel paa
Dannelse behager sig overalt i Brutaliteter.

Men en vild Kraft var der ogsaa ofte i Tonen, som havde en ganske
anderledes ægte oldnordisk Klang end Tegnérs, og som maatte lyde som en
trodsigLI NG.

Appel midt imod den glatkæmmede Salondannelse og den taaredrivende
Blodsodenhed. Der er Stormskildringer, hvori Guderne sætter Elementerne
i Opror mod hverandre og selv kommer tilsyne i Bolger og Skyer som
legemliggjorte Naturmagter. Der er Jætters vilde Haan-latter, for
hvilken selv Guderne blegner. Brynjerne føles snevre om Brystet af
blodtørstig Hævnlyst. Og i Kampsange aander en vikingeagtig, heroisk
Dødsforagt. »Hvad baader vel Kvide? — Held den, som faar stride,

— til Kræfterne blegne, — Held den, som faar segne

— blandt gnistrende Sværd«. »Fat Modi — Døden er mild, naar den drikker
Blod. — Kraftens Blomst af Stunden fortæres — den af Altidens Lys blot
næres.

— Hvad er Liv? — Glimt af de eviges Tidsfordriv — Virkeligt er, hvad
findes hos dem, — alt er Skygge i jordfødtes Hjem. — Hvad er Fred? —
Aandens Hvile fra Tid og Sted. — Jord og Sol, og Skyer og Vover

— aldrig slutter sit Vikingetog«. I Lings klippehaarde Egenvilje og
rastløse Titanisme var der virkelig noget af de gamle Urfjeldets Jætter
og af Vikingerne.

Og enkelte Steder naaer denne grublerske og monomane Fantast til
ophøjede Billeder af Forfædrenes Livssyn. Der var i ham noget af en
gammelnordisk Fatalist, og de høje Skæbnegudinder ved Ygdrasils Fod er
flere Gange tegnede med stille, højtidelig Storhed. —

Steilt og ensomt stod Ling mellem sine Samtidige. Hans Poesi blev kun
yndet af Faa (Rask var mellem hans Beundrere), og ham var til Gengæld
de andres Poesi lidet tilpas. De var ham mer eller mindre alle
»forheksede af Sydens bleggule Dverge . Hans eget Væsen var lidet
omgængeligt — fuldt af Kanter, egenkærligt, halsstarrigt, let og dybt
krænket. Der var29 2

kun faa, der kunde holde ham ud. — Men hans snevre Hjerne gennemførte
til Yderlighed en af Tidens Ynd-lingsideer, som de Samtidige mest kun
legede med; og hans eget Naturel var i sin knortede Sejghed, sin stejle
Kraftanspænding, ogsaa i sit grublende Fantasteri et Stykke nordisk,
svensk Natur af den mest utvivlsomme Ægthed.

XXI. GEIJER.

Paa en langt dybere og rigere Maade udvikler Geijer sig ud fra det
gotiske Standpunkt. Jævnsides med Tegner staar hans Skikkelse som
grundlæggende svensk poetisk Liv i dette Aarhundrede.

Der bestod et eget Forhold, Livet igennem, mellem Tegnér og Geijer.
Begge var de Vermlændinge og kendte hinanden allerede lidt som unge;
hver af dem har tidlig følt og udtalt, hvad der modnede i den
Jævnaldrende. Men deres Baner divergerede hele Vejen. Tegnér kom til
Lund at studere, Geijer til Upsala, i S11 stod de sammen i det gotiske
Forbund, men 1817 holdt Tegnér i sin Reformationstale Frihedens og den
klare Fornufts lysende Forsvarstale overfor Reaktion og Sværmeri, og da
holdt Geijer ogsaa sin Luthertale, der — efter Tegnérs Udtryk — var
»skreven med Vievand« og hvori han velsignede den høje Sjæl, i hvem
Tanken om den hellige Alliance var opstaaet. Tredive Aar efter endte de
deres Baner, men da var Tegnér bleven den absolutistisk sindede Prælat
og(iEIJER.

Geijer den radikale Professor, som hyldedes af Fremskridtspartiet.

Under alt dette fulgte de paa Afstand hinandens Færd og sogte at yde
hinanden Retfærdighed, ogsaa Venskabstjenester. Tegner beundrede altid
Geijer redebont, tog ham stedse i Forsvar, og da han var valgt ind i
Akademiet (1818), stemte han hver Gang, der var en Plads ledig,
uvægerlig for Geijer. Denne var ikke altid saa retfærdig mod Tegnér,
kaldte til Tider bittert hans Poesi for glinsende Vandfarver« i
Sammenligning med Lings; men efter hans Død satte Geijer ham et sandt
og smukt Mindesmærke.

Væsentlige Slægtstræk har de ogsaa tilfælles. De er oppe fra
Jernbrugets og Skovhugstens Land, hvor de store Bjergrygge strække sig
ind fra Kølen og sænke sig ned mod Slettelandet ved Søerne. De kommer
med Bjergluft og Vinterluft, med hele det raske og muntre
Vermlændingsnaturel ind i svensk Literatur. Der er ogsaa noget praktisk
socialt i begges Natur. Tegnér stammer fra Bonder, og Geijer fra en
gammel dygtig Bjergværkslægt. Begge har — Tegnér fra det store
Myhrmanske Familiegods og Geijer i sit Hjem og dets Bekendtskabskredse
— levet med i det glade Vermlands selskabelige Liv fra de Tider, som
Sagnene endnu besynge. I Geijers Svigerfader Liljebjørns Erindringer«
kan man læse om det livfulde Friluftsliv-og Forretningsliv deroppe i
den Tid — Kapløbene paa Slæder og Skier, Bryllupperne, der ikke var
rigtige Bryllupper, naar der ikke blev dolket nogen, de flotte Gilder,
I Iandelsfuldmægtigene gjorde, naar de kom op fra Gøteborg eller
Stockholm for at købe Jern, Lands-høvdingens Jagtrejser med et stort
Følge af Betjente og Jægere. — Der bliver da over dem begge noget29 2

aabent, verdsligt, noget, der vender udad mod Mennesker og trænger til
Menneskers Omgang, og en praktisk Sans for Virkeligheden, som holder
dem borte fra at gaa ind i Romantikens Bjerg. Og efter den
Lafontaineske Begrædelighed og midt under Romantikens Smægten og Klagen
anslaar de begge en kraftig Durtone. Skrev Tegner sit Digt »Sangen om,
at Skjaldens Sorger ere ingen — og Sangens Himmel evigt klar«, saa hed
det hos Geijer »Al Sorg er Synd« og »Jeg har en uudryddelig Vane til at
befinde mig vel og er i Sentimentalitet end ikke Dilettant .

Dog er Geijers Gemytsbund og Aandsart en helt anden end Tegnérs. Tegnér
er fodt nede i det grimme, frugtbare Kornland ved Søerne, han har
endvidere ikke dyb Rod i Landet, thi Faderen var indvandret
Smaa-lænding, og endelig blev hans Hjem tidlig opløst og Børnene kom
ud, hver paa sin Haand. Geijer derimod er inderst inde bestemt: først
ved den Egn af mørk Skov og vildt Bjerg, hvori han er opvokset, mellem
Jernbrug og Savværker, der larmede ved Fosserne, og hvor om Vinterdagen
Bjergmandens Hammerslag ude i Skoven var det eneste, der »midt i en
Natur, frossen til Hvile, viste, at Mennesket var vaagent • Dernæst ved
det autoktone i ham; han var vel af en tysk Bjergmandsslægt, der var
kommen ind under Gustav Vasa, men nu var den gennem flere Slægtled
rodfæstet til Egnen, knyttet nøje til den ved de store Jernbrug, den
havde anlagt og oparbejdet. Og endelig har Geijers Aand faaet sit
afgørende l'ræg af det rige, lykkelige Familieliv, hvori lians Barndom
var opvokset og som han altid bar med sig senere i Mindet — skrev han —
som »et Solskin i mit Bryst«. Drengen voksede da op imellem Kulmiler og
Smedjer, dergeijer.

kastede deres Gnister op imod Himlen, midt i, hvad han kakler »det
haardeste Arbejdes Munterhed*, og i en dygtig, stræbsom Familie. Han
opdroges i streng moralsk Tugt, og Ærbodighedsforholdet til Faderen var
saadant, at han kun engang mindedes at have modtaget et svagt Kærtegn
af den hojt elskede Fader, og -endnu idag«, skriver han 30 Aar efter,
»kan jeg ikke tænke derpaa uden Taarer«. Alt gammelt og tilvant holdtes
helligt i denne Atmosfære. Man ærede sin Gud og sin Konge. Husstanden
holdt Bibellæsning og Salmesang i gammeldags luthersk Aand; den, som
ikke troede paa Spøgelses- og Trolddomshistorierne, ansaaes — som
Liljebjørn fortæller — for Fritænker, og Gustaviansk Rationalisme var
ikke naaet herop. Derimod læste man med Andagt ogsaa
Gustavianer-digterne. Revolutionen lod kun langt borte som en fjern
Musik. »De smukkeste Taler i Nationalforsamlingen gjorde stor Lykke
herude. Paa Blodscenerne troede man ikke, da de aldeles ikke passede
til Ordene . Men som et Tordenslag faldt Budskabet om Gustav III.s Mord
ned i den fredelige Afkrog: »Alle trængte sig grædende om den
fortræffelige Faders Knæ, hvis Øjne og Hænder opløftedes mod Himlen«.
Et lyst og inderligt Gemytsliv har holdt den vakre Familiekreds sammen.
Faderen havde efter en Handelskrise arbejdet Huset op til Velstand,
Døtre og Sønner lik en god Opdragelse, og der fandtes intet gæstfriere
Hus paa Egnen. Religiøsitet og Musik afgav ligesom Hjemmets Grundtone.
»Jeg er opfodt ved Dans og Musik«, siger Geijer. Spegelsk Salmesang har
blandet sig med Klaverspil af Haydn og Mozart og med lystige
Vermlandspolsker til Fedlen.272

Fra et saadant Hjem var det, Geijer 1799 —.17 Aar gammel — kom til
Upsala. Hvor følte han sig ikke ene herinde i de trange Gader mellem
alle de fremmede Studenter, hvor længtes han ikke hjem til Klaraelvens
Brus, til den gamle Liljebjorns Klavertimer og til Søstrenes og deres
Veninders Kreds 1 Ferieophold hjemme holdt blot Savnet friskt. Han
førte en trofast Brevvexling meel en Søster og en faderlig Ven af
Familien; Brevene handler mest om Musik. Med en Kreds af Ligesindede —
de eneste, han omgikkes — havde han faaet dannet sig en Musikkvartet
til fælles Opbyggelse, enkelte Gange kom han ogsaa ind til en
Kirkekoncert i Stockholm, og Brevene flyder da over med
religiøs-musikalsk Begejstring. »Hvad er der vel«, skriver den unge
Student, »som ikke er mig kært fra min Hjemstavn, den Egn, i hvilken
jeg aander og lever, hvor jeg end er, som jeg fører med mig, hvor jeg
gaar; thi jeg flytter den med mig i mit Kammer. Dér tilhøjre er søde
Moder og Fader, tilvenstre Farmor, i Hjørnet ved Ildgaflen er
Skolehuset. Jeg gaar her, omgiven af Brodre og Søstre og Venner, og har
det saa morsomt i denne indbildte Verden. Jeg fremtryller, hvilke
Optrin af vort huslige Liv det behager mig; jeg spiller med Søster og
leger med lille Broder .... Nu har jeg igen skrevet noget rigtigt
latterligt, rigtig barnagtigt. Andre maa gerne le af mig, ligesom jeg
ofte selv gør. Hvad er det at være barnlig?« Og saa fortsættes der om,
hvordan han netop vil være barnlig.

Nej! jeg er barnlig og vil forblive det, saalænge Blodet lober varmt
gennem mine Aarer, barnlig vil jeg paa min Vandring gennem I.ivet nyde
hver ren Naturens Glæde, samle disse enkle bly Blomster« o. s. v. Man
ser, det er af den Slags unge Sind, som ikke er helt(ieijer.

naturlige, fordi de selv føler, hvordan de er, — som bliver lidt
usande, fordi cle arbejde med sig selv efter Idealer. Det var — som
ventelig — den Rousseauske Naturlighed og Barnlighed, som han i folge
sin Gemyts-dannelse havde fundet sit Monster i.

En langsom og famlende Udvikling undergik den Unge nemlig nu i sin
lange Studietid ved Upsala (1799—1809). Han var kommen som en lys og
aaben Yngling, opvokset i en harmonisk Aandsatmosfære, med en lykkelig
Begavelse, vant til uden altfor stor Anstrængelse at være den förste i
sine Studier. Saaledes kendte Tegnér ham, naar han 1804 skrev om ham,
at han -var »af den Slags Sniller, hvis første Skridt i hvadsomhelst er
Sejr og Fortræffelighed«. Men nu blev her ved Akademiet, jo mer han
studerede, Harmonien forstyrret i ham; den dybt modtagelige og opvakte
Unge blev kastet mellem de forskjellige Aandsrørelser i Tiden uden at
kunne orientere sig, og et dybt filosofisk Behov vaagnede heraf mer og
mer i dette tunge inderlige Sind, som havde været opfødt i en saa tryg
og hvilende Harmoni og maatte vinde sin Sjælefred tilbage. Hans
filosofiske Trang er inderst inde den samme som hans religiøse, der er
rystet i sin Forvisning. Han var uproduktiv i disse ti Aar, — skrev vel
1803 et Præmie-skrift .Ereminde over Sten Sture«, som han fik
Akademiets Pris for, men det var kun en saaret Stoltheds tour de force,
fordi hans Familie begyndte at tro, at Erik Gustav intet bestilte inde
ved Universitetet; i Hovedsagen var det kun en dygtig Stilprøve i
Lehnbergsk Veltalenhed. Men ellers gik han — som han har til-staaet — i
denne lange Tid og ledte efter sit Selv, som Peter Schlemihl efter sin
Skygge; han saae med Misundelse de lykkelige Jævnaldrende, som hurtig
havde

Veiet: Svensk Romantik. 18274

geijkr.

fundet deres Form; saasnart han selv satte Pennen paa Papiret, krydsede
— fortæller han — alle mulige Stilarter sig under hans Pen. Saaledes er
det jo i Reglen den mindre originale og mindre virkelig produktive
Aand, der forst finder sig selv, og den, der kun overfladisk og
ufrugtbart paavirkes af sin Samtid, giver ogsaa hurtigt sine Indtryk
tilbage i Produktion. Men denne Aand har i disse Aar saa dybt ladet sig
gennemtrænge af alle Tidens Gæringsstoffer og har tumlet med saa rige
Muligheder i sit Indre, at det i lang Tid syntes, som havde han sat sit
Jeg til derved.

Det, som den unge Geijer optog og forarbejdede i sig, var den ny tyske
Filosofi og historiske Opfattelse. At han i sine unge Aar modte den ny
tyske Idealisme, var den afgorende Lykke for hans aandelige Livs Vækst;
det var en Plante, som blev sat i sin rette Jordbund. Han kom netop med
de samme Forudsætninger, hvoraf den var fremgaaet, og det var, som om
selve Slægtens tyske Oprindelse vaagnede og gjorde sig gældende inde i
ham. Historiens Aand var ham medfødt: fra Barndommen af var noget i
hans Sind vendt bagud mod svundne lider; Slægten, der saa længe havde
boet paa Stedet og drevet samme Næring, havde saa at sige Tradition i
sig, Luften derhjemme var som fyldt med gamle Minder og kærlig
Ærbødighed for det Gamle. Dalins Rigshistorie havde været Drengens
Vndlingslæsning, og naar han i Vinteraftner saae Skan-diens Genius*
lyse for sig — fortæller han i Digtet til Gustaf Eriksson Vasa« — bar
Genien dennes Træk, — hans, som havde indkaldt Slægten og hvis Navne
ogsaa var Erik Gustavs. Netop af et saadant Sindelag og en saadan
Aandsatmosfære var i Tyskland hos en Mand som Justus Moser den
historiske Interesse og(ieijer.

Sans fremgaaet: ud fra stillestaaende, provinsielle Forhold, fra dyb
Vedhængen ved det Hjemlige og konservativ, ærbodig Fastholden ved det
Gamle var hos denne Ideen fremgaaet om at skrive sin Fødebys lokale
Historie, og saaledes blev den for tysk Historiesyn epokegørende
»Osnabrückiske Historie til. Ogsaa Geijers filosofisk-religiøse Trang
var af lignende Natur og Oprindelse som de store Tyskeres. Det var den
germanske Aands Trang til at grunde og uddybe, søge Forbindelser og
Sammenhæng, som svarer til det germanske Gemyts Trang til hvilende
Inderlighed og betrygget Enhed. Geijer stod paa netop den samme
Gemytsbund af Gammelpietisme som Jacobi og Kant, som Mamann og Herder,
og hans Fornuft fandt sig ganske anderledes hjemme i disse Aanders
grundige Sinnene over Tingene og abstrakte Konstraeren end i de
Franskes fri og springende Aandslivlighed.

Hojer blev den store Formidler med Tyskland — for Geijer som for saa
mange andre Upsalastuderende. Hans Afhandling om den pragmatiske
Historieskrivning« førte ham til Schillers og Herders historiske
Arbeider, og hans filosofiske Forelæsninger førte ham til Kant og og
Fichte, siden til Schelling. Höjers æstetiske Lære har vel ogsaa
bidraget til, at Geijer fandt Rousseau, den Schillerske Digtning,
Shakespeare og allerede lidt af Goethe. Det var en filosofisk-religiøs
Pantheisme, Geijer var naaet til — af samme Art som Fausts, hvor han
bekender sin Tro for Margrethe, — naar han 1809 svarede sin
Nyforlovede, en Pige fra Omgangskredsen hjemme, saaledes paa hendes
Skrupler med Hensyn til hans Tro: Ja! jeg tilbeder ham i Støvet med
Ræven og Kærlighed, den Evige, for hvem ogsaa jeg, den ringeste af hans
Tjenere, ikke er fremmed. Herre du

alene er god« siger jeg, naar om Vaaren hans livgivende Aande, liflig
og almægtig, gennemtrænger Jordens Indvolde og spreder Liv selv i de
dodes Boliger. »Du er god , tænker jeg, naar jeg ser Sommerens Frugter
.... I Menneskehedens Gang fra Tidernes Begyndelse ser den kortsynede
blot Vold og List, omvexlende i evig samme, modbydelige, forslidte Leg,
for den visere .... lever du Herre i vor Slægts Omskiftelser og i
Naturens Gang .... Verden er Musik, men vi som staa midt i den, hore
blot enkelte Toner, og Dissonanser sonder-slide vort Øre«.

Det næste Trin i Geijers aandelige Tilblivelsesproces blev nu et Ophold
i England 1809 — 10. Han trængte til at komme ud for at klare sig; der
tilbod sig en Lejlighed som Hovmester for en ung von Schinkel, og han
greb til med Begærlighed. Han havde 1805 skrevet til Tegnér, der i et
Brev til den jævnaldrende oppe i Upsala havde ladet haant om Lærdom og
Læsning som Midler til Udvikling: Du har Uret i, at man ej dannes ved
Læsning. Hvad et Geni har skabt, læser man ej. Man ser det, lever og
næres deraf«. Men nu var Geijer indtil videre ved at drukne i de
overvældende Laesningsindflydelser. De skulde nu bundfælde under
Rejsen, og alle er enige om, at det var et nyt Held for Geijer, at
Krigsuroen paa Europas Fastland gjorde, at Rejsen ikke kom til at gaa
til Tyskland, hvor Geijer kun var bleven helt fortysket, men derimod
gik til England. Det engelske Samfund gav ham ny, dybe Indtryk. I sin
seige Kamp mod Napoleon, Revolutionens Son, stod England som
Konservatismens Fæstning i Europa. Og Geijer imponeredes og tiltaltes
af her at finde et saa stilfuldt og grundmuret konservativt Samfund.
Alt det konservative, ved Lov og Hævd hængende(iEIJER.

i Geijers Sind, styrkedes ved at betragte det. Han havde været stille
rystet over alt, hvad der vaklede og ramlede rundt i Europa, og da han
rejste hjemme fra, saae han med Ængstelse og Harme sit Land ligge svagt
og forsvarsløst aabent for Fjenden, der nærmede sig. Her følte han fast
Bund under sig. Lov og Hævd , skrev han, »hersker her overalt; der er
en dybt rodfæstet Ærbødighed for Forfædrenes Sæd. Ægteskabet er her
endnu noget helligt«. Hjemmet og Familielivet var her — som for ham
selv — Gemytlivets Arne, og Digtning og Kultur skød, som han senere
rosende siger om Scotts og Wordsworths Poesi, frem af de domestika
affektioners, vanskapens, fosterlands-känslans, religionens« Jordbund.
Med Glæde hvilte hans Øje paa Gammelenglands rige, grønne Agerland, den
vackraste tafla af flit«. Med Beundring saae han, hvor organisk
udviklet og rodfæstnet det konstitutionelle Liv var herovre, og hans
historiske Sans udvikledes i et saa historisk Land som her, hvor alt
var autoktont og havde voxet sig frem. Alt det antifranske i det
engelske Væsen fandt beslægtede Strenge i ham: Soliditeten, den mandige
Vederhæftighed, Fraværelsen af Skin og «fjäsk«. Ogsaa de Sider, der
frastødte ham, virkede udviklende: det stive, noget materielle,
umusikalske i hele Samfundsaanden herovre satte kun den modsatte, tyske
Aandsdannelse des fastere i Geijer. Hele Opholdet var da som et
Springbrædt for hans Aandsliv.

Efter Hjemkomsten til Stockholm øvede saa endelig de skæbnesvangre
politiske Begivenheder i Fædrelandet sin først nedstemmende, saa
opmandende Indflydelse paa ham som paa de andre unge. Geijers
Produktivitet brod nu frem med en næsten overstrømmende Energi.29 2

I et Prisskrift til Akademiet om Indbildningskraftens Indvirken paa
Opdragelsen« prøvede lian ligesom først sine Kræfter og udviklede sig
sit Program. Og ved Stiftelsen af det gotiske Forbund fandt hans
sociale Aand, der havde været trykket af at gaa ene med sine Tanker, en
Kreds af Mennesker at virke sammen med og virke paa. Han satte
Udgivelsen af et Tidsskrift igennem, skrev straks baade Prospektet og
hele förste Hæfte af »Iduna , og vandt nu i dette og de følgende Hæfter
— ved sine nordiske Digte og sine lange Afhandlinger om »Sand og falsk
Oplysning i Henseende til Religion , om Historiens Forhold til
Religionen« o. a.

— en stor Del af den svenske Ungdoms Ore og Hjerte.

Det var en ny Motor, der her var kommen ind i svenskt Aandsliv, og nye
Opslag til Kultur, her gjordes.

Hvor kom disse Digte fra, der fyldte »Iduna«s første Hæfte? fa,
»Manhem« kunde man nok finde Ahner til. I Digte som det, hvor Kong
Svedger søger Odin og lokkes ind i Bjerget af Troldmagter, eller hvor
»den sidste Kæmpe styrter sig ned fra Fjældet, da han ser den gamle
Gudetro svunden for den ny Kristentro, spores Paavirkning af
Oehlenschlagers Ottave-romanzer (Løveridderen f. Ex.) eller Hakon Jarl
digtet. Men »Vikingen«, »Odelbonden ? >Ved femton årsalder blef stugan
mig träng, — der jeg bodde hos moder min«. Eller »Å bergig ås dér står
mitt hus — högt öfver skog och sjö, — dér såg jag forstå dagens ljus,

— och dér vill jag och dö«. Det var 1811 en uhørt Tone paa Svensk.
Thorilds Götamannasänger« havde maaske nok haft lidt af denne torre,
kraftige Simpelhed og Hævden af Bondens Urrettigheder; i gamle
folkelige Kvæder havde maaske ogsaa én og anden i sin Barndom hort
noget af denne trohjertig mutte Tone.(ieijer.

Men i Hovedsagen var de »proles sine matre* eller rettere
Frembringelser af en selvstændig Aandstone, der straks i første Kast
var fuldt original. Den rappe Raskhed, den næsten torre Enkelhed i
Geijers Digte var hans Væsens naturlige Tone. Den fuldstændige Mangel
paa Retorik gjorde her Stilen virkelig nordisk ligesom Indholdet. Her
var frisk Vermlandsluft, Malm fra Jern-bærerlandet . Mod Tidens
Humanitet og Sentimentalitet sattes her sund og stot Mandighed,
kraftig, heroisk Moral op. Geijers egen frejdige Rejselyst sang sig
frem i »Vikingen — hans Kærlighed til Havet, som Englands-rejsen havde
lært ham at elske, og hele hans friske Ungdomsmod paa Livet. Det var
det autoktone, Odel-bonden i ham, som i Digtet af samme Navn udtalte al
sin trygge Selvegenhed og rolige, religiøse Vedhængen ved det hævdede.
Og hans Barndoms Dyrkelse af Sverigs Storhedstid drog i Digtene til
Gustav Vasa og til Karl XII hins høje, strenge Herskerskikkelse og
dennes trodsige Heroisme frem.

Samme Aand og Tone gaar gjennem Geijers prosaiske Arbeider fra den Tid.
Han erklærer straks i Prisskriftet til Akademiet, at dette ikke i denne
Afhandling, som det plejer, vil blive ført hen over Roser. Hver Grund
bær ikke Blomster, og man bor ej sætte Kunstens, hvor Naturens mangler.
Han vil blot tilstræbe Klarhed i Begreb og Renhed i Stil, Sandheden
alene er hans Gudinde. Uden Lehnbergske Udraab og Inversioner, uden
retoriske Perioder og Amplifikationer forfølger Afhandlingen ogsaa
saglig og energisk sin Tankegang, og virkede netop derfor med en
overbevisende Kraft, som rev den tankevaagne Ungdom med. Og Aanden er
den samme som Digtenes, i denne og i de andre Afhandlinger.29 2

Geijcr vender sig mod den slappe, pjaltede Moral i en Tid, der flod
over med Moraliseren. Den Humanitet og Tolerance«, der forkyndtes, var
fattig og godtkøbs; det kunde kaldes Ædelmodighed at frasige sig en
lille Bekvemlighed, Medlidenhed at have en Taare i Øjet for Tiggeren,
om end ikke mere«. Han optager Thorilds Krav paa uegennyttig
Begejstring, oft'erdygtig Entusiasme, ophøjet Pligtfølelse. Han priser
som Thorild Ynglingen, der i Blomsten af alle Naturens og Fornuftens
Kræfter træder ind i Verden for med Munterhed og Heltemod, i sandt
gavnende Virksomhed at udtrykke det Ideal, som luer i hans rige,
mægtige Sjæl<. Han vender sig videre mod Fantasiløsheden i Tiden. Den
falske Oplysning, som var Tidens Stolthed, hvilede dogmatisk paa den
sunde Fornuft og udledede af denne praktiske Erfarings-regler, som
kunde være gode nok for Hoben, men ikke var sand Videnskabelighed. En
saadan maatte vende sig mod selve le sens commun og paavise, hvorledes
denne til sidst hviler paa et Trosgrundlag og derfor kun har begrænset
Gyldighed. Den sande Oplysning ender med at appellere til Troen, til
Religionen. Baade Irreligiøsiteten og den moralske Svækkelse i Tiden
beroede paa Fantasiløshed: Manglen paa Evne til at løfte sig op over
det forhaandenværende og forme Idealer og Manglen paa Evne til at se
Verden dybere og Forsynets Gang synligere gennem Hændelserne end
Voltaire havde set.

Men nu har (med Revolution og Napoleon) en Tordenstorm vækket
Menneskene af deres liflige For-døjelsesdrømme om Menneskehedens
Velfærd! Den har rystet Indbildningskraften op. Sand Religion, sand
Videnskabelighed og sand Moral, der horer nøje sammen, er alle ved at
vaagne igen i Tiden. I Tyskland ergeijer.

Filosofiens Lys opgaaet, dets Forkynder i Sverig er Höijer. En sandere
Moral udbreder sig. Ikke Nytten og ikke de ydre Følger af en Handling
er Maalestokken for dens Værd, men den rene Vilje, der med glad Mod
handler efter Overbevisning og ubekymret lægger Følgerne i Forsynets
Haand . Og ogsaa Troen paa det, som ikke ses, begynder atter at
genoplives i Slægten.

I Afhandlingen om Historien og dens Forhold til Religionen (181 x)«
virkede dette ny Aandsstandpunkt befrugtende paa Historiesynet.
Historien er for den kortsynede, ufilosofiske Betragtning, som var det
18de Aarhundredes, et Sammenspil af smaa Aarsager og tilfældige
Omstændigheder. Men kun den, der med Samfundsinteresse selv virker med
i Historien, kan forstaa Historien. Derfor forstod Karl XII mere af
Historien end mange Professorer. Historien er en indre, stor
Sammenhæng, hvorigennem Menneskeheden opdrages og Samfundet udvikles
efter en guddommelig Plan. Kun ud fra Religiøsitet og Kristendom kan —
som Schelling har vist — Historien forstaas. Nytten« kommer det her
ikke an paa til Vurdering af Historiens Begivenheder. Heltene og de
store Sniller er, selv om de efterlade deres Land i Ruiner, nødvendige
for, at et Folk kan udføre sin Mission i Historien. Det er netop det
højeste for et Folk, naar det af en Helt vækkes til en saadan
Entusiasme, at det helt lever for en Idé, — selv om det gaar under
derved. — Hele dette frugtbare ny Syn paa Historien er Udgangspunktet
for Geijers egen grundlæggende svenske Historieskrivning.

Medens Geijer nu uddannede sig til Universitetslærer og fra Docent ved
Upsala Universitet, hvortil han var bleven udnævnt 1810, blev Professor
i Historie282

sammesteds 1817, udviklede han i Aarene fra 1811 til 1825 — under den
almindelige europæiske Reaktion og i nær Berøring med Upsalafosforismen
— sine allerede fremstilte Anskuelser i mer og mer yderliggaaende,
reaktionær og romantisk Retning. De, der — som Tegnér og Adlerbeth —
stod ham nær i 1811, kunde allerede ikke folge ham 1817.

Han var begyndt 1811 med at stille usammensat, dygtig og mandig Natur
op i Vikingens, Odelbondens, den gamle Nordboes Lignelse og med at
ville forlige Oplysningen med den Troesbund, der laa inderst i ham. Han
fortes nu mer og mer tilbage mod sin Barnetro og mod det folkelig naive
i Overenstemmelse med romantiske og reaktionære Tidsretninger.
Folkevisens Melodier klang ham fra Barnsben i Øret, han havde selv
komponeret Vikingenes Melodi over en Folkemelodi, og hans poetiske
Interesse forflyttede sig nu mer og mer fra Oldtiden til Folkevisen.
Sammen med Afzelius samlede og udgav han Sverigs Folkeviser med
Melodier. Hans indledende Afhandling erklærede (1814) Folkevisen for
den reneste af al Poesi, strængt taget den eneste kristelige. Al den
fra Latin og Renæssance stammende Kunstpoesi var lidet værd. Hans
Valgosse-visa« (1813) og »Kolargosse« (1815) er Genklang af Folkevisen.
Samtidig udviklede hans Religiøsitet sig fra den oprindelig
filosofisk-schellingske tilbage til barnlig, gammelluthersk Folketro
(Salmer 1812). Hans Filosofi gaar ogsaa mer og mer ud paa at fordomme
al Filosoferen. Trangen til Filosofi viser, at Menneskesjælen er
frafalden fra det oprindelige, naive Anskuelsesfor-hold til
Tilværelsen; den oprindelige, rene »indre Sans« sonderdelte ikke som
den analytiske Forstand, men opfattede som en Art indre Aabenbaring alt
i Helhed(ieijer.

og Sammenhæng. Tildels Antiken, men navnlig den oprindelige kristelige
Tid havde denne rene, naive Anskuelse af Tilværelsen. Til den gælder
det om at skrue sig tilbage; denne halvt poetiske, halvt religiøse
Anskuen er mere værd end al Filosoferen. Dette er et »Uden I blive som
Børn , og Geijer tilegner ogsaa 1820 sin Bog om Thorild«, i hvilken han
sætter dennes hidtil saa forkætrede Navn op som sin Fane, til en Bonde,
en af Forfatterens gamle Venner. Du vil ikke læse Bogen — siger
Dedikationen — men du er ogsaa i dit Enfold meget bedre og visere end
alt, hvad der staar i denc.

Naaer Geijer saaledes til at se den højeste, ja eneste Poesi i Salmer
og Folkeviser og den højeste Sjælstilstand i det barnlige Enfold og
Barnetroen, udvikler samtidig hans historiske Syn og en religiøs
Konservatisme sig Haand i Haand. Historien var ham jo en indre
Sammenhæng, hvorigennem Forsynet opdrog Menneskeheden. Men med at
konstruere denne Guds Plan frem af Historien havde han i de første Aar,
da han holdt historiske Forelæsninger, — ligesom de samtidige tyske
Historiefilosofier — taget sig mange Friheder i Retning af subjektive
Spekulationer og Tilrettelægninger af Stoffet. Ligesaa godt som Bossuet
og Voltaire havde nøjedes med et temmelig magert historisk Stof og
havde indpasset det efter deres Synspunkter, gjorde den ny Historiens
Filosofi det samme. Men medens Geijer nu syslede med det positive
Historiestof, gjorde mer og mer hans saglige, reelle Virkelighedsans
sig gældende — det ikke-tyske Træk i hans Natur. Interessen for alle de
forskjellige faktiske Forhold paa det politiske, sociale, økonomiske
Livs Omraader fanger ham mere og mere. Han var kommen fra det
praktiske,29 2

reale Liv, og lian bliver mer og mer »Realist« og glemmer filosofiske
Theorier for at dykke sig ned i Stoffet og konstatere Fakta. Han
stiller sig snart mistænksomt til de förste Forelæsningers
»Konstrueren«.

Sammenhæng«, skriver han, »hvad er kosteligere, nødvendigere? Ja, men
Tingenes egen. Flid, Forsagelse, Ydmyghed, rent Sind maa Historikeren
have ligesaavel som Naturforskeren . Han udskiller — som han skriver —
mer og mer al filosofisk »materia peccans«. Og han naaer til i 1825 i
sin »Svea Rikes häfder« at levere et epokegørende Mønster for kritisk
og saglig Historieskrivning. Men i nøje Sammenhæng med denne positive,
konstaterende Retning gaar en religiøs Kvietisme, der dyrker
Kendsgerningerne og ser alt, hvad der er sket og sker, som godt og
nødvendigt. I alt ses ydmygt en Guds Tanke. »Det skete ikke og burde
saaledes ikke være sket« siges etsteds om en historisk Begivenhed.
Selve den hellige Alliance befindes ganske i sin Orden. Al Revolte er
af det onde, al Forandrelyst er egentlig vanhellig, den udgaar —
erklærer han — af en hovmodig Tro paa den enkeltes Magt. Hvad der skal
ske, sker af sig selv, voxer sig frem; i Historien ser han nu, i
Modsætning til 1811, aldrig den enkeltes Værk, altid kun Samfundets,
Tidens. Ingen Lære staar i Historien skreven med uudsletteligere
Skrifttræk end Læren om den Enkeltes fuldkomne Ubetydelighed i
Henseende til, hvad han kan udrette«. Den strængeste Konservatisme er
Følgen af et saadant Syn. Al den inderlige Ved-hængen ved det gamle og
hævdede, der ligger fra Barndommen af i Geijer, folder sig nu ret ud.
Samfundet er ældre og stærkere og helligere end alle os enkelte og bor
ej forandres af os. I Modsætning til den Rousseau-Basedovvske
Opdragelsestheori, der vil udvikle Barnet(ieijer.

til saa fri Selvstændighed som mulig, sætter Geijer nu Kravet paa
Opdragelse til Lydighed, til Underordnelse øverst. Alle Samfundets
Grundformer ser han og forsvarer han — i Rigsdagsdebatter mod de
»Liberale« og i Afhandlinger — som evige og hellige: Familien,
Stænderne, Kongedømmet osv. Ilan værger Laugs-ordningen med Næb og
Kløer som et organisk Led i Samfundet, der ej kunde tages ud igen, han
forsvarer Fødselsadelen som et nødvendigt Samfundselement. Efter Geijer
blev den »historiske Skole« for Tidens Liberale ensbetydende med den
mest ultra Konservatisme.

XXII. GEIJER.

Saadan er den Geijerske Aands Tilblivelsesproces. Dybe og rige er de
menneskelige Værdier, som bærer den og som den giver Udfoldelse.

Lad os danne os et Billede af Manden!

Hans Stue — oppe i Professorboligen i Upsala — afgiver et Skue af den
livfuldeste Uorden. Skrivebordet er overfyldt med Bøger og
Papirslapper. Paa Pianoet er opslaaet en Nodebog. Geijer selv gaar frem
og tilbage med Tobakspibe i Munden, iført en temlig usoigneret
Hjemmedragt, skriver lidt, bryder af og giver sig til at spille en
Stund, forsoger saa atter med Skrivningen, dukker ned mellem sine
talrige Optegnelser og kommer endelig i Aande. Og nu gaar det »som en
Dans.« Han sidder med Skærm for Øjnene, thi han286

kan ikke nænne at stænge Sollyset ude. Og Solen falder ind over det
fine, blonde Haar og den klare, tynde Ansigtshud. Henne i Vindueskarmen
flammer i Urtepotter rode og gule Blomster — de Farver, som Geijer
elskede. Han har ogsaa en lille Have udenfor, og om Sommeren gaar han
ofte og arbejder i den; eller naar en særlig pragtfuld Blomst er
udsprungen, flytter han sine Boger med sig og anbringer sig lige foran
den for at kunne nyde Synet af den, medens han arbeider. Han holder
ogsaa Ko og Geder, — fur ikke at tale om Kattekillinger, som han særlig
elskede. Hvert Foraar længes han ud paa Landet fra den lille Stad og
faar Anfægtelser om at slippe Bøgerne og flytte hjem til Vermland som
Landmand. Melankolsk synger han om, hvilken lystig Pilt han var af
Naturen. »Nu sitter jeg fast — kommer ingenstäds; — och böcker och mai
— och fraser och tal — förtvifla mig, som vore jeg fången. — Och med
hvart är — som den glada vår — kommer åter och går, — så tanker jag:
min år forgangen.« En jublende Befrielse er det ham, naar han ved
Sommerferien kan sige Bøger og Forelæsninger Farvel og drage til det
elskede Vermland. Da skulde man se ham gaa rundt paa Gaarden og snakke
med Folkene, se paa Driften og vende om, fordi han kom i Tanke om, at
Kalvene vist stod og længtes efter at faa at drikke. Eller se ham sidde
paa Kuskebukken og selv køre under de lange Dagsrejser gennem Landet,
nynnende en Melodi og improviserende Vers, som de elskede Bjerge og
Skove lagde ham paa Læben og Folke-musiken gav ham Melodi til. Paa
Kuskebukken blev saaledes Ord og Melodi til af den lille Vise: Jag ar i
skogen födder — bland berg och sjöar blå.« — Nogen videre
pligtopfyldende Professor er han ikke. Naar(ieijer.

han kan skulke fra et Semester, gor han det gerne, han duer ikke —
tilstaar han — til regelmæssig Arbejdshest, men maa have Lov at vexle
Beskæftigelse efter Stemning. »Jeg har egentlig — sagde han — en
Gavtyvenatur i mig, som ikke passer for en Læsehests Gravitet og som
maa bryde ud paa en eller anden Maade.« Gerne sprang han fra et Arbejde
til et andet, lod meget ligge ufærdigt, og svære Distraktioner for ham
var baade hans Muse og især Pianoet, som han maatte lukke af, naar han
rigtig skulde bestille noget. Musik var hans Livs fineste Nydelse: at
dyrke Mozart i en lille Kreds af ligesindede eller at komponere de
smaa, enkle og hjertelige Melodier, han har sat til sine Viser — noget
af det sjælfuldeste i svensk Musik. Efter en fuldt optaget Arbejdsdag
kunde hans Omgivelser om Natten hore hans Fingre under Søvnen tromme
paa Sengekanten en Melodi, der arbejdede i hans Hjerne. Derunder hørte
man ham tyst græde, og han fortalte da om Morgenen, at han havde drømt
en stor og skon Musik. — I Omgænge var der noget vist ujævnt ved
Geijer. Ligesom hans Bevægelser kunde være kantede og uberegnelige,
saaledes var hans rappe Tale til Tider meget abrupt og faaordig, —
Studenter, der kom og besogte Professoren, blev tidt expederede i en
Hast, og i store Selskaber var han oftest mut og kejtet —; han kunde
ogsaa, uden at ville det, støde ved en vis hensynsløs og frembusende
Oprigtighed; men i en lille Kreds, overfor fortrolige Venner, der
kendte hans Væsen, kunde han give sig hen i munter Snaksomhed og
barnlig Overgivenhed. Ingen havde en saadan Hjemfolelse som Geijer og
forstod at gore Hjemmet saa hyggeligt og behageligt om sig. Han og hans
Hustru saae gerne Gæster hos sig, og Erik Gustav

kunde være med til Maskerader og alskens Lystighed; ogsaa var han alle
Børns Ven og elskede selv Bom.

Et Gemytsmenneske var han da fremfor alt: det rene, naive, friske
Hengivelsesforhold til Tilværelsen var den rige Naturbund bagved
Geijers Aandsliv. Man ser det smukt, naar han er ude at rejse, f. Ex. i
Brevene fra England eller paa en Rejse gennem Sverig til Danmark og
Tyskland i 1821—22, hvor friskt og umiddelbart hans Blik paa Livet er,
— som en Drengs paa Ferierejse. Han sidder paa Kuskebukken og glæder
sig med hele Naturen, naar Solen efter en Regnbyge bryder igennem:
»Naar er Naturen herligere end efter en Sommerregn? Den synes at være
én duftende Blomsterkalk. Vellugtende Dampe aande ud nedefra og
ovenfra: Lærker, Drosler og alt det søde Pak af Skovens smaa Skrighalse
jubilerer i den förste Solstraale, ligesom berusede af Henrykkelse, og
selv Skydskrikkerne spidser Oren, vrinsker og synes at nyde af at
indsuge den milde balsamiske Luft med vidtaabne Næsebor. Naaet op paa
Toppen af en Bakke, skreg jeg til af Glæde. Den store, blaanende
Vettern laa i hele sin Pragt for mig.< Der er intet sentimentalt i
denne Naturglæde; det menneskelige Kulturliv fordærver ikke Geijer
Landskabet, men liver tvertimod op, hvor der ellers let bliver ham øde
og melankolsk. De rige, gyldne Marker er ham en levende Bøn til Gud, en
stum Gudstjeneste. Tegn paa menneskelig Flid og Lykke glæder overalt
hans Blik, som straaler af umiddelbar Velvilje mod alt Liv. Synet og
Lyden af en stor Mængde smaa Smedjer eller Udløbet af en Flod med alt
det vindskibelige Liv omkring den fryder hans Sjæl paa Rejsen. Synet af
Göta-Kanal, som er under Arbejde, fylder ham med Velbehag, han fortaber
sig i Beundring over Mure,(ieijer.

Sluser; »alt er gjort» skriver han »med den yderste Omsorg, med den
Renlighed, Varagtighed og Duelighed, som i menneskeligt Arbejde er
ligesaa glædeligt, som Uefterrettelighed og Humbug er modbydelige.«
Hans frejdige Livsmod og Lyst til at »se sig ud« bæres af denne
instinktmæssige Livsvelvilje. »Lustigt mod, — lätt blod — oppet blick,
af tårar ej skymdt« hedder det i »Vallgossevisan*.

For et saa aabent, velvilligt Blik er Livet skønt og •"'gt. Kærlighed
alle Vegne. »Der findes , siger Geijer, »i Verden tusind Gange mere
Godhed, Visdom. Kærlighed end Menneskene kunne begribe.« Han kunde ikke
se noget i sort, han maatte se og tro paa det gode i alt. Til lians
indgroede Vane at befinde sig vel svarer lians uudryddelige Optimisme
overfor Livet, lian trænger til Mennesker, elsker Mennesker. Man har
ikke Lov« — skriver han bebrejdende til Atterbom — at føie sig ensom og
sørge. Sorg er Synd. Det er Følgen af den oprørske >Jeg=J eg« følelse,
af Hovmodsdjævelen og er et Frafald fra den Kærlighed, som er Livets
eget Princip. Hvor ufordragelig Geijer end til Tider var i sin Theori,
er han af Instinkt og inderst inde liberal. Lade Enhver gælde, hvad han
kan«, det er hans umiddelbare Tilbøjelighed, og lian udtaler selv, at
det smukkeste og for ham mest egne, han har sagt, er den Sætning: at
»intet Menneske findes, som ikke kan gøre noget bedre end alle andre.«
»Dette er min Liberalisme : siger han.

Dette klare, aabne Blik præger Geijers hele aandelige Syn. Det har
denne Goetheske »Gegenständlichkeit,-som ser saa lige paa og tvers
igennem. Det er en saadan frisk Modtagelighed overfor Virkeligheden,
som i Længden ikke tillader Ord eller Begreber at komme

Vedel; Svensk Romantik in29 2

ind imellem sig og Tingene. I sin Ungdom lod Geijer sit Blik omtaage af
den tyske Metafysik, men efterhaanden som han helt finder og tager sit
Selv i Besiddelse, glider de tyske Taager bort. Han erklærer 1820, at
»en nyoplivet Sans for Erfaringen, for det reelle i al Kundskab vil
blive den ny Filosofis sidste og rensede Resultat, naar den naaer
igennem sit abstrakte Apparat. »Alene den erfarede, oplevede,
gennemlevede Kundskab har Værdi, alt andet er Ord.« Digterne med deres
Idealer og Fantasterier er Fuskere; den rene Opfattelse af
Virkeligheden er alene det poetiske.

Jeg vover at sige, at intet saaledes har overtydet mig om Tingenes
guddomlige Kærne som den Retning, mit Videbegær altid mere har taget
imod den skarpeste Virkelighed, i al dens Hojhed, Lidenhed, Liflighed
og Bitterhed, med et Ord: i al dens Sandhed. Den lose, luftige Skonhed
har for mig tabt sin Tiltrækning. Jeg søger den bundne, den i Tingene
gemte. Han hadede fra ung af »grannlåten,« hans Saglighed ender med at
sige: "Jeg elsker saa meget det umiddelbare i Sag og Folelse, at jeg
tilsidst vilde kunne erklære Krig mod selve Ordene, som et forstyrrende
Mellemled.« Hans egen Stil, baade paa Prosa og i Vers, er ogsaa saa
helt Sag, saa lidt Omskrivning, som Ord kan blive det. Der er saa godt
som ikke en Lignelse, ikke ét Billed i hans Digtning.

For dette saa egentlige Blik ligesom opløste Tingenes Virvar sig og
tegnede de simple Grundlinier sig. Uskyldigheden og Oprindeligheden i
hans Blik gjorde dette saa intuitivt. Hans Ungdoms Rejseiagttagelser af
det engelske Samfund var af en frisk Rigtighed; hans »Vikingen « eller
Odelbonden udsprang af Sansen for at karakterisere Mennesketyper. I
sine historiske Værkerfjeijer.

karakteriserede han Sverigs Natur og Folk og de svenske Konger med en
Fasthed og Sikkerhed, der endnu staar som klassiske. I Taler, som i den
over Tegnér, og i Recensioner, som i den over Atterboms Digte, lagde
Geijer en Kritikers poetiske Karakteriseringsevne for Dagen. Men Sansen
for det komplicerede, Afskygningerne, det pittoreske manglede han
ganske, — det han etsteds foragtelig kalder »Kanterne i en Sag, som
forst springer i Øjnene.« Hans Blik viste netop sin Egentlighed, sin
Saglighed i straks at gaa lige til de faa Væsenslinier. Ligesom hans
Fremtræden ofte viste stodende Mangel paa Hensyn, fordi Sagen var ham
alt, saaledes gjorde Manglen paa Sans for det pikante og facetterede
ofte hans Fremstilling tor Hans Karl Xlhdigt gav Grundlinierne for
Tegnérs Digt, men er ikke nær saa pittoresk som dette. Hans
Fremstilling af de svenske Konger gav aldrig levende Portrætter, men
drog de sikre Grundrids op for Personlighederne. Hans Historieskrivning
savnede helt det konkrete, anekdotiske Liv. Hans Digtning tegnede
Kulturtyper, ikke Individer.

Geijers Blik og Gemyt hvilede ganske i de simple, store Grundlinier for
Tilværelsen. I Betoningen af dem laa Tyngdepunktet for al hans
Digtning, hans religiose, filosofiske, historiske Virksomhed. Hans
Gerning gik derved Haand i Haand med de store Reaktionsbevægelser mod
det 18de Aarhundredes kunstige og forandrelystne Kultur. Del var
Exemplet fra de andre germanske Lande, der lod ham lytte til Folkevisen
og Folke-musiken. Hans »Bjergmand,« der lever fjernt fra Livets
letfærdige Larm, er hentet fra Novalis. Hans > Maj-betragtninger« er
ganske Goetheske og tye — helt i Goethes Aand — hen til Naturens
stille, ordnede Kredsgang som en Tilflugt fra Tidens Rystelser og
dunkle

Lovløshed. I det hele er Geijers Lyrik dybt paavirket af Goethe, i
Goethes Hermann und Dorothea« elskede han ligesom i Scotts Romaner
Forherligelsen af det sædelige Livs enkleste Naturgrundlag: Landliv,
Familieliv, Fædrelandssind, Religiositet. Det samme var det, han
elskede i Homer. Dette Homeriske og Goetheske var der i hans egen Sjæl.

Kodfølelserne, eller — som Geijer sammenfatter dem

— »Hjemfølelsen, var saa stærke og dybe i denne Aand, som i faa andres.
Han hang trofast ved den aandelige Jordbund, hvori han havde sine
Rodder. Han levede i Upsala i Hjemve mod Barndommen, Hjemlivet og
Verm-land. Hans Læbe trallede Jag ar i skogen födder — bland berg og
sjöar blä«, i hans Øren lod Kohyrdernes Horn fra Landet, naar de kalder
Kvæget hjem. Barndommens solbeglänsta kulle stod stedse i hans Minde,
og han folte sig som »en Ungdomsnar med graanende Haar Mindet 0111
Hjemmet vældede stedse frem i hans Sind som et Kildespring i Ørken. Han
holdt låst ved den gammellutherske Bibelkristendom, der stod
sammenflettet med hans Barndomserindringer. Ærefrygten for Forældrene
fulgte ham stedse; ved Mindet om sin egen dybe Ærbødighed for sine
Forældre udbryder han i sine Erindringer:« »Vis mig Ærefrygt for
Forældre hos et Folk, og jeg vil profetere det et langt Liv. Fra tidlig
var Drengens Sind vendt bagud mod gamle Tider og i Ærefrygt mod Sverigs
gamle Konger. Hele hans Langvejslængsel tilbage i Tiden klinger igen i
Digtet til gamle Kong Gösta: Da jag dig, Fader, tanker. — en helig
vördnad sig i bröstet sanker,

— jag ville till dig fara — och evig tro ock karlek dig forklara,—ty
dig jag horer till.« Og alle Rodfolelserne gik sammen hos Geijer i en
praktisk, altbeherskende(iEIJER.

Kærlighed til sit Land, der blev den rode Traad gennem al hans Gerning.
Svenskhed og Geijer blev snart som sammenvoxede Begreber.

Ved Livets enkle Naturgrund og enkle Rodfolelser hang Geijers Blik og
Gemyt hele Tiden, og Sansen for dem var det, hans Digtning og alt, hvad
han skrev, hans hele Person og Omgang udstraalede. Naar han mellem sine
nærmeste under en Samtale sad og tegnede i Distraktion paa et Papir —
som det var hans Vane —, blev det altid til smaa Idyller af svensk
Landskab og Bondehuse, aandende Uskyld og Fred. »Odelbonden« er
Agerdyrkerens Poesi. Han priste overalt Landbruget, som det, der —
efter Catos Ord — *af alle Næringsveje føder færrest onde Tanker,« og i
sit nære, oprindelige Forhold til Naturen og Gud er den egentlige Kod
til Folkeslags moralske Sundhed.« Han forkyndte overalt Hjemmets,
Religiøsitetens, Fædrelandets Pris, — i sine aandelige Sange, der var
tilegnede Forældrene, i sine skønne Fædrelandssange: Fædrenesland,
hvars herr-liga minnen — fylla med vördnad ynglingens sjal.« Al
Traditionens Poesi klinger i de to Linier, han skrev i de svenske
Kongesagaer, han forærede sine Børn: Från fader är det kommet, till
soner skall det gå, — så långt som unga hjertan ännu i norden slå.«

Endnu har jeg aldrig hort nogen ledes ved Vaarens stadig genkommende
Grønne, ved Sommerens Pragt, ved Høstens Rigdom. < Til Aarets Kredsgang
svarer for Geijer Livets: det saakaldte platte hverdagslige, i hvis
evig gentagne Kredse det menneskelige Liv har sin altid éns Gang. Her
er Menneskelivets og Samfundslivets Kærne: Vil du lære at kende det
første og væsentligste i al menneskelig Samleven: Se Barnet ved
Moderens Bryst og under Faderens vogtende Blikke,29 2

se Sønnens Lydighed og Datterens Flid i Huset, Ungdommens Ærbodighed
for Alderdommen og Ægteskabets Helg, se Høstens Arbejde og Belonning,
Dagens taalmodig baame Tynge og Nattens velfortjente Ro, se det evig
gentagne af de første, enkleste Pligters sunde Ordning, og du har
kastet et Blik paa den hellige Grund for alle Staters Lykke og alle
Samfundsindretningers Bestaaen.« Overalt ser Geijer gennem Historiens
Skiften og Kulturens sammensatte Forhold disse Menneskelivets simple
uforanderlige Naturforhold. Revolutioner er blot Storme, der kruser
Overfladen. Den, der vil forstaa Historien — siger han — maa stadig
gennem det hele fornemme det stille, ensformige Liv i Naturens Nærhed,
som er Grundlaget for alt. Menneskelivet er i det hele« siger han ogsaa
»en enkel Ting, hvor forskellige dets Skæbner og Retninger end kan
være. Hvorledes skulde det ellers kunne indbefattes i et eneste Udtryk,
et eneste Billed, som f. Ex.: Mennesket er som en Blomst, der om
Morgenen skyder op og om Aftenen forsvinder igen.«

Det stille Planteliv, det ensformige enkle Naturliv var og blev Geijer
det vigtigste i Menneskelivet. Han vil sidde som sin »Bjergmand inde i
det tyste og hore Moder Jords Pulse slaa: »Hendes Hjerte slaar — i Dag
som i Gaar — som for tusinde Aar.« Han lader Verden støje ude og
Verdens Bom forløbe sig efter ingenting: »Verden, tuml kun dig, — jeg
har min Sang for mig. — I det stille vil jeg bo, — jeg vil ha' Ro — jeg
vil ha' Ro.« Hjemmet elsker han og Stilheden. Det stille, tyste vender
altid tilbage i hans Sang som det attraaværdige. Stilhed er Sundhedens
Tegn; Hver Plage har sit Skrig for sig, men Sundheden er tavs.« Stilhed
er Betingelse for Storværk:(ieijer.

Ej Hulder elsker jeg og Larm, — hvad stort sker, det sker tyst.« I
Stilhed er Visdommen. Skoven taler, Bolgen taler, — Rækken taler
allerbedst, — tale Dyr og Bjerg og Dale, — Mennesket taler allermest. —
Ti du stille kun i Ringen — Hor ej meget paa, — thi det bedste siger
dig ingen, — vis er blot den, som kan Stilheden forstaa.- Eller, som
det hedder i »Salongen og Skoven«: »Støjende Verden! du plager mig, —
hvor findes Stilhed, did vil jeg vandre, — paa alt, hvad Hjertet
spørger, — ej faar du Svar a f dig selv, ei af andre.«

For et Gemyt, der saa rent og umiddelbart hengav sig til Tilværelsen og
saa noje klyngede sig til den hjemlige Natur og det hjemlige
Samfundsliv, hvori det havde sine Rodder, maatte Naturen og Historien
aabne sine Dybder som for ingen for i Sverig. Svensk Natur har besjælet
Geijer dybere end baade Tegnér og Ling. Han har paa Prosa skildret
Foraaret i Højnorden med en poetisk Forstaaelse, der naaer lige ind til
den Naturgrund, hvori Plantelivets og Menneskelivets Rødder mødes. Hans
Digt Kolargossen« kan jævnstilles med Goethes »Erlkönig;« i Forening
med den betagende, enstonig mørke Melodi giver det de indelukte
Skovegnes hele trykkende Tyngsel og Ensomheden, der skræmmer med Lyde
og Syner, Mørket, der befolker sig med Fantasiens Fostre. »Jag är ej
radder på liten grön stig, — dér jag ensam i skogen mand' gånga; — men
furorna se så mörkt på mig, — och bergen kasta skuggor så langa, — det
är så mörkt, langt långt bort i skogen . . . Och skuggan faller, så
tjock, så tjock, — som en fall öfver ensamma leden; — det tassar, det
braskar öfver sten och stock, — och trollena tråda på heden — Det år så
mörkt långt, långt bort i skogen.«296

Men navnlig er det de forgangne Tider, der aabner sig for Geijers
Fantasi som for ingens for ham i Sverig, og hans Hovedgerning er
Indarbejdelsen af historisk Aand i svensk Kultur. Det er Rodfølelserne
i ham, der fører ham — som samtidige i Tyskland, England, Danmark —
tilbage mod Oprindelserne, mod de Tider, hvorfra Nutiden er kommen, og
da særlig mod Fædrelandets egen Fortid. Først var Geijer Hovedet i det
gotiske Forbund. »Ethvert Folk erklærer hans Pro-spektus til Iduna«
»lever ikke blot i det nærværende, men ogsaa i sine Minder, og det
lever gennem dem. . I en Afhandling fra 1817 udtaler han, at Europa
efter Revolutionen og Napoleonskampene befinder sig i en Periode af
Træthed, hvorunder Landene maa søge tilbage til den nationale Fortid,
saa at sige: gaa i sig selv. Ethvert Folks Historie kan ses som en
Frem-skriden til altid klarere og dybere Selverkendelse. Og selv giver
han sig nu i Lag med sit historiske Livsværk, der maa ses som Torsoen
til en mægtig histoire des origines de la Suéde contemporaine.» Det er
Underlaget for det Samfund, han nu lever i og tilhører, som han vil
bygge, og hans praktiske Virkelighedssans taber ikke Nutiden af Syne,
hvad enten han skriver om Bondens urgamle Frihed i Sverig eller om
Frihedstidens Adelsvælde. Men det er ogsaa netop denne Geijers dybe
Samhorighedsfolelse med det Folk, hvis Historie han skriver, som gør,
at denne Historieskrivning bliver noget meget mere end en uinteresseret
Tilskuers pittoreske eller psykologisk analyserende Skildring. Den
inderlige Meddelagtighedsfolelse giver en saa sikker Forstaaelse af
Sammenhængen, et saa bredt Syn paa Udviklingens store Linjer, at »Svea
Rikes Ilafder« og »Svenska(jeijek.

297

folkets historia engang for alle har lagt Grundlaget for al senere
national-svensk Historieforskning.

Den Fantasibesathed overfor de forgangne Tider, den stærke Bevidsthed
om, at »de dode leve endnu,« som besjælede Geijers Historieskrivning,
har ogsaa indgivet hans Digtning nogle af dens skonneste Toner. Jeg véd
intet mere højtidelig gribende Udtryk for Historiens I'oesi end Geijers
Marsch ved Hundredaarsfesten for Karl XII's Dod. Til Tonerne af Karl
XII's Narva-marsch taler her Historiens egen Aand fra Graven ind mellem
Dagens flade, lette Støjen: »Viken, tidens flyktiga minnen! — stundens
frojder bleknen, forsvinnen! — natten nedsteg på våra sinnen, — och for
skuggorna ar vår säng. — Hägkomst af de framfarna dagar, — som oss
eldar och oss anklagar! — Gråa gast, som ej tid försvagar, — följe ditt
allvar vår dunkla gång.«

Alt bunder og munder ud hos Geijer i Religiøsitet. Hans Historiesyn
bæres af Troen paa det Guddommeliges Aabenbaring gennem Tiderne. Hans
Filantropi og Demokrati er kristelig Brødrekærlighed. Hans Følelse for
det enkelt og fælles menneskelige og Jordelivets fælles Kaar, hans hele
Hengivelsesforhold overfor Tilværelsen er dybt religiøse. Det inderste
i denne Sjæl var Afhængighedsfølelse og Hengivelsestrang, var Tro og
Ærefrygt. Derfor var den religiøs i dyb og evig Betydning. Han var
tillige positivt kristen, men hans religiøse Følelse bunder længere
inde end alle Dogmer. Den taler ud af et lille Tal Digte med samme
Stemme som Goethes Religiøsitet, og disse er som tunge Draaber, i
hvilke Geijers hele Aandskultur har fortættet sig og hvori hans skønne,
gemytrige Sjæl spejler sig.

Snart er den Geijerske Religiøsitet en stille Naturresignation som i
det rorende Digt Reseda« — Blomsten29 2

i de svale Lunde, som ikke er stænket med Purpurens Farver af Solen og
som blot i Duft kan udtrykke den Sjæl, der stille blomstrer i den.
»Glæd dig Blomst, at sprede Glæde—bedre er end være skøn. c
Uforlignelig er den milde forsagende Serenitas i det lille Digts Ord og
Melodi.

Andetsteds taler en tryg Frejdighed, som dens, der har befalet sig Gud
i Vold og som har sin Rigdom, hvor Møl og Rust ikke kan fortære den.
Saaledes i Digtet Min Politik« om, naar Verden gaar imod og Vennerne
skænder. »Kan jeg ej derfor, — tænker jeg: hvi bør

— jeg med Sorg min Tid forspilde. — Svare hver for sig, — jeg svarer
for mig — og lader mig ej forvilde.

— Hvad i Hjertet taler stille, — skal jeg lytte til og ville, — og om
man paa det Raad hør, — det gaar tilsidst dog, som det bor.

Men skønnest lyser Geijers dybe Religiøsitet frem, da den stod sin
Prøve i »Afiallets« Dage, — dengang han, som vi senere skal se, brød
med sin Fortid og sit Parti, og 1838, 56 Aar gammel, pludselig gik over
til de Liberales Side. Hele sit Liv havde han været en søgende og kaldt
sig en søgende, og det, der gav ham Mod til stadig paany at søge og
tvivle, var just den store trygge Tro, som laa bagved og gjorde hans
Søgen sund og frejdig. Allerede nogle Aar før Krisen havde han ved et
Bibelselskabs Møde sagt de smukke Ord: »Det første i Troen er Troen
paa, at Sandheden findes, skulde den ogsaa findes i Dybet af Guds eget
Hjerte. Han har en Favn for saadanne søgende.« Og nu da han beslutter
at træde op med, hvad der længe har gæret i ham, og føler hvor ensom
han vil komme til at staa Resten af sit Liv, skriver han Nyaarsdag 1838
i sin Dagbog det lille Vers: Ensom i skrøbelig(iEIJER.

Skude vover — Skipperen sig paa det vide Hav, — Stjernehimlen luer
over, — under bruser hans mørke Grav. — Fremad! saa er hans Skæbnes
Bud, — og i Dybet bor, som i det høje, Gud.

Og da han ser, hvordan Vennerne saares og stødes fra ham, og hvor
ensomt det bliver om ham, skriver Geijer nogen Tid efter: »Ensom jeg
skrider frem paa min Bane, — længer og længer strækker sig Vejen, — Ak!
i det fjerne dølges mit Maal. — Dagen sig sænker, natlig bli'r Hvælvet,
— snart blot de evige Stjerner jeg ser. — Men ej jeg klager, at Dagen
er leden, — ej mig forfærder den stundende Nat, — thi af den Kærlighed,
som gaar gennem Verden, — faldt og en Straale ind i min Sjæl. Og fra
samme Tid er ogsaa Digtet om Saamanden, der strør Haabets Sæd for
kommende Høst i den mørke Muld; derover skal Efteraarets Regnskyl gaa
og Vinterens Sne redes. »Han gør som jeg: begraver sit Haab, — han
tror, som jeg, paa Sol og Vaar.«

De største Velgørere mod Menneskeheden kalder (ieijer i sine
»Erindringer de Aander — og han nævner Goethe fremfor nogen blandt dem
—, som virker til at fremkalde Selvstændighed og Følelsen af Sjælens
Sundhed, — hvis hele Personlighed og Gerning virker som en medicina
mentis, en Sjælens Lægedom og Næring. Geijer hører selv til disse. Et
sygt Sind maatte føie sig karskere ved at synge Geijers »Hilsen til sit
ny Hjem. eller Min Hustrus Vise«, og en moderne Aand kan hente Næring
for Livet ved at dykke ned i denne dybt troende og livsfrejdige
Aand.jOO

POLYFEM OG FOSFORUS.

XXIII. I'OLYFEM OG FOSFORUS.

Med større Spektakel end baade Tegnér, Wallin og Geijer var lige efter
Revolutionen 1809 en yngre Skare Talenter rykket ind paa Dagens
literære Arena og havde proklameret sig som »den nye Skole«, der kom
for at dræbe den gamle, akademiske Leopoldske Smag og skabe en ny,
romantisk Poesi. Efter først temlig længe at have ødet sine Kræfter i
blinde og umodne Stormløb mod det gamle og have opgivet sit Selv i vild
Tyskhedsrus, gærede dette Ungdomskuld efterhaanden i enkelte Talenter
af til en ædel og ren Vin.

Vi maa gaa tilbage til Gustav IV Adolfs Tider, for at gøre os klart,
hvorledes disse unge Revolutionære er vokset op, og hvad de indeholdt.

Af en lille literær Studenterklub i Upsala, der legede »svensk Akademi«
og skrev Læredigte og sentimentale Viser i Tidens Smag, var der — i
Aarene 1804-5 — to unge Studerende, som paa egen Haand uddannede sig
videre i literære Interesser end Kammeraterne, og ud af hvis indbyrdes
Brevvexling lige til [809 vi nutildags kan læse deres hele
Aands-dannelse og gradvise Udvikling.

Den ene: Hammerskjold er af en adelig Militærslægt, — en entusiastisk
Yngling, der elsker Poesi og blot aander for at læse, forøvrig
Elskværdigheden og Meddelsomheden selv og et uroligt Hoved, der har
Trang til at gøre Mudder og vove sin Trøje. Han lider ellers for Tiden
af en Werthersk Forelskelse i sin Broders Forlovede og kaster — efter
hvad han betror Vennen — ofte i Maaneskinsnætterne begærlige,POLYFEM

uhyggelige Blikke paa Pistolerne, som hænger midt for mit Hovedgærde«.
Den anden: Livijn er en dybere »Storm- og Trængsels natur. Fattig og
faderlos, med et bittert Nag til Moderen i Anledning af visse,
uopklarede Forhold i Hjemmet, flakkede han temlig rodløs om, studerede
først i Lund, saa i Upsala, fik en juridisk Stilling i Stockholm og
fulgte siden som Auditor et Regiment rundt i Provinsen. En urolig,
selvisk Ær-gærrighed stormer i ham, han erkender for Vennen, at han
»ikke tænker paa andet end Midler til at vække Opsigt og foretrækker en
herostratisk Berømmelse fremfor »Smerten at se mig ukendt gemt blandt
Hoben . Han er oprorsk og bitter mod Verden, føier sig som Proletarsøn
og som Lykkens Stedbarn.

Urolige Oppositionsnaturer er de begge, — Schillers Ungdomsdramer,
Kotzebue og Roverromanerne stiger dem til Hovedet. Hammerskjold »sukker
over dette Land, som er berøvet Røvere«, der var dog i Kol-morden saa
passende Skove »for disse fri, uafhængige Mennesker«. Livijn sender
Vennen en Pakke poetiske Forsøg. Du vil let finde, at de er helt i min
Smag. Mord, Dolk, Blod, Forgift, Frihed — skønne Ting!« Den franske
Revolution har fænget i begge, de drømmer om at gaa i Krig; de gaar
ogsaa religiøse Kriser igennem og er Fritænkere.

Efterhaanden gaar imidlertid de sentimentale og romantiske Griller
noget over, Hammarskjöld bliver ansat ved Bibliotheket i Stockholm,
Livijn er bleven Auditør, og deres Planer fæstner sig mer og mer paa
Literaturen. Man følger i deres Brevveksling de Opdagelsesrejser, de
gør ind i tysk Literatur, — langt længere ind i den end nogen anden paa
den Tid i Sverig. De naaer ud over Kotzebue og Lafontaine;POLYFEM 0(.

Schiller begynder at synke i deres Øjne; Wilhelm Meister beskæftiger
dem begge, Schlegelernes Kritik bliver deres Orakel. Gennem dem naaer
Livijn til Shakespeare og Eddaerne; Hammerskjold derimod deler sig i
Begejstring for Tiecks Romantik og for den af Schlegel-eme beundrede
græske Poesi. Og efter at vore unge Venner i Aarenes Lob stadig har
konkurreret med Prisskrifter til Akademiet, — og i Brevene hævnet sig
med Spottegloser, naar Akademiet lige saa stadig undlod at belønne dem
—, saa begynder cle nu at føie sig som sammensvorne, kalder hinanden
revolutionære Aander« og spaar hinanden, at de skal gore Epoke ved at
omstyrte Akademismagen. r 806 udgav Hammarskjøld en Samling
»Oversættelser og Imitationers navnlig (ra græsk og italiensk, i
hvilke, efter Schlegelernes Art, Lokalfarve og eksotisk Duft var
saavidt mulig bibeholdte, og Originalernes Versemaal var vedligeholdte
— i Modsætning til de fri Omskrivninger paa Alexandriner, som Akademiet
plejede at belønne, og i hvilke al fremmed Ejendommelighed var
udvisket. Denne Bog, i hvis Fortale der gjordes forskellige Udfald mod
Akademiets Smag, tilligemed en lille »Kritik over Schiller« fra 1808, i
hvilken Hammarskjøld efter Schlegelernes Parole lader haant om
Schiller, var de første Tegn til literær Revolution og satte allerede
den unge Galfrans paa det sorte Brædt.

Men saa kom 1809, — med Frigivelse af Censur og med hele den friere
Luftning.

Hammerskjøld, som fra Bibliothekspladsen i Stockholm stedse havde
vedligeholdt Forbindelsen med sin Ungdomslærer Høijer i Upsala, vidste,
at denne flere Gange forgæves havde søgt om Tilladelse til at udgive et
Tidsskrift, og satte sig nu straks i Rapport til hamPOLYFEM OG FOSFORI

om Udgivelsen af et literært videnskabeligt Tidsskrift. Og i Efteraaret
1809 udkom Prospektus til Tidsskriftet »Lyceum«, der, redigeret af
Hammarskjold, men baaret af Hoijer og flere andre betydelige
Videnskabsmænd, skulde være et stort Recensionsinstitut i Smag med
Schlegelernes Athenæum eller den danske Minerva« og skulde hæve
Interessen og Smagen for ideel Kultur — men ellers uden noget snevrere
Program. I hvilken Aand Tidsskriftet tænktes ledet, kan man iøvrig i de
Par Hefter, der udkom, se af en æstetisk Afhandling af Hoijer, en skarp
Fordømmelse fra Hammarskjölds Haand over de sidste ti »Jernaar« i
svensk Literatur, samt af Anmeldelsen af Oehlenschlägers nordiske
Digte, Lovprisningen af Tegnérs Landeværnssang og Optagelsen af Lings
nordisk-allegoriske Digt Gylfe«.

Imidlertid: paa den ene Side havde den akademiske Smag straks 1809
faaet sig sit eget Organ i Journal for Literatur og Theater«, som
udgaves af en redelig Bornerthed ved Navn Wallmark, og heri havde
Wallin, der endnu hørte til paa denne Side, hilst Lyceums noget
højtidelig stortalende Prospektus med en temlig plump Parodi. Og paa
den anden Side trængte Hammarskjold og hans unge stridslystne Venner
til en lettere Tumleplads end dette videnskabeligt værdige Forum. De
havde dannet et Selskab »Pro Joco« og udnævnte til Hædersmedlemmer af
det, hvem der paa den offentlige Arena ved deres Latterlighed særlig
forekom dem at have gjort sig værdige dertil, og saaledes var Leopold,
Wallin og Wallmark Skiver for deres Spot. Og udæskede ved »Journalens«
Adfærd rykkede de nu i Marken meel et satirisk-kritisk Ugeblad
»Poly-fem«, og det samlede hurtigt Interessen og Kampen om sig, saa at
Lyceum« snart gik helt ud af Spillet.3°4

Polyfem rettede det förste afgørende Slag mod det gamles Herredomme;
Bladets vittige og skarpe Tunge blev snart almen frygtet. En begavet og
kampdygtig Ungdom stod ogsaa bag det. Der var Redaktoren Askelo f— en
smidig Journalist, noget lad til selv at producere, men klogt besindig
og jovial, og ypperlig til at samle Vennerne ved et godt
Restaurations-bord. Saa var der A gard h — Skaaning, glimrende begavet,
men af en urolig Alsidighed. Student i Lund sammen med sin gode Ven
Tegnér, var han, 22 Aar gammel, bleven Docent i Mathematik, men var nu
i 1809 — 2 Aar efter — Informator i Stockholm for en fornem Mands
Sonner og studerede selv af fuld Kraft Botanik. Et fordomsfrit Hoved
med mange Reformplaner forblev han hele sit Liv — paa
Opdragelses-væsenets og Kirkens, paa Statsøkonomiens og paa sin
Videnskabs Omraade, — kun overalt ikke videre stadig og udholdende. Han
var straks med blandt det nyes Stridsmænd, men forholdt sig dog noget
ironisk kølig ogsaa til sine Vaabenfæller og forargede, da han nogle
Aar efter kom tilbage fra en Rejse i Tyskland, sine fordums Partivenner
ved at gore Nar ad selve Schlegelerne og »spotte ad de helligste
Følelser«, som Hammarskjold skriver. H am m a r sk j øld var den
egentlige I Iugaf; — der var fribytteragtig Krigerblod i ham, og han
var af den sorgløseste Frejdighed i Kampen for sine Ideer. Hans
respektløse Kritik var Billedstormer overfor alle Autoriteter, og hans
»Niels Nybergs Breve« var »Polyfems» Sensationsnummer. I dem
parodieredes blodig baade Leopolds æstetiske Definition af Kunsten som
»forædlende Sansenydelse og Wallins og Valerius' prosaiske
Alexandrinervers med de retoriske Lignelser, Pointer og Antiteser;
Valerius kommer rejsende tilPOLYFEM 0(. FOSFORUS.

Poeternes Land og træfter dér de store Grækerdigtere — ikke i den
friserede og pudrede Skikkelse, hvori de akademiske Anakreontikere og
Homer-Oversættere havde klædt dem, — men som store Gubber med langt
Haar og Skæg og midt imellem dem ogsaa den Vildmand, som Leopold havde
kaldt »Literaturens Skovmand». Shakespeare. Men oppe under en Portal
ser han to Figurer hænge og dingle og stode Skaller med hinanden under
en dump og tom Lyd: den ene er lang og mager med spids Næse og Nathue,
den anden er en lille Pukkelryg: og hvor forstenes han ikke ved at
genkende Pope og Voltaire. — Ogsaa Livijn var paa Afstand med blandt
Polyfemisterne og sendte Bidrag: en ægte »Sturm und Drang aand, der
aldrig kom ud over Werther og Jean Paul eller Tiecks fantastiske
Satirer mod Filisteriet, — ogsaa en Revolutionens Son, der hele Tiden
vil, at »Polyfem« skal holde inde med de literære Kævlerier og blive
politisk.

Allerede i Sommeren 1S10 stod »Polyfem ikke længer ene. Hvor den nedrev
og brod Vej, dér begyndte allerede en anden ung Kreds oppe i Upsala at
bygge det ny op. Og »Polyfem sank snart ned til blot at blive Drabant
for det Lys, der steg op fra Upsala under det stolte Navn -Fosforus«.

Dette ny Foretagende udgik fra et endnu noget yngre Kuld af
Upsalastudenter og fra en literær Klub. som var en Art Fortsættelse af
den, Livijn og Hammar-skjøld tilhørte i deres Studenterdage. Ligesom
disses vittra vanner , var de yngre musis amici« oprindelig kun en
Kreds af unge literært interesserede, der kom sammen for at tales ved
om de Boger, de læste, og læse deres Poesier op for hverandre. De kom,
hver fra sit Hold, med sine Sympatier og sin Retning«, og det var forst

Vedel: Svensk Romsntik. 203o8 P

OLYFEM Ot; FOSFORUS.

efterhaanden, at to af dem: Atterbom og Palmblad, der begge med Liv og
Sjæl var gaaet op i den tyske Romantik, kom til at dominere
Kammeraterne og tvinge dem ind i deres Retning. De fik det ny,
anmassende Navn »Auroraforbundet« sat igennem, fik Statuterne for
Kredsen skrevne om til et bestemt Reformprogram, og det var dem, der
besjælede Forbundets Tidskrift.

Til Kredsen horte først Per Elgstrom og Georg In gelgren. En
besynderlig Lighed i Skæbne forbandt disse to i Liv og Død: begge var
de uægte Born af Tjenestepiger nede fra Vexiøkanten, begge var de
blevne hjulpne frem, og der laa kun nogle Aar mellem deres Skolegang i
Vexio Gymnasium; saa kom den ene efter den anden til Upsala, og de blev
siden begge Kancellister i Stockholm og døde unge af Brystsyge,
Elgstrom allerede 1810, Ingelgren 1813.

Ellers var der ingen dybere Lighed mellem de to's poetiske Retning.
Ingelgren var den ubetydeligere; han kom ind i Forbundet med et
uselvstændigt, men ganske behændigt Versetalent og var for Tiden mest
optaget af at skrive Bürgerske eller > Erlkønig«ballader. Elgstrom har
derimod været en ret mærkelig mystisk og sværmersk Hektikernatur. Han
digtede entusiastiske Erotika i Høltys og den senere Kellgrens Art —
med en vis hektisk-sanselig Skønhedsglød. Han var tillige — i
Klopstocksk og Thorildsk Aand — en dyds-begejstret Patriot og udgav
1810 to Brochurer med moralske Deklamationer om Genfødelse af Nationen.
Og nu havde han givet sig ind paa religiøse, teosofiske Studier og
Grublerier, fordybede sig i tyske Mystikere og Svedenborg og anslog i
sin Indtrædelsestale i Forbundet en kristelig sværmersk Tone.PO I. Y

Saa var der Samuel Hedborn — en yngre Skolekammerat af Atterbom fra
Linkøpinggymnasiet. Han kom fra en Soldats »torpare«hjem, og medens
Faderen var borte i Krig, var den fattige Dreng bleven opdragen af
Moderen, mest med Folkeviser og med Salmebog. Egnen var stærkt
herrnhutisk, men dog af en glad Kristendom. Den fantastiske Dreng var
vokset op i en Verden af Folkeovertro og Religiøsitet. Ved Bandernes
Hostballer lærte han sig .polsker« af den I3aarige »Spiller-Johan«, som
sagde, at han havde lært sine Melodier af selve Stramkarlen. I sin
Selvbiografi fortæller han om, hvordan han som Dreng troede, at Himlen
hvilede paa to høje Asketræer, som saaes ikke langt fra Hytten, og
deres gule, faldende Blade om Hosten var Frugter, Gud Fader levede af;
da han en rusket Efteraarsdag saae de gamle Træer segne for Øxen,
troede Drengen, at Himmel og Jord skulde falde sammen; og han syntes,
han saae et døende Skogsraa sidde og græde ved Roden. Med en
Barndomskammerat legede Samuel fantastiske Lege i Omegnen. Inde i
Skoven hørte de ofte Ringning fra ubekendte Kirker, og de fortalte
hinanden, at den kom fra en ukendt Stad langt inde i Skoven med smaa
Folk og smaa Heste — et helt lille Eventyrland, som begge Drengene gik
og længtes efter at naa til.

Siden efter var han i Skolen kommen under de almindelige Tidens
Paavirkninger, havde fyldt sig tned Sentimentalitets- og med
Spogelsesromaner og elskede, da han kom ind i Forbundet, den milde,
idylliske Creutz og den følsomt religiose Lidner.

Den, de andre straks fra Begyndelsen af erkendte som deres Førstemand,
var Præstesønnen Atterbom fra Østergotland. Han var vokset op i en
idyllisk, romantisk

Egn fjernt fra Verden, i en patriarkalsk Præstegaard mellem Paderen og
Morfaderen, der ogsaa var Præst. Molbech besogte 1812 sammen med
Atterbom dennes Fodeegn, hvor Morfaderen endnu levede; han skrev hjem:
Aldrig har jeg været paa et Sted, hvor Livet, Menneskene i deres
enfoldige Renhed, den religiose Tone, den simple Levemaade, den stille
Kærlighed og Hjertelighed, som forenede Familien, — kort: det hele
ærværdige Hele, som jeg bedre kan fole end udtrykke, saaledes satte mig
et halvt Aarhundrede tilbage i Tiden, som i denne Fromhedens og de
stille Dyders Bolig.« 1 denne uskyldige, gammeldags Afkrog voksede
Drengen op, gik om alene uden Legekammerater, befolkede de dybe Skove
paa Egnen med alle Slags Sagnfigurer, som han blev lyldt med i
Spindestue og af Høstkarlene, slugte ogsaa tidlig alle mulige Bøger.
Det var folkelige /Eventyrbøger 0111 »Amundus og Florinna«, om den ømme
Froken Svanhvit og »Lyksalighedens 0«; — der var den gammelsvenske,
nordiske Roman fra Karl XII's Tid om »Adalrik og Göthilda«, som Drengen
læste højt for Morfader og Mormoder, der selv havde læst den i deres
Ungdoms Dage; — der var endvidere gammelsvenske Oversættelser af Snorre
Sturleson og Wilkina Saga, som var Faderens Yndlingsboger, en
passioneret Elsker, som han var, af Sverigs store Fortidshistorie. Den
svenske Storhedstids Romantik og Folkeæventyret havde da tidligst fyldt
Drengens Fantasi; han levede allerede da helt i Bogernes og det
selvdigtedes Verden. I Skolen var senere Lidner og Franzén trængt
dybest inc! i ham, men ogsaa de var nu skudt til Side, efterat lian i
Upsala, hvortil han var kommen 1805, hos en Ven havde faaet Adgang til
den ny tyske romantiske Literatur, der var begyndt at finde Vej til
enkelte iPOLYFEM 0(. FOSFORUS.

Sverig. Her fandt den unge en Trylledrik, som kvægede ham som intet
for, og hvori han drak sig en dyb Rus. I Tiecks romantiske
Æventyrdigtninge fandt han jo sine Rarndomsæventyr, tankerigt uddybede
og forædlede i Folelsen; ved Novalis' aandelige Sange vaagnede den
mystiske Fromhed op, hvori han var opfødt, men som Skolens og
Universitetets rationalistiske Luft havde dysset i Sovn; og han, der
altid havde levet i en anden Verden end den virkelige, havde aabent Øre
og Hjerte for Schlegelernes Lære om Kunsten og Digtningen som en Art
Religion, der hæver sine indviede op over den morke, prosaiske Tid.
Det, at denne Sjæl og den tyske Romantik fandt hinanden, var af den
Slags Moder, der intet tilfældigt har ved sig — thi der var jo de samme
aandelige Rodder i v. Hardenberg og i Tieck som i den svenske Yngling
—, men paa hvis potenserende Virkning saamegen aandelig Vækst beror.

Atterbom optraadte nu i det unge Forbund som den radikale Romantiker. I
en mork og poesiløs Tid som den nærværende, erklærer han, skal Kunst og
Religion være den ideelle Verden, i hvilken den tørstende Menneskesjæl
kan drage sig ind. Samtiden har flyttet Poesien ned til sig og
»forvandlet Gudernes Tungemaal til rimede moralske Sentenser og
Drikkeviser«. Men »den raa Virkelighed, saadan som den omgiver os, kan
aldrig blive Genstand for poetisk Behandling .... Lad Digteren f. Ex.
skildre os sin Carmosina, saa bør hun visselig ikke være den Pige med
et godt Sindelag, et kønt Ansigt og en af helt jordisk Toj forfærdiget
Klædning, som hun i Virkeligheden er. Hun maa vise sig som en
Guddommelighed, som en Engel svævende ned fra Himlens Morgensky, og
Digteren bør ikke lade hende beholde mere af det menneskelige, end hvad
derPOLVFEM OG FOSFORUS. SH

er uundgaaeligt for at gore hende pikant for os som et kvindeligt d. e.
menneskeligt og saaledes opnaaeligt Ideal og derved forekomme
Formløshed. Baade Kellgrens Rosalie og Leopolds Annette, selv Franzéns
Selma er da for jordiske for denne Idealist, hans Beatrice maa fortone
helt i himmelske Fantasisfærer, smelte sammen med Religionens og
Filosofiens Idealer. Heller ikke Sturm und l)rang«en og
Sentimentaliteten gælder længer for den ny Romantikens Kodeks. Hvor
Harn-marskjøld-Livijn og deres Kreds længe fortaber sig i ulykkelig
Elskov og Verdenssmerte, dér forkynder Atterbom straks, at Digteren ej
bør fortære sig i Tungsind og Sentimentalitet — det er Prosa og
Sneverhed —, nej! Digteren skal leve i glad Harmoni meel
Al-tilværelsen, gaa op i Filosofi og Religion og Historie og udvide sit
Individuum næsten til Omfanget af en Verdenssjæl«. Saaledes kom jo
ogsaa i Tyskland og Danmark den Tieck-Oehlenschlägerske glade
Fantasidigtning efter den sentimentalt lyriske, Hølty-Baggesenske
Slægt.

Til Atterbom sluttede sig saa endelig i Forbundet Palmblad. Han var af
alle de unge mest udelukkende dannet fra Tyskland. Faderen havde en Tid
lang været Embedsmand i Pommern, og derfra var aabenbart den tyske
Indflydelse kommen ind i Familien. Drengen havde som lille faaet en
Hofteskade og var derved allerede tidlig bleven henvist til at sidde
stille inde i Stuen og læse. Og han blev en Læsehest, hvis Appetit gav
sig i Kast med alle Slags Bøger. Han havde ligesaa lidt som Atterbom
Tilbøjelighed for det gængse selviske Føleri; det er Fantasilivet, der
har Overtaget. Han studerede de fjerne asiatiske Landes Geografi af
Rejsebeskrivelser, ogsaa Historie og mange Sprog, men især var Goethe
ogPOLVFEM OG FOSFORUS.

tysk Romantik hans Yndlingslæsning. Han tumlede baade med Romanplaner i
Wilhelm Meisters »Wahl-verwandschaften«s Art og vilde ogsaa være en
svensk Schlegel i romantisk Kritik og Oversættelseskunst.

Atterbom og Palmblad omvendte nu let Kammeraterne til den ene
saliggørende tyske Romantik. Hedborn blev sat til at læse Novalis'
Salmer, og hans fromme, fantastiske Gemyt var straks omvendt. Elgstrøm
gav sig til at studere Novalis og den romantiske Filosof Schubart. En
ung, svensk Militær, Ekendahl, der havde studeret i Greifswalde under
Thorild, kom netop paa samme Tid til Upsala og meddelte de Unges Kreds
al sin henrykte Beundring for ham; man svor hverandre at ville
genoptage Thorilds Kamp. De politiske Rørelser ophidsede ogsaa her
Gemytterne. Napoleon var for Aurorabrødrene som for alle Tidens
Romantikere vor Tids Belzebub« og »onde Dæmon«, den store Prosaiker,
der foragtede »Ideologerne og skød Folkenes helligste Rettigheder ned
med sine Kanoner, han var Tidens Bismarck og Moltke og kaldtes af
Palmblad den store Landmaaler«. Gustav Adolphs Kamp mod Napoleon var
bleven fulgt med Begejstring, og hans Fald fyldte dem med Sorg. Hele
det politiske Frihedsrøre nu i 1810 forargede disse ensidig literært
Interesserede. Intet interesserer vor raa Almenhed andet end politisk
Kævl«.

Saa besluttedes da ogsaa her Udgivelsen af et literært Tidsskrift.
Hammarskjold tilbød »Lyceum« som Organ, men omend Upsalenserne af sig
selv havde haft Blikket vendt paa at søge Samarbejderskab med den ældre
Studiekammerat, som allerede var begyndt at fægte for det Nyes Sag.
vilde man dog ikke gaa op som Led i Lyceumplanen og overlade en anden
den3o8

Ære, de unge Revolutionære selv attraaede. Man nøjedes da med at slutte
en nøje Alliance med Stockholmerne. Og Juli 1810 glødede til de
Sammensvornes Stolthed Fosforus« i Upsalas og Stockholms
Boghandlervinduer med sit brandrode Omslag og sin betydningsfulde
Vignet: en øde Strand med Klipper i Mulm og Mørke — Tidsalderens
stormfulde Nat —, og dér sidder Orfeus og spiller paa sin Harpe. En
Love o<* tre Ugler stirrer med Ildojne i Mørket, og i Baggrunden gaar
Morgenstjernen op over Havet.

I det næste Tiaar holdtes nu Skydningen vedlige mellem »de Unge« og de
Gamle«, — en af den Slags frugtesløse Pennefægtninger, som baade de
tyske og danske Romantikere indledede med den ældre Smag. Denne
repræsenteredes her af 'Journal for Literatur og Theater«, siden
»Allmän Journal«, redigeret af Wallmark, en Kollega af Hammerskjold ved
Bibliotheket. Han kæmpede haardnakket og dygtig i et Dusin Aar mod »den
ny Skole og støttedes af Leopold, i Begyndelsen af Wallin, af Blom og
andre Akademikere. »Stockholmsposten var ogsaa hans Forbundsfælle, men
her skrev dog tillige de, der som Franzén, Wallin og Tegnér holdt sig
midt imellem Partierne. De Unge havde til at begynde med »Lyceum«, som
man søgte at give et besindigt neutralt Udseende for at faa Mænd som
Hoijer, Silfverstolpe og Tegner til at skrive deri, men som iovrig
snart gik ind; saa var der den lette polemiske Korsar »Polyfem« og
endelig nu det ypperstepræstelige »Phosphorus«, hvori det nye positivt
skulde aabenbare sig. Siden fik man i Stedet til Organer de aarlige
»poetiske Kalendre«, som Atterbom udgav fra 1812 til 21, og »Upsala
Literaturtidning«, som væsentlig Palmblad og Hammarskjold redigerede
fra 1813—24.POLYFEM OG FOSFORI S.

En Mængde Breve fra de lystige og ildfulde første Sammensværgelsesaar
sætter os ind i hele den aandelige Atmosfære. I krydsende II gaa
Brevene imellem Hammarskjølds Bibliothek og det Trykkeri. Palmblad og
en anden af »Fosforisterne« havde købt til Udgivelse af Forbundets
Skrifter; Atterbom skriver snart fra sin og Palmblads fælles Lejlighed,
snart etstedstra ude fra Landet, hvor han er i Besøg hos Hedborn eller
en anden at Vennerne; Elgstrøm holder, inde fra sit Cancelli, igen paa
de iltre Venner med ængstelig betænksomme Breve, og nede fra Lund giver
Agardh Rapport om, hvad Folk siger — navnlig om, hvordan Tegner og Ling
stiller sig. Hver tegner sit Fysiognomi. Atterbom er omtaalig for Slag
og taber let Modet, saa Ilammarskjoid maa ildne ham op. Hammarskjold er
Sangvinikeren. Jublende melder han Vennerne, at han i Stockholmske
Boghandlerfortegnelser har opsnuset, at der er solgt 150 Exemplarer af
Fosforus. Stor er Jublen i Upsala, men snart maa man erfare, at Vennens
lyse Forhaabningsfuldhed har læst — et O for meget. Den egentlige
Kamphane og Organisator er Palmblad. »Vovet? — hvad gør det, at det er
vovet« afviser han de Moderates Betænkeligheder. Engang imellem sendes
han af Brodrene op til Audiens hos den ensomme Stormester Hoijer,
Ungdommens beundrede Lærer — om han ikke vil give »Phosphorus« en
Artikel; man vil saa gerne kapre ham som Banner og véd, at Wallmarks
Journal gennem Mellemmænd er ude med »sukkersøde Tilbud«. Men altid
skylder Hoijer paa sin optagne Tid, henviser til næste Semester og
trykker sig ved at skrive i den brandrøde«. Megen Modstand og mange
Slag fik de Unge at døje. Vandt de end hurtigt en Del Tilhængere blandt
Studenter, — hvert af Tids-

skrifterne vel et Par Hundrede Abonnenter —, saa stod hele det
officielle Sverig paa »Journalens« Side, og det havde Vaaben til at
svare de unge Omstyrtere med. Saa blev Palmblad kaldt op for
Consistorium og fik Trudsel om, at hans Trykkeri blev berøvet alt
Universitetsarbejde, om »Fosforus« ikke artede sig. Ham-marskjøld blev
det betydet, at han intet Avancement kunde vente sig ved Bibliotheket,
ja var det ikke for den gamle Akademiker Rosensteins Liberalisme, var
maaske Øvrigheden skredet ind mod Urostifternes Skrifter. — Et trofast
Sammenhold, en umaadelig Selvfølelse og ikke ringe Frækhed holdt de
Unge oppe. De var som Tordenskjolds Soldater og opererede med deres
forskellige Blade, som var man en hel Hær. Fosforisterne skrev anonymt
i »Polyfem«, og Hammar-skjold skrev i Fosforus«, og man hjalp hinanden,
roste og reklamerede paa det skamløseste for hinanden. Man vidste sig
F"ørsterangsgenier og undlod ikke at lade Publikum dette vide. Det
vigtigste Maal er nu at gore Opsigt« skrev Foreren naivt Allerede et
halvt Aar, for »Fosforus« startedes, var det hæderlige Upsala-fakultet
bleven mystificeret ved en Tilegnelsessonet, Palmblad havde sat uden
paa en Disputats, han udgav, og hvori den betydningsfulde Profeti var
udhævet: Se Phosphor gloder alt og Morgnen gryer «, og Polyfem« havde
senere med samme Linie ægget Forventningerne. Da den nu kom, var
»Polyfem« straks ved Haanden med en Velkomstsalut, som mundede ud i en
Apotheose af Hovdingen : »Hævnen, advarende — kaster nu Lansen, —
Himmelen klarende — straaler i Glansen. — Alt nu en Krans — binde
Kariterne, — Dagens Fyrste — A(tterbom) faar den ved Musernes Dans . Og
fra nu af er den lystigste Svikmolle af gensidig Pris sat iPOLYFEM 0(.
FOSFORUS.

Gang. Hammarskjold er tjenstivrigst og uegennyttigst i at svinge
Rogelsekarret for sine ny Venner. Han er villig til for hver og en, som
er i Besiddelse af nogen Opfattelsesevne« at bevise, at Palmblads
Oversættelse i »Fosforus af Æskylos er det største Mesterstykke i
Oversættelseskunsten, som hidtil paa noget Sprog har set Dagens Lys«.
Dadler han en enkelt Gang en Novelle af samme Palmblad, tilkendegives
ham Hovedkvarterets alvorlige Misbilligelse. Selv nyder han ikke altid
Gengæld. Han udgav 1813 sine Digte, fordi — som han skrev — han ansaae
det for sin Pligt at lade Publikum skue ind i sin Individualitet«;
skønt de var det tarveligste Juks, skrev han naivt til en Ven: »Nu maa
jeg oprigtig bekende, at jeg venter ikke den Anmærkning, at mine Digte
skulde være absolut uværdige til at fremtræde for vor Almenhed, thi jeg
tiltroer mig uden Møje at kunne bevise, at de overtræffe DHrr.
Sjøbergs, Silfverstolpes, Wallins og Valerii Rimerier«. Ikke des mindre
recenseredes de med ringeagtende Overlegenhed af Atterbom som de
flittige Produkter af en ulykkelig Kærlighed til Musen. Det gjorde
imidlertid ikke Skaar i den gensidige Lobhudlen. Palmblads
Litteraturtidning skrev f. Ex. om en af de første poetiske Kalendre, at
den »forsvarer sin Plads som den første af svenske Poesisamlinger og
selv blandt de fleste udenlandske«.

Hvad var det nu, den ny Skole bragte i sine brandrode Hæfter?

Lad os se, hvad den forargede Akademiker, den maabende Borgermand fandt
vecl at kikke i dem. Først en Filosofi, der med sine Entiteter,
Identiteter, Ikke-Jeger og »Absolutheder syntes dem »en Kombination af
meningsløse Ord , som nogle Tyskere mystificerede3o8

POLYFEM Ot; FOSFORUS.

Publikum med og de svenske Efterabere plaprede efter. De helt abstrakte
Konstruktioner lod man ganske ligge; hvad man skimtede Meningen af,
syntes næsten Nonsens. I en Afhandling af Atterbom kaldtes den
musikalske Side af Poesien en Uddannelse af »Planetens almene Egenskab
af Metallitet og »den indre Udødelighed er den Vegetationsproces, som
efterhaanden nøder Kroppen til at aabne sig, og Doden er den højeste
animalske Magnetisme, som udvider vor individuelle Consensus til en
fuldstændigere Harmoni af consensuale Sfærer«.

Saa en Poesi, der lød som klingende Bjælder af Farver og Musik, — uden
Mening sammenrystede smukke Ord. Den gamle Leopold morede sig med af en
Aargang af den »Poetiske Kalender at samle sig en Buket. »Musiken er
Englen, som bebuder Nøglen til Anelsens Trylleri«. Nattergale besynge
Livets tømte Hav«. »Kunstens Verdensharmonika purpurfarver Evighedens
Himmelrum«. I en Oversættelse fra Tasso (af Atterbom) fandt han, at
Armida blegner paa glødende Kind, medens Vinden vifter om Svedens hulde
Perler, og røde Kys sne ned over hendes Øjne og Læber. Som Baggesen i
sin Kritik af Sproget i »Ludlams Hule« og »Røverborgen saaledes
hudflettede Leopold i sin «Silfvertonen« med den sunde Fornufts
Skaanselsloshed overfor Fantasiens Udvækster hele dette ny Digtersprog.
— Overalt vadede man i farverig Pragt af Blomster og Stjerner og alle
Slags kostbare Stoffer og ædle Stene: Azur og Krystal, Purpur og
Karfunkel, Smaragd og Safir — ligesom i de tyske Romantikeres
tilsvarende Karbunkelpoesi«. Pragten kombineres: »Guldet blaaner«,
»Azurens Liljer ; <Du græder« udbaldyres til: * Gnistrende Krystaller
rinde i Diamantglans fra dine Blikke«. Og Rosen siger omPO LY F EM OG

sig selv hos Atterbom: »Kinder af Purpur, Mund af Koral, — Perler om
Halsen af Duggens Krystal, — bestraaler ej Skarlagensloret min Barm? —
Omhyller ej klare Rubiner min Arm? — Af grønnende Silke mit Livklæde
er, — og Sko af Smaragd jeg paa Fødderne bær«. De besynderligste
Sammensætninger klinge meningsløst om Orene. Hvad vil »Lysets Floder
eller en »lysegrøn Anelses Flamme sige? Hvad vil »Morgenrodens Fane«,
»Livets Kildespring« og »klingende Bølger«; sige? Eller at kalde
Tonerne »klingende Taarer ? Sligt forekom aldrig i Leopolds eller
Valerius' Vers; højst her og dér i Franzéns noget løbske »Sang over
Creutz havde man hort et Forspil til dette. Og hvad er det for Tøjeri
at sige om Digteren, at han lokker Guittarklang frem med »lykkelige
Fingre«?

Indholdet af den ny Poesi var ligesaa stridende mod Smag og sund Sans
som Sproget. Naar man slog op i Fosforus' eller i de »poetiske
Kalendre«, modte man først overalt entusiastisk mystiske Forherligelser
af Sangens, Fantasiens, Inspirationens indviede Liv. Virkeligheden er
et øde Mørke, men Poesiens Magi tryller det om, eller Skønhedens Lykkeø
vinker de Indviede, som sætter derover paa Sangens Skib. Elskoven
sværmer i Dæmring og Maaneskin, drømmer om den endnu ukendte
Tilkommende eller mindes den Bortgangne og ser Døden som den salige
Forklarelse, hvori man skal modes med de Kære. Skønheds- og Lykkedrømme
om Guldalderen« eller »Armidas 0«, om Afrodites Fodsel« eller
»Skønhedsidealets Aabenbaring følger efter hverandre: det er én Rus af
Blom sterduft og Morgenrøde, af salig Vellyst og klingende
Luftharmonier; én evig Sommer af Elskov og Skønhed. Og dette i kunstige
italienske Versemaal: Canzoner og3o8 POLYFEM Ot; FOSFORUS.

Ottaver, Sextiner og Sonetter i ét Klingklang — som hos Tieck eller
Oehlenschläger. Før havde man af Poesien i jævne Trochæer eller Jamber
og i klart, simpelt Sprog faaet forstandige Tanker, sunde Leveregler
eller livagtige Smaaportrætter af Virkeligheden; men dette — erklærer
baade Leopold og Hoijer, Tegnér og Ling — var jo barnagtig Lallen,
blødagtig og indholdsløs Sanseleg eller hysterisk Sværmeri.

Saa træffes der Mystik og Overtro overalt. Blomster og Stjerner lever
et indre Liv, der genspeiler og fortolker Aandens Mysterier. Sælsomme
Corre-spondentser gaar igennem Tilværelsen, Drømmene indeholder mere
Sandhed end Dagens Liv. Fortidens Liv gaar igen om Natten i den gamle
Borgruin, Riddere og Møer træder Dansen i den forfaldne Riddersal, og
blodige Genfærd staar op og krydser Klinger. Naturen besjæler sig, og
alle Folkeovertroens Skikkelser lever op igen. Skogsrået begynder atter
at raabe ad Jægeren inde i Tykningen, Strømkarlen drager den unge Pige
ned i Bølgerne ved sin Harpeklang — som Eliekongen eller Havfruen i
Goethes Ballader, Necken sidder dybt i Havet paa Diamantklippen« og
slaar Guldharpen. Al Folkets Mørkerædsel og Skovensomhedens Pan-skræk
vaagner op i Ballader; Naturen befolkes atter af Sjælen med dennes egne
Kræfter: de fristende Lokkestemmer bliver til Ellepiger, det truende
Samvittighedsnag tvinger som en dragende Foss Synderen ned i Dybet.
Hvor maatte det ikke oprøre Oplysningens Filosof Leopold at se os
»nedflyttet under den For-nuftsværdighed, vi har naaet«, at læse
»Bruden fra Korinth« med dens modbydelig unaturlige Usædelighed, »de
raaeste Tider værdig«. Eller den lyse TegnerskePOLYFEM 0(. FOSFORUS.

319

Forstand at se Svedenborgs »Nye Jerusalem proklameret som dybsindig
Visdom!

Endelig vilde disse nye Poeter blive som Born igen, — de udmalede med
Vemod Barndommens lykkelige Dage. barnlig Uskyld, naive
Barneforelskelser mellem Hildur og Hjalmar, gjorde sig til Blomster og
talte barnligt uskyldigt Blomstersprog, — beskrev ogsaa med Rorelse
from Julehøjtid ude paa Landet, naar Folket i Mulm og Mørke drog til
Ottesang, — og alle mulige Folkeviser og Spinderoks-sange og
Børnelegs-rim droges frem og erklæredes for den kosteligste Poesi og
efter-gjordes. Her havde de Unge Berøringspunkter med Franzéns
idylliske Barnlighedsretning og med Geijers Tro paa det
naivt-folkelige. Geijer blev ogsaa efterhaanden draget helt over i
Fosforisternes Lejr, blev Atter-boms gode Ven og skrev i »Poetisk
Kalender». Franzén var de Unges Yndling og nærmede sig ofte meget til
dem. Men Tegnér og Leopold og hele Wallmarks Lejr haanede denne
»slagdänge«poesi, denne »Plathed« og affekterte Enfoldighed. Atterboms
lille »Tyrolervise

er et Hele af den mest fuldendte Plathed« ; naar Barnet i Graven siger,
at Moderens Taarer gør dets Leje vaadt i Kisten, saa at »jeg kan vride
Skjorten med min Haand« — da er dette vulgær Plathed. Endnu 1820 skrev
de Gamles Organ i Anledning af en Oversættelse af Aladdin. — ligesom
ved Digtets Fremkomst Kritiken i Danmark — foragtelig om denne
Digtning, hvis Helt er en Skrædderdreng: -Det eneste Træk af en noget
ædlere Tænkemaade end en almindelig Skrædderdrengs viser han mod
Slutningen, hvor han i Stedet for at dræbe den afvæbnede Hindbad
tillader ham at kæmpe med sig paa Liv og Død«.3o8

De nye religiøse og moralske Lærer forekom de gamle ligesaa absurde.
Her prækedes af de unge imod den oplyste Tone, som havde været det 18de
Aarhundredes Stolthed; man krævede den enfoldige gammeldags Fromhed
rundt om fra »de smaa Hjem« igen sat i Hojsædet, »Phosphorus« indeholdt
Rækker af Salmer, hvori den gammellutherske tørre Plathed og
Herrn-huternes smagløse Sværmeri smeltede sammen, undertiden tilsat med
ny tysk Mystik. Poetisk Koketteri, fromladen Affektation — altsammen!
Desuden var det jo en i høj Grad uorthodox Religiøsitet, her
forkyndtes: halv katolsk og halv Schellingsk Pantheisme. Man søgte
endog at ægge de gejstlige Myndigheder til at skride ind. Ogsaa
umoralsk var den ny Skole. Den gjorde Nar af de moralske Viser og
Læredigtet, af Silfverstolpes opbyggelige Satirer over en giftesyg
Tante«, »en sminket Dame« eller af de Valeritis'ske Digte til
Forherligelse af Nøjsomhed, Taalmod og andre smukke Dyder. Den
erklærede, at Digtningen intet havde med den borgerlige Moral at gore,
men uhindret skulde følge Geniets selvskrevne Love. Den elskede ogsaa
selv raa og barbariske Scener — efter Shakespeare og Tyskerne — og
talte gerne til de utæmmede og ukultiverede Følelser i sit Publikum.
Noget af den Schlegelske Lucinde«usædelighed glimtede heller ikke
sjælden frem i Palmblads Noveller eller i Aforismer, som naar Saphos
legendariske Elskov forsvaredes med de Ord, at Grækernes Dannelse var
ikke snoret ind i vor uanstændige Anstændighed, og Saphos Forvildelse,
om den var en saadan, var ogsaa Diotemas, Sokrates' og Platons-. — Et
Tilbagefald til det barbariske var ogsaa de unges stærke Betonen af det
Nationale, — og heri var jo de unge »Goter« ligesaa beklagelig
vild-POLYFEM 0(. FOSFORUS.

farne. Det 18de Aarhundredes Oplysning og Humanitet havde villet
udviske de nationale Forskelle, og — udvikler Wallmark i en Piece endnu
1821 — »Kulturens Egenskab er just at tilsigte Universalitet, at
udjævne alle Uligheder (hvoraf Nationalitet er én), at gore alle
dannede lige med hverandre i Anskuelser og Tænkemaade. At tale om
Nationalitet i Poesi er lige saa urimeligt som at tale om Nationalitet
hos Interjektio-nerne". Men nu talte disse Unge ligesaa haanlig om
Verdensborgeriet som om Humaniteten og vilde have Folkesang og
Folkenaturel, svensk Landskab og svensk Historie ind i Poesien.

Saaledes saae da Fosforismen ud, — set med de Gamles Øjne. Men for de
unge Fosforister selv og dem, der med dem blev bjærgtagne af den tyske
Romantik, betod »Fosforismen« saa omtrent det samme som den egentlige
Romantik betod i den tyske Broder-kulturs Udvikling.

Det var forst og fremmest en Loftelse i ideelt Liv, baaren frem af
ungdommelig Begeistring. Blot man tog Phosphorus i Haand, mærkede man,
at dette ikke var en Læsning for fruentimmer« eller en Polyhymnia« af
Stockholmerliterater, nej! det var fra den ærværdige Fyrisstad og
begejstrede Studerende, dette udgik. Her var lærde Recensioner, lange
tunge Afhandlinger af Palmblad om »Verslære«, af Hammarskjöld om »den
græske og den franske Tragedie«, lærde Oversættelser fra Græsk og Latin
i de originale Metrer; hele Tonen var hojfilosofisk og spekulativ, og
man nedlod sig ikke til Causeri eller til de yndede Smaakvik-heder og
Smaaletfærdigheder. — Straks i förste Hæfte forkyndte Fosforisterne sig
som en Forbindelse af ligesindede Venner, der dyrkede det hellige
»alene fordi det

Vedel: Svensk Romantik. 2T3o8

er helligt« i Modsætning til Nyttens Jernalder. Den ny Skole vil i
Videnskab Sandhed, i Kunst Skonhed, i Sindet Religion, i Livet Dyd og i
alt — Alvor og Selvstændighed.« Altsaa: en dybere og kraftigere Patos
end Sentimentalitet og Humanitet; en dybere indre Sammenhæng i
Tilværelsen end Oplysningsfilosofiens; en digterisk Inspiration og
Kunstentusiasme, for hvilken den akademiske »Smag. og den Leopoldske
Definition af Kunsten som en »forædlende Sansenydelse« var en Blasfemi;
endelig en inderlig Gemytsretning, en Vandring hjem mod Barndommens og
Mindets Egne, hvor Drømmens Roser og Andagtens Liljer endnu gro. Som
hos de tyske Romantikere var det hos de unge svenske det germanske
Racegemyt, der aabenbarede sig i Reaktion mod det franske 18de
Aarhundrede, og som hine har hos en Hedborn, en Elgstrøm, en Atterbom
Kilderne været Fromheden og Hernnhutismen blandt »de Stille i Landet«,
den fantastiske Folkeovertro, de som Børn er bleven fyldt med,
Folkebøgerne og Aflæggerne af Ridderromanerne, som de har læst, dertil
de historiske Tidsbegivenheder, under hvilke mange Sind droges indad og
vendtes bagud. Men den tidligste Fosforisme var helt Genklang af tysk
Læsning, hvori de unge mødte ligesom en vidunderlig Aabenbaring af,
hvad deres Sjæl tørstede efter. Der var Schellings fantasifulde
Pantheisme, hvorefter Naturens og Aandens Verdener begge parallelt
afspejlede Verdenssjælen, til hvilken den geniale — Digterens og
Filosoffens — Fornuft ved en umiddelbar Anskuelse kunde naa ind. Der
var Novalis dybe og barnlige Gemyt med dets Fromhed og dets
Underfølelse overfor Tilværelsen. Der var Tieck med hans Sprogmusik og
Karfunkelpragt, hans Folkeæventyr og Fantastik. Der var Schlegelerne
med deres Verdens-POLYFEM OG FOSFORUS.

ironi« og deres Genilære , deres »Universalpoesi« og Exotisme. Der var
Jean Paul med hans Farver og Luner, hans Sværmeri, Humor og Følsomhed.
Saa var der ogsaa Werners overspændte Middelaldermystik, Fouqués
Ridderpoesi og talrige mindre Aander. Af alt dette er Fosforismen
fremgaaet. Den kom forst og sidst for de Unge som en Aabenbaring af en
ny Ordets Kunst. Hvor forfriskedes Ørene — efter Alexandrinernes
slentrende Pasgang — ved al denne flydende og klingende Melodiositet af
italienske og græske Rytmer, disse gammelsvenske eller tysk- og
danskfarvede nye Ord, de dristige Nydannelser og Sammensætninger, hele
den musikalske og maleriske Ordkunst. Det var vage, udflydende,
-uendelige« Ord: Vover, Lufte, Dufte — svømme, strømme, suse — flyve,
danse, svæve dunkel Nat, Himmelhav, Stjerner—Anelse, Fortryllelse,
evig, uendelig. Dernæst cmfatisk-lyriske Ord: Himmelsk, guddommelig,
festlig, salig, Beruselse, Livets Alkraft. Videre lyse, lykkelige Ord:
Vaarmorgen, Fest, gylden, Leg, ung, Blomster, hesperisk, Cither,
Harmoni. Ero-tisk-farvede som: sød, kæle, klappe, kysse, favne,
Vellyst. Musikalsk vage Lykkebilleder som: »Musikens Himmelmanna«,
»Morgenrødens Fane«, »Andagt og Fred svømme i Dueliam paa Citrens
Toner«. Dernæst en hel Regn af Stjerner og Blomster og ædle Stene. Hvor
var denne tunge duftende Essens ikke noget anderledes berusende for de
unge Gemytter end Valerius' klare og rensmagende Supper!

Efterhaanden udklarede ogsaa — op imod Tyverne - de betydeligere
Talenter mellem Fosforisterne sig, af den tyske Efterdigtning, til
selvstændig Poesi. Af det store Bryggers, som »Polyfem« og »Phosphorus«
havde været, og i hvilket man først ikke havde kunnet

skelne andet end bolgende Damp og boblende Vædske, gærede i de poetiske
Kalendre-, Palmblads Fortæller-talent, Hedborns rene, lille
Lyrikeraare, Atterboms rige Sangkunst frem foruden flere yngre
Talenter; i Litteratur-tidningen- og — udenfor den — i hans svenske
Litteraturhistorie af 1818 blev Hammarskjölds store kritiske Begavelse
efterhaanden uomtvistelig — efter al hans Ungdoms blinde
Vejrmollefægtninger. Endnu op til 1820 førtes vel Kampen mod »de
gamle«: Afslutningen var det store parodiske Arbejde Markalls (o:
Wallmarks) sömnløsa natter (1819 fif.) hvis første Afsnit— det vittig
burleske Heltedigt »Rimthussiaden —var af Hammarskjöld. — Men dengang
havde den svenske Romantik allerede i det væsentlige udskilt
Fosforismens materia peccans«, og Sejren var allerede dens, eftersom
Mødrene rundt om i Sverig vuggede deres Børn til Ordene af Hedborns
Vuggevise: »Ute blåser sommervind — göken gal i högan lind« og der
næppe var mangen Student eller elskende Ungmø i Riget, som ikke kunde
udenad Atterboms Blomster«digte om »Herolden for den unge Flora«, den
bly Anemone, der spaar Sommerens stundende Fest, eller Liljekonvallen,
der drømmer om at hviske Elskovsraad i et ømt ungt Kvindehjerte. Og
Stagnelius' taarefulde »Anima«, der fra Gitret klager sin Smerte for
Englen, eller Dahlgrens »Djurgårds«billed iste Majdagen, hvor Bellmann
og Romantiken finder hinanden, havde yderligere sat »den nye Skole«
fast i den svenske Læseverden.ATTERBOM.

XXIV. ATTERBOM

Atterbom cr deri en ægte Broder til de tyske Romantikere, at der kun er
lidet at berette om hans Liv. Han levede i sine Bøger og Skrifter. Om
dem — siger hans Biograf Thomander — talte og drømte han, paa dem
tænkte han — enten de allerede skrevne, der skulde kæles for, efterses
og pudses, eller dem, han skulde skrive og ofte aldrig fik skrevet. Det
virkelige Liv gled af paa ham. Hans idylliske Barndom var uden
Legekammerater, levedes helt i Sagn og Bøger. I hans Ungdomsbreve søger
man forgæves efter nogen Erotik, det er Bøger og literære Planer, han
er optaget af. Kun naar for en Tid det indre Livs Kilder ikke vil rinde
i ham og Hjernen er tør og ligger brak, eller hans svagelige Syn,
Nervøsitet og Hypokondri gør ham uoplagt til Arbejde, saa griber en
dump Nedstemthed og Tomhedsfølelse ham. Han var ikke af dem, som skaber
sig mange forhold og Skæbner ud af Livet. Endnu 30 Aar gammel falder
han under en Panteleg i et ungt Selskab i Tanker over, »hvor behageligt
det maatte være at kysse en Pige, man synes om. Det ildfulde Kys'
berusende Magt, som jeg har besunget i »Rosen« og dog selv aldrig har
forsøgt.« Hans Liv kan sammenfattes i et Par Linier. Efter Fosforus«
kampene, under hvilke han stod som de Unges anerkendte Høvding, og fra
den ene Side lokkedes op i et anmassende og indbildsk Sjudskeri, medens
han fra den anden Kant fik de drøjeste Hug paa sin Kappe, kom Atterbom
ud paa en næsten 2 Aars Rejse (1817—19) til Tyskland og Italien; under
den udklaredes og mod-326

nedes hans Talent, og han hilste ved Hjemkomsten sit Land med en
rorende »Fredshilsen«, han vilde nu glemme alle Fosforuskampene og med
»fredelig bragd< betale sin »ungdoms öfverdäd«. Men Nemesis ramte ham
nu; han fandt ved sin Hjemkomst, at Latterens og Hadets Bølger ikke
havde lagt sig i de indflydelsesrige Kredse overfor »Febusenbom«, og
den ømfintlige Digter saae sig alt Mod og al Lyst til Frembringelse
berøvet midt i sit Talents fejreste Kraft. Forst langsomt og under
trykkende, indre og ydre Forhold fik han i 1S24 første Del færdig af
sit store Sagnspil: »Lycksalighetens 0«. Han giftede sig, blev 1828
Professor i Upsala og levede nu her i et lykkeligt Familieliv og under
jævn Produktion —, overvejende filosofisk og literær-historisk, som
hans Lærerkald fordrede det — og døde 1855.

Man kunde se det paa Atterbom, at han ikke levede rigtig med i den
virkelige Verden. Lille og spinkel var han, med et stort Hoved og lyst,
viltert Haar omkring en høj Pande, men Øjnene var matte, perlefarvede
og svagelig rødkantede, de flakkede om uden rigtig at se, og hele den
stive, pyntelige Person havde noget stille, fraværende over sig, men
ligesom uophørlig i sit Indre arbejdende og mediterende«. Han indsugede
nok Indtryk baade i Naturen og mellem Mennesker, men de gled ligesom
halv ubevidst ned i ham — tyst og befrugtende som en Foraarsregn
igennem Majmuld. Han kunde sidde i Selskab og synes uopmærksom,
udeltagende for Omgivelser og Samtale — men dog bagefter gøre Rçde for
det altsammen. Han levede ikke i Øjeblikket, men Virkeligheden levede
forst op for ham forvandlet til Minder. Den kvikke Vaagenhed var han
næsten blottet for; hverken i Samtalens Riposter eller i aandrig
Brevstil var han Mester. Han var ikkeATTERBOM.

Improvisationens, ikke Øjeblikkets Mand. Naar han skulde holde en
Lejlighedstale, blev det gerne en Forelæsning, som kun lidt gik ind i
Situationen. Hans praktiske Uforstand fulgte ham hele hans Liv, den var
ikke affekteret, men tvertimod — som det er bleven sagt — Grundtrækket
i hans Natur, Vilkaaret for hans Snille . Han kunde ikke gerere sig
overfor sine Venner, han syntes dem frastødende, indelukket,
uomgængelig. Han stødte straks fra sin første Optræden an og skaffede
sig Fjender, han kæmpede imod »de Gamle* saa tumbet, at han forspildte
sine Fordele og stadig gav dem Vaaben ihænde, han forstod aldrig at
tage Hensyn til de virkelige Forhold og menagere; han forstod ogsaa at
forblive upopulær hele sit Liv. Men denne frygtlose Intransigents
gjorde ogsaa en Revolutionær ud af ham.

Han boede og byggede — som Geijer skrev — helt inde i sin egen
Forestillingsverden. Alt udenom saae han, med naiv Egoisme, i Relation
til sig og sit. Alle var enten Venner eller Fjender. Han kom ind i det
offentlige Liv med hele den Egotisme, som var Romantikerne egen og som
forekom saa formastelig, fordi den da var ukendt. Han talte — i
Fortaler, i Afhandlinger, i Digte — gerne om sig selv, underholdt
Publikum med sine private Erindringer, sine Planer, koketterede
offentlig — som selv Hammarskjöld i en Anmeldelse indrømmede — med sin
Person og glemte oftest 'Menneskeheden for sit eget Jeg«.

Virkeligheden udenom drog forbi ham som et Skyggespil af Forestillinger
— ligesom for den blodfattige Rekonvalescent eller den, der sidder og
ser paa Livet bag dobbelte Vinduer og ikke selv lever med. Han skrev i
et Brev, medens han en Tid var Informator for Kronprinsen, at det
forekommer mig som en Slags338

trykkende Feberdrøm næsten daglig at drive omkring flere Timer i et ode
Slots uhyggelige Sale og Trapper blandt Mennesker, som for største
Delen forekommer mig som Masker og Spøgelser.« - Alene i den
skrækkelige Ensomhed. Jeg den eneste levende Sjæl« tilføjer han med
Citat af Schillers Dykker. Gennem en Dykkerklokke saae han Tingene
omkring sig, eller han saae dem som en uvirkelig Maskerade. Som ung
skrev han engang til Hedborn, at naar de prosaiske Filistre udenom
ærgrede ham »indtil Galdesyge«, saa tænkte han altid: »du behøver blot
at forestille dig, at du ser tomme Hoveder, der taler. Denne Ide har
siden oftest beroliget mig. saa jeg i Selskaber med leende Taalmodighed
horer paa deres I'appegøjesladder«. Men for en saa lidet deltagende
Tilskuer bliver Skuespillet til de fleste Tider tomt og kedeligt.
Allerede som ung skrev Atterbom engang for at sætte Mod i en mistrøstig
Kampfælle: »Man bor ikke agte og elske nogenting uden sin egen Vilje. I
den usmagelige Daarekistefore-stilling, som vi kalder vor Existens, har
intet Realitet uden Tidsfordrivet. Vore Fantasier, vore Meninger, det
er vort Tidsfordriv. Og enten man gør Poesi eller gør Børn, løber
tilslut dog alting ud i et monotont Intet

Denne Desinteresserethed for Virkeligheden er Udgangspunktet for den
Atterbomske Digtning. Det store /Eventyrdigt Lyksalighedens 0 , — hvori
han har nedlagt hele sit æstetiske Verdenssystem — begynder ogsaa med,
at Kong Astolf oppe i Bjørnelandet mod Nord, ked af den graa, kolde
Virkelighed, af Regeringens praktiske Virksomhed, af Livets
uforanderlige »Et og det samme-, følende al Livets Tidsfordriv »saa
tomt, som just det indre af min Sjæl«, længes efter en Trolddom, »som
drukned al vor nøgne Virkelighed — saa dybt iATTERBOM.

Drømmeverdnens Ocean, — at ingen Bro fra Jorden kunde naa — til Digtets
eviggrønne Sommerø. Og Zephyr bærer ham saa over til denne.

Det var—i Atterboms Poesi som i al Romantik — Mindets, Længselens og
Ønskets Vinger, der bar bort fra Virkeligheden og Nuet ud i det Fjerne.
De Grundstemninger i hans Liv, hvoraf hans digteriske Inspirationer er
rundne, har været den Hjemve, han gennem hele sit Liv gik og bar paa
mod sin Barndom og mod Fortiden, og den Længsel og Uro, som hans
fantastiske Sind med alle dets store og skiftende Planer og al dets
Skønheds- og Lykketrang holdt ham i. I sit ældste Digt »Mine Ønsker«
byggede han sig et Fremtidsperspektiv op. »Alting onsker, — gives der
et Liv, hvor ej et Ønske bor?« og atter og atter vender Billedet
tilbage hos ham af Livet, som en Bæk, der drives af stadig Længsel
efter at kaste sig ud i Havet, — som en Attraa, der intet andet har
tilbage end at do i det Øjeblik, den tilfredsstilles, ligesom
Sommerfuglen dor, naar den naaer sin Attraas Hyrdetime. Og i et Digt
hedder det: »Ej er værd at hjemme blive, ingenting vil Verden give, —
ingenting formaar den yde, — som kan holde Hjertet fast. — Hvad er da
for Raad at tage? — Længes, haabe, juble, klage — lyde Loven, som blev
givet — af de haarde Magters Bud: — Aldrig mættet Længsel vorden —
fredløst svæve overjorden, — skue Livet, skilt fra Livet«. Denne
Fantastens Aldrig-tilfredshed og hvileløse Byggen Luftslotte har været
Atterboms hele Livet igennem. — Men naar Atterbom med Længselens
Vandrelyst strejfede om i Udlandet, nede i Kärntheralperne, kommer over
Bjerge — en uendelig Længsel . . . Kommer den ej, gangen — over Soen
blaa, — længst forgættet, Sangen — af de svenske340

Strømme? Og Mindet om de gangne Tider kalder ad ham "Som man et
Valdhorn hør — fjernt gennem Skov, — genlyd-ligt Mindet dor — aldrig
hort nok.« Han levede endnu mer i Fortiden end i FYemtiden. Etsteds i
et B.rev bekender han. at han ikke kan glemme, men er det mest
langsindede Menneske af Verden. »Et ret paa Dybet gaaende ubehageligt
Indtryk, som engang er tilføjet mig, groer sammen fra Uge til Uge, fra
Maaned til Maaned, fra Aar til Aar, fra Tid til Evighed, altid
inderligere, fuldstændigere, uadskilleligere med mit Væsen. Samme
Crescendo gælder om de behagelige Indtryk«. Hans Sind vendte sig atter
og atter bagud — mod den fredelige Åsbotid, og »de Mennesker of other
times, med hvilke jeg er stolt af at være beslægtet«, mod Ungdommens
»Fosforus«kampe, som han gerne som ældre talte om, mod Sverigs svundne
literære Storheder fra det 17de og 18de Aarhundrede, som han dyrkede
med Pietet, mod Minnesangernes Tider, af hvilke han følte sig som en
»revenant«.

Men medens det foregaaende, sentimentalt elegiske Slægtled blev
staaende ved Længselen og Hjemveen, var Atterbom den ægte Romantiker,
der havde faaet Aladdinslampen til at trylle sig hen, hvor han vilde.
Baggesen sukkede vemodig efter den Tid, da han var lille, Atterbom
lever glad og uskyldig hine Dage om igen; Hølty sværmede under Maanen
tungsindig efter die künftige Geliebte«, Atterbom svinger sig frejdig
over i Æventyrets »blaa Land- til Svanhvit og Florinna. Fantasien er de
Vinger, som Længselen og Mindet har faaet i Tiecks, Novalis', Fouqués,
i Oehlenschlægers, Ingemanns, i Atterboms Slægtled. Men i Atterboms
Fantasiverden fornemmes Fjernheden fra Virkeligheden som et tyndere
Luftlag, et flygtigere Legemsstof, etATTERBOM.

noget blodløsere Liv. > Den er — siger Tegnér — som en Luftpumpe, sat
paa det menneskelige Liv, jeg har svært ved at aande inde under den.*
Da Astolf kommer fra Virkeligheden og Jordelivet over til
»Lyksalighedens 0 , forekommer dens Væsner ham ogsaa at have en Saft af
Blomsterdugg og Blomsteraande i Aarerne, en Sjæl af blot Lys og
Skumring, og han føler sin egen Jordnatur som noget tungt og grovt, der
ikke kan komme med i hines lette Ætherliv; hans Glæde synes dem Feber,
hans Passioner Raseri, og Jordlivet kaster stadig sin Skygge over hans
Ansigt. I den Atterbomske Digterverden blomstrer heller ikke Passionens
rode Roser — de Tragedieplaner, han nu og da nærede, lod han igen flyve
—; Livets stingeste Torne er brudt af og dets tungeste Byrder lettede,
ingen Disharmoni faar Lov at skære igennem, — selv Døden er skon og
mild: »skøn som Laurens er Cypressens Stamme«. Derfor hedder Poesien
for Atterbom altid »la gaya scienza , og Digtertilstanden er ham »en
Enhed med ined sig selv og Verden, en urokkelig Ro, som blot stundom
forstyrres af en sagte Følelsesmusik, som i en skøn Sommernat en
Glasharmonikas vellystige Klage.

Forst og fremmest er det Barndommens Morgenlande, han søger tilbage til
atter og atter. Der ligger Mindets og Savnets Morgenklarhed over de
Billeder, han udmaler af Præstegaarden og Egnen: Vi ser det låve
Græstag under Lønnetræers Skygge, mærker Duften af Lindene, ser
Syrenhækken inde under det låve Vindu titte ind i Stuen og »ind gennem
Ruderne le, — naar ud til at lege og støje — mig Somren fra Saga'rne
drog«; ser ogsaa Drengen gaa ene og lege ude paa Græsplænen, mens
Moderens milde, sørgmodige Ansigt er bøjet over Sytøjet inde bag Ruden
og læser332

i »Aandelig Duerost«, der ligger paa Sybordet. Vi horer ogsaa med
Drengen den fredelige Klokkelyd fra Koerne, der gaar og græsser inde i
Skovene, og Hyrdernes Vexelsange til Horn, horer Hostkarlene under
Hobjergningen gaa og fortælle for ham om Russerne og Karl XII. Og naar
Sommeraftenens Sol er nede, spiller Faderen, Kapellanen, oppe paa sin
Vndlingsbænk paa Højen, en Aftensalme paa sin Fløjte. FYanzén, med hvem
Atterbom følte sig inderlig beslægtet, havde allerede, forelsket i
Minderne, bragt Barnekammer og Barndomslege ind i Poesien som klare,
friske Virkelighedsbilleder ; Atterbom lægger nu — som Oehlenschläger i
»Langelandsrejsen« eller -Frederiksbergdigtet — Poesiens Solguld
henover dagligdags Virkelighed, selvom endnu kun, naar Mindets og
Fjernhedens blaa Dis har lagt sig forskønnende over Genstandene.

Hele den ensomme, sagnopfødte Barndoms Fantasiverden dukkede op for ham
og forelskede han sig i, — efterat Tiecks Folkeeventyr og Eventyrdigte
havde aabnet ham Sansen derfor. I Digtet > Den nye Blondel« skildrer
han — i Smag med Goethes »Nye Amadis- —, hvordan Faderen bringer Sagaer
til Drengen, og hvordan denne rider ud i Skov og paa Hede, stoder
Trolde og Riser ned med sit blanke Ridderspyd, kommer til et Slot, hvor
Prinsessen byder ham Vin, og hvor han ved sit Citherspil vinder hendes
Hjerte; og hun følger ham saa paa hans hvide Ganger til Korstog mod
Tyrkerne. »Du kun ej forladt mig har — trofast Fantasi! — Endnu klinger
i min Barm — lige frisk og lige varm — Sjælens Melodi — evigt ung og
klar.« I Fortalen til Normannaharpen« — en Samling gamle Ridder- og
Folkeviser, som han udgav 1816 i Poetisk Kalender« — udtalte han, at
det var den nationaleATTERBOM.

middelalderlige Fortid og den folkelige Sagn- og Sangskat, hvori den
romantiske Aand levede, som Digtningen nu burde soge til og hente
Fornyelse fra. Ikke ved at braske med Rrage og Idun og Thor eller »jage
efter et Renomistvæsen, som man tror er nordisk Kraft — sagde han, med
Tanken paa »Gøter< brodrene og Ring. — »genfødes den nordiske Poesi,
men man skal gaa til den germanske, kristelig-romantiske Middelalder og
vække den gamle romantiske Kærlighed og Ridderlighed, Æventyrlyst og
Fromhed tillive igen, — da vil den svenske Poesi, som nu er Prinsesse i
sovende Skov, slaa Øjnene op igen, og da vil det gamle Liv igen begynde
paa Slottet med Ridderspil og Harpeleg og Dans i Højenloft af dejlige
Tærner, medens Prinsessen spaserer med sin Elsker i den maanelyse
Rosenlund og Korsfanen vajer over Borgen. Selv — siger han — vil han
vende tilbage til dc Sagn og Æventyr, hvormed hans Barndom næredes, og
leve Amundus og Florinna i Fågel bla eller Svanhvid og den grædende
Zephyr fra »Lyksalighedens 0« op igen. I den skønne Digtcyklus
«Minnesangeren i Sverig« og Udkastet til »Fägcl blå (fra 1814 og 15)
levede ogsaa Trubadurernes og Kærlig-hedshoffernes Middelalder op for
Atterbom. Der staar Festglans af Slottets Ruder fra Dansen derinde, og
Musiken lyder ud i Natten. Men Slotsfruen og Ridderen gaar fra
Festsalen ud i Lunden, og der moder de den fremmede Trubadur. Han
synger for dem til Citren om den gamle, fromme Tid. Slotsfruen byder
ham ind, men han erklærer som Folmer Sanger, at han kun trives ude i
det fri grønne og maa gaa igen, som han kom. »Et Barn af Vaarens Maaned
— med Vaaren bort jeg gaar, — en Drøm jeg er, en Længsel, — hvis Rost
dit Hjerte naaer . Og munter Jagt af Riddere til334

hest, lysende Hoffester af prægtige Adelsmænd og skønne Damer, —
sværmersk og høvisk Riddertilbedelse af den skønne, der tugtig og
trofast besvarer denne, — Maaneskinssamtaler paa Balkon om Troskab og
Stjerner — Ære og Æventyr, Tro og Kærlighed sammenflettede . .. det er
den Middelalderromantik, som »Fågel bli« manede frem — tildels under
Paavirkning af Fouqués Ridderromaner, for hvis Hugo v. Trautwangen og
Folko af Montfaucon, Blancheflor og Gabriele de Portamour Atterbom paa
den Tid sværmede ligesaa stærkt som Ingemann, da han skrev sine
historiske Romaner.

Men Atterbom søgte videre bort fra Virkeligheden, helt over i
Æventyrets Verden, — dér hvor »Blomsternes« Sjæl vaagner og taler, hvor
»Fägel blä« pikker paa Ruden hos Prinsessen i Taarnet og bringer Hilsen
fra Vennen i det fjerne, og hvor Felicia hersker i et evigt Sommerrige
paa »Lyksalighedens O«. Thorild havde en Gang i paradoksal Modsigelse
mod »Stock-holmspostens« Smag henvist til den naive og ægte Poesi, som
rummedes i de gamle Folkebøger om »Olger Danske« og Melusine«. Nu var
Tiden kommen for dem, og den samme /Eventyrets Ønskepoesi, som Tieck
indleder med »Genoveva og »Kaiser Octavian«, Oehlenschlager med
Aladdin«, den indførte Atterbom nu i Sverig. Det. hans Fantasi søgte i
Æventyret, var — som baade den tyske og danske Digter — først Farven,
Skønheden, det sanselige Velbehag. Det var, efter Rationalismens lange
Fastetid, her — som i Tegnérs Digtning — Sanserne, der opførte sig en
Fest. En gylden Munterhed straalede, en blødagtig Vellyst aandede
forførende ud af den Atterbomske Digtning, — som af en Wielands. en
Ariostos. Guldalderen males: »Naturens Morgentime — og du, o første
Slægt,ATTERBOM.

som traadte paa den Jord, hvor Guder legte«; Poesiens »evig grønne
Sommerø« blinker i Aftenrødens Fjerne, og paa Elfenbensskib føres vi
derover, hvor himmelhøje Palmer tegner sig i Maaneglans, og Sølv-porten
springer op ind til en Park, hvor Blomsterne taler, Ambravinde dufter
og Vandspring klinger med Musik. Især er Felicias Slot og Have en
Skønhedsrus for alle Sanser. En duftfyldt Sommerluft ombølger os, rene
indsmigrende Melodier klinger om os, kølig Skygge, lædskende Frugt,
Dans og Sang af unge Kvinder lokker vore Sanser Nøgne Elfenbensarme,
hvis Rosenfingre leger med gyldne Strængespil — Klokker af Krystal, der
ringer i Aftenrøden henover Soen borte fra de blaa Lande, hvor Klangens
Born boer — Solvpoplen, hvis Lov klingende bevæger sig i Maane-skinnet
— Fonixfuglen i sin regnbufarvede Fjerdragt, med sit Perlemorsnæb og
den fortryllende bløde Sang, under hvilken den -»rørte langsomt — de
gyldne Fodder og de blanke Vinger«. Det hele er som et Trylleri, og
Fantasien synker overmæt og bedøvet ned. Den højeste Salighedsrus
strømmer over i Astolfs og Felicias Brudenat. Her kappes den musikalske
Velklang og den erotiske Stemningsmagt med Bryllupsakten i
»Lohen-grin«. I Vekselsangen mellem de Elskende tager hver den andens
Slutningslinie op og bærer Følelsen altid højere op i lyrisk Extase,
Stroferne bølger og svulmer i salig Henrykkelse, indtil de elskende
synker i hinandens Favn.

Saa er Æventyrets Verden endvidere for Atterbom den lettere, flygtigere
Leven, — den afvexlingsrige Verden, hvor hans Fantasi kan skalte og
valte med Tid og Rum saa let som i Drømme, hvor alt vexler og bølger
saa flygtig som en Kunstners Luner, hvor Stem-336

ninger skifter som Aprilvejr, og Sjælen kan forlyste sig med at axle
Ham efter Ham og kan flagre som en Sommerfugl fra Skæbne til Skæbne og
fra det ene Æventyr til det andet. Trangen til Mangfoldighed,
Afvexling, underholdende Brogethed betegner overalt Romantiken som
Reaktion imod den franske, enkle og kedelige Smag. Ikke de enstonige,
klassiske Tragedier og ikke heller de udtværede Richardsonske
Familieromaner kan længere udholdes: en rigere Tonemangfoldighed og en
livfuldere Vekslen af Scener og Hændelser gør sig gældende i Roman og
Drama ligefra Goetz v. Ber-lichingen og Wilhelm Meister til »Quentin
Durward og »Hernani«. Og Æventyret er for Atterbom en lettere, renere
og mere ætherisk Leven. Han soger mere Ynde end Varme, mere Renhed og
Inderlighed end Dybde og Fylde, og derfor søger hans Fantasi til
Blomster og til Fugle, til Zephyr eller til Luftens og Havets Genier,
og han lader sin Vaarglæde og Fromhed tale ud af Anemone og Linnæa, sin
resignerte Sorg af Spurvens Næb og lægger sin Erotik over i
Elskovs-duetter mellem Sommerfugl og Rose.

Det sødlig yndefulde er en Skonhedsart, Atterbom gerne dyrker. Zephyr,
»en lille skon Dreng med langt lyslokket Haar og hvidtglinsende Vinger
<, er hans Yndling. °g Zephyrs barnagtig gratiøse Elskovsforhold til
Spinarosa er udmalet con amore. Flere af Blomsterne hos ham ere ogsaa
ikke langt fra at være Balletblomster: Primulaen, hvem Himlens Dronning
har rakt »de gyldne Nøgler til Sommerens Sal eller Blaa-klokken , ved
hvis Klemten de smaa Alfer samler sig til Leg omkring Egen. Det
begejstrede Digt, hvori Atterbom paa sin Rejse forherligede en
Borneballet i Wien, er betegnende for denne Smagsretning.ATTERBOM.

Saa elsker han det flagrende Letsind. Rosen priser det lette muntre
Elskovsliv i Nuet: det ildfulde Kys's berusende Magt«, den afviser den
omme, trofaste Nattergals Bejlen, men overgiver sig uden Modstand til
Sommerfuglen, der paa Solstraalen rider ind i hendes Jomfruborg. I
ensomme Hvælv under Bog og Lind — den kysser Skønjomfru paa glødende
Kind, — den rødmer, lig Jorden, af Vellystens Vin — ved Brude-musikken
af surrende Bi.« Sommerfuglens flagrende Liv forherliges ogsaa.
Blomsternes lille fagre Konge, selv en vinget Blomst, uden Trang til
Føde, uden jordisk Behov søger paa sine Krydstog kun «Duggens Vin og
Rosens Kysse«. Zephyr, den ustadige, flygtige Vestenvind og
uforbederlige Erotiker tolker samme Letsindets Poesi. Eller Glæden
lignes ved en Kolibri, der paa sine brogede Vinger flyver med Kærtegn
fra Blomst til Blomst, kysser deres Læber, men flyr, saasnart de
hvisker: »bliv her«; den hører de forladte klage over dens Troløshed
»og svarer i Flugten de smaa: — ak! lever jeg, til jeg blir gammel, —
jeg bliver vel trofast engang«. I Franzéns Aand priser »Champagnevisen

Sekundets udodelige Fest«: »Velan, lad os drikke — det skummende Liv, —
mens Perlerne bruse — og Sukret deri. — Hvad oven er skrevet, — det
fritte vi ikke, — lad Timerne suse — med Skummet forbi.« En lystig
munter Slædefart i Ungdommens Dage skildres: Kom, tilbedte Pige — hør
Bjælderne klinge! — og Traveren fnyser — paa glitrende Sne .. . Hvad
baader at skælve — for Timer, der stunde, — hvad baader at kalde — den
flygtende Tid? — Lad Bjælderne gjalde — lad Nornerne blunde, — om
Slæden den vælter, — er jeg dit Forsvar.« Saaledes elsker han Ynglingen
og

elsker Vaaren, — tegner Vaaren som en spæd og munter Yngling.

Æventyrlysten og Ærelysten er hos Atterbom ogsaa Letsindets
Flyvelyster. Han er mindst af alt krigersk, og den Krigssang, han skrev
1813 for Upsala Studenter, blev, som han selv stolt beretter, især
yndetal Damer og brugtes til Serenader; — det hedder i den: Blod er
Livets Rosenfarve«. Men en ungdommelig, romantisk Leg med Faren
besjæler den raske Sang i Fågel blå«, hvor Jægerne ser sig overfaldne
og maa vende deres Vaaben fra Leg til alvorlig Dyst: Dødens adelige
Jagt — Ærens og Kærligheds Magt! — flammer i Hjerte og Lanse, — Hildurs
blodige Danse — vækkes af Skytternes Horn. — Sku, o Sol i din Pragt —
Ærens og Dødens Jagt, — straal paa Jægerens Bue, — Kærligheds Rosenlue
— farver hans rindende Blod.« Det er en anden Slags Ære, Atterbom
dyrker, end den Hæder og det forvovne trodsige Heltemod, Tegnér tilbad.
Ære og Kærlighed stilles sammen som Livets Poesi; Æren er Livets Adel«,
»Livets inderste Most», en Triumf i Harnisk af Ild og Lys«, dens Symbol
er Fanen, den lystig flagrende Dug, — et af de Ord, der virker magisk
paa Atterboms Fantasi.

Søger Atterbom saaledes i Zephyrs og i »Fågel blå s Verden det
yndefulde og det muntert flagrende, gaar han ogsaa til Blomsterne og
Spurven, til Folke-æventyret og de naive gamle Kvad for at finde enkel
og troskyldig Inderlighed: Hvor uberort uskyldig og inderlig taler ikke
saaledes »Blomsterne«! Vintergækken, over hvis Hoved Solen har sprængt
Isens Tag og som nu dukker op og vover sig frem med sine hvide,
grøn-randede Hjerteblade, der »halvsagt bærer Vaarens uudsigelige Ord
skrevne paa sig; Anemonen, FlorasATTERBOM.

Herold, som med bly Anelse spaar den Livets Fryd, den Sommerens Fest,
som stunder til, men selv gaar taalmodig ned i sin Grav, naar Solens
Straaler begynder at trykke; videre Liljekonvallen, der staar undselig
og har hort, at Sommerens Engel er kommen, selv knap venter at mærkes
af den underskonne Gæst, men endda staar i bly Forelskelse og foler:
-Én Sandhed blev mig aabenbar, — at liflig er Livets Skænk«; eller
Linnæaen, den nojsomt fromme Sjæl, der dufter af sit skære Hylster til
Guds Ære. Hvor naiv og trohjertet er videre /Eventyrprinsessen
Florinnas Sorg, naar hun sidder oppe i Taarnkamret og trøstes af »Fågel
blå«,— der er her direkte Efterklang af Folkeæventyrets Tone. Og i
Digtcyclen »Minnesangeren i Sverige« er Tonen inspireret af de gamle
svenske Visebøger — Gyllenmäars og Alfs Samlinger af det 16de og 17de
Aarhundredes Vers, — hvorfra Atterbom havde øst Sangene til sin Samling
Normannaharpen«. Man kan ikke tale om Pasticher, men det gammeldags
Sprog og de gamle, ureflekterte og umiddelbare Følelser, der her
udtaler sig saa troskyldigt og ubehjælpsomt, har ligesom genfødt
Atterboms Sjæl til samme naive Inderlighed og samme duggrene
Udtryksmaade. Der er »Spurvens« Vise, da Vinteren nærmer sig og Brodet
bliver knapt, og den forlængst har hørt Leen skære Kornet af paa
Markerne; den klagelose Naturresignation fra den gamle Folkevise Hør du
sparfver lilla« er her flydt ganske sammen med Digterens egen
Sindsstemning. Han sammenligner sig ogsaa selv i en anden sorgfuld Sang
med Spurven: Jeg er som en Fugl i kulsort Kvæld, — som sidder ensomt
paa Grenen — saa højt under Sky, saa langt fra By, — naar Sne alt
falder paa Renen«. Den samme beskedne Maade at give Ud-340

tryk for dyb Ømhed eller haabløs Sorg, som gaar til Hjertet i
Folkeviserne, klinger ogsaa — efter gamle Visemotiver—igen i et Digt
som »Møde paa Afstand«, en Vexelsang mellem Trubaduren nede paa Engen
°g Borgdatteren oppe i sit Vindu. Han: »Stor Sorg og daglig Kvide — i
Verden, hvor jeg er, — mit trofaste Sind maa lide — for dig, min
Hjertenskær! — Krist styrke din gode Vilje, — som skinner i maaneklar
Nat! — Men Klippe og Ringmur skille — mig fra min dyreste Skat. Hun:
Min Ven! hav lystigt Sind kun, — — om dig synes Lykken vrang, — hav
Trofasthed i Minde, — om du skulde lide Tvang. — Lad ikke dig
forskrække — de Hinder, som møder vor Tro, — Gud kan vel sin Arm
udrække, — fra Himmelen, hvor han bor« osv. osv.

Sin særegne romantiske Charme har dog den Atter-bomske Digtning i den
musikalske, mystiske Dis, som hans Fantasi lægger over alle Ting. Det
er denne Dis, som skiller den fra den Oehlenschlägerske klare
Anskuelighed og skaber en Søskendelighed mellem Atterboms og f. Ex.
Ingemanns Digtning. Ordene staar ikke blot med deres egen ligefremme
Betydning, men bærer med sig og omgives af en Musik af Bitoner, som
klinger med fra Forestillinger og Stemninger, der staar i Forbindelse
med vedkommende Ord. Og saaledes virker stedse Ordene ud over sig selv,
vækker Stemninger og bevinger Fantasien paa ubestemt Maade. Atterboms
lyriske Sprogform er romantisk suggestiv. Rytmerne er rige og vexler
efter Stemningen. Ordene virker ofte fuldt saa meget vecl deres Lyd som
ved deres Indhold. Lyden klinger fint sammen med Stemningen i delikate
Verselinier som denne: »Med den begynnande Majs lenaste ljummaste
flagt« eller Och vakta vinden flagtarATTERBOM.

svalt med vingen«. I Digte f. Ex. om Foraar eller om Guldalderen
sammenhobes en Mængde glade og lokkende Ord, saa at en sjælelig
musikalsk Virkning skabes, uden at altid Ordene danner nogen fornuftig
Mening: Cither. Leg. Gyldne Øer. Rlaa Soer. »Klingande vingarne susa«.
»Och de veka ljuden leka, — liksom skåna barn i dans.« »Öfver dess
dikter och hopp de värliga lundarne susa*. Digte som »Adagio og Allegro
, Balen« eller »Äolsharpen« bestaar helt i den Slags Sammenstillinger
af Ord med bestemt Følelsesfarve, der — uden nogen nærmere Forbindelse
— klinger sammen i Helhedsvirkninger. Stemninger oversættes herved i
Farver og Hilleder saa godt som hos nogen Symbolist. Der tales om
»gladjens silfverskir« og »kårlekens purpurförtjusning«, om »Fridens
hvita fana , om »Diktens solbeglänsta vägor og om »kungaärans
tempelberg«. I Naturen og Tingene indlægges alle Slags Stemninger og
Sjælsindhold. Trompeten er fræk, Oboen er koldt sig forundrende«, den
»blaa Himmel dufter Fryd . Hele Mytebilleder danner sig som Udtryk for
Forestillinger. Mindets Jomfru sidder paa sin 0, under en dirrende Æsp,
der luder sin gule Top over en høstlig Sø; hun sidder stum paa det
faldne Løv, med Haanden hvilende mod sit Hjerte, mens hendes Fædreland
venlig vinker (ra Bølgens Glitter til hende ved Midnatstid.

Hele denne suggestive og symbolske Fantasiretning er dybt indgroet i
Atterboms Natur og opdraget gennem hans romantiske Aandsdannelse; den
besjæler hele hans Livssyn. For denne radikale Subjektivist — som for
lians Aandsbrodre Romantikerne i Tyskland — staar den ydre Verden
ganske uden selvstændig Interesse, Tingene betyder ikke længer sig
selv, men har kun342

Betydning gennem de almene Stemninger og Forestillinger, som for den
fantastiske og spekulative Hjerne knytter sig til dem. Derfor elsker
Atterbom de Naturtilstande, der mest uhindret tillader Virkeligheden at
forflygtiges og at flyde over i Drømme: Sommeraftenens Dæmring, hvor
»Livets Kærne fælder Skallen, og liflig Musik spilles paa Hjertets Luth
af Guds hellige Engle,« og alle Fænomener i Naturen, som anslaar
Strenge, der klinger videre, langt hen over Sjælens Toneregister saasom
Toner, Stjerner, Fugle, Floder, alt, der er ubestemt, flydende og
flagrende. Og alt er Mystik og Symbol for ham — som for Schelling,
Novalis og Tieck. »For hvar urbild, af vårt hjerta buren — en motbild
fods ur hjertat af naturen, hedder det i Forsangen til Digtcyclen
Blomsterne«. Poesien — udvikler han — er »en evigAabnen af en evig
Hemmelighed, tilgængelig alene for klare, menløse, barnlig friske
Sind.« Naturen »forraader blot gennem Sindbilleder sin glade, ydmyg
drømmende Opfattelse af Gudvæsenets første Aabenbaring.« Ogsaa det
menneskelige, indre Liv er i sit Urstof mystisk. Mystisk er alt det i
Livet reelle, umiddelbare, selvberoende; mystiske Fænomener er al Tro,
al Kærlighed, alt Venskab; al personlig Tilværelse er en uafbrudt
Fortsættelse af Underværker, Religionen giver Nøglen til dem ved det
højeste Udtryk-for al Mysticisme: »Saaledes elskede Gud Verden.«
Mystisk er i Virkeligheden ethvert Menneske, som ifølge Goethes Udtryk
»aus dem Ganzen und im Grunde lebt.«

Og her er vi naaet ind til Sjælen i Atterboms som i al Romantik. Det
mystiske Skær, som straaler ud over alt og skinner hemmelighedsfuldt
igennem Stene og Blomster, den Tonedis, som klinger med udenomATTERBOM.

hver Hændelse og hver Følelse, — det er Hinsidigheden, der
gennemtrænger Endelighedens Verden og kalder og lokker ad Sjælen. Den
stærke Tro paa det, som ikke ses, og den længselsfulde Folelse af
egentlig at hore hjemme paa den anden Side Graven, lægger dragende og
sjælfulde Toner i Atterboms Lyrik: saaledes i Sygebetragtningerne,
hvori Forgængeisen skildres som Kærligheden, og det visnende Liv forst
aner, »hvad Moderens Hjerte gemmer,« naar det foler sit Hjerte saligt
forbløde; — »Djupa Fors,« hvor Sjælens Liv lignes med Fossens, som
efter sin Brusen og Skummen hen mod Kvæld naaer ned i Dalen og bliver
stille og spejlblank: »Då somnar hvar flägt öfver vägen, — då rors
knapt i tråden ett blad; — då blir mig så stilla i hagen, — då blir jag
så from och så glad. — Når sjalen blir tyst, liksom skogen, — och
flyter till spegel forbytt, — då år till sin hvila hon mogen, — då
börjas ett lif, som år nytt.«

Et dybt spekulativt Behov boede i Atterbom. I sine Studier over
Filosofiens Historie og System« (1835) byggede han en selvstændig
romantisk Filosofi op. I Modsætning til Hegelianismens
Grundforudsætning: at den rene Tænken skal kunne finde Livets inderste
Sandhed, idet Tilværelsens Natur inderst inde er identisk med
Tænkningens Natur (tænke=-være), er det Atterboms Udgangspunkt, at alle
Menneskets Evner — baade Tanke, Fantasi og Følelse — maa virke sammen i
Enhed for, at man skal kunne naae til Losningen af Til-værelsesgaaden.
De organiske og positive Perioder af den menneskelige Kultur er just —
baade den orientalske, den antike og den romantisk kristelige —
fremkomne ved, at de hojeste Livskræfter: Religion, Poesi og Filosofi
virker sammen i en Helhed. I sine to Sagn-344

digte — det delvis kun udkastede »Fågel blå« og Lycksalighetens 0« —
har han selv med digterisk Fantasi og filosofisk Dybsind formet en
romantisk Verdensanskuelse ud i skønne Symboler. Storartet og ægte
Atterbomsk er Conceptionen i Lyksalighedens 0. I denne 0 og dens
Dronning Felicia er det hedensk nydende og naive Naturliv fremstillet i
dets skønneste Skikkelse som en Hellenisme eller Æsteticisme. Men
Felicias Moder, den morke, truende Nyx (Nat) kommer stundom frem af sin
Helligdom og advarer Datteren for hendes tankeløse Lykkeliv og viser
hende den blege Broder: Død. Men Felicia lukker blot Øren og Øjne til
for dette Væsen, der staar for hende som ondt og grumt, den
menneskelige Hedendom vil glemme, at Døden ligger paa Bunden af al
jordisk Skønhed, og at Livet er Tidens Magt undergiven. Men den høje,
stille Nyx er intet andet end selve den menneskelige Fantasi i dens
højeste, oprindeligste Form som Guds-anskuen (Theophania). Tilslut maa
ogsaa Felicia lydig bøje sig under Moderens Vilje, give Slip paa sin
Elsker Astolf, for at han kan følge Ærens og Pligtens Kald og beskedent
kæmpe paa sin Plads i Tiden, hun maa erkende, at den Lyksalighed, hun
har nydt, dog ikke var Salighed, og at Broderen Thanatos har Ret i, at
det højeste, al jordisk Lyst bør ønske sig, er at »renses« og
forvandles« gennem Døden. Og skønt og sublimt udtrykkes Romantikens
Inderste — Besatheden af det hinsidige, transcendentale og Længselen
mod »Forvandlingen« — i de to Digte, der slutter iste og 2den Del af
»Lyksalighedens 0< : Nattergalens Sang om, at Skønheden kun er Skønhed
ved, at den er forgængelig, og Stjernekoret (tildels efter Fouqué):
SkiljerST AGNELI US.

stoftet hjertan ? — Stoftet, skuggors hem r — Karleken och smartan --
räcka bortom dem«.

XXV. STAGNELIUS.

Ved Siden af Atterbom, og temmelig uafhængig af den snævrere »Fosforus
lejr, var Stagnelius den oprindeligste Aand blandt Sverigs egentlige
Romantikere.

For ham betod Modet med tysk Romantik kun en Udlosning af dybt
romantiske Naturanlæg. Og disse hang igen nøje sammen med den mystiske
Aare i svensk Landskab og svensk Folkegemyt. Ganske i Svedenborgsk Aand
fremstiller Digtet »Albert og Julia en Scene fra Aandeverdenen med
Cypreslunde, Edens Floder, Paradisets Guldporte og Fejring af Lammets
Bryllup. I det skønne Digt Necken « sidder denne bladkranset i
Sommernatten og ror sin Gige, medens Ellepigerne danser over Engen; en
Dreng, der horer Klangen stige op af Bækken, raaber i den stille Nat:
5Arme Gubbe! hvorfor spille? du vinder dog aldrig Forlosning for din
Sjæl saaledes som Guds Børn. Taarer rinde over Gubbens Ansigt, han
dykker ned og Gigen tystner. »Aldrig Necken — spiller mer i
Solver-bækken. I disse to Digte har Stagnelius saa at sige ført sin
Poesi tilbage til dens Kilder. Thi den samme nordiske Sommernats
vemodige Længsel, der klager i Necken, er det, som sukker og sværmer i
denne hjertesyge nordiske Ungersvend. Og det er samme Speku-35°

lation over Tilværelsens inderste Mysterier, som havde skabt den
Svedenborgske Aandelære, der nu staar frem igen i en anden ung Svensk.

Stagnelius var fodt og vokset op paa Øland; paa begge Sider nedstammede
han fra Præster, og hans Fader var en meget lærd Gejstlig, vel
bevandret baade i Theologi og i Græsk. Drengen voksede op mellem
Faderens Boger, i hvilke han hentede sig en broget Lærdom, var ogsaa en
ivrig Tilhorer, naar der i Folkestuen fortaltes Overtrohistorier, og
gik ellers ene om uden Legekammerater, helt i sine egne Fantasier og
Tanker. Efter den idylliske og religiose Barndom er der saa aabenbart
senere, da han kom paa egen Haand, forst ved Universiteterne i Lund og
Upsala og fra 1814 som Kancellist i Stockholm, kommen et temmelig
løssluppent og udskejende Ungdomsliv. Noget af Poetens ødsle
Skonhedstilbøjeligheder og Fantastens stærke Nydelsesbegær har der
været i ham. Han tærede stærkt paa sin Faders Pung, var ikke videre
paalidelig med sit Arbejde, har ofret baade til Bakkus og Venus, — man
mærker rundt om i hans Digtning en lysten, ofte usund Sanselighed og i
Slutningen af sit Liv naaede han vistnok til at bruge Opium. Men bagved
har en ensom Sjæl blødt og lidt ved Begærene og Grimheden og stræbt at
løfte sig til ren Beskuen og til uverdslig Evigheds Sfærer.

Tidlig skrev Stagnelius Vers; han viste smidigt Formtalent, Sans for
Rytme og malerisk Skønhed. Først efterlignede han Wielands vellystige
og komiske Epopeer, siden vandt Lings rige nordiske Myteverden hans
Hjerte og inspirerede ham til episke og dramatiske Arbejder. Men forst
Upsalafosforismen og tysk Romantik udløste ret hans egen Smag og Tone.
Han til-ST AGNELI US.

egnede sig med Begejstring den nye Sprogets Mystik: »tårdiamanter« og
»ambrakyss« gik ligesom »trånad og »tjusning« fra Atterboms Vers lige
over i hans. Ligesaa de rige, musikalske Rytmer. Og saa aabnede det
romantiske Drama — Schlegelernes, Werners, Oehlenschlägers, Ingemanns —
hans Fantasi den Art sælsomt oprivende Sjælskonflikter og patetisk
sværmerske Stemninger, som laa for hans eget Naturel. En Række Dramer
af ham: antike som »Bakkanterne, oldnordiske som »Visbur,* kristelig
romantiske som »Martyrerne« og »Riddertaarnet sogte grelle raffinerede
Sjælstilfælde og aandede tragisk Entusiasme. Men især aabnede
Romantikens mystiske Filosofi hans Indre. Elgstrøm har været en
Stagnelius før Stagnelius, og naar denne hos ham læste om Psyche, der
er frafalden sit oprindelige, himmelske Liv, i hvilket hun »spejlede
hvert evigt Urbilled,« da har »Animas« Billed begyndt at danne sig i
Stagnelius' Sind. Dybt greb videre Schellings Lære ham om, hvordan hele
Naturen Ira et oprindeligt Urfald stræbte frem imod Forløsning af den
Guddomssjæl, der nu, fangen i Materien, slumrede i Stenen, drømte i
Planten og vaagnede til dæmrende Frihed i Dyret og Mennesket. Han fandt
jo i sig selv dette Fald fra Barndommen og denne ensomme, higende Sjæl,
som sukkede i Sanselighedens Baand.

En stille kontemplativ Beskuen, der overalt har Blikket fæstet paa
»Ur-ideerne«, og en abstrakt Længsel efter Forløsning af Endelighedens
Skranker, — det blev de Sjælstilstande, der nu inspirerede Stagnelius'
Lyrik. Han viste sig heri som en Aandsbroder af Schack Staffeldt. Som
denne var han »Betragtningens Ven . »Idealismen tegnes som en Blomst,
der staar bojet over Kilden og i denne ser Himlen afbildet: »tyst over

det spejlende Vand — den luder sin duggede Krone — og ler mod den
nikkende Skygge — i Skyggernes dunkle Olymp Eller Sjælen er Kilden, der
ensom og lyseblaa flyder afsted og afspejler Himlens Skiftninger, og en
venlig Hyrde — det er Gud — bojer sig ned over Kliden og spejler sit
Ansigt i den. Som til Endymion stiger det guddommelige ned til Sjælen i
Nattens Tysthed. Tystheden og Aftenen elsker Stag-nelius som
Betragtningens Time, da Jordens Larm og Begær er sovet ind. Kom
Tysthed! beder han, Portvogterske i Gudeborgen, usynlige Vestalinde,
der vedligeholder Hjertets Himmelild. kom og tilhyl mig med de
morkeblaa Vinger og ku de frække Lyd, der vover at forstyrre Sjælens
Sabbat. Og han kaster sig i Nattens Favn: Dolg mig for Menneskers Syn,
byd Menneskerøsterne tie.« Men ved Siden af »Beskuelsen« gaar, som hos
Staffeldt, den romantiske Uendelighedslængsel. Digteren genfinder den
overalt i Naturen: i Havet, der med blaa og længselsfulde Arme iler ind
mod Stranden, men hvergang med skuffet Haab ebber sukkende tilbage:
Intet Ønske fyldes under Maanen,« — eller i »Trækfuglene,« der
»sukkende fare fra Gautliiods Strand« og blande deres Klager og Savn
med Vinden.

Men Stagnelius' ejendommeligste og skønneste Frembringelse blev til, da
han, som rimeligvis i Forvejen var kommen ind paa de gamle Gnostikeres
Lære, ved at faa den »Codex Nazaræus« i Hænde, som en lærd Orientalist
i Lund udgav 1815, i de kristelige Manikæers Kosmogoni fandt en
pragtfuld og mystisk Mytologi til at klæde sin Schellingske Filosofi og
sin Sjæls Platonisme ind i. Deraf opstod Liljor i Saron,« en Række
theosofiske Digte, i hvilke syrisk og Sveden-ST AGNELI US.

borgsk Mystik, Schellingsk Filosofi og herrnhutisk Sværmeri paa det v
idunderligste blander sig. I skønne, maleriske Billedsymboler er her
den Hinsidighedslængsel og den Trang til at synke hen i Beskuelsen af
Gud udtrykt, som var Sjælen i Stagnelius' Romantik. I Verdensfyrstens,
Demiurgens Palads sidder Sjælen, Anima, fangen, eller hun vandrer
sukkende om i hans Harem; syv bistre Dæmoner staar Vagt med blodrøde
Sabler ved Portene, tolv luende Drager ligger omkring Borgen. Fra det
mørkeblaa Himmeltag glimrer Kronlys, hun gaar over grønnende Enge, men
selv er hun afført sin himmelske Dragt og er klædt i den sorte Farve,
hendes Herre, Verdensfyrsten, elsker; sukkende ser hun sit blege
forgræmmede Ansigt i Betragtningens« Spejl. Gennem Gitret taler hun,
som en bleg forelsket Nonne, med en Guds Engel, — henrykkes ved hans
Skønhed og mindes Pleromas Himmelsale, hvorfra hun ved sit F"ald er
nedstyrtet. Hun rækker ham en Foraarsblomst, han skal bringe Kristus:
Perlen, der blinker i dens Kalk, er Animas Taare. Hun staar som »Rosen
i Verdensfyrstens Park:« »Græd, skonne Blomst! thi saa alene — du
elsket bli'er af Lysets Gud — græd, skønne Blomst, thi Taarer rense —
hver falden Sjæl til Lysets Brud." Hun vandrer i Ørkenen og trøstes af
Maanen. I Ørkenen sidder — Guds Yndling og græder, - mens Maanen med
Glitter — Krystalfloden saaer. -Nedstraale den lader — sit lægende,
høje — guddommelige Øje — paa Animas Taare.« Maanen trøster hende, den
vandrer som hun sukkende om i Længsel; engang vinder vel begge
Forløsning. Selv Aftenen — den tyste, fredbringende Aften, som
Stagnelius altid besang — bringer ikke Sjælens Uro Hvile. Kvælden er
kommen Træt af Rejsen fra Aandernes Verdén sidder35°

Englen i mørkebiaa, guldbræmmet Mantel paa Klippens Top og ser tyst ned
i Dalen. En Kurv Blomster har han med, plukket af Engle ved Edens
Floder. »Én Blomst gi'er han — til alle deraf, — en Skænk fra den
evige, — kærlighedsrige — Fader i Højden. — Til Betragtningens Ven — en
bly Viol, — en straalende Lilje — til Samvittighedsfreden, — til
Smerten en Valmue, — til Glæden en Rose.« Men intet, ikke et
forfriskende Pust, ikke en kølende Taare har Englen at give til Sjælens
evige Savn.

Denne savnsyge Længsel, der bojer Hovedet tungt som en dugfyldt Blomst
paa sin Stængel og spejler sig i Drømmens Vande, — den er den
ejendommelig nordiske Sjæl i Stagnelius' Romantik. I denne sygelige
Eneboer, som om Formiddagen skrev Koncepter i den kongelige
Ecclesiastik-expedition,« men om Aftenen paa sit Tagkammer langt ude i
Fattigkvarteret, paa Bagsiden af en allerunderdanigst Promemoria,«
skrev om »Sukkenes Mysterie,« eller Demitirgens Palads, og som
hjemkommen fra en lille Afstikker i Smaagaderne skrev Hymner til sin
himmelske Amanda, — i ham fik Skilsmissen mellem Ideal og Virkelighed,
mellem Animas Himmellængsel og de Sanselighedens Lænker, der holder
hende fangen, en ganske anderledes smertelig Braad, end for den
harmoniske Atterbomske Fantasi. Skinnede for denne overalt i
Endeligheden, i Blomster og i Stene, i Barndommen og i Riddertiden, det
hinsidige skønt og helliggørende igennem, saa sukkede her en strakt,
hvileløs Uendelighedslængsel, som led af Aandenød under selve
Himmelkuplen: »Ack brister ej verlds-äggets — högbläa skal?«DF.N
AANDELIGE ATMOSFÆRE.

xxvi. dp:n aandelige atmosfære.

Hvorledes saae nu, udenom disse grundlæggende Aander, den almindelige
aandelige Atmosfære ud i Sverig i Tierne og Tyverne?

Yderst tilhøjre stod jo de gamle, akademiske Kredse. Efter Gustav IV
Adolfs Afsættelse vaagnede noget af Gustav III's Tid op igen ved
Broderen Karl XIII's Hof og i Stockholm. Dronningens Kreds var munter
og elskede Fester og alle Forlystelser. Gamle Gustavianere, der havde
været i Unaade under Gustav Adolf, kom igen til Hove, Oxenstjerna blev
Hofdigteren par excellence, og Leopold blev adlet og blev Raadgiver for
den ny Regering. B. v. Beskow fortæller fra sin Ungdom om en Soirée,
der blev givet oppe i Upsala for Oxenstjerna, som var kommen paa Besog
fra Stockholm. Midt blandt den ny, borgerlige Tids lange Benklæder og
høje Støvler gik den gamle fine Hofmand om, helt sortklædt, i
Knæbenklæder med Silkestrømper og Spænde-sko, og henrev alle ved sit
Væsen, der syntes at tilhøre en hel anden Verden: fuld af Artigheder
mod alle, af Indfald og bonsmots, af Anekdoter, hvis Slibrigheder han
gled let hen over og dog understregede; ikke blot Ordene, men Øje,
Stemme, Ansigtsspil lagde Kvik-hed og Gratie over alt.

Men de Gamles Rækker tyndedes ud, og Tilgangen af yngre Kræfter var
ikke betydelig. J. R. Blom var i YVallmarks »Journal* en af Akademiets
mest renlivede Talsmænd. I sin Afhandling i Akademiets »Handlingar« for
1809 om Sverigs ældre Literatur talte han med al Gustavianernes Foragt
om den gamle352

nationale Digten og fraskrev baade Sprog og Folk-finere poetisk Sans.
Hjalmars eller Ragnar Lodbrogs gamle Svanesange er ham kun barbariske
og latterlige; Birgittas Aabenbarelsesværk, Messenius' Tragedier og
Dahlstjernas eller Spegels Vers er Genstand for hans Spot, men med
Henblik paa Leopolds Odin siges der: Sverigs dramatiske Digtekunst har
blot gjort et eneste Skridt, fra intet til alt, men dette Skridt er
gjort.«

Flere af Akademiets tidligere Stotter begyndte ellers at vakle. Blom
kunde i et Brev berette Leopold, at han forleden havde overrasket
Adlerbeth siddende ved sit Skrivebord fordybet i »Fosforus> ;
»konfunderet« havde Adlerbeth straks taget Hæftet ud af Besøgerens
profane Haand.« Længe havde han jo allerede siddet og oversat sine kære
Klassikere i de originale Metrer og ikke i Akademiets omskrivende
Alexandriner, og man vidste, at han var en Nicodemus, som i Smug
sympatiserede med Sønnen Jacobs »gotiske Forbund. Wallin, Akademiets
»Mönstergosse blev stadig mere fosfo-ristisk , og Franzén blev mer og
mer kristelig sværmersk. — Ja I hele Akademiet undergik ogsaa Tidens
Paavirkning og kom det nye imøde. Man belønnede baade Geijers første
Afhandlinger og Tegnérs Svea. Tegnér blev den, som fornyede og udvidede
Akademiets Smag. Han vandt hurtig og afgjort de ældres Hjerter, og blev
1818 optagen blandt de i8 Udødelige. De følte, hvor dybt han i Grunden
med sin Aandsdannelse bundede i samme Jordsmon som de. Ligesaa
pietetsfuldt Tegnér beundrede Leopold, ligesaa indtaget var denne i
»Fritjofs Saga.« Kun de rigtig stivsindede lod sig end ikke be-daare af
»Fritjof.« J. R. Blom komplimenterede bittert sødt »Hr. Biskoppen« for
hans »Maade at drapere deDF.N AANDELIGE ATMOSFÆRE.

gamle, kantede Figurer med Gazer og Blomster, saa at man intet andet
ser deraf end, lwad som troster Smagen og Dannelsen«, og erkender, at
saaledes maa den uhaandterlige nordiske Mythologi behandles, om man
ikke hellere helt vil lade den ligge. Og Tragedieforfatteren, Friherre
Åkerhjelm skriver ogsaa forbeholdent til Leopold, at han ikke kan se
det skonne i en Fabelverden, som den nordiske, af »tobenede Storædere,
og at Tegners hele Kunst maatte til for at forsone med et sligt Stof.

Paa yderste venstre Floj stod det ærkeromantiske Cenakel oppe i Upsala.
Efter de förste Sammensværgelsens Dage, da Hedborn og Atterbom gik op
og overraskede den stille, indelukte Smaalænding Elgström paa hans
Kammer, fordi de mistænkte, at han skrev Vers, og denne undselig glad
læste sine Elegier til Hilma op for de ny Venner, eller da Atterbom
besøgte Palmblad paa hans og Broderens Fællesværelse, og fandt Vennen
sidde med sine Krykker paa Sengen og læse ivrig midt mellem Broderens
rogende, larmende, klaverspillende Venner, — efter dem var snart komne
andre, da Fosforusbrodrene mærkede, hvordan de begyndte at faa Tag
rundt i Ungdommen, i Upsala og i Lund, og — navnlig med de »poetiske
Kalendere — i det smukke Kon rundt om i Sverig.

En Kreds af fosforiserende Studenter stod snart om dem i Upsala; i den
unge Zeipels Forældrehjem — det pyntelige Stenhus ved Stortorvet —
samledes man til flotte Gilder og Oplæsning af tyske Forfattere; man
søgte at vinde Forbindelser i Adelskredse og priste i den Anledning i
»Literaturtidningen« Grevinde d'Albe-dylls fosforistisk-nordiske
Heltedigt: »Gefion«, og snart fik Fosforisterne deres Muser i de to
skønliterære Damer

Vedel: Svensk Romantik. 2 ^3<5o

Amalia v. Helvig og Christina Asping, siden Nyberg. Den förste var en
tysk Digterinde, gift med en svensk-Oberst og flere Gange med sin Mand
paa Besog i Upsala. Hun stod Goethes Weimarkreds og ogsaa de tyske
Romantikere nær, og var Formidler mellem de svenske og tyske
Aandsbrodre. Atterbom og hans Venner sværmede og digtede for hende, til
Gengæld fik hun dem omtalte i tyske Literaturtidender. Christina Nyberg
blev under Navnet »Eufrosyne« en af de »poetiske Kalenderes« mest
yndede Bidragsydere — halvt i Franzéns og halvt i Atterboms Tone. En
romantisk Interesse laa ogsaa om hendes Person og Liv; hun havde været
gift med en Horkræmmer, men hun interesserede sig ikke for hans
Salttønder, og han forstod ikke den poetiske Sjæl, der havde læst sin
Rousseau og Mdm. Stael, og satte ikke Pris paa, at hun sang Duetter og
musicerede med en ung Slægtning, som hun holdt meget af og som tidt
besøgte hende. 1816 blev saa Ægteskabet opløst, og nu var det, hun
følte Kald til at optræde som Digterinde. Hammar-skjöld blev hendes
literære Raadgiver, og Fosforisterne omflagrede hende og hyldede hende
paa Vers og Prosa som Kredsens Sapho.

Og rundt om fra Sverigs Provinser laa der Studenter incle i Upsala, der
var vokset op i samme Jordbund og Atmosfære som Geijer, Atterbom,
Stagnelius eller Hedborn, og hvis unge Hjerter straks gav Genklang for
de ny Toner. Man kan nutildags af Preve, Erindringer« og Biografier
læse sig til, i hvilken Grad de Digtere, vi har skildret, var
Exponenter for hele det Slægtled, der fodtes i 90erne og blev Studenter
mellem 1810 og 1820.DEN AANDELIGE ATMOSFÆRE. 355

Der var en Uplænding: Israel Hwasser. Han var opdragen ene hjemme hos
Faderen, — en alvorlig og strengt orthodoks Præst, der kaldte Gustav
III en Vindbøjtel og elskede Napoleon, ligesom han elskede alle store
Mænd. Drengen gik ensom og grundende om i den storladne Natur ved
Dalelvens Bredder. Wilkina-sagaen og Björners »Kæmpedater« fyldte ham —
som Tegnér eller Atterbom i deres Barndom — med store fantastiske
Forestillinger om Norden. Men en mørk og stræng Religiøsitet kastede
tidlig Skygger over Drengens og Ynglingens hele Liv, Syndsangst —
navnlig med Hensyn til konslig Renhed — pinte ham. Han valgte, mest af
filantropisk-moralske Grunde, Lægevidenskaben til Studium, da han kom
til Upsala, men Detaillerne og Aanden i den rent empiriske Videnskab
var ham modbydelige; og han fordybede sig derfor udenfor sit Studium
mest i filosofisk Spekulation og literær Læsning. Jean Pauls
menneskevenlige Sværmeri »spredte et Rosenskær« over Verden for ham, og
Geijer, hvis Bekendtskab han gjorde i Upsala, frembragte et dybt
Indtryk paa ham. Denne havde baade i poetisk og prosaisk Form udtalt de
mægtigste og alvorligste Ord, som nogensinde af nogen svensk Mand var
ytrede til Vækkelse af Religion og Fædrelandskærlighed.« En dyb og
virksom Svenskhedsfølelse og et strengt, moralsk-religiost Behov havde
været Hwasser medfødt og fik nu kraftig Bestyrkelse ud fra Geijers
Personlighed. En spekulativ, naturfilosofisk Retning havde allerede
tidligere indenfor Medicinens Omraade gjort sig gældende i ham. Og
medens han nu fra 1817 var lægevidenskabelig Professor i Abo, fra 1830
i Upsala, udviklede Hwasser sin originale, rigoristiske og
entusiastiske Lære om Menneskehedens fysiske og moralske Genfodelse
gennem Religion

23*3<5o

og Fædrelandskærlighed. Ved Siden af Geijer (for Frafaldet«) var Tegnér
hans kæreste Monster paa Svenskhed, og i Karl XII nied dennes »Had til
Humbug, Foragt for Blødagtighed og Nydelse, sit ukuelige Mod og sin
dybe Følelse for den evige Retfærdigheds Krav fandt Hwasser sit
historiske Ideal.

Der var en anden, en Sødermanlænding: Adolf Torneros, som kom til
Upsala og sluttede sig nær til Fosforisterne. En stille, indesluttet
Ungkarl, der levede saa at sige alene i Brevvexlingen med sin gamle
Moder og i sine Dagboger, — fra 1818 Docent og fra 1832 Professor i
Latin, — meget lærd og en halvgaaet Poet med et fint Gemyt og en skarp
Reflexion. I 1810, da han gik som Informator paa et Gods ved Mælaren,
forelsket i sin kvindelige Elev — som han vedblev at være det i ethvert
Skort —, havde Franzéns Digte været hans Vademecum og svenske, tyske og
franske Romaner hans Yndlingslæsning. Saa var Geijers Skrift om sand og
falsk Oplysning i 1 lenseende til Religion« samt Phosphorus«s hele rode
Glødhøj« falden i hans Ilænder og havde givet »mit Sind og min Fantasi
en ny Retning . Ogsaa Jean Paul virkede paa ham som en Aabenbaring af
hans eget Gemyts Inderste. Jeg ser i hans Sjæl min egen, tro oversat
fra Eskilstunadialekt til Tysk«. Han kom 1812 til Upsala midt i
Fosforist -tidens Begyndelse, og skønt han holdt sig temlig for sig
selv, føltes han snart som en Aands-broder og kom efterhaanden med ind
i de Atterbomske og Geijerske Kredse. I hans Breve ser man, hvor
beslægtet hans Gemyt med dets Blanding af Humor og Følsomhed er med
Jean Pauls, og hvor paavirket han er af dennes Vid og Billedstil. I
hans Dagbog lærer man et fint, romantisk Stemningsliv at kende: man
serdF.n aandelige atmosfære.

ham ligge om Sommernatten i det aabne Vindu og nyde Naturen, medens han
læser i Immermann eller nynner Atterboms: »Dér de ljusa björkar stå«,
ser ham musicere med Vennekredsen og navnlig con amore spille Bellman
og Geijer; og en aarvaagen, psykologisk Reflexion afmærker
Stemningslivets Sittringer næsten som i Amiels Dagbog. Det minder om
denne, naar det hedder: »Synet af visse Landskaber paa et vist Punkt af
Aftenstunden og i en lun Luft paafolges for mig af et aldeles eget
Fantasiens Vindpust, der visker Stovet bort fra et vist psykologisk
Landskabsstykke i mit Indres inderste Kapel. Om dette Billede er en
Kopi efter Naturen eller en ideal Komposition véd jeg ikke selv, thi
det er malet af min spædeste Barndoms Genius i den Tid, da jeg endnu
ikke havde nogen Erindring«.

Mere polemisk mod Fosforismen, skønt selv ægte Romantiker, stillede en
anden Sødermanlænding sig, der ogsaa kom til Upsala: Erik Sjöberg
(Vitalis) Et uægte Barn af en Præstedatter med en Arbejdsmand, født i
Skam og Sorg, slidende sig frem brystsyg og ludfattig kom han til
Upsala — lang, mager, ikke videre tiltalende af Udseende, indesluttet i
en mistænksom og omtaalig Stolthed, upoleret og frastødende af Væsen,
men overfor sine faa Fortrolige af en egen uskyldig og oprigtig
Paalidelighed, — inderst inde ensom, ulykkelig, folsom og alvorligt
religiøs. Han begyndte med at gaa op i Fosforisme ligesom sin Ven
Nikander og digtede henrykt om Stjerner og Blomster, om Barndom og
Fromhed og Kærlighed. Men snart frastødtes hans dybere og mandigere
Alvor af hele det Klingklang af skønne Ord og sværmerske Folelser,
hvormed paa denne Tid alle legede Poesi i Upsala.3<5o

Han havde heller ingen Lyst til at gaa ind i Palmblads og Atterboms
Kreds, der havde rost hans Digte og sogte at drage ham ind i den fælles
Hjord. Og forarget over alt det overfladiske Dilettanteri i Poesi
vendte han sig i fantastiske Satirer og Parodier mod Fosforisterne: mod
deres Sprog med dets talrige indkaldte tyske Rekrutter og deres
Sværmerier for Maanen og den Elskede; den kolde, sarkastiske Haan, der
tidlig havde lagt sig om hans indre som et Panser overfor Verden,
ironiserede bittert over Venskab og Kærlighed og andre »ædle Følelser«
og sang menneskefjendsk: De vanner mande rätt tappra vara — de sällan
fly, förr de se någen fara, — men eljest ha de en underlig sed: — nar
ovän förfÖljer, förfölja de med«; og i harmløsere Parodier gjorde et
fantasifuldt og respektløst Humør morsomt Løjer med Farao og Hatseba og
med Nordens Guder, der var komne paa Mode. Imedens udformede han.
uafhængig af Moder og Skoler, i simple og passionerede Digte sine egne
bitre Stemninger. Hvor de andre udgød sig i Sværmeri og Sukke, dér
lukker han sig inde i stolt Kulde, da han føler sig uforstaaet og
uelsket. I Digtet »Noli me tangere« hedder det: »Min Aabenhed mig førte
i Fordærv, —de trampede mit Hjertes friske Rlade . . . Derfor, naar de
imod mig Haanden strække, — jeg trækker straks mig sammen i mig selv«.
Gribende skildrer Digtet: »Den ensommes Sang i den store Ørken« hele
hans Sjæls stolte Fattigdom: Mit Væsen blev saa stumt og saa koldt, som
om Døden havde lagt sin Haand paa det. Dog forsmaar jeg Trøsten af
Taarer; der grædes nok endda paa Jorden. Min Sjæl véd ikke længer af
Vaar; men naar Stormen oprorer Himlen og Jorden, har jeg endnu min Lyst
ved Livet. Den, hvem intetDF.N AANDELIGE ATMOSFÆRE.

tilhører paa Jorden, han lider heller intet Tab. Nu gaar jeg paa
Verdens Markedstorv, hvor hver Vare er et Legetøj. Jeg kan ikke faa
Solen paa Himmelens Borg, og derfor begærer jeg intet«. Og i Digtet Den
kæmpendes Sang- hedder det: Lad min Sol gaa ned. Jeg har savnet dig,
Fryd! fra min Barndom, herefter foragter ogsaa min Sjæl dig . . . Mit
Hjerte kender ikke mer det fejge Haab. Hver venlig Engel er vegen fra
min Side«.

Imod Fosforisternes Blomsterdromme og evige Klager stiller Vitalis en
streng og ophøjet Heroisme, noget inspireret af Tegnérs Digtning, Det
fattige Sverig har ikke Guld, men Jern drikker vi ind med selve Vandet,
og inde i Klippen staar det i Blomst. Af Karl XII, det største svenske
Hjerte, er blot en Saga tilbage, men i Dybet sidder Kraftens Aand og
ler bittert af Tidens Prunk. Selv føler Vitalis sig som »Natursønnen',
hvem Naturen selv har ammet op med sin Jernmælk; hvor de andre dirre
som Æspelov, staar han fast. En vis ophøjet, moralsk-religiøs
Forsagelse kommer smukt frem. I et Brev til Nikander skrev han om,
hvordan han samlede sin Kraft til Forsagelse og underkastede sine
Ønsker under den evige Ordning, »mig blev det givet at se mine Pligter
i Ansigtet . I Digte skildrer han sig som den ensomme, der af Stormen
slynges ud paa Dybet og nu søger sin Trøst i at se op til det
forjættede Land, hvor Stjernerne toge afsted og lue stille. Stjernerne
dyrkes stadig hos ham — omtrent som hos Hauch — som Symboler paa det
høje, varagtige, evige. Og i Digtet Månskenstycke« fra hans senere Aar
— han døde 34 Aar gammel, fattig og brystsyg — hedder det helt
religiøst: Mitt hjertas ode vecklas stilla — liksom en segersfana ut, —
och drömmens mörka,3<5o

grymma villa — med hjertats vinternatt har slut. — Jag ser den forlåt
sönderbrista, — som himmelriket för mig slot, — min bön den heliga, den
sista — har dött i segrens ljusa skot-.

Vitalis' Skolekammerat og Ven Nikander — hvis Svaghed for de Fornemme
Vitalis ofte gjorde Nar af — forstod med sit poetiske
Efterklangs-talent at gore ganske anderledes Lykke, omend han var og
forblev næsten ligesaa fattig som Vitalis; han gled let ind i
Fosforisternes Lejr, var forresten ogsaa Medlem af det gotiske Forbund
og skrev nordiske Digtninge, og lio-e fra han debuterede med sin
»Kalender for Damer«, var den smukke Romantiker Kønnets erklærede
Yndling. Man skrev Romanzecyclus om den elegiske Kong Enzio, der sad
fængslet i Bologna, og om Tassos skønne, af Smerten indviede
Digterskæbne; han skrev Digte til den græske Opstand og om Lord Byron
paa Delphis Ruiner«; fra en Rejse til Italien hjembragte han
»Hesperiderne«, hvor hele Romantikernes Italien lever — som i Leopold
Roberts eller Aug. Riedels Maleri — med Solnedgange paa Monte Pincio,
Maane-skinsnat i Coloseum og Gondolieren, der synger Tassos Sange i
Venedigs Laguner. Med en lys, blød Skon-hedslængsel drømte han helst
Nordboens gamle Drøm om »Hesperiens Haver , og skildrede farverigt
Sydens Sol og »evige Sommer«; — hele Romantikens poetiske Kolorit stod
ham til Raadighed, saaledes som Rückert og Chamisso eller Byrons
italienske og østerlandske Pragtdigte havde udviklet den.

Nikander hørte, som Grafstrøm, Bottiger og talrige andre til den
Epigonskare, som snart vrimlede frem og fyldte de poetiske Kalendere
med fosforistiske og romantiske Poesier. Man oversvømmedes af Digte
omdF.n aandelige atmosfære. 361

»Blomsternes Morgenbon- , Rosalfs Liv og Død«, om »Sommerfugle fra
Pinclus« og »Skjaldens Blomst« eller »Arions Sang«, om Foraar,
Kærlighed, Taarer og Drømme, om »Liljen og Korset«, eller »Det
underbare Syn . En — Graf stram — kom højt oppe Nord fra og blev gift
med en Datter af Franzén, og Kærligheden til Højnorden og den rene,
blonde Franzénske Poesi tonede sammen i hans Digtning. Den elskede Børn
og Engle: Barnets Liv er en Knop, som drømmer, endnu uudfoldet; i dets
Slummer bæver Sjælens unge Eols-harpe af Himlens atter hørte Lyd«; det
døde Barn er en Engel, der er kaldt tilbage til Gud, eller en Blomst,
der er plantet om i en bedre Urtegaard. Grafstrøm sang videre om
elegisk Elskovslængsel og religiøs Fortrøstning. Han digtede om
Hjerteblomsten, der er skudt op i ham og næres af hendes Blikke, og om
Kunstens Engel, der efter Syndefaldet blev givet Mennesket til Ledsager
paa Ørkenvandringen og som taler til det om Edens Blomster. Og den lyse
Sommernat, den stjernestrøede Vinterhimmel i hans Hjemstavn: Norrland
danner altid Ramme om hans Poesi.

En anden — Bottiger — var af en oprindelig tysk Slægt; i det literære
Apothekerhjem, hvor han fødtes, hørte Drengen (han var nemlig først
født 1807) Franzéns Sange og allerede Atterboms »Hulda Rosa- og
Blommorna« samt Geijers Kolargossen* synges, Tegnérs »Axel« havde i
Gymnasietiden baade smeltet og henrevet den følsomme Dreng, og i
Westerås Domkirke havde Wallins mægtige Prækener og Salmer dybt
opviglet hans poetiske Stemninger. Siden blev han gift med en Datter af
Tegnér. Af alle disse literære Paavirkninger bestemtes hans egen
Digtning. Den begyndte graad-mild og franzénsk barnlig, Blomsterne
fortalte deres3<5o den aandelige atmosfære.

Liv og Levnet som hos Atterbom, Silvio og Laura sværmede, italiensk
Natur og Folkeliv pristes i Sydens klingende Versemaal, from
Religiøsitet udaandedes, og i Tegnérsk Aand blev Sverigs Historie og
Nordens Natur den hoje Helteamme« lovsungen.

En original Variant af Romantiken betegner derimod Dahlgren. Af
borgerlig Stilling Kapellan i Stockholm, men flere Gange røflet af sine
Foresatte for sin frie Levevis og kaade Pen, var han Romantikernes
egentlige eneste Humorist. En munter, godhjertet, noget sløj Fyr, af et
tørt Humor i Selskaber, var han i sine Skrifter en Krydsning af Bellman
og Jean Paul. Han debuterede i »Phosphorus«, skrev siden en Del af
Fosforisternes store Satire .• Markalis søvnløse Nætter«, men hans
originale Tone slog især igennem og blev populær med Mollbergs Epistler
, »Opoetisk Kalender« og Odelgumman . I en livlig og toneskiftende Stil
mængede han — som Jean Paul eller Tieck — Fantastik og Ironi, Humor,
Følsomhed og Entusiasme. Med impressionistisk Fart skildrede han
Folkelivsscener, kunde med Dickensk Lystighed gengive en Kastevinds
lunefulde Indfald, improviserede Side op og Side ned af vittige
Lignelser over Maanen og satte ind derimellem romantiske
Sommernatsfantasier, hvor Blaaklokkerne ringer Alferne sammen til Dans
eller Blomster, og Alfer holder Ligtog for en død Sommerfugl. Han kunde
nok lide at gore lidt Nar af Fosforisterne og skildre sig selv som en
»ung Bonvivant, tyk, rødflammet, aldeles firkantet, der tilbragte Dagen
paa Knejper og Natten paa Politivagten- — vakte ogsaa ikke sjælden
Anstød, naar han f. Ex. med Skonhedsbegejstring udmalede, hvordan han
havde overrasket en ung Pige under Badning ude i Hagaskoven. Men hans
GerningDF.N AANDELIGE ATMOSFÆRE.

var at gore Romantiken national, stockholmsk; Bell-mansk Romantik
formæledes i »Mollbergs Epistler med tysk Fosforisme, og i en af
Afdelingerne i Djurgården i ste Mai« lokaliseredes St. Hansaften-Spil
til Mælarens Landskab omkring Stockholm.

Upsala var og blev imidlertid Romantikens Hovedkvarter. Dér levede
Atterbom og Geijer, og om dem en hel Kreds af aandelig Paarorende. De
indesluttede sig i sig selv og hadede instinktmæssig fra forst af den
liberale, politiske Bevægelse, der gjorde sig gældende i Hovedstaden,
og dens Organ Argus«, som heller ikke viste sig venlig stemt mod den
reaktionære Rede« oppe ved Fyrisaaen. Et livfuldt og karakteristisk
Billede af Selskabet oppe i den lille Universitetsby paa den Tid i
Tyverne, da Geijer skrev sin svenske Historie og Atterbom sin
Lyksalighedens 0«, kan man danne sig ved at læse Breve og Dagbøger fra
den Tid.

Et Samlingssted var Oberstinde Silfverstolpcs Hus, — en barnlos,
formuende Enke, som holdt literær Salon i Tyverne hver Fredagaften. I
de gammeldags Lænestole med grøntblomstret Silkebetræk sad de værdigere
Gæster, medens Fruen selv læste højt en nyud-kommen tysk eller svensk
Bog, eller den blonde Søsterdatter spillede paa Klaver, eller hun paa
et ostindisk blaat og hvidt Porcellænsbord skænkede Theen. »Den bares
rundt ledsaget af Berlinerkuchen, saaledes som det i sin Tid brugtes
hos Amalia v. Helvig, og de som mindedes hende bleve helt rørte og
fortærte Kagerne med drømmende sværmerske Blikke, hviskende om den
tyske Sanggudinde«. Geijer sidder og tegner Birke og Graner under
Oplæsningen, og giver undertiden, naar Værtinden afbryder Læsningen med
at henkaste et Spørgsmaal, sit orakelmæssige Svar, og naar3<5o

den aandelige atmosfære.

den lille kraftige Husfrue sporger: hvad siger Atterbom om dette: farer
»Skalden« op af sine Drømme og udvikler vidtløftig sine Tanker, medens
Ungdommen rundt om i Stuen ikke altid kan holde Opmærksomheden ved de
filosofiske Udviklinger, men længes efter lidt Sang og Dans (Thekla
Knos: Anteckningar).

Livligere og ungdommeligere var det Knos ske Hus, skønt betydelig
tarveligere. Det var en original Familie. Professor i østerlandske
Sprog Knos var en Svedenborgsk Mystiker; allerede i hans Forældres Hjem
var Svedenborgianismen til Huse, og han saae i hele den ydre Verden
blot Symboler og udgav en Række religiøst sværmerske »Samtaler med mig
selv«. Oppe i Halvtredserne, men helt som et Barn, gik den lærde Mand
distræt og fraværende om i sit Hjem, lidet pertentlig klædt, skindmager
og med ludende Hoved, mere Sjæl end Krop«. Hans Hustru satte op og ned
paa det lille Hjem med sin muntre Selskabelighed. Oppe i Fyrrerne, men
aldeles som en ung Pige, ikke lidet koket, i Besiddelse af Talent til
at tegne, komponere, skrive Vers, meddelende alt og alle af sin Ynde og
sin Munterhed, samlede hun Upsalas kunstneriske Celebriteter i sin
Dagligstue. Der var Læseaftener i Smag med Tiecks berømte Aftener; man
læste Nikanders »Runesværdet« eller Frederika Bremers første Noveller;
saa var der Maskarader og Fantasilege, Opforeiser af Tableaux vivants
og Privatkomedie. 1 denne Atmosfære voxede som eneste Barn den lille
Thekla op til et fantastisk, overspændt Væsen. Hendes Duer var af
Moderen opkaldt efter Personerne i Jean Pauls Titan«, selv levede den
unge Pige ganske i Fouqués »Undines-verden. Fra ganske ung holdt hun
Dagbog over sine religiøse og idylliske Sværmerier og skrev tyske
Digte.dF.n aandelige atmosfære. 365

En ung Mand, Kjellander, som hørte til Husets Vennekreds og dode tidlig
af Brystsyge, gjorde et dybt Indtryk paa den unge Piges Hjerte. Hun
skrev senere et Par Bøger og dode sindssyg.

Den nævnte Kjellander var en af Upsalakredsens mærkeligst begavede
Unge. Han sammenlignedes ved sin tidlige Dod med Novalis, denne var
ogsaa hans Vndlingsdigter. Han var som han en pietistisk Mystiker og en
Dådens Elsker, en Elsker af den skønne Forbløden, den stille Opløsning,
den fromme Forsoning c. Stagnelius' »Liljor i Saron havde først vakt
ham, og han skrev Stagnelius'ke Digte om Sjælen som Fange; men han var
ogsaa tidlig dybt inde i Svedenborgs Corre-spondens- og Forsoningslære,
og byggede — under filosofiske Studier af Schelling og Hegel og
Mystiker-filosofen Schubert — videre paa en religiøs og moralsk
Filosofi. -Lycksalighetens ö'< blev mer og mer et Visdommens Dyb for
ham, og han har givet en Udlægning af Digtets hele »levende Symbolik

Atterbom og Geijer var stedse de Sole, hvorom alt drejede sig. De kom
godt ud af det sammen, og man kan i Torneros' Dagbøger læse om deres
selskabelige Samliv, naar f. Ex. ved en Kostymeaften i det gæstfri
Geijerske Hus Atterbom kom i Clio's Lignelse, medens den behagelystne
Fru Knos var Erato, Tørneros selv Euterpe osv., og hver af Gæsterne
medbragte sit Bidrag til Soupéen. Geijer blev uvilkaarlig den förste i
enhver Kreds; hans hele Person virkede uimodstaaelig paa Enhver, der
kom i hans Nærhed. »Du kan ikke tro« — skriver Frederika Bremer senere
engang til en Veninde — hvilken Skat af Godhed og af friskt og ædelt
oplivende Liv, der ligger hos dette Menneske.366

Han virker i hoj Grad befriende og forædlende; jeg véd undertiden ikke,
hvorledes hans blotte Nærværelse forer dette med sig.«

— Tegnér, Geijer og Atterbom delte saaledes omkring 1830 Riget mellem
sig.

XXVII. ALMQUIST.

Almquist var den, der paa svensk Grund gav Romantiken den radikale
Udfoldelse og tillige indledede dens radikale Oplosning. Alle Syrerne,
vi har set gennemtrænge Tidens Jordbund, og alle Miasmerne i dens
Atmosfære virkede sammen om at forme og farve denne Aand. Men dertil
lagde saa den irrationelle Faktor i Historien, som hedder Geniet, sit
uberegnelige Pius.

Den Modsigelse og Splittelse i Sjælskræfterne, hvorunder Almqvists hele
Liv led, har han selv flere Gange afledet fra de bundforskellige
Forældre og det ulykkelige Ægteskab, hvoraf han er fremgaaet. Moderen
har han tegnet flere Steder som et fantastisk og excentrisk Væsen, der
folte sig uforstaaet og ulykkelig, og sværmede om i Ensomhed med
Rousseau, tyske Romaner og herrnhutiske Postiller; hun dode tidlig, og
hendes Minde forgudedes af Drengen. Faderen var af en strengt orthodox
Præsteslægt, der talte lærde Theo-loger; selv var han en skarpsindig,
proceslysten Jurist — yderst virksom og af en praktisk, nøgtern
Forstandighed. I Drengen, der fødtes i Stockholm 1793,almquist.

kom Faderens og Moderens Natur til at ligge uformidlede ved Siden af
hinanden: Egenskaber som Stridbarhed, Virkelyst, praktisk
Virkelighedssans, theologisk og juridisk Skarpsindighed ved Siden af
formløst Sværmeri og overspændt Fantasteri.

I hele den første Del af Almquists Liv var det fædrene Sæt af
Egenskaber ganske underordnet Sværmeriet og Fantasteriet. Drengen
syntes saa temlig at have været negligeret af Faderen, kom ogsaa snart
i et spændt Forhold til ham, fordi hans Hjerte helt hang ved den
»miskendte« Moder. Dennes Fader, den gamle Lærde og Filantrop Gjörvveil
tog sig af Drengen og indpodede ham sin herrnhutiske Religiøsitet og
Rousseauisme, hvori ogsaa Moderen helt bundede, og har ogsaa ledet ham
til Thorild, hvis faderlige Ven Gjörwell i sin Tid havde været.

En underlig vild og løssluppen Dreng var det; han læste uordentlig alt
muligt, skrev fra lille af emsigt, — Morfaderen smigrede sig med, at
han skulde blive en stor Historiker —, men sværmede tillige religiøst
og Rousseauistisk, havde tidlig Klingers »Sturm und Draug« romaner og
Thorilds Skrifter i Hovedet, og var - efter Forholdene i Hjemmet og som
Arv baade fra Faderen og Moderen — rebelsk mod al Autoritet og alle
Baand.

Under Studen teraarene 1812—15 bestyrkede den just grasserende
Fosforisme i Upsala kraftig de sværmerske og oprørske Sider i ham. To
Ungdomsarbejder af ham, som han forfattede, medens han — fra 1815 — gik
i Stockholm som ansat i Cancelliet, tegner hans aandelige Standpunkt.

I en lille Piece »Hvad är kärlek?« (1816) polemiserede han mod »den
kolde tomme Lyd: Moral« og

mod den officielle Tvangsregulering af Hjertets fri og hellige
Følelser. Han iklædte sig en Vermlandsbondes Kofte, ironiserede over
Stockholmerselskabets Galanterielskov og Konvenientsægtcskab og krævede
i Stedet fri, ubunden Hengivelse i Følelsessværmeri og varm
Religiøsitet. Der var Rousseau og Thorild, der var -Storm og Trængsel
og Fosforisme heri, ogsaa herrnhutisk Revolte mod alt, der vil hæmme
Hjertets Ret . Ligesaa mærkeligt var det Forslag til Organisering, som
Almquist Aaret efter indgav til et Forbund: »Man-hemsförbundet , som
han og nogle andre Ynglinge, der var begeistrede for Geijer og
»Iduna«forbundet, havde stiftet til gotisk og fædrelandssindet
Forædling af Ungdommen. Geijers Ven Afzelius, Fosforisten Dahlgren, den
unge vordende Historiker A. Fryxell var bl. a. Medlemmer, og Møderne
holdtes i Lings Gymnastiklokaler. I Almquists Forslag blandede sig
Gøticisme og Fosforisme: det svælgede med Ling i herligt Asa-liv og
gautisk Kraft « og krævede med ham et kraftigt, fysisk Frilufsliv; som
Geijer priste det Folkemusiken, kaldte den ægte Bondepige" for
Folkevisen i Menneskeskikkelse« og priste et »idealiseret Bondeliv som
den højeste Livsform. Saa var der Fouquésk kristelig Ridderlighed,
romantisk Mariadyrkelse, mystisk Leg med Ceremonier og Grader og
endelig adskillig Schellingsk Filosofi. Men inderst i det lille Skrift
aandede et ægte Almquistsk Behov til at forædles og at indvies i
inderligt Samliv med Gud eller — som det stod for ham -til at genføde i
Sindet den oprindelige Uskyldsstand, i hvilken man hvilede i Guddommens
Skød.

I de følgende Aar, til ind i 20erne, medens Almquist gik i Cancelliet
som en daglig, nær Omgangsven af sin Kollega og Sjælsfrænde Stagnelius,
der nu øvedealmquist.

cn afgørende Indflydelse paa ham. udviklede han sin mystisk sværmerske
Spekulationsretning radikalt videre. Den naaede Toppunktet i
Afhandlingen »Om det hele«, som skreves 1819, men først
offentliggjordes 1836. Den drog de yderste Konsekvenser af baade
herrnhutisk og Kousseauistisk Sværmeri, og af romantisk Schellingsk
Spekulation. Var det Spekulationens Bestræbelse at naa ud over de
Enkeltheder og Relativiteter, hvori den kortsynede Rationalisme var
bleven hængende, — naa frem til Ilelhedsanskuelse, til »det absolute«,
saa var det til alle Tider Sværmeriets Trang at lade Følelsens
Uendelighed flyde ud over alle Former og Begrænsninger — ud i
Alkærlighedens Favn. Almquists Afhandling forkyndte netop, at den
Enkelte baade med sin Følelse og Fornuft skulde gaa op i »det hele« —
give sig hen i Alblikket og • Alkærligheden«. Hans Hjerte maatte ikke
lade noget komme ind mellem sig og Gud. Hans Blik maatte ikke blive
indsnævret til praktiske Formaal eller Enkeltsider af Livet, men skulde
fordybe sig i Totalanskuelse. For Hjertet falder alle Forpligtelser, al
Ansvarlighed overfor Enkeltvæsner bort; for Forstanden viger alle
Enkeltinteresser. Man lever blot i og for Gud.

Men saadan var netop Almquist selv. Det var sin egen Natur, han her
havde faaet udformuleret til Theori. 1 Ian glødede for Ideer, men de
enkelte Personer og enkelte Livsforhold havde ingen selvstændig
Interesse for ham. »Han syntes skrev senere en nær Omgangsven om ham
hverken at være Ven eller Fjende i varmere Betydning af nogen. Om hans
værste Uven var kommen og havde bedt ham om en Tjeneste, er vi
overtydede om, at han gerne havde gjort den, men paa den anden Side
kunde man heller ikke hos ham

mærke noget egentligt Træk af stærk Hengivenhed for nogen, .. . ligesaa
lidt som der hos ham fandtes nogen Kontinuitet af Had eller Hævn . Paa
samme Maade var han i sine Interesser — ganske som han etsteds
karakteriserer svensk Folkenaturel — paa én Gang overfladisk og
dybsindig, legede uden rigtigt Alvor med det meste i Verden, fordi hans
Hjerte ikke kunde hænge sig ved noget endeligt og begrænset, men satte
sin ildfulde Energi helt og ene ind paa Helheden og Uendeligheden, han
fordybede sig i. Det hedder i et Stykke biografisk Selvbekendelse: »Af
alt det meget, jeg har gjort, véd jeg knapt noget, som jeg har gjort
med en Fjerdedels god Vilje, derfor ogsaa med blot tre Fjerdedels
Ligegladhed, om ikke Foragt..

Den mærkelige Digtning »Amorina , som Almquist lod trykke 1822, men som
først udkom 1839, vendte hele den revolutionære Side ud af dette
Sværmeri og denne Spekulation, der ikke vilde lade sig indsnævre af
nogen Enkelthed og Endelighed. Den er tilegnet Samfundsindretningens
store Daarehus« — alt det, der stillede sig forkvaklende og
forvrængende imellem Sjælen og Gud. Amorina er Kærligheden i Gud«, hun
lever i den rene Vellyst af Guds Alheds Følelse«; alle de
Enkeltpersoner, hun træder i Forhold til: Fader, Moder, Brudgom, Søn er
blot dunkle Jordens Punkter«, der maa vige for de klare
Kristusstraaler«, og hun ofrer dem for sin større Kærlighed til Gud.
Hun gaar rundt og forkynder sin Lære »Lev hel!« og støder overalt an
imod den bagvendte Virkelighed.

Naaet saavidt, var det, at Almquist gjorde sit radikale Forsøg paa at
trække sig ud af Civilisationens forkrøblende og forkvaklende Forhold
og at leve et Liv • i det Hele«. 1823 tog han Afsked fra sit Cancelli
ogalmquist.

371

flyttede op til Vermlands Skove, hvor han kobte sig en Husmandslod og
samtidig ægtede en Bondepige, han havde kendt fra sin Barndom. I det
enkle Bondeliv midt ude i Naturen og sammen med den simple enfoldige
Almue vilde han genføde i sig den Uskylds-stand, som hviler i
Guddommens Skød.

I de to Aar, Almquist holdt ud med dette »idealiserede Bondeliv., fik
han sin ejendommelige saakaldte »Tornerosefilosofi fuldkommen udformet.
Medens han snart kededes ved Arbejdet i Mark og Skov og lod Landbruget
forfalde, ogsaa temlig hurtig skuffedes i sine Forhaabninger om at
finde Gemyts-dybder i sin Bondehustru, sad han inde deroppe i
Ensomheden og læste og tænkte og skrev. Den platoniskgnostiske Theosofi
i Stagnelius' »Liljer i Saron« flod sammen med Svedenborgs Skrifter,
som han havde med sig og ivrig fordybede sig i; ogsaa tysk Romantik,
Tieck og Novalis indgik som Elementer. Alvorlige religiøse Brydninger
har der — som man kan se af Papirer fra den Tid — været i hans Sind;
Theologiens store Dilemmaer har pint ham, og med en Kierkegaards
pietistiske Angst har han fornemmet Kristus som det allerforfærdeligste
Fænomen, der har vist sig paa Jorden», som den, der har drevet
Dualismen i Sjælen ud til den yderste Strænghed og en Kval, som ingen
Pinebænk har anet«. Behovet af at faa Fred baade for den, fra hans
strenge religiøse Opdragelse indplantede Syndsbevidsthed og for den
skarpsindige Forstands-kritik, han havde i Arv fra Faderen, forenede
sig med hans Sjæls Trang til at flyde ud i Sværmen og Drømmen.

Den Livsfilosofi, han udformede sig, blev følgende (udviklet i
Lysanders Bog om Almquist). Den oprinde-

24*372 almquist.

lige For-Syndflodstilstand var Sjælens umiddelbare Leven i Gud, salige
Nedsænkelse i Helhedslivet: ren Anskuen, ren Folen med det hele, salig
Adskillelsesløs hed. Det lærte ogsaa Schelling, Geijer og Stagnelius.
Almquist saae endnu hos ganske Unge, navnlig unge Piger, og hos det
menige Folk, især det svenske, slumrende Rester af dette
antediluvianske Uskyldsliv. Syndefaldet var Reflektionen — for ham som
for Schelling og Geijer. I et allegorisk Prosadigt »Skønhedens Taarer«
skildrede Almquist. hvorledes den himmelske Nymfe Astarte voldtages af
den frække Jætte (Reflektion), og den med Rlod blandede Taare, som
faldt fra det himmelske öje, er den Verden, hvori vi bo. Jætten mente
intet ondt med sin Kærlighed, Reflektionen søger det gode, men
ødelægger med sine kluntede Hænder Sjælens Uskyldsliv. Det er
Verdens-tragiken. Hverken Filosofi eller Theologi formaar at fore
Verden tilbage over dette Reflektionens Syndefald, de indvikler blot
dybere i Tvivl og Selvmodsigelser. Det er derimod Poesiens og
Torneroselivets* Mission: de bestaar i en Sjælens Gøren sig passiv,
Gøren sig til en Lyre, som den hellige Aand kan svæve over og røre
Strængene. For den, der formaar »uset af sig selv«, uden Reflektion,
helt at synke tilbage i det hele, i Guds Favn, for ham opgaar Hjertets
Blomst og Torneroselivet i det Indre. »Den theologiske Videnskab vil
raadne; men ved Siden af dens Støv skal Andagtens skønne Rose oprinde.«
For den drømmende Anskuelse, den sværmerske Hengivelse genfødes
Guddomslivet. Verden maa glemmes, Tænkningen maa dø, Begærene maa
slumre ind, da ser og føier man Gud. Og naar man saaledes er afdød fra
Verden, er naaet op over det hele, er »indesluttet, gemt, salig i det
hele«, da afsløreralmquist.

der sig »en Lystpark i og om os«, og »hele Verden er bleven Leg'. Man
er nu igen bleven »ren Natur«, ser med et indre Blik hen over Tingene«
og fatter derfor alle Ting ved en Art Inspiration. Man handler ogsaa ud
fra en Inspiration, man hengiver sig passivt i Lydighed mod Gud og
folger blindt hans uhæmmede Indvirken paa Sjælen«, man gør sig selv og
sit Liv til et Kunstværk efter Guds Vilje uden at lade det »for
plumres« enten af ydre Convention eller af menneskelig Reflektion og
Planlægning. Dette er det artistiske« Syn paa Livet, og den
'artistiske« Maade at leve Livet paa. Ikke blot de borgerlig saaledes
kaldte er Kunstnere, men alle, der ud fra Torneroselivet i deres Indre
faa tilbage ; Uskyldsblikket« paa Tingene, en uskyldig Fornemmelse af
Væsener og Ting, saaledes som de ere -, og som i alle deres Handlinger
lyde den guddommelige Indgivelse som Kunstneren sin Inspiration.

Dette Torneroseliv er det samme som Kærnen i alle Tiders Sværmeri og
alle Tiders Mystik. Det er Buddhisternes Nirvana og de middelalderlige
Mystikeres Nedsynken i Guds Skod, det er Romantikernes, Tiecks og
Schlegels Lære om at synke tilbage i den menneskelige Naturs
oprindelige Kaos«. Og ligesaa er det de tyske Romantikeres, Herrnhuters
og Rousseauisters og alle Sværmeres Fordring paa blind Lydighed mod
Indgivelsen, fri Leven ud fra en kunstnerisk Inspiration.

Som en anden Religionsstifter, der har levet sin Tid ude i Ørkenen, gik
nu Almquist tilbage til Menneskene. Han pakkede, ked al sin Bondeidyl,
sine Sager og flyttede 1826 med sin Husstand tilbage til Stockholm. Han
blev, i Mangel af bedre. Lærer ved en Skole og vidste med sin eminente
Flid og Begavelse snart at bane sig Vej, saa han blev Rektor ved en
Forsøgs-374

anstalt for Opdragelsesreformer; han var ogsaa i Begyndelsen nidkær nok
og skrev alle Slags Læreboger. Men det ny poetisk-religiøse Liv, der
var opgaaet i ham, trængte paa for at faa ydre Form. Han havde allerede
i Vermland skrevet adskillige Tornerosefantasier og Fortællinger, og
flere var nu komne til. I Aaret 1832 begyndte han nu Udgivelsen af
Tornerosens Bog« og aabnede dermed et literært Forfatterskab af mægtige
Dimensioner, som hurtig vakte Sensation i Romantikernes Kredse.

Der laa en romantisk Nimbus over Tornerosebogens Forfatter — hvem
Atterbom straks i »Literaturföreningens tidning havde hilst som den
svenske Poesis »Messias«

— naar han i Trediverne kom paa Besøg op til Romantikernes Kredse i
Upsala. Han var iført en broget afstikkende Dragt: gron Frakke, lys
Vest, rødt Halstørklæde og blaa Benklæder; hans Udseende var sælsomt:
sort, stridt, kruset Haar, smaa, stikkende Øjne, der gnistrede og
borede, en smallæbet, haard Mund, en lang, spids Hage. Uroligt og
uberegneligt var hans Væsen. Han kunde sidde ved Pianoet og henrive
Vennerne ved skære, ligesom forklarede Fantasier, og kunde saa
pludselig byde af med en blasfemisk Sarkasme og sætte sig hen og lege
med uhyggelige Forbrydereksperimenter. Hans Veje var underlige, og
ingen kendte dem ret. Han kom og gik i sit Hjem i Reglen uden at have
videre med Konen at gøre,

— han var gladest, naar han fik hende sendt paa Landet eller selv tog
sin Vadsæk og gjorde sine fri Strejftog rundt i Sverigs Provinser.
Ogsaa holdt han, allerede ved sine Skrifters Talrighed og
Forskellighed, i en Række Aar det svenske Publikum i en mystificeret
Forbauselse: det ene Bind af »Tornerosefantasier« merealmquist.

broget end det andet fulgtes med Retskrivningslærer, matematiske
Lærebøger osv. Hans Person og Væsen og alt, hvad han skrev, æggede og
underholdt Fantasien, men vakte ogsaa hos de fleste en hemmelig Uhygge
og Utilpashed.

Der var en beregnende Distanceblænder i Almquist, han var ogsaa selv
ikke lidt forskruet af tysk og fransk Romantikerlæsning, men endelig
var det ogsaa en Vanviddets Aare, her glimtede frem, — den, som saa
tidt fører Snillets Guldsand med sig.

I den mærkelige Tornerosebog er den inderste og oprindeligste
Bestanddel de mystisk romantiske Fantasier, paa Prosa og Vers, som
direkte skildrer Torneroselivet1: Mysterier. I dem aabner Almquists
religiøse Sværmeri og usanselige Vidunderfantasi al sin
Ejendommelighed. Ikke at man ikke mærker Paavirkninger. Der er Tieckske
Legender og allegoriske Æventyr som »Rosaura og Guldfågel i Paradis« —
dem Almquist allerede tidligere havde ladet trykke

Opoetisk kalender 1822 —, barnlig fromme i Tonen og bevægende sigj en
paradisisk Atmosfære af Rosen-og Liljeduft, Sang af usynlige Fugle,
vingede Englebørn og Gyldenskær. Der er Svedenborgske Skildringer af
muhammedanske Paradiser og sanselig mystiske Ægteskaber. Der er
Zinzendorffske Kærlighedssange til Jesus eller Korset og Blodet og
Lægmandsprækener — i Läsarnes« Stil — med Omkvædet Vi skulle ofre Roser
til Herren«. Der er Indflydelser fra Liljerne i Saron og Stagnelius'
kristelige Martyrdramer. Men der er overalt dog en egen Almquistsk
Musik baade i Stemningens Extase og Fantasiens sødlige Skærhed.

I de formløse »Drømmesyner (songes), hvortil Almquist selv digtede en
Dilettantmusik, af hvilken stundom3/6

skonne, næsten ætheriske Melodistumper loser sig ud, skildrer han
Torneroselivets Tilstande i sig. En Blomst staar i Hjertets Hjem. Den
har ingen Farve endnu. Den hedder Tornerose. Dens Torne saarer Hjertet,
saa det bloder. Da sporger Hjertet: Hvi gav Du mig, Herre! den Rose?
Herren svarer: Blod af dit Hjerte farver Rosen for dig. Da ligner du og
dit Hjertes Rose i Skønhed mig . Saaledes er Lidelsen Indgang til Guds
Salighed. Sjælen ser intet paa Engen at glæde sig ved. Da ser den en
Rose, over hvilken svæver en Due. Sjælen aander til dens Kalk. Men der
var Gift i den, og stille visner Sjælen. Men denne Visnen er Indgang
til Gud. »Døden er Rosen af Jordlivets Knop«. * Lifligt er at tømme —
Sjælens Flod i Guds Hjertes Flod. — Lifligt er at glemme — Sjælens
Storm i Guds Sal saa god. — Lifligt er at drømme, — hvordan Guld
omflyder Hjertets Blod. Vidunderligt males den salige Hensynken i Guds
Favn gennem Digtet om Maria, der lytter til Bebudelsens Engel: Herre
Gud! hvor det er fagert — at høre Toner af en salig Engels Mund, —
Herre Gucll hvor det er lifligt — at do i Toner og i Sang. — Stille
rind, o min Sjæl, i Floden — den dunkle himmelske Purpurflod — Stille
synk, o min salige Aand — i Gudefavnen, den friske, gode.« Sjælen
svæver forklaret over i Guds Lande: Himlene kommer sagte til dig —
Englenes Skikkelser nærmer sig, saa hvide, saa klare«. Og Visioner fra
det hinsides kommer til den i Gud henrykte: Salighedslivets Engel staar
hos Gud — sænker sit Hoved stille i Skønhed og Ild.« Brudene synge:
Jesus Kristus han er vor Mand — den rene hellige Lidelsens Fyrste. —
Som smaa Blomster staa vi om ham; — at bestraales af hans Blik — er vor
Fred, tyste Fred. Tysthed ogalmquist.

377

milde Toner, Hav af Lys og sagte Sus, Engle og Liljer og Taarer og
Bloddraaber flyde i mange af disse »Drømmesyner« sammen i en klingende
og duftende sjælelig Musik.

Men ud fra disse Torneroselivets inderste Mysterier ser Digteren med en
nyvakt, rent artistisk Interesse ud over Verden. Alt i Verden er jo nu
bleven Leg for ham. I »Skaldens Nat« skildres denne Kunstnerindvielse
gennem Torneroselivet. Død var nu Døden, og alene Livet levede for mig.
Jeg hørte Tordenen stige i Skyerne. Men jeg lo og sagde: Lynilden er
smuk. Regnen styrtede skyilevis over Landet. Jeg blev ikke vaad.
Stormen for over Skov og Eng .., Min Haand var varm, og jeg malede.
Blomster saae jeg knoppes og visne. Jeg malede.« Dette helt uanfægtede
Artistsyn er hele den senere Romantiks: L'art pour l'art ; Almquists
Digtning hævder det radikalt. Alle Virkelighedsinteresser har han hævet
sig over. Moralen kommer ikke Kunsten ved. Kunsten er amoralsk,
befinder sig i Uskyldsstanden og véd ej Forskel paa Godt og Ondt. I
Fortællinger som Amorina' eller Tintomara stillede Almquist en moralsk
Folesløshed til Skue, som forargede dybt. To Ting er hvide.
Uskyld—Arsenik« lød det berygtede Motto, hvori han udtrykte det
artistiske Syns Indifferens for de moralske Begreber. Hans Kunst brød
sig ligesaa lidt om historisk Troskab. Poesien — erklærer han — skal
ikke nedværdiges til »Tyende for den faktiske Historie«; og han stødte
ofte respektløst an mod den objektive Virkelighed og den historiske
Kolorit. Selv Sandsynlighed og Sammenhæng i de ydre Hændelser kærede
hans Digtning sig ej om; den morede sig ofte ved at ophobe
Urimeligheder. Kunstnerens Lune er hans eneste Lov,378

hans suveræne > Car tél est notre bon plaisir . »Så jag målar Donna
Bianca — ty så roar mig at mäla blev det berømte Forsvar, hentet fra en
af Almquists egne Personers Mund. Og Arabesken, den hensigtsløse,
indholdsløse Skønhedsleg blev for Almquist som for Fr. Schlegel
Sindbilledet paa al Kunst.

Og ud fra dette frigjorte og overlegne Artistsyn er det, at Almquist,
som gennem hele sin Ungdom alene var optaget af »det Hele , og »det ene
fornødne«, nu faar Lyst til at se sig ud i Verden og male, hvad der
morer ham i den. Gennem Mystikens Briller ser Almquist, som de tyske
Romantikere, Virkelighedens Farver friskere og skønnere; Torneroselivet
i det indre forvandler Verden til en Lystgaard« og giver Sjælen Frihed
og Lyst til »at lege . Ligesom den tyske Romantik snart vendte sig fra
musikalske Stemninger og Drømmerier ud imod Virkelighedsstoffer, mod
historisk Skildring, Lokalfarve-digtning eller æventyrlig farvede
Virkeligheds-noveller (Tieck, Werner, Fouqué, kleist, Riickert, Uhland,
Heine), saaledes lod Almquist ikke sit Torneroseliv tære paa sig selv,
men hans Fantasi gav sig

— paavirket af de nævnte Romantikere, af Wilhelm Meister» og
»Wahlverwandtschaften«, af Scotts historiske Roman, Byron og Moore,
samt af fransk Nyromantik,

— til at forme allehaande historisk-etnografiske eller nutidsmæssige
Motiver ud i den brogede Mængde Fortællinger og Dramer, som udgør
Hovedstokken i hans ' Tornerosebogs- forskellige Dele.

Han søger forst og fremmest Farve og Musik. Som Romantiken i England,
Frankrig og Tyskland soger Almquist til Syd og Nord og Øst og hen
gennem Tiderne efter det exotiske, pittoreske, Lokal-og Tidsfarven.
Hans Digtning var en blændende ogALMQUIST.

duftende Buket fra alle Tiders og Landes Flora. Man er i Habessinien, i
ægyptiske Templer, hvor Neger-trælle slagtes under Bon og Offer og ude
i Ørkenen mellem Løver; Navne som Yussuf og Schems-ei-Nihar klinger i
Øret. Eller man er i Ossians og Scotts Højlande; Artur er med Heste og
Falke paa Jagt, Bøffelhornet gaar rundt ved Drikkegilderne; Goneril,
Melil-como, Mervin af Glamorgan — suser det En om Ørene. Der er
japanesisk og persisk, maurisk og oldnordisk, bibelsk og græsk,
middelalderlig og Gustav III's Hofverden. Almquists Fantasi søger blot
Duften og Koloriten af det fjerne. Han elskede at sidde og drømme over
Landkort, og selv tegnede han ofte for Underholdning saadanne. Selv
uforstaaede. fremmede Navne havde en magisk Virkning paa hans Fantasi,
de skænkede ham — sagde han — en musikalsk Opfattelse af Livet og
Folket«. Hans egen Digtning virker ogsaa stadig magisk ved Navne. De
blotte Titler: »Tintomara eller »Ramido Marinescoi er musikalsk Poesi.
Denne sidste Digtning tryller hele Romantikens Spanien frem ved et
Klingklang af Citroner, Granater — Mandolin og Redondillas, — Valencia
og Cid Campeador. — eller Dialogens evige: Donna Bianca, Donna Bianca«
og »Don Ramido, Don Ramido«. Det er hele denne Romantikens
Maskeradedragt, som man endnu idag ser Efterklangsdigtere gladelig
trække om i. Men hos Almquist beror alt paa en egen symbolistisk
Fantasi, som med sit helt subjektive Syn paa Verden gør alt om i Farver
og Toner. Ligesom Toner og I.yd fremkalder Landskaber for ham, saaledes
ser han med en uforklarlig, mystisk Fornemmelse Scener og Tildragelser
staa for sig med3So

visse, egne Farveskær over sig, en i gront og en i kanelbrunt, og
blotte Navne vækker bestemte Farver i ham.

Det er videre det fantasipirrende og fantasispændende, Almquist søger,
— ligesom Scott og Byron i England, V. Hugo og Dumas i Frankrig,
Hoffmann, Brentano og andre i Tyskland. Man soger nu en stærkere, mere
raffineret Illusion og en mere underholdende og æggende
Handlingsinteresse end den tidligere Roman. Almquists hele Ramme
omkring Tornerosefortællingerne — den gamle Hr, Hugo med hans Kreds paa
Jagtslottet — er holdt i det samme hemmelighedsfulde Clairobscur og den
samme illuderende Livagtighed i Sceneriet, som i Scotts eller Tiecks
Fortællinger. Og han gor alt for at fængsle og bevæge
Indbildningskraften hos Læserne. Ved foregiven Brug af gamle Dokumenter
eller Indblanding af historiske Fakta soges Virkelighedsskinnet
forstærket; interessante Gaadefigurer, dæmoniske Dobbeltnaturer, dunkle
Forbrydelser, Hoflivets Mysterier, mange sammenviklede
Handlingstraacle, uopklarede Skæbner — alt sligt pirrrede og underholdt
Læsepublikummet i de Almquistske Noveller. »Tintomara« var non pius
ultra i denne Henseende. Her som i de andre Lande forer da Romantikens
Fantasifraadsen nødvendig til stærkere og stærkere Krydderier,

I Kunsten at vække og anspore Fantasien uden at tilfredsstille den, at
give den et Stød og en Retning, men ikke mere, — saaledes at sætte den
i Selvvirksomhed ved Antydninger, hemmelighedsfulde Vink og uopløste
Modsigelser — deri er Almquist en Mester. Han har skreven en Afhandling
til Forsvar for de -uopløste« Slutninger i »Ramido Marinesco« og
Tin-tomara ; denne > Sättet att sluta stycken giver hele denALMQUIST.

suggestive Kunsts Theori. »Man kan,« siger han, lade være med at ytre
alt, kanske ikke engang i Ordene lægge det hovedsagenligste. Hvad man
ytrer, kan dog være af en saadan Beskaffenhed, at det aabner for
Læseren et Perspektiv, en Stemning, vækker et Ønske og en Evne til at
gaa frem videre i Æmnets Retning«. Det er næsten den største romantiske
Tillokkelse ved Almquists hele Digtning — dette uopløste og
»henklingende eller dolsk dobbeltbundede i de anslaaede Akkorder. Man
mærker den Mystikens Grund, der hele Tiden klinger med som Sangbund
selv i de tilsyneladende mindst mystiske Skildringer. Han forsvarer
ogsaa sin Poesi ved Henvisning paa Livets egen Mystik. — »Jeg har
aldrig set nogen Hændelse i det jordiske Liv, saadan at den er staaet
frem; med fuld Begribelighed, udredet og indset i alle dens Dele.
Saadant er alt Liv, jeg kan ej for det!«

Det sælsomme, det anomale, det pikante og paradoksale søges overalt.
Almquists Fantasi leger med alt sligt: et androgynt Væsen, der vækker
baade Mænds og Kvinders haablose Kærlighed, men selv ikke kan føie
Kærlighed, — Don Juan som angrende og dømt til den Bod at vinde alle de
Kvinders Had, som har elsket ham, — et Menneske, der har ønsket en
andens Død saa længe, at han, da den anden dør, føler sig som en
Forbryder og ikke véd, om han ikke har Skyld i Døden, — en Ghibellin,
der paa sin Dødsseng pines af Samvittighedsnag over ved Gift at have
forkortet en guelfisk Fjendes Dødskvaler, som var falden i hans Hænder,
— en monoman Mordlyst, som altid maa se Blod flyde — alle slige
intrikate Sjælstilfælde opsøger og behandler Almquist. Romantiken fører
her, paa samme Maade som i Goethes »Wahlverwandtschaften«382

— en Bog, Almquist elskede —, som i Hoffmannske Noveller, hos Merimée
eller hos Bulwer, over i experi-mentel Psykologi, dels idet den overalt
soger det ikke-trivielle, det, som viser, at Verden ikke er nær saa
flad og simpel og letforklarlig som Oplysningen havde paastaaet, og
dels idet Romantiken revolterer mod de ydre Regler, mod
Samfundsuniformen og hævder Plads for det individuelle, Undtagelserne,
Forskjellighederne.

Denne kætterske Polemik mod det konventionelle og Samfundsregler gaar
som den rode Traad gennem alle Almquists psykologiske Experimenter. Thi
gennem alle sine brogede Digtninge gor han stadig Propaganda for sit
Torneroseliv med dets radikale Subjektivisme. Det er Tendensskrifter
næsten alle, og fattes straks af Samtiden som saadanne. Ligesom
Almquist som ung var begyndt med Revolte mod den sociale Regulering af
Kærligheden, saaledes driver han nu hele Ronian-tikens, hele Mystikens
og Sværmeriets Oprør mod Samfundet ud i alle Konsekvenserne. Han
forsvarer den Enkeltes Ret til at berøve sig selv Livet (Magdalenes
Selvmord i »Jagtslottet«), han skildrer, hvorledes Kong Valdemar
Birgerson gaar til Grunde indvendig, fordi han ikke vover at bryde
gennem og vandre »Frihedens store, djærve Bane« frem i sin Elskov til
sin Hustrus Søster, den skønne Nonne Judith, men lader sig bidsle af
»Ordenen«, bukker under »for hele det Ishav, som hedder Samfundet«, og
sender sin Elskede bort (Hermitaget). Han viser, hvorledes den faldne
Pige, Skøgen, ofte er uskyldig og ren, er »en Fngel i Hjerteblomstens
inderste Kalk« (Colombine), og hvordan hun kan elske en, samtidig med
at hun hengiver sig til andre (Ifran Leonard). Han hævder, at
Menneskehedenalmquist.

overalt kun gennem Forbrydelser, gennem Rrud paa Samfundets Sædelighed,
er gaaet fremad; han stiller Ordenens, Linealens Gud Ormus op som
overalt, i den bedste Velmening, hæmmende og dødende Livet, hvorimod
Ahriman er Oproret mod Reglen, det langt dybere frihedselskende,
religiose Behov (Ormus og Ahriman); og i forskjellige satiriske
Noveller viser han, til hvilke barokke Konsekvenser den blinde
Autoritetstro fører (f. Ex. Palatset). 1 den mærkelige Figur >
Tintomar.i tegner han Naturvæsenet, der staar udenfor alle sociale og
sædelige Forhold, og blot handler efter sin Naturdrift, følger sit
uskyldige Instinkt og lever ud fra Torneroselivets Grund.

Som mod Samfundsmoralen fører han ogsaa i en anden Række Digtninge Krig
mod Theologien. Al Theologi er ham af det Onde, det religiøse Liv skal
alene hvile i den Enkeltes • Gottesseligkeit uden nogen Dogmers
Indblanding. I Marjam — et Art Drama fra Apostlenes Dage — persifleres
vittig Kristendommens hurtige Forvandling fra Jesu rene
Følelses-religion til Dogmelære. Overfladiske Omvendelser, der nojes
med Kristendommens ydre Form, og tomme dogmatiske Tvistigheder bliver
strax Følgen af denne Forvrængning. I en skøn og sjælfuld
Slutningsscene sidder Maria og Johannes ene tilbage og ser med Vemod,
hvor hurtig Kristendommen i Menneskenes Hænder er bleven forvandlet til
Kirke, Forsamling, Dogme.

Det var paa den ene Side ud af denne oprørske Subjektivisme, der vender
sig mod Samfundet, og paa den anden af den friske, gemytfulde
Artistinteresse for Virkeligheden, som oprinder af Torneroselivet, at i
1838384 romantiken og den ny tid.

den ny Fase skulde udvikle sig i Almquists Forfatterskab, hvorved han
blev et væsentlig Led i Romantikens Oplosning.

XXVIII. ROMANTIKEN OG DEN NY TID.

1 Tiden omkring 1830 udfoldede det ny Aarhundredes svenske Digtning sin
fejreste Blomstring.

Fritjofs Saga« fløj 1825 udover Sverig og Europa. Geijers Nationalværk
> Svea Rikes Hafder begyndte samme Aar at udkomme. Af Atterboms
poetiske Hovedværk Lyksalighedens 0« var første Halvdel kommen Aaret
for, og samtidig udgav Franzén sine Fannydigte. Almquist endelig kommer
hjem fra Verm-landsfærden med sin Tornerosefilosofi og forbereder
Tornerosebogen, som ser Lyset i 1832.

I hvilken Grad disse Aander og deres Frembringelser var udsprungen af
Tiden og Folket og talte dem til Hjerte, det saae man af den hurtige og
vide Popularitet, de vandt, og den Skare af Fortsættere og
Efterlignere, der allerede stod 0111 dem. Geijers Nationalhistorie
fandt Fortsættere i Fryxells og Strinnholms Arbejder, noget af hans
Digtnings nordiske Malmklang genlød i Malmstrøms. Som Franzén i
Grafstrøm og Böttiger kunde se sin Poesi leve videre, saaledes saae
Atterbom en Regn af Blomster og Stjerner følge efter sig- Tegnér vakte
paa samme Vis en Hær af Tegnerider. En fattig skaansk Klokkersøn, A.
Lindeblad, som i sin Skoletid i Lund havde haft Tilhold i Digterens
Hjem,395 ROMANTIKEN OG DEN NY TID.

imiterede skuffende den Tegnérske Stil — sang om den hellige Taler i
gyldne Skrud, som staar oppe paa Himlen og hedder Sol, eller om, at
hvert Menneske bær »på pannans spegel — sitt intets djupa eviga
insegel«. En Grossererson fra Stockholm, der ellers holdt til med de
Fornemme og blev Akademiets Sekretær samt Hofmarskalk, v. Beskow,
inspireredes af hele den akademiskpralende Stolthed over »Sverigs Aner«
og skrev et Prisskrift i Tegnérsk Stil om Sverig som »Europas ældste
Riddersal«, hvis Luft er sval af Sejrsfaner og hvis Jord er en eneste
Helteurne, — oni »Sveas Lejon«, der svømmer over Hav og Karl XII, for
hvem Faren er en ukendt Skønheds Billed, »tilis knäböjd vid hans fot
med bleka kinder — sin rådda hand i bojan sjelf hon gi'r. — Då ser han
sig omkring og spörger fälten — om nagon än vill pröfva svenska
hjelten«.

Imidlertid: Tidens Luft var ikke god for Romantiken. Den var fra forst
af en Handske kastet mod Aarhundredet, men dette var den stærkere. Det
skulde jo blive Politikens, Demokratiets, de sociale Brydningers
Aarhundrede, skulde blive Dampens og Industriens, skulde blive
Bismarcks og Darwins Aarhundrede. Som overalt rundt i Europa voksede
Sæden fra Revolutionen, trods Restauration og hellig Alliance. Mod den
autokratiske, mistænksomme Karl XIV Johan stod snart paa Rigsdagen en
Opposition af Borgerstanden i Stockholm, af Bonder og af Rester af den
frisindede Adel fra Revolutionen 1809. Denne Opposition blev mer og mer
højrøstet og indflydelsesrig, og efter Julirevolutionen 1830 fik den
borgerlige Liberalisme et snart mægtigt Organ for den offentlige Mening
i Hjertas »Aftonbladet-. Som overalt i Europa steg Folkeoplysningen —
trods Geijers og andre Romantikeres Kamp for at holde

Folket udenfor Dannelsen —; Storstæder voksede op med højere materiel
Udvikling, med Fabrikliv og Proletariat — trods de sammes Had til
Storstadslivet; i alle Klasser udbredte sig det rent menneskelige,
verdslige og rationelle Syn paa Tingene i Verden, som Romantikerne
troede at have overvundet og knust i deres Kamp mod det 18de
Aarhundrede. Det er — skriver Atterbom sørgmodig som ældre, næsten med
samme Ord som Ingemann i 30erne herhjemme — det er det samme Filisteri,
som vi havde troet at overvinde, der nu rejser sig og overvinder os.

I en af de gamle »gotiske Forbund sbrodre kommer — vemodig komisk — Don
Quichoteriets Kamp mod Tiden frem. Det var i Kammerjunkeren v. Rääf —
Raa f af Smaaland , som han kaldtes, fordi han paa sin Ejendom i Ydre
Herred folte sig og betragtedes som en Art Landsfader for sin Provins.
Herude — hvor han gik og samlede Oldtidsminder ind og gik paa Jagt hos
Almuen efter Rester fra det kære Hedendoms Tid — vidste han at holde
sig alt nyt fra Livet. Klædedragt, Husvæsen, Skikke var strengt
gammeldags, han taalte kun ærlige Træstole« i sit Hus og vilde ikke
vide af andre end de gammeldags ufjedrede Kærrer. Han holdt et dybt
Respektforhold vedlige hos sine Folk. En Dag, han havde sendt Bud efter
sin Skrædder og denne kom korende, holdt den myndige Patron en
Straffepræken for ham, og han maatte vende om og næste Dag komme igen
gaaende. Alt gammelt var ham helligt. Han mente, at Oplysningen havde
gjort Folket dummere og slettere. Før Bogtrykkerkunsten havde f. Ex.
Almuen været meget kyndigere i Astronomi eller Medicin end nuomstunder,
og han mindedes med Vemod de Overtroens Tider, da »FolketsROMANTIKEN OG

Indbildningskraft holdtes i stadig Virksomhed af de usynlige Væsener,
som levende i alt og oplivende alt, undertiden fremtraadte, snart som
belonnende snart som straffende Menneskenes Handlinger.« Og i en
Afhandling i Iduna , hvor han kæmper for Genoptagelsen af alle mulige
gamle Kirkeskikke, beklager han sig bl. a. ogsaa over, at man af usle
hygieiniske Hensyn ikke længer begraver i selve Kirkerne. >Siden
Kroppens Sundhed«, sukker han, er bleven foretrukken for Aandens, er
Skik og Love angaaende ikke at begrave de dode i Kirkerne fulgtes ad.«

Et skønt Skue var det, naar Räaf af Smaland var incle og indtog sin
adelige Slægts Sæde paa Ridderhuset. Den lange smalle Skikkelse med det
kantede, magre Ansigt stod som den stiveste Original paa sin Post mod
hver lille Nydannelse og forsvarede med Næb og Kloer det fra Fædrene
nedarvede. Han var naturligvis Protektionist, ivrede mod Folkeskolen,
bekæmpede — som national Göt^ —Jødernes Medborgerret, talte energisk
mod de moderne Humanitetsbestræbelser i Straffelovgivningen: fordrede
Legemsstraffe og strængere Straffe for Sædelighedsbrud, og ankede over,
at Forbrydelser, der er Listens kolde Anslag«, straffedes mildere end
Passionernes Voldsgerninger«, hvilket viser, at dette Lovforslag ikke
kender den sande Ære«. Højtidelig nedlagde han paa Rigsdagen i 1848 en
Protest mod Dampskibe og Jernbaner. »Samfundets Lykke bestaar, efter
min Mening, i at eje Borgere, hvis Sjæls- og Legems-evner har opnaaet
den størst mulige Styrke. Dampkraften slapper begge Dele«. Og hvert Aar
saae man ogsaa den konsekvente Mand køre med Skyds ad Landevejen den
lange Rejse frem og tilbage mellem Rigsdagen og sit Gods. Da 1865 den
gamle Stænder-

repræsentation blev ophævet og en folkelig Rigs-dagskonstitution
vedtaget, skrev den firsaarige Mand dybt nedbøjet over Landets Skæbne
til en Ven: Fuimus Troes. Det ærerige Sverige er nedsunken i
Demokratiets dybeste Snavs. Kong Karl har fort sig selv og sit Land
over Rubikon. . . . Hvem skal blive vor Augustus, vor paa ny vaagnede
Gustav lllr*

Gav Tiden saaledes Romantiken Uret Punkt for Punkt, førte ogsaa
indenfra den romantiske Udvikling ud over sig selv, i Sverig som i de
andre Lande. Og i de fire store Aander, i hvilke de ny Bevægelser fra
Aarhundredets Morgen havde legemliggjort sig i svensk Kultur, i Tegnér,
Atterbom, Geijer, Almquist, kan man følge, hvordan — hos hver paa sin
Maade — det romantiske bryder sig mod eller fører over i det moderne.

Tegnér, der 1824 var bleven Biskop i Vexiø og som saadan var Medlem af
Rigsdagen, stod fuldt rustet paa den politiske Arena og kæmpede i
30erne som en rasende Roland mod »Aftonbladismen« og det
»konstitutionelle Gøglespil«. Det var hans Dyrkelse af det kongelige,
det aristokratiske og heroiske, der hadede den demokratiske Lavhed og
Middelmaadighed, og oprørtes over »Nivelleringsaanden«; det var hans
Kærlighed til det ridderlige, generose, alle Luxusdyderne, som ærgredes
over alt dette evige, filistrøse Nytteraab. Han drog i Taler og i
politiske Digte — som det store Digt »Georg Adlersparres Skugga till
svenska folket — til Felts mod »Udjævningsaanden og »Smaaiig-heden«.
Det var ogsaa den nedarvede Autoritetssans og hans Herskesans, der
oprortes mod disse » Skomagere , der vilde bestemme over Riget. I en
Beretning om et Besog hos Tegnér refererer Thomander allerede 1825389

de af Tegnér ytrede Meninger saaledes: »I Politik Despotisme,
Ansvarlighed overfor Gud og Samvittighed, striks efter Loven«. Han blev
baade som Bisp og Politiker altid mere absolutistisk, han tilraaber
Carl Johan, at han skal »klæde sig i sin Kroningsdragt af Ære < og
tæmme med Jærnhaand, og han ligger i stadig Polemik med »Aftonbladet :,
»der holder Tidsaanden i en Skindsæk, og slipper ud saa megen Vind
deraf, som behager det«, og med »den drukne Pobel«, der »villig
abonnerer paa sin Demoralisation«.

Selv var Tegnér imidlertid indadtil ikke stort mere end en Ruin, gaaet
til Grunde — kan man sige — i Bruddet mellem de skeptisk-realistiske
Sider og de romantiske i hans Natur og Dannelse. Det var baade Sygdom —
en Aare af Tungsind og Sindssyge gik gjennem Slægten — og maaske en
Kærlighedspassion, der indenfra undergravede den stolte Personligheds
Bygning; navnlig omkring IS25 har der — som Brandes paaviser i sin Bog
— været en alvorlig Krise; siden har ogsaa det altid pinlige Misforhold
mellem hans Bispeværdighed og Bispevirksomhed og hans Natur saa at sige
oprevet denne ærlige og aabne Sjæl. Fra Begyndelsen af havde hans
Dannelse haft sin faste Grund i det 18de Aarhundredes skeptiske og
lavsindede Opfattelse af Menneskenaturen — Voltaires, Popes, Leopolds
fornægtende Syn —; men imod dette var det saa, at Luthertalen og hans
romantiske Digtning havde rejst sig til Protest og udtrykt den
Begejstring og det Ideal af Ære, Adel, Mod, Heroisme, som luede i hans
Sjæl; jo ældre og ulykkeligere han imidlertid blev, des mere udhuledes
hver Tro paa disse Idealer, saavel af den skeptiske Dannelse i ham som
af den klare Virkelighedssans, der var ham medfodt. Der kom en demo-390

raliserende Delthed ind mellem hans Sang og hans Prosa. Den förste
forekom ham i ærlige Øjeblikke blot glimrende Logn«, Fyrværkeri af
fagre Fraser . Han væmmedes da ved sin Billeddragt: »visselig er det
lettere — jeg ved det af Erfaring — at gore Raketter end Stjerner«. Som
»Fritjofs« og Ingeborg, s Digter og som Biskop forkyndte han ét, i
Breve, i Smaavers, i Samtaler udtalte han det modsatte. Naar han ved en
Kirkeindvielse staar og taler i fuldt Ornat om Inspirationens
Indgivelser, hedder det romantisk religiost: »De er Born af Øjeblikket;
den, som har faaet dem, véd ej selv, hvorfra de stammer, de hænger ikke
sammen med den almindelige Kæde af hans Forestillinger; de falder som
et Lyn i Mørket og befrugter det forbausede Sind, de er Guds Aand, et
Bevis paa hele hans Naade, ube-regnet og uberegnelig i Oprindelse og i
Folger. Lad Dagens Vise saa le ad en saadan Opfattelse som sværmersk og
overtroisk«. Nogle Aar efter gør han i et Brev Nar af Poeternes
Inspirationsmysticisme: Er poetisk Indgivelse noget overnaturligt og
ubevidst, da erkender jeg, at i det mindste jeg aldrig har haft nogen
Erfaring derom. Men vel har jeg Erfaring om en højere Livlighed og
Virksomhed af alle Sjæleevner, Fantasi, Associationsevne, Forstand o.
s. v. Dette er rent moderne ædruelig Psykologi. Besynger han officielt
Fritjofs og Ingeborgs trofaste Elskov, skriver han privatim:
»Kærligheden er en Selvmorder, den maa dø, saafremt den ikke sukker
forgæves«. Hele hans Digtning og Retorik faar mer og mer noget hult og
konventionelt over sig. Han synger om Forsynets Gang i Historien, og
skriver i et Brev, at Tanken om denne er et smukt Digt og jeg vurderer
den som saadant, kunde vel ogsaa selv udføre den paa Vers, men for
Alvor391 ROMANTIKEN OG DEN NY TID.

tror jeg ikke derpaa . Han synger om Tro og Ære og Religion og
Fædreland ved akademiske og kirkelige Fester; men Omkvædet i hans Sjæl
var stadig Versene fra det gribende Digt »Mjeltsjukan« fra 1825, som
aabner Digterens Indre bag den lysende Façade: 'Dig Menskoslägte, dig
bor jag dock prisa, — Guds afbild du! hur trafiande, hur sann! — Två
lögner har du likvål till at visa, — en heter qvinna och den andra man.
— Om tro och æra finns en gammal visa, — hon sjunges ba.->t, når nuin
bedrar hvarann«. Og Skismet i hans Sind mellem Digt og Virkelighed
betegnes klart af ham selv i det lille Strovers »Sorg og Glæde : Glæde
og Sorg behersker stedse Menneskehjertet; Mennesketanken styres paa
samme Vis af Sandhed og Logn. »Att ej skilja dem åt, lät himlen sorgen
bli sanning,—glådjen bli skimrande lögn; detta år lifvets myster .

Hvor ulige end Tegners Natur og Livsskæbne var fra Byrons, er der noget
parallelt i deres historiske Stilling. Tegner har ogsaa folt dette og
var ikke saa lidt anfægtet af »Byronisme«. Begge har deres Rodder i det
18de Aarhundredes skeptiske og rationelle Dannelse, og ligesaa aandelig
afhængig Tegnér er af Leopold, ligesaa meget beundrer Byron Pope og
sympatiserer med ham. Men begge fores ud over det 18de Aarhundrede ved
deres lyriske Patos og Entusiasme, deres Beundring for Storhed,
Æventyr, Heroisme. Tegners heroiske Maria er en Byronsk Figur, Fritjofs
Farvel, da han gaar i Landflygtighed, er beslægtet i Tone med Childe
Harolds Farvel«, begges beundrende Optagethed af Napoleons store
Skikkelse stiller dem ogsaa sammen. Men hos begge fortærer den
skeptiskrationelle Dannelsesbund efterhaanden den romantiske

Entusiasme eller forvandler den, vrænger ud og ind paa den til en
fortvivlet oprorsk Verdenssmerte, som den, hvoraf »Don Juan« og
Mjeltsjukan« udspringer.

Helt anderledes forholdt Atterbom sig. Han forblev sin Romantik helt
tro. — en af de Aander, som intet lærer og intet glemmer. Han hadede
Stockholmerliberalismen og »Aftonbladismen«, og han samlede alt, hvad
hans harmløse Sjæl ejede af bitter Foragt til den Skildring af den
hyperboreiske Republik, som han gav i 2den Del af Lycksalighetens 0 ,
hvor Astolf kommer tilbage til sit Rige — en Satire mod Frihedsrummel,
Respektløshed, lavt Jordsnuseri og fræk Egoisme, der er ligesaa barnlig
og hidsig som Ingemanns i Huldregaverne«. Ingen blev heller saa
hjerteløst ondt behandlet af Aftonbladet« som Atterbom. Med de samme
Udtryk og af de samme Grunde haanedes han nu af de Unge, som han i sin
Tid var bleven forfulgt af det gamle Wallmarkske Parti. I den Grad var
det sandt, at det var clen samme Tidens, Aarhundredets store Bevægelse,
i hvilken Romantiken i sin Tid havde indskudt sig som Paranthes, der nu
atter sluttede Paranthesen. 1837 skrev Atterbom: »Hvor meget end de
ægte Akademikere afskyr Aftonbladismen, ser man dog i saadanne Figurer
som f. Ex. Lindeberg, en tydelig Amalgamering af det sletteste,
idéløseste, det mest prosaiske i dem begge«. Aftonbladet« kaldte ham,
da hans »samlede Digte« udkom 1838, en ren Middelmaadighed, deruden
indre poetisk Drift møjsommelig hobede Ord sammen uden Tanker, og
beklagede at Ungdommen skulde undervises af en slig »Bornerthedens
Apostel«, en slig »af Munkelegender indtørret Muldvarp«.393 ROMANTIKEN
OG DEN NY TID.

Atterbom mærkede sorgmodig, hvor ensomt det efterhaanden blev om ham,
selv oppe i det kære Upsala. Men han forskansede sig blot des fastere i
sin romantiske Borg. Jeg lakser« skrev han 1838 nu ikke længer Aviser
undtagen den skikkelige Upsala Korrespondent. Jeg vil barrikadere mig
indenfor Poesi og hvad dertil horer og for alt andet blive døv og
blinde Og samme Aar skrev han til Ingemann — hans Aandsbeslægtede, som
følte sig ligesaa ene: »Af Poesiens underskønne Land, — som under
Jordskælv sank i bundløst Dyb, — en ensom Skovo efterlodes mig. den
spejler — i klare Vover end et Riddertaam, — ifra hvis Tinder under
Sagaklang — den fordums Minnesangens Fane vajer . I det Taarn boede
han.

Alligevel voxede hos Atterbom — som af Romantiken i de andre Lande — én
Side af moderne Virkelighedserkendelse frem: nemlig den
literær-historiske Kritik. Den lydhøre poetiske Modtagelighed for de
forskellige Tiders og Landes Poesi havde allerede fra Begyndelsen af
været et Udtryk for Romantikens Sans for det oprindelige, det
individuelle, det forskelligartede, for det historiske og for
Lokalfarven. Og i alle Landene udviklede moderne æstetisk Forstaaelse
sig derud af: i Tyskland gennem Herder, Goethe. Brødrene Schlegel,
Brødrene Grimm; i Frankrig gennem Mdm. Stael, siden Chateaubriand,
Villemain, Ampere, endelig St. Beuve; i England med Charles Lamb,
Coleridge, Hazlitt; i Danmark med Steffens, Heiberg, Hauch, P. L.
Møller. I Sverig var Fosforisternes Kritikere, Hammarskjøld og
Palmblad, Indlederne. Hammarskjølds Svenska Vitterheten 1818, som
YVallmarkianerne kaldte ganske overflødig efter Bloms »Utsigt öfver
svenska vitterheten« fra 1809 (om hvilken ovenfor er talt), viser394

just, sammenstillet med denne, hvilket umaadeligt Fremskridt der var
gjort i æstetisk, historisk Forstaaelse. Naar man her læser
Karakteristiken af svensk Folkenaturel og dets poetiske Anlæg, af
Folkevisen eller f. Ex. af Creutz og Gyllenborgs Poesi, foler man, at
nu. er Kritiken som Kunst, — Aarhundredets lode Muse« — bleven til.
Atterboms store Værk: »Svenska Siare och Skalder« er endnu idag Sverigs
Hovedværk i literatur-historisk Kritik. Hele den Kærlighed til Poesi,
som var den rode Traad i hans Liv, hans fine Ore for alle dens
forskellige Tungemaal, hans smidige, sympatiske Sjæleindlevelse, hans
velvillige Trang til at anerkende og beundre alt skønt lagde sig smukt
for Dagen i dette Arbejde, i hvilket Rudbeck og Svedenborg, Ehrensvärd
og Thorild, Bellman og Atterboms bitre Ungdomsfjender blandt
Gustavianerne er skildrede med samme Kærlighedens Forstaaelse. >Elsker
ej mest den, som mest forstaar?, hedder det i Dedikationen til en af
»Siare og Skalder s Dele. Dette er Mottoet for moderne kritisk Sans.

Saa var der Geijer. Hans Udvikling betegner en af Hovedlinierne i
Romantikens Udvikling over til moderne Aandsliv.

\ i har set, at Kærnen i hans Livssyn var et rent naivt
Hengivelsesforhold til det Værende; deri bestod hans Forstaaelsesevne
og Trang til at fordybe sig i det objektive, deri bestod hans
historiske Sans, hans Sam-hørighedsfølelse overfor Samfundet, hans
ydmyge Religiøsitet, hans konservative Underkastelsestrang. Men nu
udviklede sig efterhaanden deraf baade Virkeligheds-dyrkeren og
Demokraten i Geijer.

Det er tidligere vist, hvorledes Geijers Historieskrivning efterhaanden
blev mer og mer saglig og395 ROMANTIKEN OG DEN NY TID.

objektiv, og strog af sig Ungdommens filosofiske Konstruering af
Sammenhæng. Hans historiske Hovedværker er gennemaandede af moderne
kritisk Virke-lighedsrespekt, der resignert og redelig holder sig til,
hvad man ved. Han træder derfor mer og mer op som den »realistiske«
Historieskriver baade imod de romantiske Opdigtninger om den svenske
Oldtid eller om Middelalderen og ogsaa imod den retorisk-akade-miske
»Æremindec-historik. Han skriver imod den forsodende, forskønnende
Usandfærdighed, der patriotisk skryder i hele denne officielle
Historieskrivning, og selv skurer han Glansen af mange Legendefigurer i
den svenske Historie.

Han bliver ogsaa mer og mer ked af den romantiske Fantasidigtning, og
tager stærkere og stærkere Ordet for en historisk eller
virkelighedsskildrende Digtning. Scotts historiske Romaner og Goethes
Virkelighedsroman bliver ham Mønstre. Poesien kan ikke leve af Luft,
men maa leves ud af Livet. Hver Tid har sin Poesi i sig, alle Dele af
Virkeligheden, selv det, der synes mest prosaisk, har Skønhed i sig
mere end alle Fantasifostre; Poeten skal have den Ønskekvist, der faar
det poetiske Indhold frem. Og nutildags bruser Virkeligheden saa mægtig
ind paa os, at det ikke gaar an, at Digtningen længer stænger sig inde,
den maa gaa ud i Virkelighedens Friluft. »Mig har stugan blifvit för
trang' slutter han sin berømte Anmeldelse af Atterboms Digte 1838, i
hvilken han bebrejder disse hele deres fornemme Virkelighedsfjernhed.

Virkelighedsinteressen er ogsaa en Følelsessag for Geijer, — en
social-moralsk Trang til at gaa ud over sit lille Selv og hengive sig i
Menneskehedens Fælles-396

interesser. Det onde — havde han stedse forkyndt — var Egoismen, »Jeg
Jeg principet«; og hans kristelige Broderlighedsfolelse og medfødte
Samfundsfølelse fører ham mer og mer ind paa Tidens demokratiske og
sociale Bevægelser. Oprindelig aristokratisk og royalistisk som al
Romantikens Historieskrivning bliver Geijers efterhaanden altid mere
folkelig; han bliver Talsmand for den gamle Bondefrihed mod
Frihedstidens Adels-herredomme og mod den lysende, men ødelæggende
Storhedstid. Og den oprindelige praktiske Sans i ham vækkes mer og mer
til Interesse for Samfundsforbedringer og Reformer. Nu forkynder han
bl. a. ogsaa, at Digtningen bor tage Parti for store okjektive
Interesser, blive Tendensdigtning. Om Romantiken siger han : Istedenfor
helt ud at sænke sig ned i store objektive Æmner (der findes saadanne,
overfor hvilke det lønner sig Umagen) og i et saadant Bad at aftvætte
sin Selviskhed, kæler den for sin egen yderst tilspidsede
Subjektivitet«. Men overhovedet indser han mer og mer, at det nuværende
Europa foler sig overmættet af Literatur, Kunst og Videnskab. Alt
stiler nu hen imod det praktiske Liv«. Det var netop denne »praktiske«
Retning i det i8de Aarhundrede, som Geijer og Romantiken havde kæmpet
imod i de ideelle, upraktiske Interessers Navn. Nu svinger Tidspendulet
igen tilbage.

Samtidig foregaar der ogsaa en Udvikling i en anden Retning hos Geijer.
I hans Natur havde der altid, ved Siden af Hengivelsestrangen, været en
kraftig, selvstændig Personlighedstrang. Man mærkede det, blot man
talte med ham, paa den abrupte, nervøse Maade, han talte paa, den
voldsomme, ofte hensynsløse Maade at være paa; her var noget
karakterfuldt selvegent, som ikke lod sig disciplinere. Hverken i sit
dagligeROMANTIKEN OG DEN NY TID.

Liv eller i sin Embedsvirksomhed kunde han finde sig i Regelmæssighed.
Hans Selvraadighed lod sig ikke beherske, vilde selv herske. Han vil
tumle sig paa egen Haand — »svare hver for sig, — jeg svarer for mig« —
han har stedse den »Vikinge«lyst i sig, som han besang i sit
»Iduna«digt. Hele denne Side i hans Væsen havde ført til det Krav paa
Personliggørelse, som han stedse havde stillet til alt aandeligt
Indhold. Han stod altid imod de kvietistiske eller katolske
Tilbøjeligheder i Romantiken. Han var en dybt protestantisk Natur. Han
kaldte Sokrates den første Protestant. Han krævede — som
Gammelpietisterne — Inderliggørelse, personlig Tilegnelse af
Kristendommen. Og det havde altid været ham magtpaaliggende at forene
dette Personlighedskrav med de sociale Krav, og vise, at hint
ingenlunde fører til Egoisme, men tvertimod er »det sikreste
Sammenbindingsmiddel«,

Denne Respekt for det personlige havde altid været hans Liberalisme.
Hvor andre saae en Masse, dér saae han en Samling af Individer, hver
med sin Natur og sin Ret til Plads i Livet. Det var derfor, han altid
havde forsvaret alle smaa partikulære Samfundsdannelser — Laug,
Korporationer, Familien osv. — imod dem, der vilde »drukne al
Individualitet i det store abstrakte Hele«. Revolutionens udjævnende
Frihedsaand syntes ham slet ikke i Familie med det, han kaldte »sin
Liberalisme«. — Men nu foler han dog efterhaanden i 3o-erne, at det,
der vil op, og det, han har bekæmpet fra de konservatives højre Fløj
som noget uhistorisk og »samfundsopløsende«, det er ogsaa, eller
ialfald, i det ligger ogsaa netop et Krav paa Personlighedens
Frigørelse og Udvikling, ikke ud af Samfundet, men tvertimod ind i
offentligt Samfundsliv408

og nv Samfundsdannelser. For dette vindes Geijers Sympathi. Nu vil han
da — i Modsætning til tidligere —, at alle skal have Del i Undervisning
for at kunne udvikle sig. Nu vil han, at Næringer og Konkurrence skal
frigives, at ethvert Statens Formynderskab skal ophore, for at
Kræfterne ret kan udfolde sig. Han vil et konstitutionelt Demokrati og
vil en fri offentlig Diskussion.

Alle disse ny Anskuelser brod med en næsten forfærdende Voldsomhed frem
i det Litteraturblad som Geijer fremstod med i 1838. Lang Tid havde det
ny gæret i ham, medens han udadtil stod som Upsalareaktionens Chef og
endog blev pebet ud af de rabulistiske« Studenter. Han var bleven tavs,
og der ymtedes blandt Omgivelserne om, at han var ved at svinge. Og,
efter at have beraadt sig med sig selv og sin Gud i Ensomhed, gav han
nu sine ny Overbevisninger Luft med den explosive Kraft og Oprigtighed,
som laa for hans Natur og saa ofte for havde stodt Vennerne fra ham.
Der blev ogsaa nu. som ventelig var, en almindelig Opstandelse. Alle
Vennerne i Upsala saae sig forraadte af deres Chef, saae
Stockholmerliberalismens afskyelige Lære forkyndt af hans myndige Mund.
De forstod intet og stodte ham helt fra sig. Hvvasser kaldte Geijers
Adfærd alene forklarlig af patologiske Grunde«, andre beskyldte ham for
»Popularitetsjagt«, Palmblad søgte at latterliggøre ham, Atterbom trak
sig smertelig berørt tilbage, men det kom dog siden til en Art venlig
Vaabenstilstand mellem dem. Værst var Stillingen for Geijer oppe i
Upsala, naar Aviserne kom fra Stockholm fulde af Triumfer over
»Frafaldet«, haanende det forladte Parti og tagende Geijer helt til
Indtægt. — Thi i Grunden følte han sigROMANTIKEN OG DEN NY TID.

lidet i Slægt med .Aftonbladet s Parti og holdt sig ogsaa fornemt paa
Afstand fra det. Trods det store Brud var Kontinuationen heller ikke
borte mellem den ny og den gamle Geijer. »Det er gennem Historien, at
jeg er frafalden fra den historiske Skole skrev han 1838. Det var han
netop ogsaa. Det samme Hengi-velsesforhold overfor Tilværelsen og den
samme Respekt overfor alle levende Krafter, som altid bar hans
historiske Syn og som engang havde faaet ham til at værne om alle
bestaaende Institutioner og velsigne den hellige Alliance, — den
religiøse Optimisme, der saae Gud i, hvad der skete, — denne samme
maatte ogsaa i Historiens Bog læse, hvordan hvert Tidshverv gav sin ny
Indsats«, der forte fremad i evig Vækst, og selve denne Vækst og
Udvikling maatte blive ham hellig som Guds egen Plan med Menneskeheden.
Og jo mer han nu saae de ny Bevægelser — sociale, økonomiske, politiske
—, som han var begyndt med at stille sig imod som uhistoriske«, jo mer
han saae dem voxe og bæres frem af mægtige Kræfter, des mere maatte
netop hans historiske Syn ledes til at anerkende ogsaa dem som et nyt
Stykke Historie og til — netop i sin religiøse Optimisme — at se det
berettigede og gode i dem. Hans saglige Objektivitet nøder ham for det
første til at acceptere, anerkende de ny Kræfter, som de andre
konservative vil lukke Øjnene for og reducere til nogle Avisskriveres
Spektakel. Det hjælper ikke at dadle og rose — siger han angaaende det
ny: »det første og uomgængelige bliver at erkende det som en ny,
virkeligt Samfundsmagt og indrette sig derefter . Og han mener da, at —
ikke ved at stritte gavnløst imod —, men ved at gaa ind paa og regne
med de nv Kræfter og Bevægelser, kan man bedst værne om400

det, der ikke maa falde, og lede alt hen i en god Retning. Paa Karl
Johans Fødselsdag 1841 drak Geijer i Ensomhed sin Konges Skaal »af
Hjertet og med en god Samvittighed. Jeg kan sige, at jeg ukendt har
gaaet Vagt omkring min Øvrighed allerede siden 1838. Jeg anklages for
revolutionær, og et Hovedformaal har det været for mig at spare mit
Fædreland for en Revolution«.

— En hel anden er endelig Udviklingen hos Ærke-romantikeren blandt dem
alle, hos Almquist. Ogsaa hans Gennembrud fandt Sted i 1838, — det
politisk bevægede Aar, da Reaktionens og Liberalismens Bolger tornede
saa voldsomt mod hverandre, Aaret for Cru-senstolpes Fængsling og
Gadeurolighederne Da udkom ogsaa Almquists Novelle »Det gar an og de
første af hans Bondelivsskildringer. Medens de mellem 1832 og 1837
udgiv ne Dele af » tornerosens Bog; væsentligst bestod af gamle
Arbejder fra 20erne, var det nu hans Produktion i 30erne, som saae
Dagens Lys. Og den udviste en mærkelig Udvikling.

»Det gar an« handlede om en Sergent og en Glarmesterdatter fra
Provinsen, der træffer hinanden paa en Rejse, udvikler for hinanden
deres Meninger om Livet, Ægteskabet osv. og beslutter at leve med
hinanden som Ægtefolk, men uden lovformelig Vielse, for at de frit kan
gaa fra hinanden, naar de ikke længer synes om at leve sammen. Det var
da en Tendensnovelle mod Ægteskabsinstitutionen af samme Art som de
George Sandske Romaner, der paa den Tid gjorde saa megen Opsigt, og
ogsaa tydelig afstammende fra Goethes > Wahlverwandtschaften Det var
Romantikens Subjektivisme, der vendte sig oprørsk mod alle
Samfundsskranker og baade hos Byron og Shelley,ROMANTIKEN OG DEN NY

hos G. Sand og »det Unge Tyskland« særlig havde et Horn i Siden paa
Ægteskabet, men forresten ogsaa gik løs paa Ståt og Ejendom. Som hos de
nævnte fødtes hos Almquist moderne social Tendensdigtning ud af
Romantiken, idet denne — med hele Tidsretningen efter Julirevolutionen
— gik over til praktisk at undergrave Sam fundstvangen og
Samfundsordenen. Almquists Det gar an« var en Art praktisk Oversættelse
af Piecen Hvad ar kärlek?« fra 1816. I en Afhandling fra nogle Aar
efter »Det går an< hyldede Almquist de ny franske kommunistiske Lærer
og proklamerede som almindeligt Program: >Konventionsideen skal
undergraves ligesaavel som Autoritetsideen«.

Imidlertid. Der var ogsaa noget andet og mere i »Det gar an«. Sara
Videbæk var lidet af en G. Sandsk, oprørsk Heltinde. Der var nok noget
af Torneroselivet i hende, og hun er ikke uden Slægtskab med Tintomara
eller Colombine. Men Glarmesterdatterens Sprog var ikke meget
romantisk, og hendes Betænkeligheder ved Ægteskabet var af meget
prosaisk Natur. Hun havde set saa mange Ægteskaber, der blot var til
Fordærv og Pine for begge Parter — hun kendte et saadant, ligesom
Almquist, fra sit eget Hjem —, hun kendte navnlig fra Smaafolk
Hustruens ulykkelige Stilling, naar endog hendes Selverhverv var
undergivet en drikfældig Mands Raadighed; hun fandt det derfor reellere
og i Grunden mere moralsk, at begge Parter staar frit overfor hinanden.

Novellen, der straks vakte en Storm af Modsigelse, angrebes da ogsaa
paa én Gang som sædelig opløsende — »en ren Satanisme« skrev Palmblad,
og Geijer erklærede, at Novellens sofistiske Ræsonnement ogsaa kunde
føre til Forsvar for Lonmord —; men

samtidig ogsaa for sin Prosaiskhed, sin nedværdigende Betragtning af
Ægteskabet som et rent okonomisk Fællesskab, og dette tilmed udtalt af
en Kvindes Mund.

Det var en Prosaens Protest mod Romantik og Idealisme, der da her
gjorde sig gældende, — som tildels hos »det unge Tyskland eller hos
Balzac. En skarp, praktisk Virkelighedsforstand havde — som Arv fra
Faderen — altid ligget i Almquist ved Siden af den hyperidealistiske
Retning hos ham; den var kommen frem stænkvis selv midt i det
højtflyvende Manhems-forslag; den gjorde sig nu mer og mer polemisk
gældende. I »Tintomara« var der et Forsvar for den »animale* Side i
Menneskenaturen, der forargede Samtiden. I Signora Luna« skildredes en
Helgenindes Menneskeliggørelse, Nedtræden fra sin Piedestal til
almindelig Jordiskhed. I »Araminta May« var en emanciperet Kvindefigur
fremstillet, som ikke lignede Romantikernes poetiske, blegsottige
Frøkener. Og nu gør Almquist sig — efter Wilh. Meisters, efter Balzacs
o. a 's Exempel — en Fornøjelse af at skrive Fortællinger om juridiske
Arvesager, om Pengeforetagender og Forretningsforhold, om en
Granriskærling eller om en Ladegaards Forpagtning. Og han skriver en
smuk Alhandliiig Poesi i sak,« om, at nu er Tiden træt af Drømme og
Allegorier og »falsk Idealitet,« nu maa Digtningen blive menneskelig og
naturlig. Prosaen maa rehabiliteres og ligesaa de naturlige, sanselige
Sider af Mennesket; Mennesket er »et himmelsk og et jordisk tillige.
Derfor tager alligevel ikke »det Underbare« Afsked med os. Naar
Skabningen opfattes ud fra det artistiske Uskyldighedsstandpunkt, som
Torneroselivet genvækkerROMANTIKEN OG DEN NY TID. 39 7

i Sjælen, da er den visselig, selv i sine saakaldte prosaiske Sider,
vidunderlig nok.

Navnlig var det Bondelivet, hvori han nu fandt Æmne paa samme Gang for
sin Virkelighedssans og sin Tornerosepoesi. I Folket, dets Enfold og
dets naturnære Liv havde allerede Rousseau forelsket sig og sidenefter
Romantiken; i Almuen, navnlig den unge Pige af Bondestanden, troede
Almquist, at Torneroselivet slumrede. Megen af sin Drengetid havde han
tilbragt paa Faderens Landgods; Kærligheden og Kendskabet til Landlivet
sad fra da af i ham. Siden havde han oppe i Vermland selv hugget Træer
og vejet Jern af. Paa talrige Fodture rundt om i Sverig holdt han
Fortroligheden med Almuens Liv og Sverigs Natur vedlige. Heraf opstod
nu de Almquistske Bondelivsnoveller.

Kapellet,« Grimstahamns Nybygge,« Ladugärds arrendet,* »Skällnora
Qvarn. Man kan mærke (og tildels ogsaa kontrollere af Breve), hvor
friskt og nært Motiverne er sprungne lige ud af Fodturenes muntre
Virkelighedsblik: Udgangspunkter er en lille Barnepige, han moder paa
en Grusgang ved en Herregaardshave, trækkende en Barnevogn, og som han
giver sig i Snak med . . en ung Bondepige, han moder med en
tungt-læsset Kærre, som hun og Hesten i Fællig strider med at faa op af
en Bakke, og som Almquist saa hjælper og indlader sig med . . to unge
Folk, der kæmper sig frem i et elendigt Nybygge paa Svedjeland. Der
staar Skovluft og G ran risduft, hyggelig Lugt af Stald og Ho, af
Hjemmebagers og Malkestue udaf disse Fortællinger, men ogsaa den ramme
Luft af den haarde Nod og den nogne Fattigdom. Vi er med i det gamle,
forfaldne Kapel ude paa Skærgaardsoen, hvor den ny, unge Prædikant skal
tale for en Menighed af halvt ud-

hungrede og udslidte Gubber og Fiskerkoner. Vi er med i den fattige
Husmandsstue første Aften, Johan og Katrine er sammen i eget Bo, og
Koen brøler derude, uden at Johan véd. hvor han skal skaffe Foder til
den. Vi er ogsaa med oppe paa Kværnloftet, hvor Brita ligger, sovende
efter endt Arbejd, paa et Par Kornsække . . . Virkelighedens Atmosfære
er overalt, frisk og kraftig, — det er som en Rude, der her i
Literaturen er slaaet op ud til Livet, — om end Tornerose-mystiken
stadig ligger over disse Almquistske Bondepiger, der handler som
instinktsikre Naturvæsener ud af et religiøst-sædeligt Følelsesdyb. Den
romantiske Bondenovelle indledes her paa svensk Grund, ligesom den
samtidig blev det paa tysk i Immermanns Der Ober-hof« og Auerbachs
»Schwarzwalder Landsbyhistorier« og senere paa norsk af Bjørnson

Almquists Virkelighedsskildring og sociale Tendensdigtning faldt sammen
med hans endelige Overgang til »Aftonbladet.' Med »Det gar an- havde
han brudt Broerne af bag sig. han kunde ikke længer beholde sit
Rektorembede, Domkapitlet fik ham berøvet den Pastorværdighed, han
indehavde, og han blev nu en mægtig Mand i Aftonbladet « og blandt de
unge, liberale Publicister. Alligevel, ligesaa lidt som Atterbom og
Romantikerne slåp ham ud af Syne i hans ny Udviklingsfase, men
tvertimod stadig med Interesse fulgte ham, idet de vel følte, at han
baade som den kommunistiske Politiker og den »realistiske«
Virkelighedsskildrer stedse inderst inde forblev Ærkeromantikeren, —
ligesaalidt var Almquist af samme Kød og Blod som det liberale
Bourgeoisi, han nu officielt stillede sig paa Parti med. Det og den
liberale Presse havde været meget mere spidsborgerlig forargede over
Det går an« end Atterbom, og hansROMANTIKEN OG DEN NY TID. 39 7

romantisk-revolutionære Retning var af en helt anden Art end den
Liberalisme og den »Realisme,« som fik Ordet i 40erne.

Hvad var det for en Kreds. Almquist indfortes i, naar han kom op paa
»Aftonbladets travle Kontor eller i Fru Flygåre Carléns Hjem? Der var
Hjerta, Skaberen af den politiske Journalistik i Sverig, en koldblodig,
snildt beregnende Forretningsmand og et lyst politisk Hoved, altid med
tusinde Planer i Hjernen aldrig raadvild i Polemiken, Liberalismens og
Bourgeoisiets sejrrige Talsmand. Der var Stur zenbecker, Aftonbladets
Føljetonnist og Kaasör, republikansk radikal i Politik, humoristisk
Realist i Literatur — smidig og ondskabsfuld, maniereret og spirituel —
helt igennem opdraget i de ny franske lAiblicisters og Heines Skole.
Saa var der Crusenstolpe, den holdningsløse Uvederhæftighed selv baade
som oppositionel Politiker og i sin historiske Skan-dalroman, en
glimrende Fortæller og en opfindsom Roman-forfærdiger. Der var videre
W. v. Braun, Officersøn og selv Officer; han havde paa Kadetakademiet
haft den elegisk følsomme Grafstrom til Lærer, men havde ogsaa levet et
muntert Løjtnantsliv med Kammerater; han var en oppositionel Natur,
frihedsbegejstret og Læser af Heine. Mod den Bottigerske Graadmildhed
og den fosforistiske Overjordiskhed stillede han sin friske og djærve
Lojtnantspoesi, gudsforgaaen, stockholmerhumoristisk, ofte »upassende;;
sang om Smaapigerne, der længtes efter at kysse Løjtnantens Moustache,
om Punschelag og Tommermænd -Morgenen efter,« om Købstadsfilistre og
Provinsballer, — og derimellem ogsaa følsomt-alvorlige Digte, der viste
det blodende Hjerte bag den friskfyrsagtige Mandfolketone. Det var
»Aftonblad«skredsen. Men i Kredse som hos Fru Carlen406 ROMANTIKEN OG

eller i det Dahlgrenske Selskab Aganippen < traf Almquist ogsaa i
40erne Forfattere som Blanche, det glade Stockholmerbarn, der skrev de
förste populære, svenske Lystspil, omtrent i Overskous Stil, og
journalistiske Nutidskizzer eller Arbejderromaner ä la Eug. Sue, — som
Mellin, den frodige og underholdende Forfatter af historiske Romaner,
der i det utrolige vidste at vexle de historiske Kostymer og de
geografiske Dekorationer, — eller som Fru Flygåre Carlén, der friskt og
djærvt fortalte om det Skærgaardsliv, i hvilket hun selv var vokset op,
og forresten skrev spændende og »romantiske« Romaner. Man ser: en Slægt
af vaagnere Virkelighedssans og en jævnere, jordisk Sindsstemning end
den foregaaende Slægts, mindre fantasifuld og indadvendt, mindre
stemningsdyb og entusiastisk, — mere borgerlig, udadvendt, praktisk.

Der virkede kun to svenske Forfattere af meget ulige Værdi, i hvilke
omkring 1840 den ældre Slægt selv hilste en kraftig Fortsættelse og
Videreudvikling af svensk Poesi fra Aarhundredets Begyndelse.

Den ene var Frederika Bremer. Da hun fra 1828 begyndte Udgivelsen af
sine Tegninger fra Hverdagslivet,« hilstes de omtrent som Fru
Gyllembourgs samtidige Hverdagshistorier herhjemme med stor flyldest af
de fleste Romantikere, fordi cle -med en vis artistisk Alkymi
forvandlede Prosa til Poesi og forgyldte Hverdagslivet ved at tilsløre
og mildne det stodende men opsøge i hverdagslige Hændelser og
Karakterer det hojere, bedre, ædlere.« De folte, at hun stod paa samme
Bund som de. Hun havde læst sin »Grandison«, »Nouvelle Heloise,« sin
Madame Genlis og ogsaa Fru Lenngren, da hun var lille, siden havde hun
dyrket Franzén og Schiller. Og det var sit Oprør mod Samfundets Tvang
og sitROMANTIKEN OG DEN NY TID. 39 7

følsomt kristelige Sværmeri, hun nu lagde ind over sine
Hverdagsskildringer, — alt idet hun samtidig, ligesom Fru Gyllembourg,
tog Traade op fra det 18de Aarhundredes borgerlige Roman. Hvor
bundforskellig hun end var fra Almquist, voksede hos hende som hos ham
social Tendensnovelle og Virkelighedsskildring ud af Romantiken.

Ovre i Finland var imidlertid Runeberg fremstaaet. Ogsaa han hilsedes
straks af Romantikerne som en Art Arvetager, ogsaa hans Aand og
Digtning føltes at have samme Rødder som deres. Det var af Goethe og af
græsk Digtning, af Franzén og af Folkevisen, af Ossian og af Byron og
Almquist, at hans Digtning groede frem.

Alligevel folte han selv skarpt og markerede næsten brutalt sin
Naturforskel fra den tidligere Romantik — fra Tegnérs saavelsom fra
Atterboms —; og virkelig kom hos ham væsentlig nye Momenter ind i
svensk Digtning, der førte den ind paa nye Haner. Runeberg hører ikke
rigtig med i den Bølge, hvis Stigen og Fald er skildret i det
foregaaende. —

Store ny Kulturbevægelser — politiske og moralske — er gaaet hen over
Sverig som over det øvrige Europa, siden Fritjofs Saga« og
»Lycksalighetens 0< eller »Tornrosens Bok' saae Dagens Lys. Den Aand,
hvori disse Digtninge blev til, har længst levet sin Tid ud og lever
ikke op i samme Form igen. Men saa vist der dog er menneskelige Værdier
i den, som aldrig helt kan gaa ud af Kurs, og saa sikkert som det er
Landets Natur, Folkets Gemyt, Næringsveje og Historie, der har virket
sammen til at forme og farve den, kommer denne Aand vel en skønne Dag
igen i ny Inkarnationer. Hvormeget af Tegnér er der ikke alle-408

rede gaaet over i den svenske Nations Kod og Blod? Og synes ikke noget
af Franzéns og Atterboms Sjæl at leve op igen f. Ex. i Finnen Topelius'
lyse, sværmerske Lyrik? Noget af Stagnelius' længselsfyldte Platonisme
og end mere af Geijers Personligheds-dyrkelse og Religiøsitet er jo
vandret over i en Aand som Rydberg. Og den kætterske og
experimen-terende, paa én Gang saa mystiske og virkeligheds-vaagne
Almquist — behøver man at søge langt i den moderne svenske Literatur
for at se ham gaa lyslevende igen? Det er jo vist og sandt, at den
gamle Lære om Sjælevandring ikke er helt og alene Fabel.Literære
Hjælpemidler.

